
1 skyrius 


udejavęs ir atsidusęs senasis pastatas nuščiuvo nakties tam- 
soje. Po žvaigždėmis nubarstytu dangumi spindėjo jo mūrinės sienos, 
daugiau nei du šimtmečius stūksančios prie Bunsboro aikštės. Nutilo 
net šviesų ir šešėlių klanuose skendinčios sankryžos. Centrinės gatvės 
parduotuvės ir namų langai atrodė tarsi snaustų, nugrimzdę į vasaros 
nakties ramybę. 

Ir man reikėtų nurimti, išsitiesti ir pamiegoti, pagalvojo Hopė. 

Būtų protinga pailsėti — o ji save laikė protinga moterimi. Ilga 
diena buvo kupina įtampos. Be to, anksti rytą Kerolė ateis gaminti 
pusryčių. 

Svečių namų šeimininkei tikrai neprošal ilgiau pamiegoti. Ta- 
čiau dabar juk — vos vidurnaktis. Džordžtaune, kai vadovavo „Wic- 
kham“ viešbučiui, taip anksti atsigulti pavykdavo itin retai. Jei ne- 
kildavo kokių nors ypatingų nesklandumų ar nebuvo būtina pildyti 
įnoringų svečių pageidavimų, galėjai iš širdies mėgautis naktiniu 
gyvenimu. 

Merilando Blu Ridžo prieškalnėje plytintis Bunsboro miestelis 


gal ir pasižymi turtinga, legendomis apipinta istorija ir savitu žavesiu, 


kurio dalis — ir jos pačios šiuo metu valdomi rekonstruoti svečių 
namai, bet jis tikrai nėra garsus naktiniu gyvenimu. 

Tačiau kai draugė kaimynystėje atidarys naują restoraną ir alinę, 
padėtis turėtų pasikeisti. Bus smagu pamatyti, ką energingoji Eiverė 
Makteviš sukurs kitapus picerijos esančiame pastate. 

Besibaigiant vasarai, Eiverė vadovaus jau dviem restoranams. O 
dar mane žmonės vadina maksimaliste! — šyptelėjo Hopė. 

Hopė apsidairė švarioje, švytinčioje, šiltoje ir jaukioje virtuvėje. 
Jau supjaustė vaisius, patikrino produktų atsargas, papildė šaldytuvą. 
Šiuo metu svečių namų kambariuose apsistojusiems klientams Kero- 
lė jau ramiai galės gaminti pusryčius. 

Baigusi darbus su popieriais, HAopė kaip įprastai patikrino kam- 
barių duris, apžiūrėjo indus ir kitus daiktus, gal dar kas ne vietoje. 
Pareiga atlikta, nusprendė ji, tačiau vis tiek kažkodėl nesijautė pasi- 
rengusi grįžti į savo apartamentus ketvirtame aukšte. 

Nutarusi save pamaloninti, ji prisipylė taurę vyno ir paskutinį 
kartą apžvelgė vestibiulį. Virš centrinio stalo su įspūdingomis gė- 
lių puokštėmis išjungė plieskiantį sietyną ir pasuko pro arką. Darsyk 
patikrino pagrindines duris ir ėmė kopti laiptais, lengvai braukdama 
pirštais geležinius turėklus. 

Biblioteką ji jau buvo patikrinusi, bet nusprendė dar kartą žvilg- 
telėti. Nesu pernelyg pedantiška, įtikinėjo save Hopė, tačiau kuris 
nors svečias galėjo užsukti taurės viskio ar knygos. 

Bet sutvarkyta patalpa skendėjo tyloje kaip ir visos kitos. 

Moteris atsigręžusi žvilgtelėjo atgal. Šiame aukšte įsikūrę dvi- 
dešimt septynerius metus susituokę Dona ir Maksas Vargasai. Naktis 
„Niko ir Noros“ numeryje — tai jų dukters gimtadienio dovana ma- 
mai. Kaip miela... 

Kito aukšto gyventojai „Vestlio ir Baterkapės“ numerį užsisakė 
vestuvinei nakčiai. Hopė vylėsi, kad čia patirtus malonius įspūdžius 


jaunavedžiai Eiprilė ir Irojus dar ilgai prisimins. 

Hopė patikrino trečio aukšto balkono duris, o tada, kažkokio 
keisto jausmo apimta, jas atrakino ir įžengė į nakties vėsą. Laikydama 
rankoje vyno taurę, ji atsirėmė į turėklą. 

Eiverė persikraustė pas Oveną Montgomerį, todėl tuščias bu- 
tas virš „Vestos“ dabar skendi tamsoje. Hopė pripažino besiilginti 
to džiaugsmingo saugumo jausmo, kai žiūrėdama į picerijos pastatą 
žinodavo, kad draugė taip arti — vos kitapus gatvės. 

Bet dabar Eiverė ten, kur jai skirta — su Ovenu. Pirmuoju ir, 
pasirodo, paskutiniuoju savo vaikinu, pagalvojo moteris. 

O vėliau laukia dar daugiau mielų įvykių. Štai šiame kiemelyje 
gegužės mėnesį ji padės surengti Eiverės vestuves — kaip praėjusį 
pavasarį Klerės. 

Hopė žvilgtelėjo žemyn į centrinėje gatvėje įsikūrusį knygyną 
„Atversk lapą“. Imdamasi šio verslo jauna našlė su dviem vaikais ir 
trečiuoju pakeliui labai rizikavo, tačiau jai puikiai pavyko, kaip ir vis- 
kas, dėl ko ji stengiasi. Dabar ji jau Beketo žmona — Klerė Montgo- 
meri. O kitą žiemą susilauks dar vieno kūdikio. 

Kažkaip keista, kad dvi jos geriausios draugės jau daugybę metų 
gyvena Bunsbore, o ji čia atsikraustė vos prieš metus, tačiau dabar ji 
vienintelė, iš tiesų tebegyvenanti miesto širdyje. 

Kvaila ilgėtis draugių, su kuriomis susitinki beveik kiekvieną 
dieną. Bet tokiomis neramiomis naktimis kaip ši vis tiek norisi, kad 
jos gyventų kur nors netoliese. 

Ir visos per šiuos metus patyrė daugybę permainų. 

Džordžtaune Hopė jautėsi visiškai patenkinta savo namais, 
darbu ir nusistovėjusiu dienos režimu. Ir savo neištikimu šunsnukiu 
Džonatanu. 

Ji neskubėjo, nesiblaškė, kūrė didžiulius, solidžius ateities pla- 
nus. „Wickham“ viešbutyje jautėsi kaip žuvis vandenyje. Pažinojo jo 
ritmą, atmosferą ir įsijautė į jo poreikius. Ir velniškai puikiai tarnavo 


Vikamams ir jų pašlemėkui sūnui Džonatanui. 

Hopė ketino už jo ištekėti. Ne, dar nebuvo prieita prie jokių 
oficialių sužadėtuvių ir konkrečių pažadų, bet jiedu kalbėdavosi apie 
vedybas ir bendrą ateitį. Aš juk ne kokia kvaiša, prikando lūpą mer- 
gina. 

Ir visą tą laiką ar bent jau paskutinius keletą mėnesių, jiedviem 
besidalijant bendra lova, jis susitikinėjo su kita. Su kažkokia blondine 
iš aukštesnio socialinio sluoksnio, mąstė Hopė, gniauždama širdies 
kartėlį. Su tokia, kuriai nereikia plūktis nuo dešimties iki dvylikos, o 
kartais ir daugiau valandų per dieną, stengiantis prabangiame viešbu- 
tyje išlaikyti aukščiausią aptarnavimo lygį. Tokios čia apsistoja, aišku, 
tik pačiame prabangiausiame numeryje. 

Ne, ji nebuvo kvailė, bet tik pernelyg patikli, todėl patyrė paže- 
minimo šoką, kai Džonatanas tėškė jai naujieną rytoj susižadėsiąs su 
kita moterimi! 

O šokas buvo dar didesnis, nes šią Žinią ji išgirdo nuoga savo 
lovoje. 

Tačiau Džonatanas irgi patyrė šoką. Hopė liepė jam nešdintis 
po velnių. O jis, dievaži, nesuprato, kodėl nuo šiol jų santykiai turi 
pasikeisti. 

Toji viena akimirka nulėmė visą tolesnį jos gyvenimą. 

Dabar ji jau toli nuo didmiesčio spindesio, gyvena mažame va- 
karų Merilando miestelyje ir yra Bunsboro svečių namų šeimininkė. 

Laisvalaikiu ji jau nebeplanuodavo vakarėlių ir nebenaršydavo 
butikuose, netrukus vyksiančiam renginiui ieškodama tobulų batelių. 

Ar ilgiuosi apsipirkimų butikuose, mėgstamiausios užkandinės, 
savo mielo namelio, kambarių su aukštomis lubomis ir gėlėmis apsi- 
pylusiu patijumi? Ar man trūksta tos įtampos ir jaudulio, kai tekdavo 
ruošti viešbutį politikų, šou žvaigždžių bei verslo magnatų vizitams? 

Kartais, prisipažino ji. Bet ne taip dažnai, kaip tikėjausi, ir ne 


taip labai. 

Tada Hopė rūpinosi „Wickham“ viešbučiu kaip asmenine nuo- 
savybe, manė esanti patenkinta asmeniniu gyvenimu ir profesiniais 
iššūkiais. Bet per pastaruosius kelis mėnesius daug ką perkainojo. 
Bunsbore ji ne tik patenkinta, bet ir laiminga; svečių namai nėra tik 
jos darbo vieta, čia ir jos namai. 

Už tai reikia padėkoti draugėms, Montgomerių broliams ir jų 
mamai. Džastina Montgomeri ją pasamdė ilgai nesvarsčiusi. Tada 
Hopė dar gerai jos nepažinojo, todėl stebėjosi, kad taip greitai apsi- 
sprendė. Bet ji pažinojo save ir dar kartą nustebo, kad taip netikėtai 
ir impulsyviai priėmė šį pasiūlymą. 

Gyvenimas pasisuko šešiasdešimties laipsnių kampu? Veikiau 
jau devyniasdešimties ir vis dar nesiliauja suktis. 

Hopė nė trupučio nesigailėjo paklausiusi to akstino, priimto 
sprendimo, žengto žingsnio. 

Ji neplanavo pradėti gyvenimo iš naujo, tačiau gebėjo prisitaiky- 
ti prie pokyčių. Montgomerių dėka su meile ir didelėmis pastango- 
mis atnaujintas viešbutis dabar yra jos darbas ir namai. 

Hopė pasivaikščiojo po balkoną, patvarkė gėlių lovelius ir pri- 
stūmė vos vos atitrauktą baro kėdę. 

— Ir dievinu kiekvieną jų kvadratinį centimetrą, — balsu ištarė ji. 

Staiga atsivėrė „Elizabetos ir Darsio“ numerio balkono durys, ir 
nakties ore pasklido magnolijų aromatas. 

Ne aš viena negaliu užmigti, pagalvojo Hopė. Tik kažin ar dva- 
sios apskritai miega? Tikriausiai net jei ji ir bandytų paklausti, vargiai 
galėtų tikėtis atsakymo. Vėlė, kurią Beketas praminė Elizabeta pagal 
jos mėgstamiausią kambarį, iki šiol niekaip nebandė užmegzti ryšio 
su savo kaimyne. Gurkštelėjusi vyno, Hopė prabilo: 

— Nuostabi naktis... Ką tik mąsčiau, kaip smarkiai pasikeitė 
mano gyvenimas. Viską apsvarsčiusi supratau, kad esu laiminga, — 


draugiškai ir paprastai kalbėjo Hopė. Pasirodo, Lizė, tiksliau, Eliza 

Ford, yra jos seniai gyvenusi giminaitė. O juk giminės ir turėtų šne- 
kėtis draugiškai ir paprastai. 

— „Vestlio ir Baterkapės“ numeryje įsikūrė jaunavedžiai. Ko- 
kie jie atrodo jauni ir laimingi! „Niko ir Noros“ numeryje apsistojusi 
pora švenčia moters penkiasdešimt aštuntąjį gimtadienį. Jie nebejau- 
ni, bet taip pat atrodo laimingi, malonūs ir draugiški. Gera tokiems 
žmonėms pasiūlyti ypatingą viešnagės vietą ir maloniai aptarnauti. O 
tokius dalykus sugebu. 

Tebetvyrojo tyla, bet ji pajuto, kad Lizė čia pat. Jai patinka drau- 
gija, pagalvojo Hopė. Nors kompanija ir keistoka: naktį pora mote- 
riškių dairosi pro balkoną. 

— Turėsiu laisvą rytą, nes Kerolė anksti ateis gaminti pusryčių. 
Ir, — moteris kilstelėjo taurę, — išgėrusi šiek tiek vyno, pamąsčiu- 
si apie save ir pagailėjusi prarasto laiko pagaliau suvokiau, kad visai 
nėra ko savęs gailėtis. — Nusišypsojusi Hopė vėl gurkštelėjo. — Pui- 
kus vynas. Dabar, kai viską baigiau, jau reikėtų traukti į lovą. 

Moteris dar kurį laiką pasimėgavo vasaros nakties tyla su aplink 


ją pasklidusiu magnolijų aromatu. 


Kai rytą Hopė nusileido iš savo buto žemyn, kvepėjo šviežia 
kava, kepintu kumpiu ir, rodos, Kerolės obuoliniais blynais su cina- 
monu. Valgomajame Dona su Maksu nerūpestingai tarėsi, kaip prieš 
grįždami namo apžiūrės miestelio apylinkes. 

Hopė nutipeno koridoriumi ir užsuko į virtuvę paklausti, ar Ke- 
rolei reikia pagalbos. Džastinos sesuo ryškius šviesius plaukus vasarai 
nusikirpo trumpai, tik virš linksmų rudų akių paliko koketiškus kirp- 
čiukus. Tos akys suspindo, kai moteris juokais pagrasė pirštu. 


— Ką čia veiki, panele? 


14 


— Tai kad jau beveik dešimta... 

— Juk tu turi laisvą rytą. 

— Tą laisvą rytą snaudžiau iki aštuntos, mankštinausi ir be tiks- 
lo maklinėjau pirmyn atgal po kambarį. — Hopė pasiėmė puodelį ir 
gurkštelėjusi užmerkė gilias rudas akis. — Mano pirmasis šiandienos 
kavos puodelis... Kodėl jis būna pats gardžiausias? 

— Pati norėčiau žinoti. Aš vis dar bandau išmainyti kavą į arba- 
tą. Mano Darla propaguoja sveiką gyvenimo būdą ir stengiasi mane 
atvesti į protą, — Kerolės žodžiuose apie dukrą skambėjo ir švelnu- 
mas, ir susierzinimas. — Man tikrai patinka tas „Titanijos ir Obero- 
no“ mišinys, bet vis tiek tai ne kava. 

— Niekas neprilygsta kavai. 

— Čia tavo žodžiai. O Darla jau nekantrauja, kada gi atsidarys 
naujasis sporto klubas. Jei aš neužsirašysiu į jogos užsiėmimus, ji pa- 
žadėjo mane užrašyti ir temptis kartu noriu ar nenoriu. 

— Tau patiks joga, — tarė Hopė ir prunkštelėjo, kai Kerolės 
veide pasirodė abejonių ir nerimo kupina išraiška. — Tikrai, nejuo- 
kauju. 

— Hmm... — Kerolė vėl stvėrė pašluostę ir ėmė blizginti gra- 
nitinį stalviršį. — Vargasams labai patiko numeris. Kaip ir visi ma- 
čiusieji, labiausiai jie aikčiojo dėl vonios ir magiškojo tualeto. O iš 
jaunavedžių dar negirdėjau nė garselio. 

— Taip ir turėtų būti, — atsakė Hopė ir persibraukė plaukus. 

Pastaruosius dvejus metus mėgusi griežtą kirpimą, moteris nu- 
sprendė pakeisti šukuoseną. Ataugę tamsūs blizgantys galiukai dabar 
jau siekė smakrą ir šiek tiek erzino. 

— Einu, paklausiu Donos su Maksu, ar jie dar ko norėtų. 

— Galiu ir aš, — pasisiūlė Hopė. — Ir šiaip ketinau su jais 
pasilabinti. Paskui nubėgsiu į knygyną pas Klerę. Vis tiek turiu visą 
laisvą rytą. 

— Vakar knygų klubo narių susitikime mačiausi su Klere. Jos 
pilvelis — Žaviausias pasaulyje. Beje, jei jaunavedžiai norės blynų — 
prigaminau galybę tešlos. 

— Gerai, paklausiu. 

Hopė pasuko į valgomąjį ir šnekėdamasi su svečiais vogčiomis 
pasižvalgė, ar ant stalo yra pakankamai šviežių uogų, kavos ir sulčių. 

Įsitikinusi, kad jiems nieko netrūksta, jau kopė į viršų pasiimti 
rankinės, bet tuo metu galinėje verandoje pasirodė jaunavedžiai. 

— Labas rytas. 

— O, labas rytas, — atsakė jaunoji moteris ir jos švytintis veidas 
rodė, kad ji gerai praleido pirmąją medaus mėnesio naktį. — Dar 
nesu gyvenusi tokiame gražiame kambaryje. Viskas jame nuostabu. 
Jaučiausi kaip princesė nuotaka. 

— Pasirengusi jums tarnauti, — Hopė padarė reveransą, ir abu 
sutuoktiniai nusijuokė. 

— Žavu, kad visi šių namų numeriai pavadinti įsimylėjėlių po- 
relių vardais. 

— Laimingų įsimylėjėlių porelių, — priminė Trojus ir žmona 
jam svajingai nusišypsojo. 

— Kaip mudu. Esame labai dėkingi, kad mūsų vestuvinę naktį 
padarėte tokią ypatingą. Būtent to aš ir troškau. Viskas tiesiog idealu. 

— Tam mes čia ir esam. 

— Tik pagalvojom, kad... Žinau, netrukus mums reikės išsire- 
gistruoti, bet... 

— Jei norite vėliau, galiu... 

— Tikimės, kad leisite pasilikti dar vieną naktų, — Trojus ap- 
glėbė Eiprilę per pečius ir priglaudė prie savęs. — Planavom vykti į 
Virdžiniją, bet mums čia tikrai be galo patinka. Užsakysim bet kurį 
laisvą kambarį, jei tokių dar yra. 

— Labai malonu, kad norite pasilikti. Galite niekur nesikraus- 


tyti — jūsų kambarys šiai nakčiai neužsakytas. 

— Tikrai? — Eiprilė net šoktelėjo iš džiaugsmo. — Tai labiau 
nei tobula. Ačiū! 

— Prašom. Džiaugiuosi, kad esate patenkinti viešnage. 

Laimingi svečiai — laimingi ir svečių namų šeimininkai, šyp- 
telėjo Hopė, skubėdama viršun savo rankinės. Tada nusileido atgal 
į savo kabinetą perrašyti užsakymo ir palikusi kvapus bei garsus už 
nugaros nuskubėjo per priimamąjį. 

Išėjusi laukan moteris nužingsniavo palei pastatą ir žvilgtelėjo 
į kitapus gatvės stovinčią „Vestą“. Ji žinojo Eiverės ir Klerės grafi- 
kus beveik taip pat gerai, kaip ir savo. Eiverė šįryt ruošiasi atidaryti 
piceriją, o Klerė jau turėtų būti grįžusi iš ankstyvo priėmimo pas 
gydytoją. 

Jei pasiseks, šiandien sonograma parodys, ar Klerė laukiasi taip 
trokštamos mergaitės. 

Laukdama žalio šviesoforo signalo, Hopė apžvelgė centrinę gat- 
vę. Prie „Montgomerių šeimos rangovų“ restauruojamo pastato sto- 
vėjo Raideris Montgomeris. 

Remontas beveik baigtas, tuoj čia vėl veiks kepykla, pagalvojo 
Hopė. 

Raideris mūvėjo dažais, klijais ar dar velniai žino kuo aptašky- 
tais ir ties kairiu keliu suplyšusiais džinsais. Jo nusviręs žemyn įrankių 
diržas iš toli Hopei atrodė panašus į ginklo dėtuvę. Susivėlę tamsūs 
plaukai raitėsi iš po beisbolo kepuraitės, o jo žalias su aukso atspalviu 
akis dengė akiniai nuo saulės. 

Vieną koją atkišęs priekin vyras kažką aiškino meistrams, pas- 
kui kažką parodė pirštu ir ore nupiešė apskritimą. 

Kadangi pastato sienos buvo šviežiai padengtos gruntu, Hopė 
spėjo, kad jie aptarinėja dažų spalvas. 

Vienas meistras pratrūko juokais, o Raideris atsakė plačia šyp- 


Rėna i! gažtelėjo pegiais 

Toks gūžtelėjimas ir visa laikysena — tipiškas Raiderio įprotis, 
pagalvojo Hopė. 

Montgomerių broliai tikrai labai patrauklūs. Bet mano draugės 
jau išsirinko geriausius. Raideris pernelyg atšiaurus ir pernelyg užsi- 
sklendęs, toliau mąstė moteris. 

Gerai jau, ir seksualus... Jei tik patinka toks grubus, primityvus 
seksualumas. Bet jis visiškai ne mano skonio vyras, nusprendė Hopė. 

Jai žengus gatve, pasigirdo ilgas ir skardus švilpimas. Žinodama, 
iš kur jis sklinda, moteris pasisuko kepyklos pusėn, nusišypsojo ir 
pamojavo dažytojui Džeikui. Šis su padėjėju irgi jai pamojo. 

Na, žinoma, Raideris Montgomeris su ja nepasisveikino. Jis tik 
stovėjo susikišęs nykščius į kišenes ir stebėjo ją. Koks nedraugiškas, 
užsigavo Hopė. Jis tau net rankos nekilstelės. 

Pajutusi lėtai pilvu sklindančią šilumą, Hopė šį jausmą priėmė 
kaip natūralią reakciją sveikos moters, į kurią žiūri seksualus vyras. 
Netgi jei jis ir atšiaurus kaip Raideris. 

Ypač todėl, kad ji ilgą laiką neturėjo jokio rimtesnio kontakto 
su vyru. 

Kiek laiko prabėgo? O Dieve... netgi daugiau nei metai! Bet 
kam skaičiuoti? Juk tai mano pačios kaltė, mano pasirinkimas, tad 
kam dėl to sukti galvą? 

Ji pasiekė kitą gatvės pusę kaip tik tada, kai dailiai papuoštoje 
knygyno verandoje pasirodė Klerė. Hopė pamojo draugei, kuri uždė- 
jo ranką ant pilvo, besislepiančio po žaisminga vasarine suknele. Savo 
auksinius plaukus Klerė buvo susirišusi į uodegytę, o akis nuo ryškios 
rytinės saulės slėpė tamsūs akiniai mėlynais rėmeliais. 

— Ateinu patikrinti, kaip laikaisi! — šūktelėjo Hopė. 

Klerė pakėlė telefoną. 

— O ašjau rašiau tau žinutę! 


Moteris įsimetė telefoną į kišenę ir nusileido laiptais ant takelio. 

— Na, kaip sekėsi? — Hopė atidžiai nužvelgė draugės veidą. — 
Viskas gerai? 

— Taip, gerai. Grįžom vos prieš kelias minutes. Beketas... — 
ji pažiūrėjo per petį, — važiuoja iki kepyklos, nes ten paliko savo 
įrankius. 

— Gerai, — šiek tiek sunerimusi Hopė paėmė Klerę už ran- 
kos. — Mieloji, pasidarei sonogramą, ar ne? 

— Aha. 

— Ir?,, 

— Oi... Eime į „Vestą“. Papasakosiu ir tau, ir Eiverei. Beketas 
paskambins savo mamai ir pasakys broliams. Man reikia paskambinti 
tėvams. 

— Ar vaikeliui viskas gerai? 

— Kuo puikiausiai, — Klerė paplekšnojo per rankinę. — Štai 
čia nuotraukos. 

— Duok pasižiūrėti! 

— Nesijaudink, rodysiu dar kelias savaites. Jos nuostabios. 

Eiverė išbėgo pro priekines restorano duris avėdama rožinius 
kroksus ir ryšėdama baltą prijuostę ant kaprių ir trumparankovių 
marškinėlių. Jos škotiško viskio spalvos plaukų galiukuose žaidė saulė. 

— Ar jau galim pirkti rožinius drabužėlius? 

— Ar tu viena? — paklausė Klerė. 

— Aha, šiuo metu tik aš. Frenės nebus iki dvidešimtos dienos. 
Kaip jautiesi? Ar kūdikiui viskas gerai? 

— Viskas nuostabiai fantastiškai gerai. Dabar noriu tik prisėsti. 

Klerei už nugaros draugės susižvalgė. Klerė priėjo prie prekysta- 
lio, atsisėdo ant kėdės ir atsiduso. 

— Tai pirmas kartas, kai laukiuosi, o berniukams ką tik prasidė- 
jo vasaros atostogos. Nelengva. 


— Tu šiek tiek pablyškusi, — pastebėjo Eiverė. 

— Tik jaučiuosi pavargusi. 

— Nori ko nors šalto? 

— Visomis savo kūno ląstelėmis. 

Eiverė nuėjo prie šaldytuvo, o Hopė prisėdo šalia Klerės ir pri- 
simerkė. 

— Tu kažko delsi. Jei nieko blogo... 

— Nieko blogo, bet gal ir delsiu. Turiu labai didelę naujieną, — 
nusijuokė Klerė ir paėmė iš Eiverės atšaldytą imbierinį limonadą. 

— Tai štai, esu čia su dviem artimiausiomis draugėmis gražiaja- 
me Eiverės restorane, kuris jau kvepia padažu. 

— Juk picerijoje sėdi, — Eiverė padavė Hopei vandens buteliu- 
ką, sukryžiavo rankas ir nužvelgė Klerės veidą. — Na, tai mergaitė? 
Baleto bateliai ir plaukų kaspinėliai? 

Klerė papurtė galvą. 

— Pasirodo, aš — berniukų specialistė. Teks pirkti beisbolo 
pirštines ir superherojų figūrėles. 

— Berniukas? — pasilenkusi Hopė palietė Klerei ranką. — Ar 
nusivylei? 

— Nė trupučio, — Klerė atvėrė savo rankinę. — Norit pama- 
tyti? 

— Gal juokauji? — Eiverė jau norėjo čiupti, bet Klerė pasitrau- 
kė voką. 

— Jis panašus į tave? Į Beką? O gal į žuviuką? Neįsižeisk, bet 
kūdikiai man visada atrodo panašūs į žuviukus. 

— Kuris? 

— Kas kuris? 

— Iš dviejų. 

— Iš dviejų?! — Hopė vos neišmetė buteliuko. — Tu laukiesi 
dvynukų? 


— Turėsi du žuviukus? — žioptelėjo Eiverė. 

— Du berniukus. Tik pažvelkite į mano gražiuosius vaiku- 
čius... — Klerė ištraukė išspausdintą sonogramą ir pravirko. — Mane 
veikia hormonai, bet čia — laimės ašaros. O, Dieve... Pažvelkite į 
mano mažylius! 

— Jie tikri gražuoliai. 

Šypsodamasi Klerė nusišluostė ašaras. 

— Tu gi jų nematai. 

— Ne, bet jie vis tiek gražučiai. Dvynukai... Tai dabar jau bus 
penki. Juk pagalvojot, kad turėsit penkis berniukus? 

— Taip, bet vis dar nesuvokiau iki galo. Tikrai nesitikėjom... 
Niekada apie tai net nepagalvojom. O man reikėjo susiprotėti. Juk iš- 
storėjau kur kas labiau nei per anuos nėštumus. Kai gydytojas pasakė, 
kad laukiuosi dvynukų, Beketas visas tik išblyško. 

Nors Klerei vėl ištryško ašaros, ji nusijuokė. 

— Jis išbalo kaip popierius. Maniau, tuoj nualps. Tada tiesiog 
spoksojom vienas į kitą ir... pradėjom juoktis. Kvatojomės kaip pa- 
mišėliai. Turbūt abu vienu metu ištiko isterija. Penki... O Dieve 
brangus, penki berniukai! 

— Jūs puikiai susitvarkysit, — mirktelėjo Hopė. 

— Žinau. Aš tokia apstulbusi, apsvaigusi, laiminga! Neįsivaiz- 
duoju, kaip Beketas sugebėjo vairuoti. Net nepasakyčiau, ar važia- 
vome iš Heigerstauno, ar iš Kalifornijos. Turbūt buvau lyg transe. 
Dvynukai!.. — Klerė susidėjo rankas ant pilvo. — Žinote, būna gy- 
venime akimirkų, kai supranti — negalėtum jaustis dar laimingesnė. 
Neįmanoma pajusti daugiau džiaugsmo nei dabar. Šioji akimirka — 
viena tų didžiųjų akimirkų. 

Hopė pašoko ir apkabino Klerę, o Eiverė apkabino jas abi. 

— Labai džiaugiuosi dėl tavęs, — sušnibždėjo Hopė. — Esu 
apstulbinta, apsvaigusi ir laiminga kartu su tavim. 

— Berniukai tiesiog pakvaiš iš džiaugsmo, ar ne? — paklausė 


Eiverė, pagaliau paleidusi iš glėbio drauges. 

— Aha. O kadangi Liamas jau pažadėjo, kad jei bus mergaitė, 
jis žaisdamas su ja taip nesikūprins, tai bus itin patenkintas. 

— Kada gimdysi? — pasmalsavo Hopė. — Dvynukai juk gims- 
ta kiek anksčiau? 

— Šiek tiek. Sakė, apytikriai lapkričio dvidešimt pirmą. Taigi, 
užuot buvę Kalėdų ir Naujųjų metų, bus Padėkos dienos vaikeliai. 

— Baik bambėti, — pagrūmojo Eiverė ir Klerė vėl nusijuokė. 

— Leisk mums įrengti vaikų kambarį, — paprašė Hopė. Jai pla- 
navimas buvo vienas įdomiausių darbų. 

— Būtų puiku, nes dar nieko neturiu. Pagimdžiusi Mertį, išdali- 
nau visus vaikiškus daiktelius. Niekada nemaniau, kad vėl įsimylėsiu, 
darkart ištekėsiu ar susilauksiu daugiau vaikų. 

— Galime surengti kūdikių dovanų lietų dvejetuko tema, — 
pasiūlė Hopė. — Ką nors sugalvosiu. Dėl visa ko šventę reikėtų pla- 
nuoti spalio pradžioje. 

— Kūdikių dovanų lietus... — atsiduso Klerė. — Viskas pa- 
mažu tampa tikrove. Turiu paskambinti tėvams ir pranešti savo dar- 
buotojoms. Lapkričio kūdikiai... Po gimdymo per nėštumą priaugtus 
kilogramus turėsiu numesti iki gegužės mėnesio — tavo vestuvių. 

— O taip, aš išteku, — Eiverė ištiesė ranką ir pasigėrėjo žiedeliu 
su deimantu. Jis pakeitė senąjį su kramtomosios gumos rutuliukais, 
kurį Ovenas dusyk movė jai ant pirštelio. 

— Išteki, atidarai naują restoraną, padedi man suplanuoti kūdi- 
kių dovanų lietų ir įrengti kambarį dvynukams, — Hopė kumštelėjo 
Eiverę. — Teks daug nuveikti. 

— Rytoj, pavyzdžiui, galiu skirti šiek tiek laiko. 

— Gerai, — Hopė tuoj pat apgalvojo darbotvarkę ir apskaičiavo 
laiką. — Rytoj galėsiu apie pirmą, o tu? — pasiteiravo ji Klerės. — 
Prieš atvykstant naujiems svečiams, pagaminsiu mums priešpiečius. 


Tada galėsim aptarti planus. 

— Rytoj pirmą valandą, — Klerė pasitrynė išsipūtusį pilvą. — 
Mes atvyksim. 

— Ir aš, — prižadėjo Eiverė. — Jei šiek tiek pavėluosiu, tai žino- 
kit, kad mano restorane — priešpiečių pikas. Bet pasistengsiu ateiti 
laiku. 

Hopė išėjo su Klere ir prieš atsisveikindamos darsyk apsikabino. 
Ji įsivaizdavo, kaip Klerė praneša šias džiugias naujienas savo tėvams. 
Kaip Eiverė rašo žinutę Ovenui. Ir kaip Beketas stengiasi dieną iš- 
trūkti iš darbo, kad nuvažiuotų namo pas Klerę, ar stengiasi nuvogti 
kelias minutes ja pasidžiaugti. 

Akimirką Hopė irgi panoro turėti kam paskambinti, parašyti 
žinutę ar pabėgti iš darbo pas ką nors, su kuo nors dalytis džiugio- 
mis naujienomis. Tada ji pasuko į galinę svečių namų pusę ir pakilo 
laiptais. Eidama į savo butą ketvirtame aukšte ji sustojo ir įsiklausė. 

Taip, ji išgirdo pilną džiugesio Kerolės balsą. Džastina Montgo- 
meri jau paskambino seseriai ir pranešė naujienas apie dvynukus. 

Hopė užvėrė savo buto duris. Kelias valandas pabūsiu tyloje. Pa- 
sidomėsiu šių namų vaiduokliu ir tuo jos taip laukiamu vyru Biliu, 


nusprendė ji. 


2 skyrius 


< Musa varė jį iš proto. Jei nebaigus darbų prie rekons- 


truojamų pusės tuzino pastatų ji pakiš dar vieną projektą — iš karto 
pasiimu šunį ir išsikraustau į Barbadosą. Pasistatysiu ten gražų pa- 
plūdimio namelį arba kokią pavėsinę. Juk turiu patirties, piktai mąstė 
Raideris. 

Jis pasistatė pikapą už svečių namų. Ačiū Dievui, stambiausias 
projektas jau baigtas, bet amžinai atsirasdavo ką patobulinti. Auto- 
mobilių aikštele jis dalysis su gražiu ir patogiu šiuolaikišku lengvojo 
kultūrizmo centru. Bent jau taip jį įsivaizduoja be atvangos kurianti 
planus Džastina Montgomeri. Nūnai jis — tik bjaurios žalios spalvos 
landynė su įdubusiu kiauru stogu. Ir tai — tik išorės vaizdas. Kamba- 
riai tame pastate primena triušidę, lubos byra, rūsys pilnas vandens, o 
laiptinė atrodo kaip iš siaubo filmo. Ką jau kalbėti apie klaikią elek- 
tros instaliacijos ir vandentiekio padėtį... O juk jie šią suknistą skylę 
dar tik pradėjo žvalgyti! 

Kartkartėmis Raideriui užeidavo noras naktį atvairuoti buldo- 
zerį ir sulyginti šią griuveną su žeme. Bet juk reikia prisipažinti, kad 


iššūkius Montgomeriai mėgsta, o šis laužas — kietas riešutėlis. Ir kai 

iš patikimojo Oveno atėjo žinutė, kad jau gautas leidimas griauti, jam 
panižo delnai griebtis darbo. 

Vyras su savo ištikimu kiemsargiuku Kvailiuku keletą minučių 
pasėdėjo mašinoje. Per radiją Ledi Gaga dainavo „The Edge of Glo- 
ry“. Toji paukštytė keistoka, pagalvojo Raideris, bet giedoti ji tikrai 
moka. 

Pro automobilio langą jis tyrinėjo žaliąją landynę. Ardyti pastatų 
sienas jam patinka. Griovimas visada teikia didžiulį pasitenkinimą, o 
šios purvinos skylės transformavimo procesas turėtų būti visai įdomus. 

Lengvojo kultūrizmo centras? Niekad nesupratau žmonių, ku- 
rie mina dviračius ir niekur nenuvažiuoja. Reikia taip sportuoti, kad 
prakaitas žliaugtų. Čia galėtų būti sporto klubas su bokso kriaušėmis, 
ringu, padoriais svarmenimis. Lengvojo kultūrizmo centras — tik 
boboms. Joga ir visokie ten pilatesai... 

Ir moterys, vilkinčios prigludusius drabužėlius, vėl pagalvojo jis. 
Taip, verta jau vien dėl to. Stebėti sportuojančias moteris toks pat 
malonumas kaip ir griauti sienas. 

Pastatas jau nupirktas, tad ir svarstyti nebėra ko. 

Raideris išsiropštė iš pikapo, ir ištikimasis Kvailiukas liuoktelėjo 
iš paskos. 

Kurių galų jaučiuosi toks prislėgtas? Juk kepykla jau paruošta 
dažyti, taip pat ir Eiverės „McT's“ restorano darbai vyksta tiksliai 
pagal grafiką. Nekantrauju, kada pats galėsiu atsisėsti prie naujojo 
baro ir išgerti alaus. 

Dar laukia vieno kliento virtuvės rekonstrukcija, o Ovenas iš- 
vykęs pas kitą rinkti baldų. Daug darbo kur kas geriau nei jokio. Kai 
pasensiu, galėsiu pasistatyti paplūdimio namelį. 

Tačiau sudirgimas vis tiek nepraėjo. Raideris nesuprato, kodėl. 
O tada pažvelgė į svečių namus. 

Hopė Bomont... Taip, ji gali būti sudirgimo priežastis. 


Be abejo, ji puikiai dirba. Niekam nekliūna tas jos pedantišku- 

mas, detalumas, maniakiškas tvarkingumas. Juk jis užaugo su tokio 
tipo žmogumi — broliu Ovenu. 

Tačiau nuo Naujųjų metų šventės, kai jiedu pasibučiavo, jo vidų 
kartais kažkas tarsi nudegindavo. 

Juk tas bučinys tebuvo atsitiktinumas, tikino jis save. Papras- 
čiausias atsitiktinis nuotykis. Neketinu daugiau su ja bučiuotis. 

Bet verčiau jau Hopė būtų putli vidutinio amžiaus megzti mėgs- 
tanti namų šeimininkė, auginanti keletą anūkėlių. 

— Kada nors tokia 1r bus, — sumurmėjo jis Kvailiukui, o šis 
pritariamai pavizgino uodegą. 

Gūžtelėjęs pečiais Raideris pasuko į būsimojo „MacT's restora- 
no ir alinės“ pastatą ir atrakino duris netrukus atvyksiančiai statybi- 
ninkų brigadai. 

Jam patiko šios patalpos. Ypač dabar, kai vėl sujungė du pasta- 
tus. Išgriovę sieną, iš restorano jie padarė tiesioginį perėjimą į barą, 
kuriuo galės patogiai naudotis klientai ir darbuotojai. 

Eiverė tiksliai žino, ko nori ir kaip visa tai pasiekti. Ji įsitikinusi, 
kad „MacT's“ bus puiki vieta pavalgyti, išgerti ir pabendrauti. Kaip ji 
sako, „Puikus maistas suaugusiesiems“ bus kaip priešingybė papras- 
tam šeimos restoranui „Vesta“. 

Raideriui labai patiko „Vesta“, o ypač jis mėgo „Kario“ picą. Ta- 
čiau kai pastaruosius mėnesius Eiverė duodavo jiems paragauti būsi- 
mojo restorano patiekalų pavyzdžių, jis pagalvojo, kad kada nors visai 
mielai čionai užsuks pavalgyti. 

Vyras įžengė vidun ir ėmė apžiūrinėti baro patalpas. Dar daug 
darbo, pagalvojo jis, tačiau jau galėjo įsivaizduoti jį užbaigtą: ilgas 
baras, kurį sumeistraus su broliais, tamsus medis, ryškios spalvos, šiek 
tiek mūrinių sienų. Ir, žinoma, visokiausių rūšių alaus kraneliai. 

Taip, visai smagu bus kartais čia pasėdėti ir išlenkti alaus už 


puikiai atliktą darbą. Aišku, kai jis bus atliktas. 

Išgirdęs balsus, Raideris pasuko atgal. Suėjus statybininkams, 
nuskubėjo į kepyklą patikrinti kitų darbininkų. 

Jei galėčiau rinktis, stverčiau įrankių diržą ir imčiausi tikro dar- 
bo. Bet laukia rytinis susitikimas dėl naujo projekto, o aš jau vėluoju. 

Išėjęs į automobilių aikštelę jis pastebėjo abiejų brolių pikapus. 
Ovenas turbūt atnešė kavos, spurgų ir turi pasiėmęs leidimą griauti. 
Juo gali pasikliauti ir paprastą dieną, ir per atominį karą, pagalvojo 
brolis. 

Raideris prisiminė ir kitą brolį. Klerę vedęs Beketas iš karto 
tapo trijų vaikų tėvu, o visai netrukus jau turės penkis berniukus. 

Jėzau, dvynukai... 

Bet gal dvynukų atėjimas į šį pasaulį atitrauks mamos dėmesį 
nuo fantazijų apie naujus projektus? Gerai būtų... 
dų aromatą. Sakiau, kad galima pasikliauti Ovenu, vėl pagalvojo jis. 

Vyras čiupo vienintelį paliktą puodelį išsinešimui su pedan- 
tiškojo Oveno išraityta R raide. Atidaręs spurgų indelį, Raideris iš 
pasitenkinimo net ūktelėjo. Kvailiuko uodega ėmė greitai barbenti į 
grindis. 

Kažkur toje triušidėje pasigirdo brolių balsai. Raideris atgnybo 
šuniui gabaliuką spurgos su džemu, pasiėmė kavą ir nuėjo prie brėži- 
nių, išsklaidytų ant faneros lakštų ir pritvirtintų prie ožių. 

Žinoma, regėjo juos ir anksčiau, bet dabar jie pribloškė. Beketo 
architektūrinis sprendimas tikrai pranoks mamos lūkesčius. Taip. Tai 
tikrai geriau, nei sulyginti šią landynę su žeme. Geriau nugriauti, ką 
reikia nugriauti, ir perstatyti, ką galima perstatyti. 

Nepanašu į įprastą sporto salę, pagalvojo Raideris. Na, čia nėra 
bokso kriaušių, prakaitu atsiduodančios rūbinės, kur pats mielai lan- 
kyčiausi. Bet turėtų išeiti visai patrauklios patalpos. 

Ir suknistai daug darbo bei problemų, kurios privers keikti Be- 


ketą savaites, mėnesius, gal net metus. 

Bet vis tiek... 

Paaukštintas nuožulnus stogo šlaitas bus ne tik praktiškesnis, 
bet ir estetiškai patrauklesnis. Mašinų aikštelės pusėje kyšančią dalį 
paversti terasa — irgi puikus sumanymas. Įstačius naujus langus ir 
duris, erdvės bus daug šviesesnės. Dievas mato, kaip ši vieta prašėsi 
pertvarkoma. Net jei tai reiškia, kad teks išgriauti šias šlakbetonio 
sienas. 

Dailios rūbinės su spintelėmis, garinės ir saunos... Nors jis ne- 
mėgo prašmatnumo, bet reikia pripažinti — gerai pasikaitinti tikrai 
patiktų. 

Raideris numetė gabaliuką spurgos uodegą mataruojančiam 
Kvailiukui. Sukramtęs likusią dalį, brėžiniuose pastudijavo antrą bei 
trečią aukštus ir katilinę. 

Puikus darbas, pagalvojo jis. Beketas turi talentą ir viziją. Netgi 
jei dažnai tų vizijų praktiškas įgyvendinimas yra tikra rakštis subinėje. 

Kai suvalgė dar vieną spurgą ir išgėrė kavą, iš landynės labirinto 
išniro broliai. 

— Kaip leidimas griauti? 

— (Gautas. Ir tau labas rytas, — šyptelėjo Ovenas. Jo akiniai 
mataravo ant švarių baltų marškinių krūtinės. Kadangi jie ketina 
šiandien griauti, toji švara ilgai neišsilaikys. 

— Išsilyginai džinsus, Sele? 

— Ne, — akimis žybtelėjo Ovenas, lauždamas bandelę. — Jie 
tik švarūs. Vėliau turėsiu porą susitikimų. 

— Uhu. Labas, didysis tėti. 

Beketas šyptelėjo ir persibraukė ranka susivėlusią rudų plaukų 
ševeliūrą. 

— Berniukai nori juos pavadinti Luku ir Loganu. 

— Ernis ir Skaivokeris, — šyptelėjo Raideris. — „Žvaigždžių 


karų“ ir „Iksmenų“ derinys. Įdomus pasirinkimas. 

— Man visai patinka. Iš pradžių Klerė juokėsi, bet paskui jau 
rimtai užsikabino. Visai gražūs vardai. 

— Gerai, kad ne Ernis ir Skaivokeris. 

— Manau, tiks Lukas ir Loganas. Bus šaunu. Nors man vis dar 
kaip po sprogimo peršti ausis. 

— Du — tai tik kiek daugiau nei vienas, — pastebėjo Ove- 
nas. — Šiek tiek daugiau planavimo ir tvarkaraščių. 

— O tu tai jau turi daug vaikų auginimo patirties, — prunkš- 
telėjo Raideris. 

— Paprasčiausiai daugiau planavimo ir tvarkaraščių, — pa- 
kartojo Ovenas. — Kad jau apie tai prakalbom, peržiūrėkim mūsiš- 
kius, — tarė jis ir išsitraukė iš įrankių diržo telefoną. 

Raideris nusitaikė į dar vieną spurgą ir leido cukrui bei rieba- 
lams sušvelninti mintis apie būsimą įtampos kupiną dieną. Ovenas 
smulkiai pasakojo apie inspekciją, leidimo gavimą, medžiagų užsa- 
kymą ir pristatymą, žaliavų apdorojimą, užbaigimą, darbą dirbtuvėse 
ir šioje skylėje... 

Raideris, kaip ir Ovenas, laikė planus galvoje. Tik gal ne taip 
preciziškai smulkiai išdėstytus. Bet žinojo, ką ir kada reikia veikti, 
kiek turi trukti vidaus ar išorės darbai ir kuriuos darbininkus jiems 
paskirti. 

— Mama ieško įrangos, — Ovenui baigus, prabilo Beketas. — 
Žinot, visokių ten bėgtakių, elipsinių treniruoklių ir panašių nesą- 
monių. 

— Nė neketinu apie tai galvoti, — Raideris apsidairė aplink. 

Šūdinos sienos, šūdinos grindys... Viskas šūdina. Treniruokliai, 
svarmenys ir sumauti jogos kilimėliai — tikrai ne mano sfera, bjau- 
rėdamasis pamanė jis. 

— Tai gal pagalvokim apie automobilių stovėjimo aikštelę? 

— O ką apie ją? — prisimerkė Raideris. 

— Kadangi jau turime ją visą, užuot lopę, verčiau išrauskim, 
sulyginkim, atlikim drenažą ir išasfaltuokim iš naujo. 

— Po galais, — iš principo trokšdamas prieštarauti iškošė Rai- 
deris. Deja, to prakeikto drenažo tikrai reikia. — Puiku. Bet apie tai 
aš juo labiau negalvosiu. 

— O apie ką norėtum? 

Neketindamas atsakyti Raideris apsisuko ir išėjo. 

— Arjis piktesnis nei visada? — brolio paklausė Ovenas. 

— Sunku pasakyti, — Beketas vėl žvilgtelėjo į brėžinius. — Tai 
bus tikra rakštis subinėj ir klius daugiausia jo subinei. Bet mums pa- 
vyks. 

— Tai pats šlykščiausias miesto pastatas. 

— Taip, jis tikrai vertas šio titulo. Tačiau gera žinia — pavyko 
viskas, ko iki šiol ėmėmės. Kai atgabens konteinerį, galėsim... 

Jis nutilo, kai tarpdury pasirodė Raideris su kūju ir laužtuvu. 

— Stverkit savuosius, — liepė jis, pastatęs laužtuvą į šalį. 

Išsirinkęs sieną, jis užsimojo ir tvojo. Nuo stipraus, pasitenkini- 
mą keliančio smūgio nukrito stambios gipskartonio sienos atplaišos. 

— Konteineris... — norėjo priminti Ovenas. 

— Pagal tavo šventąjį grafiką jis jau pakeliui, ar ne? — Raideris 
vėl užsimojo. 

— Reikėtų pasikviesti dalį brigados, — nusprendė Beketas. 

— Kodėl turim dalytis šiuo malonumu su kitais? — Raideris vėl 
pokštelėjo kūju, o Kvailiukas nubidzeno po ožiu ir pasislėpė. 

— Jis teisus, — Beketas žvilgtelėjo į Oveną, gūžtelėjo pečiais ir 
nusišypsojo. — Bet gal reikėtų pradėti nuo trečio aukšto? 

— Ten mažiau darbo. — Raideris trenkė dar keletą smūgių, ir 
siena pavirto griuvėsiais. — Bet tinka, — jis pasirėmė į kūjį ir nusi- 


šypsojo broliams. — Eime, sunaikinkim tą bjaurybę. 

Kelias dienas girdint trenksmus ir dūžius, Hopę galiausiai įveikė 
smalsumas. Svečių namuose jaunavedžių porelė leidžia jau ketvirtą 
savo medaus mėnesio dieną, bet darbe yra Kerolė. Nieko nelaukusi 
Hopė nudrožė per automobilių aikštelę naujausio Montgomerių šei- 
mos rekonstruojamo pastato link. Ji turėjo priežastį su jais susitikti, 
bet pagrindinis jos motyvas vis dėlto buvo smalsumas. 

Šiandien vėl ištisą dieną girdėjosi smūgiai. Kai žvilgtelėdavo pro 
langą, vis pastebėdavo kokį išsipurvinus; vyruką, berenkantį nuolau- 
žas ir metantį jas į milžinišką žalią konteinerį. 

Kai Eiverė parašė žinutę, kad būsimame lengvojo kultūrizmo 
centre pradėti griovimo darbai, Hopė įsigeidė pamatyti savo akimis. 

Artėjant prie pastato, griausmai dar sustiprėjo. Pro atvirus lan- 
gus pasigirdo beprotiškas vyriško juoko protrūkis ir džeržgianti sun- 
kiojo roko muzika. 

Hopė priėjo prie įėjimo — ar to, kas iš jo liko, — žvilgtelėjo ir 
išplėtė akis. 

Ji niekada čia nebuvo užėjusi, tačiau regėjo pastatą pro langą, tad 
neabejojo, kad anksčiau jis turėjo sienas ir lubas. 

Dabar liko tik karkasas, laidų raizgalynės ir milžiniški debesys 
pilkų dulkių. 

Kai nauji smūgiai supurtė tą likusį skeletą, Hopė atsargiai žing- 
telėjo priekin. 

Durys buvo atlapos. Tikriausiai vėdina, spėjo ji. 

Į antro aukšto patalpas vedančios durys irgi buvo plačiai atver- 
tos. Iš ten aidėjo muzika, vyrų balsai ir dūžiai. 

Pagalvojusi apie siaurus laiptelius, purviną laiptinę ir triukšmą, 
Hopė nusprendė, kad rizika didesnė nei smalsumas, ir atsitraukė. 

Vaikštinėdama apie pastatą ji matė, kaip iš jo išlindo du pilkai 


dulkėti vyrai su saugos akiniais, darbo pirštinėmis ir murzinais vei- 

dais. Išnešę dar vieną gabalą, kuris anksčiau vadinosi siena, su dideliu 
trenksmu įmetė jį į konteinerį. 

— Atsiprašau? — kreipėsi Hopė į vieną vyrą. 

Iš galvos ir iš laikysenos ji atpažino Raiderį. 

Vyras nusismaukė akinius ir įsmeigė į Hopę tą savo erzinantį, 
pilną nepakantumo žalių akių žvilgsnį. 

— Geriau jau nevaikščiok čia. 

— Jau pati supratau. Atrodo, ketinate visiškai išlukštenti tą 
namą. 

— Panašiai. Todėl geriau laikytis atokiau. 

— Jau sakei. 

— Ar tau ko nors reikia? 

— Tiesą sakant, taip. Nedega sieniniai šviestuvai. Jei čia yra jūsų 
elektrikas, gal galėtų... 

— Išėjo, — Raideris galvos mostu parodė savo padėjėjui eiti 
vidun, tada nusitraukė apsauginius akinius. 

Dabar jis atrodo panašus į; meškėną, pagalvojo Hopė ir nesusi- 
laikiusi šyptelėjo. 

— Purvinas darbas. 

— Ir jo daug, — patikslino Raideris. — Tai kokios ten proble- 
mos su šviestuvais? 

— Jie perdega. Kai... 

— Ar keitei lemputes? 

Hopė įsispoksojo į Raiderį. 

— Jėzau, kaip apie tai nepagalvojau? 

— Gerai. Atsiųsiu kokį žmogų, kad pažiūrėtų. Viskas? 

— Šį kartą — taip. 

Raideris linktelėjo, staigiai žengė durų link ir pranyko. 

— Labai ačiū, — garsiai ištarė Hopė ir grįžo į svečių namus. 

Vos čia įžengus, nuo vaizdų ir kvapų nuotaika iškart pagerė- 


davo. Ypač dabar, kai visame aukšte tvyrojo saldus traškių Kerolės 

šokoladinių sausainukų kvapas. Bet surūgusi Hopė tik įėjo į virtuvę 
ir atsisėdo ant kėdės. 

— Kas tam vyrui yra?! 

Nuo kepimo Kerolės veidas buvo įkaitęs. Į orkaitę ji pašovė dar 
vieną sausainių skardą. 

— Kuriam, mieloji? 

— Raideriui Montgomeriui. Ar šiurkštumas — jo religija? 

— Jam įprasta elgtis kiek šiurkštokai. Ypač kai dirba. O taip 
būna kone visąlaik. Tai kas nutiko? 

— Nieko. Tik buvo savimi. Atsimeni, užgeso tie sieniniai švies- 
tuvai ir niekaip neužsidegė? Nuėjau ana ten pranešti kuriam nors iš 
Montgomerių ir susitikau Raiderį. Įsivaizduoji, jis manęs paklausė, ar 
pakeičiau lemputę. Negi aš panaši į kokią kvaišą? 

Šyptelėjusi Kerolė paėmė pyragėlį. 

— Ne, bet kartą jie turėjo nuomininkę, kuri pranešė, kad nede- 
ga šviestuvas. Raideris metė visus darbus ir atvykęs taisyti pamatė, 
kad tereikėjo pakeisti perdegusią lemputę. Toji moteris turbūt tikrai 
buvo visiškai nenuovoki, nes baisiai nustebo, jog ji pati galėjo pakeisti 
lemputę. 

— Hmm, — krimstelėdama pyragėlio sumurmėjo Hopė. — Vis 
tiek. 

— Tai kas ten girdėti? 

— Smūgiai, dūžiai ir daug pakvaišusio žvengimo. 

— Smagu griauti pastatą. 

— Turbūt. Nė nenumaniau, kad nugramdys iki pat skeleto, — 
tarė Hopė ir sunerimo, kaip tas triukšmas patiks svečių namų gyven- 
tojams. 

— Nematei brėžinių? Aš tai dirstelėjau. Bus tikrai nuostabu. 

— Nė neabejoju. Montgomeriai išmano savo darbą. 

— Džastina jau pradėjo ieškoti šviestuvų ir kriauklių. 

Pyragėlis ir Kerolė pakėlė Hopei nuotaiką. 

— Ji devintame danguje. 

— Sakė, lengvojo kultūrizmo centras bus modernus, elegantiš- 
kas ir šviesus, vyraus chromo spalva. Tik kartą žvilgtelėjau į brėžinius, 
bet jau galiu įsivaizduoti. Bus įdomu stebėti to pastato atgimimą. 

— Tiesa. 

Tikrai bus įdomu, — pagalvojo Hopė. Kai Montgomeriai reno- 
vavo svečių namus, ji dar negyveno Bunsbore. O dabar turės progą 
nuo pat pradžių iki galo stebėti visą evoliuciją. 

— Gerai, einu. Prieš registracijas dar kai ką nuveiksiu. 

— Baigusi kepti, bėgsiu į turgelį. Gal dar tau ko nupirkti? 

— Manau, visko užtenka. Ačiū, Kerole. 

— Dievinu savo darbą. 

Ir aš taip pat, įsitaisiusi savo kabinete pagalvojo Hopė. Todėl 
vienas sunkaus charakterio Montgomeris tikrai nieko nesugadins. 

Moteris patikrino elektroninį paštą ir šyptelėjo radusi padėkos 
žinutę nuo buvusio gyventojo. Tada į sąrašą įtraukė pastabą, kad į 
atvykstančio svečio kambarį reikia nunešti šampano, kuris taps siur- 
prizu jį aplankysiantiems tėvams. 

Savaitgalį visi svečių namų kambariai rezervuoti, pastebėjo 
Hopė ir patikrino savo asmeninį kalendorių. 

Atvykus floristui, ji nunešė šviežias puokštes į „Titaniją ir Obe- 
roną . Nors jau tikrino šį kambarį, darsyk atidžiai apžiūrėjo, ar nau- 
jiems gyventojams priimti viskas tobulai parengta. Tada iš papratimo 
pasuko į biblioteką įsitikinti, ar nėra perdegusių lempučių. 

Ačiū Raideriui Montgomeriui, kad kasdien privalau tikrinti vi- 
sas lempas, šviestuvus ir sietynus, pagalvojo Hopė. 

Radusi vieną perdegusią, pasižymėjo telefone, dar į sąrašą įtrau- 
kė filtrus bibliotekos kavos aparatui. 

Tada tęsė apžiūrą apačioje — patikrino poilsio kambarį, fojė, 
valgomąjį. Jau sukosi virtuvėn ir vos nesuinkštė, pamačiusi joje sau- 


sainius triauškiantį Raiderį. 

— Negirdėjau, kaip atėjai, — tarė moteris. Ir kaip jis sugebėjo 
tyliai įslinkti su tais griozdiškais storapadžiais? 

— Ką tik atėjau. Skanūs sausainiai. 

— Kerolė ką tik iškepė. Ji tikriausiai dar turgely. 

— Gerai. 

Išsišiepęs Raideris tiesiog stovėjo ir spoksodamas į ją krimto 
sausainį. Iš šalia jo tupinčio patenkinto šuns snukio Hopė spėjo, kad 
pasivaišino 1r jis. 

Dabar vyras atrodė kaip nusiprausęs. Na, bent jau nepripėdavo 
statybų purvo. 

— Ši lėkštė — trečio aukšto gyventojams, o ši — ketvirto, — 
parodė ji ir pasisuko manydama, kad jis seks paskui. 

— Svečiai savo kambariuose? 

— „Vestlio ir Baterkapės“ gyventojai šiuo metu išėję, o į „Ti- 
tanijos ir Oberono“ numerį tuoj atvyks nauji. Matai? Dabar jie 
dega, — jiedviem palipus laiptais, Hopė parodė į antrą sieninį švies- 
tuvą. — Kai tada tikrinau — nedegė. 

— Uhu. 

— Jei netiki, paklausk Kerolės. 

— Nesakiau, kad netikiu. 

— Bet taip elgeisi, — suirzo Hopė ir priėjo prie trečio sieninio 
šviestuvo. — Va, dabar pats matai — šitas nedega. 

— Taip, matau, — Raideris priėjo, nuėmė gaubtuvą ir išsuko 
lemputę. — Turi naują? 

— Turiu savo bute. Bet problema — ne lemputė. 

Hopė išsitraukė raktą ir atsirakino savo buto duris. 

Jai nespėjus jų uždaryti, Raideris uždėjo ant jų ranką. Jis nesi- 
veržė vidun, bet kai durys plačiai prasivėrė, kyštelėjo galvą. 

Švarus, tvarkingas ir kvepiantis butas — kaip ir visi svečių na- 
mai. Vyras nustebo neišvydęs beveik jokių moteriškų daikčiukų, bet 


susiraukė ant lovos pastebėjęs stirtą pagalvių. Kita vertus, gyvenime 

pažinojau vos kelias moteris, kurios nemėgsta savo sofų ir lovų ap- 
krauti pagalvėmis, pagalvojo jis. Sodrios spalvos, keletas vazoninių 
gėlių, storos Žvakės. 

Hopė išėjo iš virtuvės ir stabtelėjo, pajutusi virptelėjimą pilve. 
Tada ištiesė Raideriui naują lemputę. 

Vyras nusileido žemyn ir įsuko į sieninį šviestuvą. Šis ryškiai 
užsidegė. 

— Sakiau, problema — ne lemputė, — burbtelėjo Hopė. — 
Rytą įsukau naują, bet tuoj pat perdegė. 

— Gerai. 

Kvailiukas atsitūpė prie Raiderio kojų. Įbedęs akis į mansardos 
duris, ėmė vizginti uodega. 

— Nereikia manęs raminti. Sakau tau, čia... Na, štai! — pokšte- 
lėjus lemputei triumfuodama šūktelėjo Hopė. — Ir vėl tas pat. Įvyks- 
ta trumpasis jungimas arba negerai sujungti laidai. 

— Ne. 

— Ką nori pasakyti tuo „ne“? Juk pats matei! 

Staiga ji pastebėjo, kaip lėtai prasivėrė mansardos durys. Metusi 
žvilgsnį, Hopė iškart suprato. Magnolijų aromatą ji užuodė ir anks- 
čiau, bet nesureagavo, nes buvo prie jo pripratusi. 

— Kam Lizei reikia žaisti su šviesomis? 

— K3 aš žinau? — gūžtelėjo pečiais Raideris ir susikišo rankas į 
kišenes nykščiais į priekį. — Gal jai nuobodu? Juk ji jau porą šimtme- 
čių mirusi. O gal ji ant tavęs pyksta. 

— Nepyksta. Tam nėra jokios priežasties. — Hopė nuėjo prie 
mansardos durų ir pastūmė šias iki galo. — Bėga vanduo! 

Moteris nulėkė į didelį prašmatnų vonios kambarį. Vanduo iš 
dvigubos kriauklės liejosi ant spintelės paviršiaus, į didžiulę vonią, 
tryško iš dušo purkštuko. 

— Dėl Dievo meilės... 


— Ar taip dažnai nutinka? 

— Pirmą kartą. Liaukis, Lize, — išjunginėdama vonios prietai- 
sus sumurmėjo Hopė. — Tuoj atvyks nauji svečiai. 

Raideris atlapojo stiklines duris ir išjungė dušą. 

— Bandžiau ieškoti informacijos apie jos vaikiną, — tarė sudir- 
gusi Hopė ir užsuko čiaupą. — Žinau, Ovenas irgi ieško, bet ne taip 
jau paprasta surasti kažkokį devynioliktame amžiuje gyvenusį Bilį. 

— Jei tavo vaiduoklis išsidirbinėja, nieko negaliu padaryti, — 
Raideris nusišluostė šlapias rankas į džinsus. 

— Lizė nėra mano vaiduoklis. Ji juk gyvena jūsų pastate. 

— Bet ji — tavo giminaitė, — iš papratimo gūžtelėjo pečiais 
Raideris ir pasuko prie svetainės kambario durų. Pabandė jas atida- 
ryti, bet rankena nejudėjo. Jis grįžtelėjo. — Gal paprašytum tos savo 
propropro... kažko ten liautis? 

— Liautis 44? 

Raideris darsyk pajudino rankeną. 

— Tai tik... — Hopė stumtelėjo Raiderį į šalį ir pati pabandė 
atidaryti, — juokinga! — užbaigė moteris ir visiškai netekusi kantry- 
bės ėmė klebenti rankeną. Tada liovėsi ir bedė pirštu į Raiderį. 

— Daryk ką nors! 

— Pavyzdžiui, ką? 

— Išimk rankeną arba visas duris. 

— Su kuo? 

Hopė suraukė antakius ir nužvelgė vyrą. 

— Tu be įrankių diržo? Kodėl? Juk visąlaik su juo vaikštai. 

— Atėjau tik įsukti lemputės. 

— Juk sakiau, problema ne lemputė! — nekantriame Hopės 
balse pasijuto panika. — K3 darai? 

— Noriu atsisėsti. 

— Ne! 

Išgirdęs riksmą, Kvailiukas nusprendė sprukti iš ugnies linijos 


ir nėrė į kampą. 

— Nedrįsk sėsti ant tos kėdės. Tu purvinas! 

— Dėl Dievo meilės... — suniurnėjo Raideris, bet apėjo kėdę 
ir prisiartino prie lango. Atidaręs jį, ėmė galvoti, kaip nusileisti nuo 
stogo. 

— Tik nebandyk šokti! Ką man reikės daryti, jei nukrisi?! 

— Skambinti devyni vienas vienas. 

— Ne, Raideri, nejuokauk! Paskambink kuriam nors broliui, 
gaisrinės tarnybai ar... 

— Neskambinsiu gaisrinei dėl to, kad užsitrenkė prakeiktos durys. 

Hopė pakėlė rankas ir įkvėpė. Tada pati atsisėdo. 

— Man reikia nusiraminti. 

— Protinga mintis. 

— Galjau gana elgtis taip pasipūtėliškai? — tėškė Hopė, nes tas 
atstumas tarp jų tikrai nervino. — Juk ne aš užtrenkiau duris! 

— Ar aš pasipūtėlis? — nustebo Raideris. Gal tai buvo tik pa- 
šaipa, bet jį užgavo. 

— Tu vis labiau ir labiau putiesi. Neprivalai manęs mėgti, o aš 
irgi kaip įmanydama stengiuosi nesimaišyti tau po akimis. Bet esu 
šių namų šeimininkė ir velniškai gerai atlieku savo darbą. Kartais 
mūsų keliai privalo susikirsti. Galėtum bent jau apsimesti, kad esi 
mandagus. 

Dabar jau Raideris atsilošė į duris. 


— Man nereikia apsimetinėti. Ir kas tau sakė, kad man nepa- 


tinki? 

— Nereikia net sakyti. Pasipūtėliškas elgesys rodo. 

— Gal todėl, kad tu elgiesi snobiškai? 

— Aš ne snobė! — suriko nuoširdžiai įsižeidusi Hopė. 

— Tu — profesionali snobė. Bet čia tik tavo bėda, — Raideris 
vėl pažvelgė pro langą. 


— Elgeisi su manim pasipūtėliškai nuo pat pirmos minutės, kai 


susitikom šiame kambaryje. 

Hopė ryškiai prisiminė tą akimirką. Ir tą stiprų apsvaigimą, ga- 
lingą antplūdį savo kūne, išvydus prie lango stovintį saulės spindulių 
nutviekstą Raiderį. Verčiau apie tai negalvoti, pamanė Hopė. 

Susierzinęs Raideris atsisuko. 

— (Gal todėl, kad spoksojai į mane, it būčiau vožtelėjęs tau per 
veidą? 

— Visai ne. Man paprasčiausiai užėjo kažkoks netikėtas... neži- 
nau, kaip apibūdinti. 

— Turbūt nuo lakstymo su tais kojūkais. 

— Ką?! Šaipaisi iš mano aukštakulnių? 

— Tik pasvarsčiau. 

Hopė suriaumojo kaip laukinė, pašoko ir ėmė trankyti kumš- 
čiais duris. 

— Atidaryk tas prakeiktas duris! 

— Ji atidarys, kai bus pasirengusi. Tu tik susižeisi. 

— Neaiškink man, ką daryti! — atšovė Hopė, nors nesuvokė, 
kodėl toji nuoga Raiderio išrėžta tiesa ją tik dar labiau suerzino ir 
sukėlė kažkokią paniką. — Tu net nesikreipi ; mane vardu. Atrodo, 
jo net nežinai! 

— Žinau tavo vardą. Baik daužyti duris, Hope. Matai, žinau 
tavo vardą. Liaukis. 

Raideris ištiesė ranką ir suėmė sugniaužtus Hopės kumščius. 

Ir ji vėl pajuto tą antplūdį, tą keistą apsvaigimą. Atsargiai atsirė- 
musi į duris, Hopė pasuko galvą ir nužvelgė Raiderį. 

Vėl arti vienas kito. Visai kaip Naujųjų išvakarėse. Taip arti, kad 
jo žaliose akyse galima išvysti auksinius taškelius... ir aistrą, ir rim- 
tumą. 

Ji neketino apie jo prisiglausti, bet to troško jos kūnas. Steng- 
damasi atsilaikyti, Hopė uždėjo ranką Raideriui ant krūtinės. Ar jo 


širdis daužosi? Galbūt, o gal ji tik viliasi, kad daužosi ne jos vienos. 

— Kadaise „Elizabetos ir Darsio“ numeryje Lizė buvo užtren- 
kusi Oveną su Eivere, — prisiminė Hopė. — Norėjo, kad juodu... 

Pasibučiuotų. Atrastų vienas kitą, pagalvojo Hopė. 

— Ji tikra romantikė. 

Raideris žengė atatupstas, ir akimirka sudužo kaip stiklas. 

— Dabar ji tikra piktavalė. 

Raiderio pravertas langas tyliai užsidarė. 

— Manau, ji trokšta tuo kai ką pasakyti, — aprimusi ir tvirtesnė 
nei tikėjosi Hopė pasitaisė plaukus. — Dėl Dievo meilės, Raideri. 
Tik pabučiuok mane! Nenumirsi, o Lizė gal pagaliau mus iš čia išleis. 

— Gal man nepatinka, kai gyvos ar mirusios moterys stumia 
mane į keblią padėtį? 

— Patikėk, bučiavimasis su tavim tikrai nebus svarbiausias 
mano dienos įvykis, tačiau bet kurią minutę turi atvykti nauji sve- 
čiai, — Hopė išsitraukė telefoną. — Jei nieko nedarysi, aš skambin- 
siu Ovenui. 

— Ne, tu jam neskambinsi! 

Ji pričiupo jį! Kviesti brolį, kuris išleistų juodu užsitrenkusius? 
Tai būtų tikras pažeminimas. Bučinys — mažesnė blogybė, supratusi 
pralinksmėjo Hopė. 

— Gali užsimerkti ir galvoti apie Angliją. 

— Kaip juokinga, — Raideris žingtelėjo į priekį ir sunėrė ran- 
kas jai už galvos. — Padarysiu tai, nes nebenoriu daugiau švaistyti 
laiko ir trokštu šalto alaus. 

— Puiku. 

Jis palenkė galvą prie jos lūpų ir luktelėjo vieną atodūsį. 

Negalvok, įsakė sau Hopė. Nereaguok. Tai nieko nereiškia. Nieko. 

Plykstelėjo karštis ir šviesa. Ir vėl toji milžiniška nuo galvos iki 
pirštų galiukų užplūdusi banga. 

Jis lietė ją tik lūpomis, bet ji vos galėjo sutramdyti troškimą jį 


apkabinti ir prisitraukti prie savęs. 

Mergina žingtelėjo dar arčiau ir jau nebegalėjo atsispirti, kai abu 
paniro į bučinį. 

Raideris ketino tik prisiliesti lūpomis, lyg bučiuotų draugę, tetą 
ar putnią vidutinio amžiaus moteriškę, turinčią keletą vaikaičių. Ta- 
čiau giliai paniro į tą bučinį. Hopės lūpų skonis, kvapas ir jausmas, 
kai jos lūpos atsiduoda jo lūpoms... Nei saldu, nei aitru, o kažkoks 
paslaptingas abiejų viduriukas... Kažkas itin bopiška. 

Ji užkaitino kraują labiau, nei jis tikėjosi. Labiau nei pats norėjo. 

Atsitraukti nuo jos prireikė velniškai daug pastangų. 

Atšlijęs Raideris dar keletą mirksnių į ją žiūrėjo. Atsidususi 
Hopė atleido rankas ir spustelėjo durų rankeną. 

— Na, štai, suveikė, — atsiduso ji. 

— Nešdinkimės iš čia, kol Lizė nepersigalvojo. 

Atsidūręs koridoriuje, jis pakėlė nuo grindų gaubtą ir prisuko 
virš skaisčiai šviečiančios lempos. 

— Baigta, — tarė jis, nužvelgdamas Hopę dar vienu ilgu 
žvilgsniu. 

Moteris išsižiojo, ketindama dar kažką pasakyti, bet suskambo 
durų skambutis. 

— Atvyko svečiai. Man reikia... 

— Išeisiu pro užpakalines duris. 

Hopė linktelėjo ir nuskubėjo laiptais. 

Raideris paklausė jos aukštakulnių kaukšėjimo ir įkvėpė oro. 

— O dabar atsipeikėk, — tarė jis ir su ištikimai šalimais risno- 


jančiu šuniu nuskubėjo tolyn nuo magnolijų kvapo ir Hopės. 

asti laiko asmeniniams poreikiams — tikras iššūkis, bet 
juk moteriai reikia draugių, kurios išklausytų ir patartų. Rytą Hopė 
skubiai sutaisė svečių namų gyventojams pusryčius ir nuskubėjo į 
„Vestą“ prieš jai atsidarant. 

Perkirtusi pagrindinę gatvę, kelios minutės po dešimtos Hopė 
puolė į restoraną. Klerė su Eivere jau sėdėjo prie stalelio, „iPade“ 
tyrinėdamos suknelių būsimoms Eiverės vestuvėms pavyzdžius. 

— Atnešiau bandelių su vaivorais, — Hopė padėjo ryšulėlį ant 
stalelio ir pataisė žaismingas raudonas servetėles. — Neseniai keptos, 
vis dar šiltos. Ačiū, kad atėjote. 

— Iš tavo balso sprendžiant — reikalas skubus, — šnirpštelėjo 
Eiverė ir paėmė bandelę. 

— Ne skubus, tiesiog... toks reikaliukas. Žinau, esate labai 
užimtos. 

— Draugėms visada surasiu laiko. Prisėsk, — linktelėjo Klerė. — 
Atrodai išsekusi. O juk tau nebūdinga. 

— Nesu išsekusi, tik... — Hopė papurtė galvą ir atsisėdo. — 
Vakar turėjau rūpesčių dėl lempų... — pradėjo ji ir papasakojo drau- 


gėms visą istoriją. 

— Labai panašiai Lizė elgėsi su manim ir Ovenu. Visai miela. 
Nors ir keista. 

— Visai ne miela. Toks elgesys erzina! O Raideris atsidarė langą 
ir visai rimtai ketino pro jį išlipti. 

— Aišku, ketino. 

— Aišku?! — žioptelėjo Hopė. 

— Ne tą norėjau pabrėžti. Žinoma, jis mąstė apie tai — tokia 
jau ta vyriška logika, — pralinksmėjusi Klerė supratingai patapšnojo 
Hopei ranką. — Turiu tris sūnus, tad kai ką išmanau apie vyrų min- 
čių eigą. 

— Ji tikrai išmano, — patvirtino Eiverė. 

— Situacija buvo tiesiog kvaila. Ypač kai mes abu turėjom tele- 
fonus. Norėjau paskambinti Ovenui, Beketui arba į gaisrinę. 

— Praktiškas ir moteriška logika paremtas sprendimas. Bet vy- 
ras tokio griebtųsi nebent tada, jei jam grėstų badas. 

— Bet kokia kvaila situacija, — pakartojo Hopė. — Galiausiai 
man baigėsi kantrybė ir išdėjau Raideriui viską, ką manau. 

— Darosi įdomu, — Eiverė pasitrynė rankas. 

— Jis šiurkštus ir nedraugiškas. Niekada nevadina manęs vardu. 
Elgiasi su manim kaip su rakštim subinėj, o juk nesu tokia! 

— Žinoma, nesi, — pritarė Klerė. 

— Darbui atiduodu visas jėgas ir stengiuosi laikytis nuo jo ato- 
kiau. O ką už tai gaunu? Surauktą snukį ir įžeidinėjimus. Jam sunku 
pripažinti, kad aš egzistuoju. 

— Gal jis tau ką nors jaučia, — spėjo Eiverė, — todėl ir elgiasi 
taip demonstratyviai arba tave ignoruoja. 

— O... — atsilošė Hopė ir linktelėjo. — Gali būti. Kaip vaikų 
darželyje... Išrėžiau, kad jis pasipūtęs, nes su manim jis toks ir yra. O 
jis mane pavadino snobe. Aš ne snobė! 


— Tikrai ne. Bet... 

— Kas „bet“? — Hopė prisimerkė. 

— Manau, kai kurie žmonės laikosi stereotipo, kad gražios mo- 
terys yra snobės. 

— Galbūt. Oi, vos nepamiršau — dar jis metė repliką apie mano 
aukštakulnius. 

— Kiša galvą liūtui į nasrus, — sumurmėjo Eiverė. 

— Atrodo, judu abu nuoširdžiai pasikalbėjote? 

— Ne, tiesiog atvirai pareiškėme, ką vienas apie kitą manome. 

— Tai kaip ištrūkote iš kambario? — pasidomėjo Eiverė. 

— Tai ir yra įdomiausia dalis, — šyptelėjo Hopė. — Prisiminiau 
būtent tai, ką anksčiau minėjai — kaip Lizė užrakino tave su Ovenu. 
Liepiau Raideriui mane pabučiuoti. O tas ėmė ožiuotis. Jėzau, kas čia 
ypatinga? Jis bučiavo mane ir anksčiau ir liko gyvas, tai... 

— Pala, pala... — pertraukė Eiverė. — Atsuk juostą atgal. Rai- 
deris jau yra tave bučiavęs? 

— Nieko ten rimto. 

— Leisk spręsti mums. Kada tai įvyko? 

— Per Naujuosius metus. Susidūriau su juo Oveno virtuvėje, 
kai visi skaičiavo paskutines sekundes iki dvyliktos. Abu jautėmės 
nejaukiai ir turbūt pagalvojom, kad bus dar nejaukiau, jei neatliksim 
to įprasto ritualo. Tad pasveikinom vienas kitą su Naujaisiais metais 
ir pasibučiavom. Nieko ten rimto. 

— Vis kartoji ir kartoji tą patį, — pastebėjo Klerė. — O kas ver- 
čia manyti, kad kažkas tikrai buvo? Ypač todėl, kad anksčiau mums 
to nepasakojai. 

— Kad nebuvo ko pasakoti, — atsikrenkštė Hopė. — Aš apie 
tai net užmiršau. Buvome priversti taip pasielgti — kaip ir dabar. 
Skamba kvailai, bet tiesa ta, kad turėjome paklusti tam mūsų ro- 
mantiškai nusiteikusiam vaiduokliui. Pasibučiavom ir durys atsidarė. 
Tada suskambo skambutis, atvyko svečiai, aš nusileidau laiptais, o 


Raideris išėjo. 

— Tai tu su juo bučiavaisi jau antrą kartą. 

— Jei dar ilgiau nebūtų manęs išleidę iš to kambario, tikriausiai 
būčiau jį pritvojusi. Bučinys pasirodė mažesnė blogybė. 

— Ar patiko? 

Hopė pakilo ir apsuko ratą. 

— Raideris išmano šį reikalą. O aš jau seniai neturėjau artimų 
santykių. Pati pasirinkau ir man tai patinka, bet kas iš to. 

— Tu jam kažką pajutai, — spėjo Klerė. 

— Tikrai pajutau, — prisipažino Hopė. — Bučiuotis jis tikrai 
sugeba, o aš išdžiūvusi kaip dykuma. Vos pajėgiame bendrauti kaip 
civilizuoti žmonės, o jau du kartus bučiavomės. Įdomi situacija, ką? 

— Tegul sprendžia Klerė, — tarė Eiverė. — Tepasakysiu, kad 
matau du sveikus, patrauklius bevaikius suaugusiuosius, kurie turi 
teisę patirti nedidelio fizinio kontakto malonumą. 

— Bet mudu vienas kitam net nepatinkam. Be to, Raideris — 
mano bosas. 

— Judu vienas kitam kuo puikiausiai patiktumėte, jei tik vienas 
į kitą rimčiau pažiūrėtumėte. Be to, ne Raideris tavo bosas, o Džas- 
tina. Ir tik pakartosiu: judu tyčia elgiatės nedraugiškai, nes vienas 
kitam patinkate. 

— Maniau, leisi man tai pasakyti, — šyptelėjusi Klerė bakstelė- 
jo Eiverei alkūnę. 

— (Gerai, važiuok. 
kam, ką ji pasakė. 

Hopė vėl prisėdo. 

— Sutinku, kad Džastina — mano bosė. Bet ar nemanote, kad 
Raideris irgi laiko save mano bosu? 

— Ne, taip pat manau, kad jei jį taip pavadintum, jis supyktų. 


Eiverė suraukė antakius ir nutaisė šiurkštų balsą: 

— Dėl Dievo meilės, aš ir taip turiu pakankamai rūpesčių, kad 
dar būčiau tavo bosu. Tu — mano mamos problema. 

Hopė nusikvatojo ir pajuto, kaip įtampa prie kaklo atlėgsta. 

— Tikrai panašu į jį. Jis dažnai panašiai pasako. Tai dėl ko aš 
jaudinuosi? Juk tai nebuvo sąmoningai sukurta padėtis, priešingai — 
išeitis iš padėties. 

— Aptarkim viską smulkiau, — Eiverė prisitraukė kėdę. — Ar 
tos padėties metu dalyvavo ir liežuviai? 

— Eivere... — juokdamasi Klerė papurtė galvą, bet tuoj pat pri- 
dūrė: — Iš tiesų tai dalyvavo. 

Hopė užkišo plaukus už ausų su ką tik grietinę išlaižiusios katės 
išraiška. 

— Judvi pakankamai mane pažįstat, kad žinotumėt — jei ko 
imuosi, padarau iki galo. 

— Dėl to tavim ir žaviuosi, — mirktelėjo Eiverė. — O kur tuo 
metu buvo Raiderio rankos? 

— Atremtos į duris prie mano galvos, nes aš buvau nugara į jas. 

— Mmm... Ar mėgsti bučiuotis, atsirėmus į duris? — paklausė 
Klerės Eiverė. 

— Mano mėgstamiausia poza. Nors dėl rankų tai gaila... Laži- 
nuosi, jis sugeba jomis naudotis. Manau, šioje šeimoje tai paveldima. 

Hopė atsiduso. 

— Na, atrodo, patenkinau jūsų smalsumą. Ir iš tiesų jaučiuosi 
daug geriau. Ačiū. 

— Visada prašom, — šyptelėdama Eiverė paspaudė Hopei ran- 
ką. — Dabar Rai ilgą laiką net dviejose vietose dirbs netoli tavęs. 
Panašioms situacijoms susidaryti susiklostė kone idealios sąlygos. 

Hopė vėl pajuto, kaip įsitempia nugara. 

— Visai netrokštu tų situacijų. 


— Bet tai nereiškia, kad į jas nepakliūsi. 

— Arba joms nepasiduosi, — pridūrė Klerė. 

— Judvi dabar gyvenate tik mintimis apie vestuves ir vaikus, tai 
norite ir mane į tai įtraukti. Bet mano mintys sutelktos tik į darbą. 

— Ir mudvi turim darbus, — priminė jai Eiverė. 

— Ir labai puikius. Ten mums dabar ir reikėtų grįžti. 

Hopė jau ruošėsi kilti, kai tarpduryje pasirodė Džastina 
Montgomeri, kuokštą rudų plaukų susirišusi į netvarkingą uodegytę. 

— Labas, merginos, — ji nusiėmė saulės akinius ir šyptelėjo. 

Neprivalau dėl nieko jaustis kalta. Visiškai, priminė sau Hopė. 

— Pasitarimas? 

— Kaip tik baigėm, — linktelėjo Klerė. 

Džastina priėjo, padėjo ranką Klerei ant peties. 

— Kaip jautiesi? 

Užuot atsakiusi Klerė patrynė pilvuką. 

— Jaučiamės gerai. 

— Ketinau šiandien pas jus užbėgti ir pasivogti berniukus. Tu- 
riu nesuvaldomą norą surengti iškylą. 

— Jiems tai labai patiks. 

— Tuomet sutarta. O su tavim, — ji parodė į Eiverę, — norė- 
čiau dar kartą apeiti būsimo restorano patalpas ir kai ką aptarti dėl 
vestuvių. 

— Mielai. Būsiu laisva, kai pasirodys Deivas. Beje, užsakiau 
šviestuvus iš tavo atsiųstos svetainės nuorodos. Jie tiesiog tobuli. 

— Šaunu. Tiesą sakant, užsukau pasimatyti su Hope. Manau, 
viršutinei verandai radau baldus, — Džastina atvėrė ryškią kaip jos 
akinių rėmeliai rankinę ir ištraukė lankstinuką. — Ką manai? 

— Idealūs! Paprasti, bet atrodo patogūs, patraukli spalva ir au- 
dinio faktūra. 

— Tr aš taip manau. Tai eik ir užsakyk juos. Vėliau norėčiau su 


tavimi aptarti, kaip galėsime susieti svečių namus su lengvojo kultū- 

rizmo centru ir ką įtrauksime į paslaugų paketą. Žinoma, tas bus dar 
negreit, bet... 

— ... planuoti niekada ne per anksti, — mintį užbaigė Hopė. 

— Būtent. Svarbiausia — personalas. Reikia surasti patikimą 
valdytoją. Jau zonduoju dirvą. 

— Manau, reikia kas keturias šešias savaites rengti su jais susiti- 
kimus — suderinti renginius, idėjas, rinkodaros planus. 

Džastina šyptelėjo Hopei. 

— Puikus pasiūlymas. 

— Tuomet visiems išsiųsiu elektroninius laiškus ir suderinsime 
tinkamiausią laiką. Jei sutarsim susitikti popietėmis, galėsim rinktis 
svečių namų valgomajame. Ir man jau reikia ten grįžti. 

— Atsiprašau, jei per mane nebaigėte pokalbio. 

— Nieko, jau viską aptarėme. 

— Tuomet palydėsiu tave, o paskui pasigrobsiu berniukus. Su 
judviem pasimatysiu vėliau. Kaip tau neryški pilkšvai melsva spal- 
va? — pasiteiravo ji Hopės. — Tokia galėtume nudažyti lengvojo 
kultūrizmo centrą. 

— Kažin ar įmanoma ką nors geriau sugalvoti. 

Eiverė palaukė, kol dvi moterys dingo už durų. 

— Vyksta kai kas įdomaus. 

Linktelėjusi Klerė sukryžiavo rankas ant pilvo. 

— O taip... 

— Ir ką mes apie tai manome? 

— Jie nėra vienas kito skonio. Nė iš tolo. 

— Būtent, — sutiko Eiverė. 

— Gal dėl to ir jaučiuosi taip gerai. 

— Ir aš, — Eiverė pašoko ir iš šaldytuvo ištraukė kokakolos 
bei imbierinio alaus. — Turbūt trokštame juos suporuoti, nes pačios 
esame įsimylėjusios du Montgomerių brolius. Liko vieniša draugė ir 


vienišas brolis. 

— Būtų lyg simetrija, kokia Hopei patinka. Jei tik ji taip nepyk- 
tų ir nesipriešintų. Tačiau viskas tikrai ne dėl to. Mudvi juos mylim, 
todėl trokštam matyti juos laimingus. Trokštam, kad jie turėtų artimą 
žmogų, teikiantį jiems laimės. 

— Raideris susitikinėjo su daug moterų, bet... 

— ... niekada neįsipareigoja, — užbaigė Klerė. — O Hopė su 
niekuo nesusitikinėja. Ji nebuvo pasimatyme nuo pat... 

— ... Džonatano laikų, — nenoriai ištarė Eiverė. 

— Jis įskaudino labiau, nei ji gali prisipažinti. Net pačiai sau. O 
visų svarbiausia — po šito ji įsikalė į galvą, kad nenori ir jai neberei- 
kia pasimatymų ir sekso. 

— Tu irgi taip galvojai, — pastebėjo Eiverė. 


— Mano padėtis buvo visai kitokia. Be to, vaikščiojau į pasima- 


tymus. 

— Tik į kelis. 

— Tiesa. Bet privalėjau rūpintis trimis vaikais ir verslu. O svar- 
biausia — iki Beketo nesutikau jokio tinkamo vyro. — Klerė lėtai 


atsigėrė. — Bet yra dar viena, kiek beprotiškai atrodanti priežastis. 

— Man tokios patinka. 

— Turiu omeny Lizę. Ji tiesiogiai ir netiesiogiai stumtelėjo 
mane prie Beketo. O tave — prie Oveno. O dabar matai, kaip viskas 
susiklostė... 

Eiverė paėmė Klerės delną. 

— Ištekėjusi ir besilaukianti dvynių. 

— O tu planuoji vestuves, — Klerė spustelėjo Eiverei ranką. — 
Kaip manai, Lizė žino, mato ar nujaučia galimus jausmus, ko nesu- 
gebam mes? 

— Gal. Ir tai ne mažiau beprotiška nei jos pačios egzistavimas 
svečių namuose, belaukiant kažkokio Bilio. 


— Turbūt. Norėčiau sužinoti, kas jis toks ir kas toks jai buvo. 

— Pasikliauju Hope su Ovenu. Gal negreitai, bet jie tikrai iš- 
kapstys, — nusišypsojo draugei Eiverė. — Tai ką iš to papasakosim 
Ovenui su Beketu? 

— Viską. 

— Gerai. Jie pradės šaipytis iš Raiderio, o tai jį įsiutins. Padau- 
gės progų panašioms situacijoms susidaryti. Po to subingalvio Džo- 
natano Hopei labai praverstų tikras vyras. 

— Raideris — tikras vyras. Ji pavadino jį pasipūtėliu, — nusi- 
šaipė Klerė. 

— Žinau, — Eiverė pratrūko juoku. — O jis pavadino ją sno- 
be. Pasipūtėlis su snobe... Turbūt negražu taip sakyti, bet man labai 
patinka. 

— Man irgi, — Hopė pakėlė skardinę ir susidaužė su Eivere. — 


Už būsimą įdomią vasarą. 


Didesnę savaitės dalį jai pavyko jo išvengti. Žinoma, teko jį ma- 
tyti, bet specialiai tikrai nežiūrėjo. Tiesiog tokiame mažame mies- 
telyje kaip Bunsboras gan sudėtinga nepastebėti Raiderio Montgo- 
merio, pasipūtėliškai vaikštančio iš vienos savo darbo vietos į kitą. 
Ji matė jį einantį į „MacT's“, į kepyklą, vaikštantį aplink lengvojo 
kultūrizmo centrą, lauke persimetantį žodžiu su „Sherry's“ kirpėju 
Diku ar „Crawford's“ pardavėjais. 

Čia, ten, visur... — su apmaudu pagalvojo Hopė. Ir kad išvengtų 
susitikimo su juo, sugalvojo sau namų areštą. Bet ne todėl, kad nebū- 
tų turėjusi darbo. Pirmąją vasarą svečių namai tapo tikrai populiarūs. 
Čia apsigyveno du iš kito miesto atvykę rašytojai, kuriuos Klerė pa- 
sikvietė pristatyti savo knygas. Viena miela porelė atvyko į Bunsborą 


susitikti su klase po penkiolikos metų. „Titanijoje ir Oberone“ apsi- 

gyvenę jaunuoliai susižadėjo ir jau šnekėjo, kad vestuvinę naktį norės 
praleisti tame pačiame kambaryje. 

Iki šiol Hopei teko sutikti mielų, keistų, įnoringų ir patenkintų 
gyventojų. Turbūt visokių po truputį, pamąstė ji, traukdama žarną, 
ketindama laistyti gėles ir krūmus. 

Šiandien užimti šeši kambariai — juose apsigyveno dvi seserys, 
jų motina ir trys dukterys. Praeitą naktį jos triukšmingai linksminosi. 
Hopė numanė, kad prieš veido procedūras ir masažus jos dar saldžiai 
snaudžia. 

Ir aš surengsiu savo mergaičių vakarėlį, nusprendė Hopė. Bus 
Klerė su mama, Eiverė, Džastina bei Kerolė su dukra, o iš Filadelfijos 
atvyks jos pačios mama su seserimi. 

Truputis gardaus maisto ir vyno, daugybė šnekų apie vestuves ir 
vaikus. Kaip tik to man ir reikia. 

Ji palaistė mulčią, pamalonino išsikerojusias rožes ir koketišką 
gliciniją. Jos žiedai gegužės orą pripildė saldžiu aromatu. Hopė tikė- 
josi, kad kitais metais per Eiverės vestuves jos irgi šitaip žydės. 

Dirbdama malonų darbą, Hopė pralinksmėjo ir ėmė niūniuo- 
ti, nekreipdama dėmesio į trenksmus ir pjūklo džeržgimą iš pastato 
kitapus automobilių aikštelės. Galvoje pervertė įprastų darbų tvarka- 
raštį ir nusprendė vakare vėl paieškoti informacijos apie Bilį. 

Idealu. 

— Ei, ar... 

Tai buvo viskas, ką Raideris spėjo ištarti. 

Nuo balso už nugaros krūptelėjusi Hopė staigiai atsisuko, ir vi- 
sai netyčia vandens čiurkšlė pataikė tiesiai Raideriui į tarpukojį, o 
paskui į veidą. 

— O Dieve... — Hopė negrabiai numetė žarną į šalį. 

Labai lėtai Raideris nusiėmė akinius nuo saulės. Nuo jo plaukų 


ir drabužių varvėjo vanduo. 

Kvailiukas džiaugsmingai puolė teškentis vandens klane. 

— Kas čia per šūdas?! 

— Ššš... — Hopė pakėlė galvą į balkoną. — Turim svečių. Daug 
moterų. 

— Tai todėl išmaudai kiekvieną pasirodžiusį vyrą? 

— Atleisk, visai nenorėjau... Labai atsiprašau. Išgąsdinai mane ir... 

— Manai, čia juokinga? — Raideris pakėlė balsą išvydęs, kaip 
Hopė bando sulaikyti juoką. 

— Ne. Taip. Taip, juokinga, bet tai nereiškia, kad neatsiprašau. 
Man tikrai labai gaila, — pakartojo ji ir, Raideriui priėjus arčiau, vėl 
čiupo žarną. — Tačiau nėra ko sėlinti, kai kas nors rankose turi įjung- 
tą laistymo žarną. 

— Aš ir nesėlinau. Tik ėjau pro šalį, — Raideris atmetė varvan- 
čius plaukus nuo veido. — Duokš man tą žarną. 

— Dar ko! Aš tave apliejau netyčia. O tu nori mane išmaudyti 
kerštaudamas. Luktelk, atnešiu rankšluostį. 

— Nereikia to rankšluosčio. Noriu kavos. Ketinau išgerti, tai ir 
ėjau pro čia į virtuvę. 

— Atnešiu tau kavos ir rankšluostį, — pažadėjo Hopė ir iš tolo 
jį apėjo. Išjungusi žarną, ji nuskubėjo vidun. 

Visą kelią iki skalbyklos ji kikeno, prunkštė ir krizeno. Pačiupusi 
nuo lentynos rankšluostį, ji pasuko į virtuvę. Ten pripylė kavos į puo- 
delį ir pasaldino dviem gabalėliais cukraus, kaip Raideris ir mėgsta. 
Kad jam širdis suminkštėtų, šalia į lėkštutę įdėjo traškų keksiuką su 
šokoladu, o šuniui paėmė šuns sausainį. 

Perbėgusi vestibiulį, ji sustojo įsitikinti, ar Raideris nepasiėmė 
žarnos. Hopė augo su broliu, tad žinojo, ko galima tikėtis. 

Susikaupusi ji nutaisė atgailaujamą veido išraišką ir išėjo. 

Ir liepė sau nepastebėti, kad permirkęs tas vyras atrodo labai 


seksualiai. 

— Aš atsiprašau. 

— Gerai, jau sakei, — Raideris paėmė rankšluostį ir pradėjo 
trinti šlapius susitaršiusius plaukus. 

— Atnešiau tau keksiuką, — gailiu balsu ištarė moteris, nors vėl 
vos laikėsi nesikvatojusi. 

— Kokį? — nužvelgė ją Raideris ir užsimetė rankšluostį ant 
peties. 

— Su šokoladu. 

— Gerai. — Jis paėmė keksiuką ir kavą, o Hopė numetė šuniui 
jo skanumyną. — Gal paaiškintum, kodėl aštuntą ryto laistai sodą ir 
praeivius? 

— Nes keletą dienų nelijo. Be to, yra gyventojų, kuriems reikės 
ruošti pusryčius. Toji šeima vėlai atsigulė, todėl šiek tiek pamiegos. 
Turiu laisvo laiko, tai... — Hopė nutilo pagalvojusi, kodėl išvis pri- 
valo teisintis. — O tu gal paaiškintum, kodėl pusę aštuntos eini čia 
kavos? 

— Užmiršau, kad šiandien Ovenas ateis vėliau. Jis paprastai nu- 
perka kavos. Pamaniau, virtuvėj rasiu Kerolę. Norėjau paprašyti jos 
buto rakto, kad galėčiau sutvarkyti užsikimšusią virtuvės kriauklę. 

Niekas nedrįstų pasakyti, kad jis blogas sūnėnas, sūnus ar brolis, 
pamanė Hopė. 

— Ji ateis aštuntą. Palauk, jei nori. Galiu tavo šlapius drabužius 
įmesti į džiovintuvą. 

— O tavo moteriškos giminės svečiai neišsigąs, kai po namus 
vaikščios nuogas vyras? 

Tos moterys? pagalvojo ji. Kažin. 

— Tokį reginį jos turbūt palaikytų maloniu priedu. Bet „Marga- 
ritos ir Persio“ numeris neužimtas. Gali ten palaukti. 

Nuogas... — pagalvojo ji. Atšiaurus, puikiai sudėtas ir nuogas. 


O, mano dykuma velniškai išdžiūvusi... 

— Neturiu laiko. Reikia dirbti. — Raideris atsikando didelį 
keksiuko kąsnį. — Neblogas. 

Kvailiukui suvizginus uodega, jis atplėšė gabalėlį ir nežiūrėda- 
mas numetė žemyn. 

— Labai ačiū, — tarė Hopė. 

— Yra problemų dėl šviestuvų? — pasmalsavo jis, kramtydamas 
dar vieną kąsnį. 

— Ne. Bet prieš dvi dienas „Titanijoje ir Oberone“ apsistojo 
porelė. Jiedu ten susižadėjo. Rytą jie man padėkojo, kad išbarsčiau ro- 
žių žiedlapius ant jų lovos. Tik kad aš ten nieko nebarsčiau, — Hopė 
žvilgtelėjo į svečių namus. — Koks mielas siurprizas. Būčiau norėjusi 
pati tokį sugalvoti. 

— Atrodo, turi padėjėją. 

— Atrodo, taip. Ar neprieštarausi, jei vėliau užsuksiu į Eiverės 
patalpas apžiūrėti, kaip ten viskas atrodo? 

Jis įsmeigė į ją įdėmias akis, o tada uždengė jas saulės akiniais. 

— Kodėl turėčiau prieštarauti? 

— Gerai. 

Tikriausiai iš apmaudo neleidau sau pajusti to nedidelio malo- 
numo. Bet nieko kito negaliu dėl to kaltinti, išskyrus save, pagalvojo ji. 

— Jei jau baigei šluostytis... 

— Aha, — jis atkišo jai rankšluostį. — Ačiū už kavą. Ir už dušą. 

— Prašom, — didvyriškai nurijusi juoką atsakė Hopė. 

Raideris nuėjo. Kvailiukas palaimingai nusišypsojo šuniška šyp- 
sena ir nucipeno paskui šeimininką. 

— Kas čia toks buvo? — nuskambėjo balsas iš viršaus, vėl pri- 
vertęs Hopę krūptelėti. 

Gerai, kad dabar neturiu rankose žarnos, sumetė ji ir žvilgtelėjo 
viršun. Trečiame aukšte su vonios chalatu stovėjo moteris, tingiai pa- 
sirėmusi į balkono turėklus. Hopė karštligiškai bandė prisiminti jos 


vardą. Cia vidurinioji sesuo Kortnė, pagaliau sumojo ji. 

— Labas rytas. Čia buvo vienas svečių namų savininkų. 

— Tikras gražuolis, — mieguistai šyptelėjo ji. — Mano buvusy- 
sis irgi yra aukštas, patrauklus tamsiaplaukis. Atrodo, jaučiu silpnybę 
tokio tipo vyrams. 

Hopė irgi nusišypsojo. 

— O kas gi nejaučia? 

— Jūs teisi. Ar nieko blogo, jei nusileisiu pusryčiauti su chalatu? 
Jau kokį pusmetį nesijaučiau tokia atsipalaidavusi, todėl norėtųsi kuo 
ilgiau taip pabūti. 

— Prašom. Virtuvėje yra šviežios kavos. Tuoj pradėsiu ruošti 
pusryčius. 

— Kaip man čia patinka, — svajingai atsiduso Kortnė. 

Ir man, pagalvojo Hopė, vilkdama šalin žarną. Ir aš nebejaučiu 
įtampos kaip anksčiau, suvokė ji. 

Pagaliau normaliai, be kandžiojimųsi pasikalbėjo su Raideriu. 

O tam tereikėjo tik išmaudyti jį su žarna. 

Juokdamasi Hopė pasuko atgal į svečių namus susitikti su gy- 


ventojais. 

aideris iš pikapo išsitraukė sausus, pakenčiamai švarius 
marškinėlius ir atsarginius džinsus. Toji žarna pasidarbavo tikrai ne- 
prastai, niūriai pagalvojo jis ir nusinešė drabužius į „MacT's“ pastatą. 

— Tos moterys... — tarė jis Kvailiukui, o šuo atsakydamas nuž- 
velgė jį vyriškai solidariu žvilgsniu. 

Jiedu pasuko į gręžtuvų džeržgesio, vinių šaudyklių pokšėjimo 
ir per radiją plyšaujančios kantri muzikos triukšmą — be jo niekas 
nesugebėjo perjungti į roką grojančią stotį. 

Raideris perėjo restoraną ir pro tualetuose besidarbuojančius 
santechnikus pasuko į virtuvę. 

Čia prie nebaigto bufeto pasilenkęs Beketas nagrinėjo brėžinius. 

— Labas. Kadangi ketiname duris... — Pakėlęs galvą Beketas 
nutilo ir išlenkė antakius. — Pakliuvai į liūtį? 

Raideris bambėdamas švystelėjo drabužius ant didelio grilio ir 
pasilenkė atsirišti batų. 

— Į svečių namų šeimininkę su sodo žarna. 

— Biče, ji tave išmaudė! — brolis prapliupo kvatoti. 


— Užsičiaupk, Bekai. 

— Ką jai padarei? Vėl bandei pagraibyti? 

— Ne, o be to, aš jos niekada negraibiau, — atsistojęs Raideris 
nusitraukė varvančius marškinius. 

— Aš girdėjau, kad buvo kitaip, — šyptelėjo Beketas. 

Atsiseginėdamas diržą Raideris įniršęs nužvelgė brolį. 

— Jau sakiau tau — nebuvo jokio grabaliojimosi! Ir tada pasi- 
bučiuoti pasiūliau ne aš. Todėl užsičiaupk. 

— Bet ji tave išmaudė! Ką darei po to — vaikeisi ją po kiemą? 

Hopė tikrai išmaudė Raiderį iki pat apatinių. Kadangi mašinoj 
atsarginių apatinių jis nesivežioja, dabar teks vaikščioti be jų. 

Raideriui išlipus iš kelnių, Beketas ir toliau nuo jo nenuleido 
linksmo žvilgsnio. 

— Jei tavo žmona nebūtų nėščia, išspardyčiau tau subinę. 

— Atrodo, dabar taikinys yra kažkieno kito subinė. 

— Kad tavąją išspardyčiau, man net nereikia taikinio, — Raide- 
ris atsargiai užsisagstė džinsus ties intymiomis vietomis. — Ji laisto 
tas sumautas gėles ir nė nesidairo aplink. Be to, ji nervinga. 

— Gal todėl, kad ją sunervinai. 

— Jau baigei? — burbtelėjo segdamasis diržą Raideris. 

— Galėčiau sugalvoti ir daugiau. Patrauk į šoną tuos savo šla- 
pius skudurus. 

Vilkdamasis marškinėlius Raideris iškėlė jam abu didžiuosius 
pirštus. 

— Gal kitą kartą ji tave dar ir nuskus? Gerai, šiam kartui pakaks. 

— Ovenas galimiems nuomininkams aprodys butus virš ke- 
pyklos, tai pageidauja, kad viskas ten būtų gražu. Nusiunčiau Čadą 
baigti statyti spynas ir jungiklių plokšteles. Kerolės kriauklė kemšasi, 
todėl paprašė manęs sutvarkyti. Einu sau iš kepyklos į svečių namus 
paimti rakto ir kavos, o toji atsisuka ir išmaudo mane nuo tarpkojo 


iki galvos! 


37 


— Ji tyčia taip padarė? Palaukim Oveno. Trise kaip nors suge- 
bėsim ją sučiupti. 

— Labai juokinga, — Raideris paspyrė šlapius drabužius. — 
Bet užtai gavau kavos ir keksiuką. 

— Kokį? 

— Kokį mėgstu. Kadangi pranešė, kad artimiausiomis dienomis 
nebus lietaus, liepsiu dažytojams lipti į keltuvą ir pradėti dažyti išorę. 

— Gerai. Šiaip ar taip rytinį dušą jau gavai. Kuo aš galėčiau tau 
padėti? — Beketas išskėtė rankas, o jo akyse šokinėjo linksmi velniu- 
kai. — Kai kitąsyk svečių namuose reikės ką nors pataisyti, nusiųsiu 
Deką. Jis galės bučiuoti Hopę. 

Beketas prisiminė vieną darbininką. Dekas — geras darbuoto- 
jas, linksmo būdo... bet veidas galėtų būti gražus nebent tik jo trum- 
paregei motinai, pagalvojo jis. 

— Žiauriai čia tu, Žmogau... 

— Jei tavo vaiduoklis nori Žaisti, tai tegu žaidžia su kuo nors kitu. 

— Lizė nėra mano vaiduoklis. Ir vargu ar ji trokšta Hopę su- 
piršti su Deku. 

— Niekam nereikia manęs su kuo nors piršti. Jei norėsiu paka- 
binti tobuląją Hopę, sugebėsiu pats. 

— Jei jau taip sakai... 

Už nugaros jie išgirdo vaikiškus balsus ir kojų trepsenimą. Trims 
berniukams sugužėjus į didelę virtuvę, Beketo veidas nušvito. 

Mažiausias jų — šešerių Merfis — išsiveržė priekin ir padavė 
Beketui Kapitono Amerikos žaislinę figūrėlę su nutraukta galva. 

— Jam nukrito galva. Pritaisyk, gerai? Nes jam labai reikia galvos. 

— Pažiūrėkim... — Beketas pritūpė. — Kaip čia ji galėjo nu- 
kristi? 

— Tikrinau, ar jis gali pasukti galvą atgal, nes priešai dažnai 
sėlina už nugaros. Ir tada nukrito, — vaikas padavė Beketui ir gal- 


vą. — Bet tu mokėsi ją pritvirtinti. 

— Galim jį palaidoti, — nusišypsojo vidurinysis Liamas. — Tu- 
rim tavo pagamintus karstelius. Galėtum atskirą pagaminti jo gal- 
vai, — jis išdykėliškai nusišypsojo Raideriui. — Juk jei galva nule- 
kia — tu miręs. 

— Ar matei kada vištą be galvos? Jos kūnas vis tiek laksto, tarsi 
ieškodamas savo galvos. 

— Negali būti! — sukikeno vyriausiasis Haris, o Liamas išsi- 
žiojo iš nuostabos. 

— Gali, jaunasis džedajau. Tiesą sakant, tai... O, atėjo Klerė. 

— Atleiskite. Buvom poliklinikoj pasitikrinti sveikatos. Visiems 
viskas gerai. Ketinom eiti į knygyną, bet jie baisiai veržėsi čia užsukti 
ir viską apžiūrėti. 

— Aš noriu čia likti ir dirbti, — Haris maldaujamai pažvelgė į 
Beketą. — Galėsiu jums padėti. 

— Jei Haris pasiliks, ir aš liksiu, — Liamas peštelėjo Beketo 
džinsus. — Ir aš noriu. 

— Ir aš! — šūktelėjo Merfis ir pakėlė savo rankutes į Beketą. — 
Gerai? 

— Mes juk tarėmės... — priminė Klerė. 

— Mes tik prašom, — maldaujantis Hario žvilgsnis meistriškai 
pavirto nekaltu. — Juk jie gali nesutikti. 

— Mums visai praverstų vergai, — pamąstė Raideris ir buvo 
apdovanotas angeliška Hario šypsena. 

— Raideri, nenorėčiau jūsų apsunkinti... 

— Truputį gysloti, — Raideris žnybtelėjo Liamo bicepsus, — 
bet gali praversti. 

— Mes juos pasidalysime, — tarė Beketas Raideriui ir padavė 
Merfiui sutaisytą superherojų. 

— Taip ir žinojau, kad sugebėsi sutaisyt! — smarkiai apkabinęs 


Beketą, Merfis nusišypsojo mamai. — Prašau, ar galim būti vergai? 

— Argi įmanoma atsilaikyti prieš penkis patrauklius vyrukus? 
Žadėjau juos vestis į „Vestą“ priešpiečių, bet... 

— Susitiksim ten. — Pasodinęs Mert;, Beketas priėjo prie 
Klerės, perbraukė ranka jos skruostą, tada lūpomis — josios. — Pu- 
siaudienį, gerai? 

— Gerai. Paskambink, jei reikės pastiprinimo. Berniukai, elkitės 
gražiai, — perspėjamai ištarė moteris. — Jei neklausysit — sužinosiu, 
net jei jie man ir nepasiskųs. Aš būsiu kitapus gatvės, — linktelėjo ji 
Beketui ir išėjo. 

— Jei jos čia nebus, kaip ji sužinos? — nesuprato Merfis. — Nes 
ji sakė, kad vis tiek sužinos. 

— Mamos turi paslaptingų galių, — mirktelėjo jam Beketas. 

— Bet jei tu išsidirbinėsi, prigręšim tave prie sienos žemyn gal- 
va, — pridūrė Raideris. — Tu prižiūrėsi mažiausiąjį? 

— Aha, — Beketas uždėjo ranką Merfiui ant galvos. 

— Nusivesiu vidurinį ir jaunėlį į butus. Galės padėti įstatyti 
spynas. 

— Kodėl aš vidurinis, o jis — jaunėlis? — suniurzgėjo Liamas. 

— Todėl, kad tu — vidurinis. 

— Kai gims broliukai, aš nebūsiu vidurinis. Merfis bus. 

— Jam patinka matematika, — didžiuodamasis pasakė Beketas. 

— Dar vienas skaičių maniakas? Kai ateis Ovenas, galės jį pri- 
žiūrėti. Aš paimsiu šitą, — jis ranka suėmė Hario kaklą ir nepaprastai 
sujaudino berniuką. — Jis iš visų aukščiausias. Drošim į sporto klubą. 
Pakeliui laikinai vidurinįjį užvešiu į kepyklą. 

— Puiku. Ačiū. 

Raideriui išėjus su abiem berniukais įkandin, Beketas pasisuko 
į Mertį. 

— Na, čiupkim įrankius. 

— Mūsų įrankius! — Merfis angeliškai nusišypsojo. 

Kadangi abu vaikai buvo suaugusiųjų prižiūrimi, Raideris tikė- 
josi, kad Liamas neiškrės ko nors kvailo. Visgi paaukojo kelias mi- 
nutes, kol aprūpino berniuką jungiklių plokštelėmis ir įdavė mažą 
atsuktuvą. 

Tam vaikui dar tik aštuoneri, bet jis jau nagingas. Iš visų trijų jis 
sumaniausias ir karščiausio būdo. Tikriausiai tai visų vidurinių vaikų 
bruožas, — pamanė Raideris. 

— Jei nesusimausi, už valandą gausi po dolerį, — pažadėjo jam 
Raideris. — O jei susimausi, gausi po skylę. 

— O kiek yra skylė? 

— Nieko. 

— Nenoriu skylės, — atšovė Liamas. 

— Niekas nenori, todėl nesusimauk. Jei jis ko pridirbs, — paro- 
dė jis meistrams, — nuveskite jį pas Beką. Eime, Hari Keri. 

— Aš vyresnis, todėl turiu gaut daugiau už Liamą. 

— Doleris už valandą, — lipant laiptais pakartojo Raideris. — 
Susitarimas galioja visiems. 

— Tada turėčiau gauti premiją. 

Maloniai nustebęs Raideris nužiūrėjo Harį. 

— Po velnių, ką tu išmanai apie premijas? 

— Mama moka savo darbuotojoms premijas už tai, kad jos sun- 
kiai dirba. 

— Gerai, primink man tai per Kalėdas. 

— Ar galėsiu pašaudyt tais šautuvais su vinimis? 

— Aišku. Po kokių penkerių metų. 

— Močiutė sakė, statot namą, į kurį Žmonės ateis sportuoti, nes 
tai sveika. 

— Būtent taip. 

— Mes turim valgyt brokolius, nes tai sveika. Bet per vyrų va- 
karėlį jų galima ir nevalgyti. 

— Tuo vyrų vakarėliai ir geri, kad per juos niekada nereikia val- 
gyti brokolių. 

— Ar reikės matuoti? Beketas man padovanojo ruletę, bet pa- 
likau namie. 

— Rasim kitą. 

Įžengus vidun, Haris sustojo ir ėmė aplink viską žiūrinėti. 

Po griovimo darbų tebuvo likusios išorinės sienos, įdubęs stogas 
ir plačios erdvės. Brigadai besidarbuojant, džeržgė pjūklai, taukšėjo 
plaktukai, pokšėjo vinių šaudyklės. 

— Oho, kiek vietos... — išsižiojo Haris. — O kodėl čia nieko 
nėra? 

— Mes išgriovėm, nes atrodė blogai, — paprastai atsakė Raide- 
ris. — O dabar pastatysim, kad būtų gerai. 

— Pastatėt visą šitą pastatą? Kaip? 

Supratęs, kad berniukas nepagavo minties, Raideris nuvedė jį 
prie brėžinių. 

— Juos nubraižė Beketas. Mačiau, kaip braižė. Bet stogas atro- 
do visai kitaip, — pasakė Haris. 

Tas vaikas smalsus. Ne vien protingas, bet ir pastabus berniūkš- 
tis. Gal jis būsimas rangovas? — pagalvojo Raideris. 

— Mes nuimsim tą seną stogą. 

— O jei pradės lyti? 

— Tada sušlapsim. 

Haris nusišypsojo. 

— O aš galiu ką nors pastatyti? 

— Aha. Surasiu tau plaktuką. 


Jis mėgavosi savimi. Vaikas buvo protingas, energingas ir su 


užsidegimu griebėsi vykdyti viską, ko niekada nebuvo daręs. Ir vis- 

ką darė juokingai — dažnai netgi tyčia. Kelis sykius užėjęs Raideris 
užmetė akį į vaikus ir jų turimus įrankius, norėdamas įsitikinti, kad 
Haris tikrai dirba saugiai. Vaikui patiko mokytis statyti. 

Aiškindamas kai kuriuos dailidystės pagrindus Raideris prisi- 
minė savo paties vaikystę, kai mokėsi šio amato iš savo tėvo. 

Jei ne energingą ir išradingą moterį vedusio Tomio Montgome- 
rio talentas, kantrybė ir varomoji jėga, „Montgomerių šeimos rango- 
vai nė neegzistuotų. 

Kartais Raideris pajusdavo — jam ypač trūksta tėvo tokių kaip 
šis darbų pradžioje, kur jis sugebėdavo suvokti neišmatuojamas pas- 
tatų galimybes. 

Tėtis būtų sužavėtas, mokydamas Harį matuoti ir žymėti pagal- 
vojo Raideris. Tuščios erdvios patalpos aidėjo nuo triukšmo, atsidavė 
prakaitu ir pjuvenomis. 

Ir jis tikrai žavėtųsi šiuo berniuku ir jo galimybėmis. Jam dar tik 
devyneri, greit bus dešimt. Ištįsęs, išsišovusių alkūnių ir nesiderinan- 
čiomis prie jo kūnelio didelėmis pėdomis. 

O pakeliui — dar du vaikai. Taip, bendraudamas su Brusterių ir 
Montgomerių šeimynėle tėtis patirtų milžinišką malonumą. 

Vaikis įsiliejo į brigadą. Jis nepavargdamas kalė ir nešiojo. Rai- 
deris numanė, kad taip nesitęs amžinai, bet vaikiui šis vergiškas neei- 
linės dienos darbas leido pasijusti vyru bei brigados dalimi. 

Raideris nusprendė pailsėti, čiupo „Gatorade“ buteliuką ir atsi- 
gėrė. Haris atsistojo šalia ir mėgdžiodamas jį ėmė tyrinėti savo darbą. 

— Na, meistreli, pastatei savo pirmąją sieną. Imk. — Raideris iš 
Įrankių diržo ištraukė dailidės pieštuką ir padavė vaikui. — Užrašyk 
Čia savo vardą. 

— Tikrai galiu?! 

— Aišku. Jį padengs izoliacine medžiaga, gipskartonio plokštė- 


mis ir dažais, bet tu žinosi, kad jis ten yra. 

Laimingas Haris stvėrė pieštuką ir ant sienos rėmo rūpestingai 
išraitė savo vardą. 

Kai šūkaudamas įbėgo Liamas, jis atsisuko. 

— Jie tave išspyrė? — pasiteiravo Raideris. 

— Ne-a! Prisukau milijoną jungiklių plokštelių. Ir dar durų 
bumbulą. Mane pamokė Čadas. Tada Beketas pasiuntė čionai jūsų 
pašaukti. Eisim valgyti picos. 

Tuo metu įėjo Beketas su Merfiu. 

— Aš pastačiau sieną! Pažiūrėkit — mes su Raideriu pastatėm 
sieną! 

Liamas suraukė antakius. 

— Kokia čia siena, jei galima ją pereit kiaurai? Pasižiūrėk, — 
taręs, jis pademonstravo. 

— Čia stakta, — iškilmingai tarė Haris. 

Liamo veido išraiška iškart pasidarė maištinga. 

— Ir aš noriu pastatyti staktą! 

— Kitą kartą, — Beketas suėmė jį už apykaklės. — Atsargiai. 
Laikykis statybos taisyklių. 

— O aš pastačiau paaukštinimą. Ant jo galima atsistoti, — pa- 
aiškino Merfis. — Bet dabar — priešpiečių pertrauka ir valgysim 
picą. 

Jis prarado laiko pojūtį, pagalvojo Raideris. 

— Nuvesiu juos nusiprausti, — pasakė Beketas. 

— Varysim žaisti videožaidimų. Uždirbau tris dolerius, — Lia- 
mas ore pamojo banknotais. 

— Taip, taip... — pamatęs Hario žvilgsnį Raideris išsitraukė 
piniginę. — Tu juos užsidirbai. 

— Ačiū! Ar eisi su mumis priešpiečiauti? 

— Netrukus ateisiu. Dar turiu pabaigt keletą dalykų. 

— Ovenas naujojo restorano pastate kažką aptarinėja su Eivere. 


Jis sakė dvidešimt. 

— Tinka. 

— Gerai, kariai, žygiuojam apsiprausti. 

Pro virtuvės langą Hopė pamatė Beketą su mažaisiais vyrukais. 
Kaip miela... — pagalvojo ji. Tikriausiai traukia į „Vestą“ priešpiečių. 

Man ir pačiai derėtų ko nors užkrimsti, susigriebė ji. Netrukus 
grįš svečiai ir nebeturėsiu laiko. Kambarių apžiūra atlikta, stiklinės, 
puodeliai ir visi kiti išmėtyti daiktai surinkti. Reikės užsakyti daugiau 
padėkliukų ir rankšluosčių. Tiesa, ir bokalų, priminė ji sau, nes kai 
kurie svečiai juos išsiveža namo kaip suvenyrus. 

Dabar svečių namuose tylu ir tuščia. Čia apsistojusios moterys 
išėjo pasilepinti kūno procedūromis, o Kerolė su Džastina lengvojo 
kultūrizmo centrui ieško plytelių, grindų paklotų ir dar kažko. 

Svečių kambarių valytojų komanda atvyks maždaug po valan- 
dos. Paskui reikės darsyk juos patikrinti. Dabar beliko įpilti į ąsotį 
atšaldytos arbatos ir pridėti į šaldytuvą mineralinio vandens bei ga- 
Zuotų gėrimų. Taigi prieš aptarnaujant svečius bus galima šiek tiek 
pailsėti. 

Bet vos tik Hopė ant spintelės šalia dubenio su didžiulėmis vio- 
letinėmis vynuogėmis pastatė arbatos ąsotį, suskambo priimamojo 
skambutis. 

Pagal šiandienos tvarkaraštį niekas nieko neturi atvežti, prisi- 
minė ji. Bet gal koks svečias pamiršo raktą ar būsimas klientas nori 
apžiūrėti namus? 

Su įprasta svečių namų šeimininkės šypsena Hopė priėjo prie 
durų. 

Pro durų stiklą išvydus vyrą toji šypsena iškart dingo. 

Jis dėvėjo vasarišką pilką kostiumą ir kaklaraištį, užrištą tobu- 
lu Vinzoro mazgu. Kaklaraištis prie kostiumo labai derėjo, nes buvo 
tiksliai tokios pat pilkos spalvos ir su tamsiai raudonos spalvos dry- 
Žiais. 


Lieknas, aukštas, įdegęs klasikinio grožio vyras. 

Ir visiškai nepageidaujamas. 

Hopė nenoriai atrakino duris. 

— Džonatanai? Kaip netikėta... 

— Hope, — žaviai šyptelėjo jis, tarsi vos prieš metus nebūtų jos 
nusviedęs kaip kokio nebemadingo drabužio. — Atrodai nuostabiai. 
Ši šukuosena tau labai tinka. 

Jis pasisuko tarsi norėdamas ją apkabinti. Hopė demonstratyviai 
atsitraukė. 

— Ką čia veiki? 

— Šią minutę mąstau, kodėl nepakvieti manęs užeiti. Keista 
vidury dienos rasti užrakintą viešbutį. 

— Tokia mūsų strategija. Ir čia ne viešbutis, o svečių namai. 
Mūsų gyventojai gali mėgautis privatumu. 

— Aišku... Atrodo visai žavinga vietelė. Norėčiau dar ką nors 
pamatyti. — Jis kelias akimirkas luktelėjo, tada vėl išskleidė šypsenė- 
lę. — Kur tavo profesinis etiketas? 

Kaip malonu būtų trenkti durimis jam į veidą! Bet vaikiška. Ir 
jis gali pamanyti, kad aš vis dar jam neabejinga. 

— Dauguma svečių kambarių užimti, bet jei domina, galiu ap- 
rodyti bendrojo naudojimo patalpas. 

— Taip, labai. 

Įdomu, kodėl? — nesuprato Hopė. 

— Džonatanai, darsyk norėčiau paklausti — ką čia veiki? 

— Norėjau tave pamatyti. Mano tėvai perduoda tau linkėjimų. 

— O tu perduok jiems manuosius. 

Hopė įkvėpė. Ai, bala nematė, pagalvojo ji. 

— Čia — mūsų priimamasis. 

— Nedidelis, bet jaukus ir turi savo charakterį. 

— Ir mes taip manom. 

— O čia autentiškos plytos? 

Hopė žvilgtelėjo į plačią atvirą akmeninę sieną. 

— Taip, o šiose senose fotografijose galima išvysti svečių namus 
ir pagrindinę gatvę. 

— Mmmh... Žiemą turbūt labai malonu sėdėti prie šio židinio. 

Hopė vos tvardė apmaudą, kad Džonatanas čia ir komentuoja 
JOS namus. 

— Taip, čia — mėgstamiausia svečių vieta. O ten — atvira vir- 
tuvė, — tęsė mostelėjusi ranka Hopė. 

O, kad prieš jam ateinant būčiau gavusi bent penkias minutes! 
Galėjau atnaujinti makiažą ir šiek tiek pasišukuoti. Jausčiausi daug 
oriau... 

— Svečiai patys gali pasiimti tiek, kiek pageidauja. 

Vyras nužvelgė masyvius geležinius šviestuvus, nerūdijančio 
plieno virtuvės reikmenis ir prabangų bufetą granitiniu paviršiumi. 

— Pagal sąžinę? 

— Neimame pinigų. Visas maistas ir gėrimai įskaičiuoti į kam- 
bario kainą. Siekiame, kad mūsų svečiai jaustųsi kaip namie. Štai 
ten — pagrindinis vestibiulis. 

Vyras stabtelėjo prie Hopės kabineto ir vėl nusišypsojo. 

— Kaip ir galima tikėtis — tvarkingas ir dalykiškas. Mums ta- 
vęs trūksta, Hope. 

— Tikrai? 

— Labai. 

Hopė apsvarstė kelis galimus atsakymo variantus, bet nė vienas 
nepasirodė pakankamai padorus. O ji buvo pasiryžusi išlaikyti savi- 
garbą. 

— Itin didžiuojamės visuose svečių namuose išklotomis plyte- 
lėmis. Čia, po pagrindiniu stalu, gali pamatyti plytelių rašto centrą. 
Gėlių puokštes kuria vietinis floristas. Jos atspindi ne tik metų laikus, 
bet ir kiekvieno kambario stilių bei nuotaiką. 


— Zavinga. Išties gražiai papuošta. Aš... 

— Medinės pastato dalys, — Hopė mandagiai prasispraudė pro 
Džonataną, — ir arkinių įėjimų karkasai — Montgomerių šeimos 
nuopelnas. Jie rekonstravo, remontavo ir papuošė šį seniausią Buns- 
boro mūro pastatą. Jau nuo pat pradžių čia buvo svečių namai. Antai 
poilsio kambarys. 

— Hope... — vyras pirštu perbraukė Hopės ranką, šiai nespėjus 
jos patraukti. — Kai aprodysi, leisk man tave pakviesti priešpiečių. 
Mudu pernelyg ilgai nesimatėm. 

Nepakankamai ilgai, pagalvojo moteris. 

— Džonatanai, aš dirbu. 

— Juk tavo darbdaviai išleidžia tave papriešpiečiauti? Kur reko- 
menduotum nueiti? 

Hopei nereikėjo stengtis apsimesti šalta. Visus jausmus tam vy- 
rui atspindėjo jos balso tonas. Džonatanas garantuotai manė, kad ji 
sutiks su pasiūlymu. Maža to, jis tikėjosi, kad ji bus pamaloninta, 
sužavėta ir gal net ims šokinėti iš laimės. 

Hopė pajuto pasitenkinimą, kad gali sužlugdyti visas jo viltis. 

— Jei išalkai, eik į „Vestą“. Ji kitapus gatvės. Bet aš neisiu su 
tavim priešpiečiauti. O dabar turbūt norėtum žvilgtelėti į kiemą? — 
Hopė pastūmė priimamojo duris ir išėjo į lauką. — Labai graži vieta. 
Kai geras oras, smagu čia prisėsti ir pasimėgauti gėrimu. 

— Šiaip sau vaizdas, — dirbtinai susiraukė vyras, per gražią so- 
delio tvorą kitapus automobilių aikštelės pastebėjęs nutriušus; žalią 
pastatą. 

— Nebeilgai toks bus. Šiuo metu tą namą remontuoja Montgo- 
merių šeima. 

— Kokia darbšti šeimynėlė... Prisėskim minutėlei. Mielai ko 
nors išgerčiau. 

Privalau būti svetinga nesvarbu kam, nusprendė Hopė. 


— Gerai. Tuoj grįšiu. 

Hopė pasuko atgal ir pasistengė atsipalaiduoti. Džonatanas juk 
gali svečių namams atnešti pelno, priminė ji sau. Gal besidomintiems 
svečiams ir klientams panorės rekomenduoti puikiai prižiūrimus ir 
gražiai įrengtus namus nuošalioje vietovėje. 

Kad ir kokie mano asmeniniai jausmai, Džonatanas puikiai 
žino, kad esu svetinga, negalėjo paneigti Hopė. Tad išliksiu maloni ir 
atliksiu savo darbą. 

Hopė įpylė jam atšaldytos arbatos ir į mažą lėkštutę pridėjo sau- 
sainių. O kadangi nusprendė būti maloni, įsipylė ir sau. 

Išėjusi su padėklu rado jį sėdintį prie stalelio po skėčiu. 

— Stebiuosi, kad tu be žmonos. Tikiuosi, Šeridanai viskas gerai? 

— Kuo puikiausiai, ačiū. Šiandien jai — komiteto susitikimas. 
Paskui dar eis apsipirkti. Tu turbūt pasiilgai Džordžtauno, jo parduo- 
tuvių, naktinio gyvenimo... Bunsbore nieko nėra. 

— Tiesą sakant, nepasiilgau. Man čia be galo patinka. Esu labai 
laiminga. 

Vyras su gailesčiu nusišypsojo Hopei. Aiškiai matėsi — jis įsiti- 
kinęs, jog ji sumelavo, kad tik išliktų išdidi. 

Kaip norėčiau jam į veidą suleisti nagus ir išplėšti tą išraišką... 
Bet tai nebūtų malonu, darsyk priminė ji sau. 

— Sunku patikėti, kad tokia energinga ir skonį turinti moteris 
Įsigeistų apsigyventi į kaimą panašiame miestelyje ir valdyti nykštu- 
kinius nakvynės su pusryčiais namus. Jie žavingį, bet kai dirbai „Wic- 
kham“ viešbutyje?.. Kaip suprantu, tuose namuose tu ir gyveni? 

— Taip, turiu butą ketvirtame aukšte. 

— Kai prisimenu tavo gražųjį namą Džordžtaune... — vyras 
papurtė galvą ir vėl su gailesčiu šyptelėjo. — Jaučiuosi šiek tiek kal- 
tas, kad tau teko išvykti. Kartais pagalvoju, kad galėjau pasielgti ir 
tinkamiau. 


Svetingumas turi ribas. Aš jau jas pasiekiau. 

— Turi omeny, tada, kai miegojai su manim, leisdamas tikėti 
mūsų ilgalaikiais monogamiškais santykiais, ir paskelbei apie savo 
sužadėtuves su kita moterimi? Ir dar iškart po to, kai mudu pasimy- 
lėjome? — Hopė gurkštelėjo arbatos. — Taip, galėjai pasielgti kur 
kas tinkamiau. 

— Prisimink, niekada tau nieko nežadėjau. 

— Ne, leidai tikėtis. Pripažįstu — pati pasidariau klaidingas 
išvadas. — Po skėčio šešėliu Hopė patyrinėjo Džonataną. Taip, jis 
vis toks pats — dailus, rafinuotas, pasitikintis savimi. Kadaise tas jo 
pasitikėjimas jai buvo patrauklus, bet dabar priminė aroganciją ir kėlė 
tik pasibjaurėjimą. — Ar to čia atvažiavai, Džonatanai? Suvesti su 
manim sąskaitas? 

— Pataisyti padėtį. — Džonatanui padėjus ranką ant Hopės 
rankos, jo akyse švietė nuoširdumas. — Mudu išsiskyrėme nelabai 
draugiškai ir tai mane graužia. 

— Mesk iš galvos. 

— Negaliu. Todėl ir atvažiavau taikytis. Ir pasiūlyti tau grįžti 
dirbti į „Wickham“ viešbutį. Mano tėvas parengė labai dosnų pasiū- 
lymą. Kaip jau sakiau, mums tavęs trūksta, Hope. 

Hopė sutiko vyro akis ir patraukė ranką. 

— Aš jau turiu darbą. 

— Labai dosnų pasiūlymą, — pakartojo Džonatanas. — Grįžk, 
kur tavo vieta. Pasakyk, kada tau patogu susitikti. Suderinsime laiką 
ir aptarsime detales. Hope, tau reikia grįžti namo, į Džordžtauną, į 
„Wickham“, į tikrą savo gyvenimą. Ir pas mane. 

Moteris nieko neatsakė, ir jis vėl padėjo ranką ant josios. 

— Su Žmona aš nesiskirsiu, bet mudu... Ilgiuosi mudviejų san- 
tykių. Galėtų jie tęstis toliau. Aš labai gerai tavim pasirūpinsiu. 

— Tu manim pasirūpinsi... — pakartojo Hopė, ir kiekvienas 
žodis krito iš burnos kaip akmuo. 


— Pažadu, tau nieko nestigs, — su pasitikėjimu tęsė Džonatanas. 

Jis tik įrodė, kad visai manęs nepažįsta. Ir niekada nepažinojo, 
pagiežingai pagalvojo Hopė. 

— Galėsi vėl dirbti tau tinkamą darbą ir gyventi name, kurį 
pati pasirinksi. Kju alėjoje yra vienas toks žavingas namukas. Žinau, 
jis tau labai patiks. Prieš tau grįžtant į ankstesnes pareigas, manau, 
mums reikėtų išvykti trumpų atostogų, kad vėl iš naujo susipažin- 
tume, — palinkęs arčiau jos ausies gundomai sušnibždėjo vyras. — 
Prabėgo ilgi metai. Nusivešiu tave, kur tik panorėsi. Ką manai apie 
Paryžių? Savaitė Paryžiuje ir namas Džordžtaune, — tęsė jis. — 
Skirsiu ir apvalią sumelę prabangiai įrangai bei baldams. Parskridę iš 
Paryžiaus galėsime jame atšvęsti tavo sugrįžimą namo, į „Wickham“ 
if pas mane. 

Jis šyptelėjo ir priglaudė Hopės ranką prie savo lūpų. Kadaise ji 
dievino šį įprotį. 

— Aš labai gerai tavim pasirūpinsiu. 

— O ką apie šį dosnų pasiūlymą mano tavo žmona? 

— Nesijaudink dėl Šeridanos. Mudu elgsimės apdairiai ir ji su- 
sitaikys. 

Hopė stebėjo jį ramiai ir nerūpestingai numojantį į santuoką, 
priesaikas, ištikimybę. 

— Hope, čia tu negali būti laiminga. Aš pasirūpinsiu, kad būtum. 

Hopė akimirką patylėjo, kone nustebusi, kad nesprogo nuo to- 
kio baisaus įžeidimo. Ir vėl nusistebėjo, kad taip sugniaužus gerklę, 
jog norėjosi klykti, jos balsas išliko ramus ir tvirtas. 

— Leisk man kai ką tau paaiškinti. Aš pati kuriu savo laimę. 
Man nereikia tavęs ir tavo pasiūlymo, bjauriai įžeidžiančio mane ir 
tavo žmoną. Nereikia tavo tėvo ir „Wickham“ viešbučio. Aš jau susi- 
kūriau kitą gyvenimą. Manai, dabar spjausiu į jį? Po to, kai tu manim 
pasinaudojai ir išmetei kaip šiukšlę? 

— Tu apsiriboji mažmožiais, nors gali turėti daug daugiau. Aš 


nuoširdžiai atsiprašau, kad tave įskaudinau, bet... 

— Įskaudinai? Tu mane išlaisvinai, — Hopė staigiai atsistojo. 
Baigėsi svetingumas ir santūrumas. — Šūdžiau, tu velniškai bjau- 
riai su manim pasielgei. Bet privertei mane perkainoti vertybes. Per- 
sikėlusi čia, suradau sau namus, — Hopė mostelėjo į svečių namų 
balkonus ir galėjo prisiekti, kad akimirką viename jų išvydo moters 
šešėlį. — Štai namai, kuriuos aš myliu ir didžiuojuosi. Mėgaujuosi 
santykiais su šio miestelio žmonėmis ir brangiomis draugėmis. Kodėl 
turėčiau trokšti grįžti pas tave, kai turiu... 

Hopė negalėjo pasakyti, kas ją paskatino veikti — impulsas, 
nenusakomas įtūžis, išdidumas? Bet išvydusi ateinantį Raiderį, nu- 
sprendė veikti. 

— ... jį? Raideri! — šūktelėjo ji ir nuskubėjo pro glicinijos arką. 
Raideris sustojo ir suraukė antakius. Hopė spėjo, kad šypsosi kaip 
visiška beprotė. Bet jai tai nerūpėjo. 

— Jei kai ką padarysi... — sušnibždėjo Hopė pribėgusi, — lik- 
siu tau labai skolinga. 

— Ką? 

Hopė apsikabino Raiderį ir prispaudė lūpas prie jo lūpų. Viz- 
gindamas uodegą Kvailiukas bandė įkišti nosytę tarp jų. 

— Pabučiuok mane, — ištarė ji prie pat jo burnos. — Prašau! 

Prilipusi it antra oda ji ir taip neleido jam pasirinkti. Tad jis ir 
bučiavo. Panardino pirštus į jos plaukus ir atsidavė bučiniui. 

Akimirką Hopė prarado nuovoką. Raideris kvepėjo pjuvenomis, 
o jo lūpų skonis buvo kaip karšto tirpstančio burnoje saldainio. Kiek 
drebančiomis kojomis ji atsitraukė. 

— Dabar daryk kaip aš. 

— O ką, nedarau? 

— Čia — Raideris, — ji paėmė jo ranką ir pasisukusi paspau- 
dė. — Raideri Montgomeri, susipažink su Džonatanu Vikamu. Jo 
šeimai priklauso viešbutis Džordžtaune, kuriame dirbau. 


— A, taip... 

Dabar viskas aišku... Žinoma, be problemų suvaidinsiu savo 
vaidmenį, nusprendė Raideris. 

Jis apsivijo rankomis Hopės liemenį ir pajuto, kaip ji dreba. 

— Kaip laikotės? 

— Gerai, ačiū, — Džonatanas atsargiai nužvelgė šunį. — Hopė 
man aprodė jūsų svečių namus. 

— Čia ir Hopės namai. Jūsų praradimas — mūsų laimėjimas, 
ar ne? 

— Akivaizdu, — Džonatanas dėbtelėjo į Raiderio darbinę ap- 
rangą. — Kaip suprantu, jūs patys viską statote? 

— Taip. Savo rankomis, — nusišypsojęs Raideris glustelėjo 
Hopę arčiau savęs. — Norite išsinuomoti kambarį? 

— Ne, — Džonatanas irgi pasistengė išspausti šypseną, bet jo 
akyse sužibo susierzinimas. — Tik aplankiau seną draugę. Hope, 
buvo malonu vėl tave pamatyti. Jei persigalvosi dėl pasiūlymo, žinai, 
kaip su manim susisiekti. 

— Nepersigalvosiu. Perduok linkėjimų tėvams ir žmonai. 

— Montgomeri, — atsisveikindamas linktelėjo Džonatanas ir 
nudrožė prie savo mersedeso. 

Hopė šypsojosi, iki kol jis išnyko. 

— O Dieve. O Dieve... — sudejavo ji ir grįžusi į kiemelį tarsi 
apsvaigusi ėmė vaikštinėti ratu. — Dieve mano... 

Raideris pagalvojo apie „Vestą“: namų kvapas, laimingi vaikai, 
jokių problemų ir dramų... Vyras pakėlė akis į dangų, atsiduso, bet 
nusekė paskui Hopę į kiemą. 


5 skyrius 


is žinojo, kad geriau jau nepatarinėti, verčiau prisėsti ir nu- 
siraminti. Joks vyras iki galo nesupras moterų, bet jis manėsi žinąs, 
kaip elgtis esant tokioms situacijoms. 

Supratęs, jog tas vaikštinėjimas ratu gali gerokai užtrukti, Rai- 
deris atsisėdo. Kadangi Hopė dėvėjo ploną vasarišką suknelę, jis ne- 
galėjo skųstis vaizdu. Jo šuo susirangė po stalu, tarsi ieškodamas prie- 
dangos nuo netikėtos reakcijos. Pyktis ir velniškai karšta diena Hopę 
taip įkaitino, kad jos glėbyje buvo galima išvirti puodą vėžių. 

Turbūt jau metas pradėti, galiausiai nusprendė Raideris. 

— (Gerai, tai koks reikalas? 

— Reikalas?! 

Hopei staigiai pasisukus, sijonas pakilo ir atidengė jos ilgas ko- 
jas. Ne, vaizdu skųstis tikrai negalėčiau, dar kartą pagalvojo Raideris. 

— Reikalas? — šūktelėjo ji, o jos šokoladinės akys šaudė įsiūčio 
kulkas. — O, tas šlykštus išpera norėjo man pasiūlyti sandorį! 

Raideris apžvelgė arbatos stiklines. Norėjo atsigerti, bet neži- 
nojo, kuris iš kurios gėrė, ir nejautė didelio noro gerti iš to šlykštaus 
išperos stiklinės. 

— Čia... — Hopė pamojo ranka į automobilių aikštelę, — buvo 


Džonatanas. 

— Žinau. Tu mus supažindinai. 

— Mudu buvom... 

Kas mes buvom vienas kitam? — akimirką susimąstė Hopė. 

— Supratau. Buvai su juo susimetusi, o jis tave išdavė su kita. 

Hopė liovėsi vaikštinėti aplink ir sustojusi nužvelgė jį. 

— Kalbos greitai sklinda, — Raideris gūžtelėjo pečiais. 

— Jos netikslios. Tai aš buvau kita moteris. Bet to nežinojau, kol 
jis nepareiškė, kad su ja susižadėjo. Tą bombą jis numetė iškart, kai 
mudu pasimylėjome. Maniau, mudu rimtai draugaujame, o jis mane 
visąlaik apgaudinėjo. Kokia aš kvailė, kvailė, kvailė... 

Padūmavęs žvilgsnis, prikimęs balsas... O kai ji rimtai įsiutusi, 
po tais dūmais, rodos, net ugnis pleška, pamanė Raideris. 

— Gerai, jis — bjaurus išpera, o tu buvai kvailė. Atėjai į protą ir 
Jį išspyrei. Ar čia tavo stiklinė? 

— Taip. Žinoma, aš iš karto nutraukiau santykius ir pranešiau, 
kad išeinu iš darbo. Įsivaizduoji, jis rimtai manė, kad ir toliau viskas 
bus kaip buvę. Kad aš dirbsiu jo šeimai, o jis galės su manim miegoti. 

— Tuomet jis kvailys. 

— Tu velniškai teisus, — patenkinta Hopė pliaukštelėjo Raide- 
riui per petį, tada vėl pradėjo sukti ratus. — Jiedu susituokė gegužę. 
Aišku, surengė prašmatnias vestuves „Wickham“ ir tris savaites Eu- 
ropoje atostogavo. 

— Sekei? 

Hopė sustojo, suraukė smakrą. 

— Radau informaciją „Washington Post“, „Stiliaus“ skyrelyje. 
Žinoma, parūpo perskaityti. Žmogiškas smalsumas. Juk tu būtum 
taip pat pasielgęs. 

Raideris pasvarstė, tada papurtė galvą. 

— Nelabai. Kas baigta — tas baigta. Tai ką jis čia veikė? Norėjo 
aplankyti seną draugę? Nesąmonė. 


— Ką jis čia veikė? Tuoj papasakosiu... Jis prisipažino besijau- 

čiąs šiek tiek kaltas, kad aš persikrausčiau į Bunsborą. Šiek tiek! Pas- 
kui jis įsigeidė apžiūrėti svečių namus ir nusivesti mane priešpiečių. 
Tada ėmė suokti, kad „Wickham“ manęs trūksta, o jo tėvas paruošė 
man labai patrauklų sandorį. Patrauklų sandorį, po šimts! 

Raideris dar niekada nematė Hopės tokios įsiutusios. Regėjo 
ją pavargusią, pasipiktinusią, kiek susierzinusią, bet ne tiek. Gal ir 
nedora taip galvoti, bet jai tai tinka, nusprendė jis. 

— Tai bandė pervilioti mūsų namų šeimininkę? — skirtingai 
nei Hopės, Raiderio balsas skambėjo ramiai. — Mat koks šaunuolis... 

— O, tai dar ne viskas! Pasak jo, aš netinku dirbti svečių namuo- 
se. Būsiu laiminga ir patenkinta tik tada, jei grįšiu ; Džordžtauną, vėl 
imsiu darbuotis „Wickham“ viešbutyje ir miegosiu su juo. 

— Hm... Tu man čia atrodai visai laiminga. 

— Kaip aš galiu būti laiminga, gyvendama mažame miestelyje, 
valdydama mažus svečių namelius ir miegodama ne su juo? 

Sutrikęs Raideris pasikrapštė šoną. 

— Na... 

— Taigi jis man pasiūlė dar vieną dosnų sandorį. Šįkart galė- 
čiau būti jo oficialia meiluže. Jis manim labai gerai rūpintųsi. Trumpa 
kelionė į Paryžių atnaujintų mūsų santykius. Galėčiau gyventi praš- 
jis rimtai mano, kad leisiu jam apgaudinėti savo žmoną? Kad būsiu 
jo kekšė? Kad jam tik spragtelėjus pirštais, lėksiu atgal į savo seną 
darbą dėl pinigų ir pasivaikščiojimo po suknistus Rue Du Faubourg 
Sain!-Honorė butikus? 

Raideris nežinojo, kas per velnias tas Rue ar dar kažkas ten, bet 
mintį suprato. 

— Tai jis tave viskuo aprūpins, jei tapsi jo meiluže? 

— Taip. 

Jei būčiau tą sužinojęs anksčiau, dabar tas šlykštus subingalvis 


automobilių aikštelėje gulėtų be sąmonės ir paplūdęs kraujais. 

— Ir tu jam netrenkei? 

— O, aš tikrai norėjau... — tamsiose Hopės akyse sužibo pavo- 
jingos liepsnelės, kuriomis Raideris žavėjosi. — Labai aiškiai įsivaiz- 
davau, kaip sviedžiu jam į snukį stiklinę su atšaldyta arbata ir suga- 
dinu jo sumautą Versace kostiumą. Bet tuo metu pastebėjau ateinantį 
tave ir persigalvojau. Džonatanui atrodo, kad aš sėdžiu Bunsbore ir 
laukiu jo? Arogantiškas, išlepintas, ištvirkęs šūdžius! Jis manosi galįs 
mane nusipirkti už namą, apvalią sumelę ir kelionę į sumautą Paryžių? 

— Hope... — įsiterpė Raideris. 

Tikriausiai tai buvo pirmas kartas, kai jis taip ramiai ištarė jos 
vardą, bet nė vienas iš jų to nepastebėjo. 

— Jei jis manosi turįs teisę gauti viską, ko užsimano, — jis aklas 
kaip idiotas kurmis. Bet jis tavęs nesuvilios. 

— Taip, jis toks ir tikrai manęs nesuvilios. Todėl jį pažemi- 
nau — jam matant bučiavausi su tavim ir norėjau parodyti, jog 
mudu — pora. 

— Tu jam netrenkei į snukį, bet spyrei į kiaušus. 

— Taip, — atsikvėpė Hopė. — Ačiū, kad padėjai. 

— Nėr už ką. 

— Ne, yra. Labai tau ačiū. Džonatanas velniškai įžeidė mano 
savigarbą. Man daug reiškia, kad galėjau jam atsilyginti. Aš tau sko- 
linga. 

— Taip, minėjai. 

Vieną akimirką jiedu įdėmiai žiūrėjo vienas kitam į akis, kuriose 
spindėjo kažkas įdomaus ir pavojingo. 

— Gerai. Sakyk savo kainą. 

Galėčiau sugalvoti galybę pavojingų ir įdomių dalykų. Bet ji ir 
tikėsis ko nors tokio, susijusio su menkai apšviestais kambariais. Ji 
juk moteris, kuri paprastai gauna viską, ko tikisi. 

— Noriu pyrago. 

— Ko? 

— Pyrago. Mėgstu juos. Vyšnių pyragui šis metas — labai tin- 
kamas. Na, man jau laikas eiti, — atsistojo Raideris, o šalia jo strykte- 
lėjo šuo. — Žinai, kartais karmos dėsnis suveikia, kartais ne, bet gero 
spyrio į kiaušus turėtų pakakti. 

Gal ir tiesa. Tik kodėl man vis dar neatrodo, jog pakanka? — 
pamąstė Hopė Raideriui nuėjus. 

Dabar, praėjus įsiūčiui ir likus vienai, visas su Džonatanu susijęs 
gyvenimas atrodė tuščias. Visi tie jam ir jo šeimos verslui paaukoti 
metai, stengiantis būti tobula darbuotoja, partnere, palydove — tuš- 
čiaviduriai ir netikri. Klaiku. 

Dėl Vikamų ir Džonatano stengiausi iš visų jėgų, o pasirodo, 
net ir to jiems buvo per mažai. Dar blogiau — jie mane išnaudojo. 
Džonatano tėvai neabejotinai viską žinojo. Jie kvietėsi mane į savo 
namus lygiai kaip ir jų sūnaus... draugę. Susipažino su mano šeima... 
Ir išdavė mane. Apgavo kaip paskutinę kvailę. 

Hopė atsistojo ir sudėjo ant padėklo stiklines. Ne. Pakaks save 
graužti. Aš pati atsakinga už savo veiksmus, sprendimus ir laimę, pa- 
galvojo ji. 

Moteris nunešė padėklą į virtuvę ir ramiai išpylė likusią arbatą į 
kriauklę. Dėdama stiklines į indų plovyklę pajuto, kad įsiūtis praėjo. 
Dabar ji jautė tik begalinį liūdesį ir apmaudą. 

Akis ėmė graužti ašaros, tad ji leido joms kristi. Kodėl ne? Ji juk 
viena. Nusišluosčiusi jas, Hopė pareigingai nulipo į rūsį ir atnešė mi- 
neralinio ir gazuotų gėrimų skardinių. Pridėjusi į šaldytuvą, atsirėmė 
į jo duris. 

O tada pajuto gaivų šiltą magnolijų aromatą ir ranką, perbrau- 
kiančią jos plaukus. 

Hopė užsimerkė. Vis dėlto ji ne viena. 

— Viskas bus gerai. Aš susitvarkysiu. Tiesiog man dar reikia 
savęs pagailėti. 

— Neverk dėl j0. 

Hopė nesuprato, ar išgirdo šiuos žodžius, ar jie suskambo jos 
mintyse. 

— Ne dėl jo verkiu. Verkiu dėl savęs. Kad paaukojau jam trejus 
metus, manydama, jog mūsų santykiai rimti. Sunku suvokti, kad taip 
niekada nebuvo. Džonatanas mane laikė tik kažkokiu aksesuaru, kurį 
galima nusipirkti, panaudoti, pastumti į šoną ir, baisiausia, vėl pasi- 
imti kada panorėjus. 

Hopė įkvėpė. 

— Viskas. Man jau gana. 

Moteris lėtai apsisuko ir pamatė tik tuščią virtuvę. 

— "Turbūt dar nesi pasirengusi man pasirodyti. Gal ir aš dar 
nesu pasirengusi tave pamatyti. Bet man tikrai lengviau, kai šalia yra 
kita moteris. 

Hopė nuėjo į savo kabinetą ir atsidarė kosmetikos krepšelį. At- 
naujinusi makiažą, sudarė prekių sąrašą. Reikės iškepti Raideriui py- 
ragą, nusprendė ji. 

Baigusi sąrašą, išgirdo atsidarančias vestibiulio duris. Hopė pa- 
kilo, manydama, kad grįžo gyventojai, bet išgirdo Eiverės balsą. 

— Aš čia! — Hopė išėjo iš kabineto. 

— Kas vyksta? — pasiteiravo Eiverė. — Gerai jautiesi? 

— Aha. Kodėl klausi? 

— Raideris sakė, buvo atvykęs Džonatanas ir tave nuliūdino. 

— Jis taip sakė? 

— Na, šiaip jis sakė, kad buvo atvažiavęs tavo buvęs vaikinas ir 
tave sunervino. Galiu įsivaizduoti. Ką tas šliužas čia veikė? 

— Jis... — pradėjo Hopė, bet išgirdo atsidarančias priekines 
duris ir balsus. — Dabar negaliu pasakoti, — ji pastūmė Eiverę pro 
vestibiulio duris. — Atvyko svečiai. Papasakosiu vėliau. 

— Penktą aš laisva. Galėčiau atsivesti Klerę ir... 

— Ne. Svečiams girdint negaliu pasakoti. 

Geriau papasakoti akis į akį. Žinutės ar elektroninio laiško tik- 


rai nepakaks, pagalvojo ji. 


79 


— Bet rytoj jie išvyks. 

— Bent šiek tiek pasakyk, — neatlyžo Eiverė. 

— Džonatanas pasiūlė man kraustytis atgal į Džordžtauną, 
grįžti į seną darbą ir būti jo meiluže. 

— Tai bent šūdo gabalas! 

— Mažų mažiausiai. Dabar negaliu šnekėti, — Hopė pažiūrėjo 
per petį. 

— Ar rytoj atvyks naujų svečių? 

— Ne. 

— Dabar jau atvyks. Atnešiu maisto Džonatano kiaušų čirški- 
nimo vakarėliui ir mudvi su Klere čia pernakvosim. 

— Puiku, — Hopė apsivijo rankomis Eiverę ir pajuto, kad din- 
go paskutiniai blogos nuotaikos likučiai. — Būtent to man ir reikia. 
Bet dabar turiu eiti. 

— Paskambink, jei prireiks ko nors rytojui. 

— Paskambinsiu, bet jau dabar jaučiuosi žymiai geriau. 

Moteris visada gali pasikliauti savo draugėmis, pagalvojo Hopė, 
pasisukusi į duris. Jos niekada tavęs neapvils. Bet nė neįtariau, kad 


Raideris suprastų, jog man jų reikia. O galbūt turėjau. 


Nors Hopė manė, kad žaidžiančių „Rock Band“ šešių linksmai 
įkaušusių moterų balsai kambariuose aidės dar daug valandų, vakare 
svečių namai apsigaubė tyla. Patenkinta Hopė prisėdo prie savo ne- 
šiojamojo kompiuterio. 

Kadangi su Kerole susimainėm grafikais ir ji gamins pusryčius, 
rytą galėsiu pamiegoti ilgiau. O prieš eidama į lovą, valandą internete 
paieškosiu informacijos apie Lizę su Biliu, nusprendė ji. 

Hopė prisiminė tą pojūtį, kai jautėsi blogai, o Lizės ranka pa- 
glostė jai plaukus. Draugės tavęs nepalieka bėdoje, pagalvojo ji, tikė- 


damasi, kad jiedvi su Lize yra draugės ar bent panašiai. 

Hopė atsidarė „Liberty House School“ svetainę. Šią mokyklą, 
kurią lankė ji, jos broliai, seserys, mama ir senelė, įsteigė jos prosenelė 
Ketrina Derbi. Pastaroji pasirodė besanti Lizės — Elizos Ford — 
sesuo. Galbūt kuo nors ši sąsaja pagelbės? 

Hopė surado bibliotekos vedėjos elektroninio pašto adresą ir 
parašė jai laišką. Gal jie turės kokių nors archyvinių dokumentų ar 
senų laiškų. Hopė jau apklausė savo gimines, bet kone visi tvirtino, 
kad su Ketrina Ford-Derbi susijusių dokumentų tegali būti tik mo- 
kykloje. 

— Mums reikia sužinoti tik Bilio pavardę, — sumurmėjo Hopė. 

Gal seserys susirašinėjo, kai Eliza dėl Bilio išvyko iš Niujorko į 
Merilandą? Jei ne, tuomet Ketrina tikrai turėjo užsiminti apie seserį 
kokiai nors draugei ar giminaičiui. 

Paskui Hopė brūkštelėjo laišką tolimai pusseserei, kurios niekad 
nepažinojo. Pasak kai kurių giminaičių, ji rašo Ketrinos Ford-Derbi 
biografiją. Jei tai tiesa, tuomet pusseserė gali suteikti labai naudingos 
informacijos. Juk vargiai parašytų knygą apie Ketriną, neužsiminus 
apie jos seserį, kuri mirė labai jauna ir toli nuo namų. 

Išsiuntusi laiškus Hopė atsivertė internetinį puslapį, kuriame 
surašytos Jungtinių Valstijų pilietinio karo aukų, palaidotų Naciona- 
linėse kapinėse Šarpsberge, pavardės. 

Hopė su Ovenu spėjo, kad Bilis buvo kareivis — vietinis arba 
kovojęs Antietamo mūšyje. O gal ir viena, ir kita. Jų atrasta data at- 
skleidė, kad į svečių namus Lizė atvyko prieš mūšį ir mirė jo metu. 

Buvo aišku, kad jaunutė Eliza paliko savo turtingą, turinčią 
aukštą statusą šeimą Niujorke ir viena išvyko į Bunsborą. Dėl Bilio. 

Nuojauta kuždėjo, kad Lizė čia atvyko dėl jo, dėl meilės. 

Ji pabėgo iš namų su juo? Ar įsimylėjėliai susitiko čia? Ar jie 
bent kiek spėjo pabendrauti, iki karštinė nusinešė jos gyvybę? 

Hopė tikėjosi, kad taip. Bet visi faktai rodė, kad Eliza mirė vie- 


niša — be šeimos ar draugų. 

Žuvo tiek daug vyrų... — pagalvojo Hopė. Skaitant pavardes ją 
apėmė liūdesys. Jų begalė, o Viljamų — labai daug. 

Bet Hopė toliau skaitė ir užsirašinėjo, kol ėmė linkti galva ir 
merktis akys. 

— Šį vakarą tespėjau tik tiek sužinoti... 

Moteris išjungė kompiuterį, užgesino šviesas ir užrakino duris. 

Kai įsirangė į lovą, ėmė galvoti apie rytojaus darbus. Bet užmigo 
su vaizdu automobilių stovėjimo aikštelėje. Kai Raideris ją bučiavo, 
rankas panėręs į jos plaukus. 

Jos veidu dvelktelėjo magnolijų kvapas. Tik šįkart rankos nepa- 
glostė plaukų. 


Popiet brigadai baigus darbą, Raideris pasinaudojo tylos valan- 
dėle ir ėmė tikrinti savo sąrašus, pasižymėdamas pastabas prie ryto- 
jaus darbų. 

Kvailiukas snaudė po gipskartonio plokštėmis, sudėtomis ant 
ožio ir uždengtomis fanera. Kartkarčiais jis suamsėdavo, kai sapnuo- 
se kažką vydavosi. 

Ilga diena... ir ilga savaitė, pagalvojo Raideris. Jis troško šalto 
alaus ir karšto dušo — būtent tokia tvarka. 

Pirmiausia trauks į „Vestą“ ir pasėdės su broliais, nes jų antrosios 
pusės svečių namuose rengia mergaičių vakarėlį. Aptars padarytus 
darbus, o tada praneš Ovenui kepyklos pastato darbų baigimo datą. 
Naujieji nuomininkai jau gali pradėti rūpintis įranga ir baldais. 

Po kelių savaičių, maždaug rugpjūčio viduryje, ir Eiverė jau ga- 
lės planuoti savo restorano didįjį atidarymą. 

Tada visą dėmesį galėsiu sutelkti į šitą skylę, pagalvojo jis, žiū- 
rėdamas į plikas sienas. Jei viskas gerai seksis — o jis tikrai to trokšta 
— kitą savaitę jie nuplėš tą prakeiktą stogą ir pradės statyti naują 
karkasą. 

Prisiminęs, kad mama ieško plytelių ir dažų palečių, nuvijo šią 
mintį. Dabar reikia tęsti galybę kitų darbų: įnešti geležines sijas, 
perpjauti mūro blokus ir sudėti gyvą velnią langų. 

Na, visa tai dariau vakar ir darysiu vėliau, o dabar laikas išgerti 
šalto alaus, nusprendė jis. 

Raideris bakstelėjo batu šunį. 

— Galėsi pamiegot mašinoj, tinginy. 

Kvailiukas sujudėjo, nusižiovavo ir atsitūpė. Tada padėjo galvą 
Raideriui ant kelių. 

— Alaus negausi, — Raideris pakasė šuniui paausius ir švelniai 
patrynė snukelį. — Visai nemoki gerti. Pameni paskutinį kartą, kai 
tave pričiupau? Jau buvai išlakęs pusę išpilto butelio. Ir kas atsitiko? 
Įsimūrijai į sieną ir apsivėmei. Kvailiuk, tu visai niekam tikęs girtuoklis. 

— Mano senelė turėjo katę, kuri mėgo brendį. 

Šįkart jau Raideris krūptelėjo ir atsisuko. Iš Sen Polio gatvės 
pusės pro duris įėjo Hopė. Vieną akimirką jos siluetą užliejo saulės 
šviesa ir įstrigo ties plaukų galiukais. 

Nuo jos man užima kvapą... O tai jau nieko gero, pagalvojo Rai- 
deris. 

— Tikrai? 

— Aha. Jos vardas buvo Penelopė. Mėgo lakti Azteca de Oro. 
Kiekvieną dieną išlakdavo po kelis lašelius. Ji sulaukė dvidešimt dve- 
Jų metų. Išgyveno ilgiau už daugumą. 

— Kvailiukas mėgsta lakti vandenį iš klozeto. 

— Taip, žinau, — Hopė priėjo ir ant faneros plokštės padėjo 
indą. — Dabar mes visiškai atsiskaitę. 

Raideris pastebėjo, kad pyrago viršų ji dailiai papuošė tinklelio 
ornamentu. Vyras smeigė į pyragą pirštą. 

— Ne! Nekišk! — pasibaisėjusi sušuko Hopė. 

Nekreipdamas į ją dėmesio, Raideris iškabino gabalą ir paraga- 
vo. Tobulas viduriukas tarp rūgštumo ir saldumo. Turėjau numanyti, 


Pagalvojo jis. 

— Skanu. 

— Būtų dar skaniau, jei valgytum iš lėkštelės ir su šakute. 

— Gal. Pabandysiu vėliau. 

— Nekišk nagų! — pakartojo Hopė ir šįkart tekštelėjo jam per 
ranką, tiesiamą vėl atsignybti pyrago. Tada iš kišenės jis išsitraukė 
šuniui Mi/k Bone sausainį. — Gal jis ir laka iš klozeto, bet yra kur kas 
geriau išauklėtas nei tu, — ji paglostė šuniui galvą. — Ar nesutruk- 
dyčiau, jei ryt užeičiau čia pafotografuoti? 

— Kam? 

— Atnaujinsiu svečių namų „Facebook“ puslapį ir norėčiau 
įkelti naujausias šio pastato, Eiverės būsimo restorano bei kepyklos 
nuotraukas. Ketiname svečių namų gyventojams pasiūlyti nemoka- 
mus vienkartinius kvietimus. Ketinantieji rezervuoti kambarius gali 
domėtis, kaip mums čia sekasi. Ypač jei nurodysiu apytikslę atidary- 
mo datą. 

Raideris pasukiojo pirštą ore. 

— Apsižvalgyk. Ar taip paprasta nustatyti, kada baigsim darbus? 

— Apytikslę datą, — pakartojo Hopė. 

— Nežinau. Jei nori, fotografuok. Kepyklos atidarymo datą tai 
jau greit sužinosi. 

— Kada? 

— Klausk kepėjos. Rytoj atlikus paskutinį inspektavimą turė- 
tume gauti eksploatavimo leidimą. Toliau viskas priklausys nuo jos. 

— Puiku. Aš su ja pasikalbėsiu, — nutarė Hopė ir akimirką 
svyravo, bet paskui išdrįso. — Malonu, jog vakar pranešei Eiverei, 
kad esu nusiminusi. 

— Iš pradžių buvai, o paskui pasidarei prislėgta. Pamaniau, čia 
jau moterų reikalas. 

Taip, jis įžvalgesnis nei numaniau. Ir mielesnis, pagalvojo Hopė. 

— Tu teisus. O dabar turiu grįžti. Šįvakar nėra gyventojų, tad 


pas mane ateis Klerė su Eivere. 

— Žinau, — Raideris atsistojo ir pakilnojo pyragą. — O aš eisiu 
išgerti alaus. 

— Supratau užuominą, — Hopė išėjo pro duris ir mandagiai 
palaukė, kol jis užrakins. — Kokia spalva perdažysite šį pastatą? 

— Kokia nors kita. 

— Ir tai jau gerai. Tavo mama minėjo pilkšvai melsvą, chromo 
spalvos akcentus, baltus rėmus ir pilkų akmenų mūrą. 

— Ji visko prifantazuoja. 

— Bet ji turi puikų skonį. Ar jau matei būsimo Eiverės resto- 
rano logotipą? 

— Tą alaus statinės kaištį traukiantį mopsą? Aha, juokingas. 

— Ir žavingas. Savaitgalį Eiverė su Ovenu pasiims iš prieglau- 
dos mopsą. Bet gal ir labradorą — jiedu taip ir nesugebėjo susitarti. 

Raideris girdėjo ir apie tai. Ovenas perskaitė savo sąrašą. 

— Jie sukramtys jo batus, jos batelius, apgrauš baldus, šlapinsis 
ant grindų ir varys Oveną iš proto. Aš — už. 

— Na, — pradėjo Hopė, — tai linkiu tau... 

Nespėjus pasakyti iki galo, Raideris truktelėjo Hopę prie savęs, 
pakėlė nuo žemės ir puolė bučiuoti taip, kad likę žodžiai išgaravo jai 
iš galvos. Susvyravusi ji sugriebė jo liemenį, nors nebūtų nukritusi, 
net jei ir drebėtų žemė. Tik ne tada, kai viena jo ranka sugriebusi jos 
plaukus, kita — spaudžia nugarą. 

Aštrus ir staigus kaip žaibas karštis paplito jos rankomis, kojomis 
ir kūno viduriu. Jos rankos nuslydo jo nugara ir sugriebė marškinius. 

Hopė neatsitraukė, nesipriešino ir net neaiktelėjo iš netikėtu- 
mo. Jei ji būtų nenorėjusi, Raideris būtų ją paleidęs. Bet jau nusibo- 
do stengtis laikytis atokiau, bandyti jos vengti. Jis regėjo ugneles jos 
akyse ir leido sau tuo pasinaudoti. Kaip ir mansardoje, o paskui toje 
prakeiktoje automobilių aikštelėje. 

Jis jos jau paragavo. O dabar norėjo didelio kąsnio. 


Ji dvelkė vasara, šiltu vėjeliu ir saulėje žydinčiomis egzotiškomis 

gėlėmis. Jos skonis buvo kaip pyrago — tobulas rūgštumo ir saldumo 
viduriukas. Ir ji nedvejodama atsidavė bučinio geismui. Troškimas už 
troškimą. 

Kai jis ją paleido, ji šiek tiek susiūbavo. Nuo aistros jos akys buvo 
patamsėjusios, bet protingos. Ji lengvai pasitrynė lūpas, tarsi trokšda- 
ma išlaikyti jo skonį. Ir jis vėl panoro jos. 

— Už ką čia? — atsitokėjusi paklausė Hopė. 

— Tiesiog norėjau, kad šįkart bučiuotis aš pirmas būčiau sugal- 
vojęs, — pakraipė galvą Raideris. — Valgysi pyrago? 

J; nustebino jos juokas. 

— Ne, turėkis. Iškepiau du. Norėčiau tavęs paklausti vieno da- 
lyko. Ar laikai save mano bosu? 

— Po galais, ne, — Raideris ne tik nustebo, bet ir suirzo. — 
Tavo bosė — mano mama. Neturiu laiko tau vadovauti. Ir taip esu 
užsivertęs darbais. 

— Aišku. 

— Klausyk, jei manai, kad mūsų santykiai panašūs į tuos su tavo 
buvusiu subingalviu, tai... 

— Nė trupučio. — Jo akyse išvydusi į įsiūtį bevirstantį susier- 
zinimą, Hopė raminamai padėjo ranką Raideriui ant peties. — Nė 
trupučio. Tiesiog dėl mūsų abiejų norėjau išsiaiškinti šią detalę. Tad 
dabar viskas aišku. Nebent kuris nors iš mūsų sugalvos ką nors dau- 
giau. Skanaus pyrago, — palinkėjo Hopė ir pasuko į svečių namus. 

— Dabar ji turės ką veikti, — sumurmėjo Raideris ir pasisuko į 
šunį. — Numik. Aš tuoj grįšiu. 

Jis paliko pikapą savo vietoje ir nudrožė susitikti su broliais. 

Hopė pastatė butelį vyno, padėjo sūrio, traškučių su krapais ir 
šiek tiek uogų, o besilaukiančiai motinai — šviežio limonado ąsotį. 


Svarstydama dar apie kai kurias smulkmenas išgirdo įeinančią Klerę. 

— Aš čia!!! — sušuko ji. 

Hopė greitai į aukštą stiklinę ant ledukų pripylė limonado ir 
ištiesė pasirodžiusiai Klerei. 

— Sveika atvykusi į Bunsboro svečių namų pirmąjį oficialų 
mergaičių vakarėlį! 

— Visą dieną apie jį galvojau. Gerai jautiesi? 

— Taip, bet turiu baisiai daug papasakoti. Kur Eiverė? 

— Turi dar kažką pabaigti „Vestoje“. Hope, reikėjo man pa- 
skambinti tą pačią minutę, kai tik Džonatanas įžengė į šiuos namus 
savo sumautais Gucci batais. 

— Šiaip tai jis avėjo Ferragamo. Ir mane užklupo netikėtai. Bet 
situaciją suvaldžiau. 

— Eiverė sakė, kad Džonatanas pasiūlė tau grįžti ; Džordžtauną 
ir vėl su juo susidėti. — Ant pečių kaip saulės spinduliais išskleistais 
plaukais Klerė įsitaisė ant sofos ir suniurnėjo. — Man jis niekada ne- 
patiko. O kai taip su tavim pasielgė, pradėjau jo nekęsti. Bet dabar... 
Dabar noriu jį pritrenkti kastuvu. O tada ant subinės ištatuiruoti: 
„Aš — neištikimas liurbis.“ 

— Aš tave myliu. 

— Ir aš tave. 

— Užkąsk. 

— Tik tai ir darau, — atsiduso Klerė. — Visą dieną valgau. 
Atrodo, negaliu sustot. 

— Juk valgai už tris. 

— Jei taip ir toliau, tai greitai sversiu pusantro šimto. Bala ne- 
matė. Prisėsk ir pati ką nors užkrimsk, kad nesijausčiau kaip stora 
nėščia kiaulė. 

— Palauk. 

Negaliu prisėsti, kai vis dar tebevirpu nuo to bučinio, pagalvojo 
Hopė, dėliodama sūrį ant sausučių. Ji įsipylė taurę vyno. Išgirdusi 


ateinant Eiverę, įpylė ir į antrą taurę. 

— Dieve, visada kas nors nutinka! — Eiverė čiupo vyną ir 
gurkštelėjo. — Gerai, pradėkim tą Džonatano kiaušų skrudinimą. 
O, avietės!.. — pagriebusi dvi, Eiverė atsisėdo šalia Klerės ant sviesto 
spalvos odinės sofos, išsisegė segtuką ir pasileido plaukus. — Nagi, 
dėstyk, kaip ten viskas buvo. 

Hopė ėmė pasakoti, pradėjusi nuo Džonatano pasirodymo prie 
durų. 

— Sakydamas, kad negali čia būti laiminga, tas mulkis baisiai 
klysta, — įsiterpė Klerė. — Nes tu čia laiminga. 

— Taip, bet žinot, ką? Kai jis privertė mane tai pasakyti, aš iš 
karto suvokiau, kokia iš tiesų jaučiuosi čia laiminga. Esu ten, kur ir 
noriu būti, darau tai, ką ir noriu daryti. Be to, turiu judvi. 

— Tas pataikūnas paleistuvis... — sumurmėjo Eiverė. 

— Taip, jis paleistuvis, — sutiko Hopė ir toliau tęsė pasakojimą. 

Kai priėjo prie Džonatano pasiūlymo dalies, Eiverė pašoko ir 
suspaudė kumščius. 

— Jis manosi galįs tave vadinti kekše? Nes tokia jis tave laiko. Jį 
reikia nubausti. Jis turi už tai sumokėti. 

— Geriau nekreipti į jį dėmesio, — atsakė Hopė. — Tada jis 
kentės labiau. Bet aš jam atsilyginau. Raideris tai pavadino „spyriu į 
kiaušus“. 

— Tikiuosi, tiesiogine prasme? — paklausė Klerė. 

— Dėl nėštumo paaštrėjo jos emocijos, — paaiškino Hopė Ei- 
verei. — Parodžiau Džonatanui, ką manau apie jo pasiūlymą, kai pa- 
mačiau nuo automobilių aikštelės ateinantį Raiderį. Tiesiog pasida- 
viau impulsui. Pašaukiau jį, priėjau ir įsisiurbiau jam į lūpas. 

— Raideriui? — pasitikslino Klerė. — Bučiavaisi su Raideriu? 

— Džonatano akivaizdoje. Supratau, — susikryžiavusi rankas 
linktelėjo Eiverė. — „Še tau, šunsnuki. Pasižiūrėk, kokį fantastiškai 
seksualų vyrą aš dabar turiu.“ 

— Būtent. Paprašiau Raiderio, kad jis suvaidintų. Jis suprato 


ir viską kuo puikiausiai atliko. Džonatanas atrodė lyg prarijęs citri- 

ną. Tai buvo nuostabus vaizdelis. O tada, — Hopė spragtelėjo pirš- 
tais, — jis išvažiavo. Baigta. 

— Ar tikrai? — Klerė sugriebė jos rankas. — Jis gali grįžti ir 
bandyti dar ką nors padaryti. Aš irgi maniau, kad Semas — tik įky- 
ruolis, bet... 

— Mieloji, mieloji... — Hopė atsisėdo ant sofos ir paėmė Klerės 
ranką. — Tai visiškai skirtingi dalykai. Semas — ligotas, apsėstas 
žmogus. Jis tave persekiojo ir tu niekada su juo nedraugavai. Nesutei- 
kei jam net preteksto. O aš su Džonatanu draugavau. Jis — arogan- 
tiškas iškrypusios moralės subingalvis, bet visai nepanašus į Semą. 
Jo išdidumas ir tuštybė neleis darkart čia sugrįžti. Jis tikisi, kad aš 
persigalvosiu. Kai pamatys, kad ne, susiras kokią kitą. 

— Pažadėk man, kad būsi atsargi. 

— Gerai, pažadu. Pažįstu Džonataną. Jis tikėjosi, kad dėl pasiū- 
lymo grįžti į darbą ir į jo glėbį imsiu šokinėti iš laimės. Bet aš aiškiai 
išdėjau jam savo nuomonę. Nesu tokia reikšminga, kad jis dėl manęs 
dar lietų prakaitą. Dabar suprantu, kad niekada ir nebuvau. 

— Man labai gaila... Džiaugiuosi, bet kartu ir gaila. 

— O man — ne. Mano išdidumas vis dar šiek tiek įžeistas, bet 
nesigailiu. Džonatanas man aiškiai parodė, kad veltui iššvaisčiau lai- 
ką, negana to, teko išsikraustyti. Aš atsidūriau būtent čia, kur ir noriu 
būti. 

— Galėjo Raideris jam trinktelėti, — išdrožė Eiverė. — Aš ne 
nėščia, tik Žiauriai susinervinau. 

— Kai Džonatanas nuvažiavo, Raideris su manimi elgėsi labai 
taktiškai. Palaukė, kol nusiraminsiu ir išklausė. Ne, iš tikrųjų tai jis 
padėjo man nusiraminti, — pasitaisė Hopė. 

— Jis tai sugeba, — patvirtino Eiverė. — Nors gebėjimas nura- 
minti nėra jo ryškiausias būdo bruožas, bet per mūsų pažinties laiko- 
tarpį jis ne kartą, metaforiškai šnekant, paglostė man galvą. 

— Tikrai nesitikėjau, kad jis mane išklausys. Ir juolab kad pasa- 


kys tinkamus žodžius, kokius man reikėjo išgirsti. Turbūt jau įpratau 

klaidingai vertinti kai kuriuos vyrus. Pasakiau, kad esu jam skolinga. 
Žinote, ko jis norėjo kaip atlygio? 

— Olialia, darosi įdomu, — Eiverė dar įsipylė vyno. 

— Pyrago. 

— Ar čia kas nors užšifruota? 

— Ne,jis norėjo tik pyrago. 

— Tas atšiaurios išvaizdos žmogus, pasirodo, švelnesnis, nei gali 
pamanyti, — pastebėjo Klerė. 

— Kad švelnus nepajutau, bet jis buvo ramus, malonus ir sąmo- 
jingas. Iškepiau jam pyragą. O tada pasiekėme normalaus pokalbio 
rekordą. Kartu išėjome iš lengvojo kultūrizmo centro pastato. Kai 
pasiekėm mašiną, jis mane sugriebė ir karštai pabučiavo. 

— Vis geriau ir geriau, — patenkinta Eiverė susimušė su Hope 
taure. — O kas nutiko tada? 

— Tada pasukau čia, o jis nuėjo į „Vestą“. 

— Eik jau?! 

— Būtent taip. Ir to per akis, — patenkinta Hopė pakėlė savo tau- 
rę ir gurkštelėjo. — Nežinau, ar norėčiau rimtesnių santykių su Raide- 
riu. Vilioja, bet kaip jau anksčiau sakiau, mano dykuma išdžiūvusi. Nebe 
tokia po Raiderio bučinių, bet vis tiek... Būtų įdomu, bet sudėtinga. 

— Gal visai nebus sudėtinga, — paprieštaravo Klerė. 

— Pirmiausia, Raideris yra sudėtingo charakterio, o antra, su- 
dėtinga ir mūsų padėtis. Aš dirbu pas jo motiną. 

— Tai kas? — nesuprato Eiverė. 

— Man reikia viską apgalvoti ir apsispręsti. Norėčiau, kad jud- 
vi daugiau apie jį papasakotumėte. Kad galėčiau susidaryti aiškesnį 
vaizdą. 

— Gerai, bet gal iš pradžių pavalgykim? — Klerė patrynė savo 
išsipūtusį pilvą. — Galėčiau praryti dramblį. 

— Valgysi salotų, lazanijos, duonos su česnaku? 

— Ir vyšnių pyrago, — pridūrė Hopė. 


— Tempkit viską čia, — Klerė patogiau įsitaisė ant sofos. 

6 skyrius 


aideris visai neketino dalyvauti vyrų vakarėlyje su vaikais 
ir šunimis. Bet taip jau atsitiko. 

Be to, Beketas pasirūpino vyrišku maistu, tradiciniu vyrų vaka- 
rėlių patiekalu — spagečiais su mėsos kukuliais. 

Na, bet vaikai buvo žavūs ir beprotiškai dūkdami su labradorų 
mišrūnais Joda ir Benu prigamino tiek energijos, kad būtų užtekę 
visam miesteliui apšviesti. 

Kvailiukas jautėsi kaip devintame šunų danguje. 

Raideris neišmanė įprastų šių namų taisyklių, kuomet juose yra 
šeimininkė, bet per vyrų vakarėlį buvo galima daryti kas tik šauna į 
galvą. Vaikai lakstė aplink kaip demonai, rijo maistą kaip vilkai, ko- 
vojo kaip mirtini priešai ir žvengė kaip pamišėliai. 

Tai priminė Raideriui jo paties vaikystę. 

Šis namas labai tinkamas auginti vaikams ir laikyti šunims, pa- 
galvojo jis. Aukštas, platus, atvirų erdvių, spalvingas. Kai Beketas su- 
stėjo su Klere, jis perbraižė dar nebaigto namo projektą ir su broliais 
Ji rekonstravo. Dabar vaikai turi žaidimų kambarį su sienose įreng- 
tomis lentynomis ir spintelėmis vaikiškiems daikteliams. Tą Raideris 


žinojo ne tik todėl, kad pats padėjo jas pagaminti, bet ir todėl, kad 

Merfis nusitempė jas parodyti. O tada iš jų ėmė traukti visas įmano- 
mas superherojų figūrėles. 

Raideris savo kolekciją laikė dėžutėje. Kai kurie dalykai vyrams 
yra šventi. 

— Joda sukramtė Žaliąjį Gobliną. 

— Vaike, taigi jie gyvena skirtingose visatose! 

— Ne tikrasis Joda, o mūsų Joda. Jis jį sukramtė. Bet tada dar 
buvo mažas. Daugiau jis nekramto superherojų figūrėlių. O per Ka- 
lėdas gavau naują Žaliąjį Gobliną. Radau įdėtą į mano kojinę. Ir dar 
gavau dovanų Gambitą. 

— Gavai Gambitą? 

— Aha, — patenkintas Raiderio susidomėjimu Merfis pasirau- 
sė tarp spalvotų figūrėlių ir ištraukė. — Kartais jis kovoja su Erniu, 
bet dažniausiai jie abu kaunasi su blogiukais. 

Gambitas Raideriui visąlaik labai patiko. 

— Pažaiskim karą. Bazėms panaudosim Betmeno olą ir „Tūks- 
tantmečio sakalo“ erdvėlaivį. Ten Žaliasis Goblinas, Magnetas ir 
Džokeris planuos garažo ataką. Žiūrėk, čia galim sustatyti mašinėles 
ir blogiukus. 

Velniai nematė, nusprendė Raideris ir ėmėsi padėti vaikui viską 
sustatyti. 

Karas buvo nuožmus ir kruvinas. Kaip įprasta, jame netrūko 
bailumo, heroizmo ir gausybės aukų. Kare dar nukentėjo ir netyčia 
pasimaišę vienakojis tiranozauras, trys Imperijos smogikai ir nutriu- 
šęs meškiukas. 

— Meškiukas pašautas į pilvą! — sušuko Meritis. 

— Karas — tikras pragaras, vaike. 

— Karas — tikras pragaras, — pakartojo Merfis ir sukikeno it 
pamišėlis. 

Kai keršytojai, iksmenai ir turboreindžeriai susprogdino priešų 


bazę, įėjo Ovenas. 

— Mes juos nugalėjom! — Merfis sušoko pergalės šokį ir susi- 
mušė rankomis su Raideriu. — Bet Geležinis Žmogus labai sužeis- 
tas. Jis — ligoninėj. 

— Jis — Geležinis Žmogus, tai pasveiks, — nutarė Ovenas. — 
Pasiboksuok su Hariu „Wii“ žaidime, — pasiūlė jis Raideriui. — Jis 
mane nokautavo. 

— Tegul boksuojasi Beketas. 

— Jis nokautavo ir Beketą. Ir Liamą. Tu — paskutinė viltis. 

— Puiku. Tada tu padėsi Merfiui sutvarkyti kambarį. 

— Bet aš nežaidžiau karo, — paprieštaravo Ovenas. 

Raideris pasvarstė. Mūšio lauko kambarys atrodė kaip nusiaub- 
tas tornado. Jis sumanė papirkimo planą. 

— Mašinoj turiu vyšnių pyragą. 

— Iš kur gavai? 

— Jei nori pyrago — padėk tvarkyti, jei ne — pakviesiu kitą 
vaiką. 

— Man patinka vyšnių pyragas, — Merfis angeliškai nusišyp- 
sojo Raideriui. 

— Sutvarkyk ir gausi gabalą. 

Neblogas sandoris, eidamas į svetainę pagalvojo Raideris. Pir- 
ma, nusiploviau nuo kambario tvarkymo, antra, nuo viso pyrago val- 
gymo. Garantuotai būčiau sušlamštęs visą iš karto, o paskui klaikiai 
susuktų pilvą. 

Jis įžengė į kambarį, pasukiojo pečius ir apšilimui pašokinėjo 
kaip boksininkas. 

— Tuoj tave sudorosiu, Hari Keri! Tau galas! 

Haris susinėrė rankas už galvos. 

— Aš — nenugalėtas pasaulio čempionas. Sumušiau Oveną! Jo 
akyse pasirodė kryžiukai. 

— Skystalas tas Ovenas, — pasišaipė Raideris ir patrankė savo 
smakrą kumščiu. — O tu jau gali pradėti melstis, — jis priėjo prie 
šaldytuvo ir išsitraukė alaus. 

— Pasimelsiu už tave, — išsišiepė Beketas. — Tas vaikis negai- 
lestingas. 

— Pasitaupyk tas savo maldas. Mašinoj turiu vyšnių pyragą. 
Gerai, ruošk žaidimą. 

— Pyragą? — Liamas pašoko nuo grindų, kur voliojosi su šuni- 
mis. — Aš noriu pyrago! 

— Tai ir gausi, žiogeli, — Beketas pakilo iš didelės odinės kėdės. 

— Gerai, būsimasis nukarūnuotasai čempione. Pavarykim! 

Haris paskyrė Raideriui tamsiaplaukį, klaikiomis žaliomis aki- 
mis, rūsčia išvaizda „Mii“ herojų ir ištiesė valdiklį. 

Žiūrovai pašėlo. 

Vaikis jį nokautavo. 

Kai Haris ėmė šokčioti iškėlęs kumščius į orą, Raideris brinkte- 
lėjo ant sofos su alum. 

— Gal tu praktikuojiesi ištisą parą? 

— Turiu įgimtą talentą. 

— Nejuokink. 

— Taip sakė senelis. Aš jį irgi sumušiau. Bet jis juk senas... 

— Aš irgi noriu žaisti! — verksmingai šūktelėjo Merfis. 

— Dabar mano eilė, — ėmė savo teises ginti Liamas. — Beke- 
tas sakė, kad galim žaisti „PlayStation“, o aš galėsiu išsirinkti žaidi- 
mą. Noriu „WWF“. 

Iš pradžių boksas, o paskui — imtynės. Nusikalęs Beketas tur- 
būt miega kaip užmuštas, pagalvojo Raideris. 

— Einu pyrago, — pasisuko Raideris. Viską pamiršę vaikai 


grūsdamiesi subėgo į virtuvę. 


Pyrago neliko nė trupinėlio, bet Raideris visai dėl to nesigailėjo. 
Jie ėjo imtynių, vijosi vagis, apgaudinėjo teroristus. Pirmasis pasidavė 


Liamas ir sudribo ant šunų krūvos. Beketas jį pakėlė ir nunešė į lovą. 

Grįžęs jis rado Harį, nukritus; veidu į sofą. Beketas ir tą paly- 
dėjo į miegamąjį. O plačiai atsimerkęs Merfis ir toliau sėdėjo susi- 
kryžiavęs kojas ant grindų ir patarinėjo Ovenui, žaidžiančiam „Super 
Mario Brothers“. 

— Arjis kada miega? — rodydamas į Mertį, pasmalsavo Raideris. 

— Tas vaikis — lyg vampyras. Jei tik jam leistum, nemiegotų iki 
pat saulėtekio. Merfi, metas į lovytę! 

— Bet aš nepavargau. Rytoj nereikia į mokyklą. Aš noriu... 

— Gali mano lovoj pažiūrėti filmą. 

— Gerai! O galiu du filmus? 

— Iš pradžių įveik vieną. 

— Beketas sugriebė Mertį ir persimetė per petį. Berniukas ėmė 
kvatotis. 

Kai Beketas jį išnešė, Ovenas išsitiesė ant sofos. 

— Vaje... O greit prisidės dar du vaikai. 

— Aha. Bet Bekas — talentingas tėtis. Be to, kai tie vaikiai už- 
augs, jis turės nuosavą futbolo komandą. Mudu su Eivere planuojam 
turėti du vaikus. 

— Gražus skaičius, — išsiblaškęs Raideris iš maišelio išgrie- 
bė barbekiu skonio bulvių traškučių. — Ar jau nusistatei pastojimo, 
gymdymo, koledžo baigimo datas? 

Pripratęs prie Raiderio replikų Ovenas tik gūžtelėjo pečiais. 

— O Dieve, tu tikrai nusistatei datas?! 

— Tik apytiksles. Na, bet pradėsim nuo šunų. 

— Abejoju, ar tie katės dydžio mopsai yra šunys. 

— Jie tikrai yra šunys ir myli vaikus. O tai svarbu. Kai pradėjom 
tyrinėti veisles... 

— Kai TU pradėjai tyrinėti. 

— Nesvarbu. Eiverė iškart įsigeidė mopso. Prasitarė mamai, o 
toji pasiūlė pasiimti iš šunų prieglaudos. Tai va, gausim vienerių metų 


Viena ausim kurčią mopsą, vardu Tironas. 

— Čia tik pusė šuns. Ne dėl to, kad kurčias — dėl jo dydžio. Tai 
kai pasiimsit labradorą, iš viso turėsit pusantro šuns. 

— Taip, Bingo, — Ovenas papurtė galvą. — Koks sadistas gali 
taip pavadinti šunį? Bet jam tik keturi mėnesiai, tai pervadinsim ko- 
kiu oresniu vardu. 

Grįžęs Beketas iškart stvėrė alų. 

— Vajėzau, plūkiuosi jau beveik metus ir vis dar nusistebiu, kaip 
tiek metų Klerė viena sugebėdavo juos suvaldyti. 

Jis nustūmė Oveno kojas nuo sofos ir krito ant jos. 

— Dabar pirmas kartas, kai jos naktį nebus. Kažkaip keista. 

— Jau užtaisei jai vaikus, — priminė Raideris. — Tegu dabar jai 
padeda ir kiti žmonės. 

— Ji jau trokšta pradėti įrenginėti vaikų kambarį. Svaičioja apie 
lopšelius ir vystymo stalus. 

— Nerviniesi? 

— Gal, bet labiausiai dėl lopšelių. Skamba kažkaip mergaitiškai. 

— O kas tai yra? — pasiteiravo Raideris. 

— Na, tai lyg dėžė su kojom. 

— (Guldysit vaikus į dėžę? 

— Ten tokios išpuoštos dėžės. Man ji vieną parodė. Apjuostą 
rauktu baltu sijonu ir su mėlynais kaspinėliais... — Beketas maldau- 
jamai pažvelgė į brolius, tikėdamasis pritarimo. — Juk neguldysi ber- 
niuko į dėžę su rauktu sijonu? Taip neteisinga. 

— Tai sukaupk vyriškumą ir paprieštarauk. 

— Ji juk nėščia... 

— Todėl sėdi čia ir skundiesi mums dėl kažkokių rauktų sijonų? 
Gėdykis. 

— Atsikabink. — Beketas pažiūrėjo į Oveną. — Pamaniau, 
galėtume patys tokį sumeistrauti. Tiksliau, du. Panašius į supamąjį 
lopšį, tik aukštesnius, kad nereikėtų prie vaikų lenktis. Tokie gražūs 
vienetiniai baldai pradžiugins Klerę ir ji nebenorės jų puošti sumau- 


tais rauktais sijonais. 

— Galėtume tokius sumeistrauti. Su lenktomis kojomis, kad 
būtų galima supti. 

— Ir išraižyti ant jų vardus. 

Suintriguotas Beketas įsistebeilijo į Raiderį. 

— O kam? 

— Bus įdomiau ir padės atskirti dvynukus. Ir geriau jau pradėk 
galvoti, ką sumeistrausi trims jau turimiems vaikams, kol šie dar ne- 
sugalvojo rūkyti marihuanos. 

— Pastatysiu jiems namelį medyje. Tik per visus šiuos įvykius 
dar neturėjau tam laiko. 

— Niekas neprilygsta nameliui medyje... — svajingai ištarė 
Ovenas. — Mes tokiame praleisdavo ištisas valandas. Slėpdavom 
saldainius, komiksus... Ar prisimeni, kai nusipirkai pornožurnalą iš 
Denio? — mirktelėjo jis Raideriui. — Tame namelyje pirmąkart iš- 
vydau nuogas moteris. Geri laikai... 

— O aš tame namelyje praradau nekaltybę. Su Tifane Karvel. 
Tikrai puikūs laikai. 

— Siaubas... — Beketas užsimerkė. — Tik nepasakok Klerei 
apie pornografinius žurnalus ar nekaltybės praradimą. Tada ji niekad 
man neleis jo statyti. 

— Bailys. 

— Pabandyk man tai pasakyti, kai pats būsi vedęs, — neliko 
skolingas Beketas. 

— Bent kurį laiką patys turėsit vairuoti tą traukinį. Moterų pa- 
sauliui reikalingas bent vienas nesupančiotas Montgomeris. 

— Man patiks būti vedusiu, — tarė Ovenas. 

— Tujau ir taip gyveni kaip vedęs. 

— Taip, ir man labai patinka. Patinka žinoti, kad kai grįšiu 
namo, rasiu Eiverę ar netrukus ji grįš. Man irgi keista, kad šiąnakt jos 
nebus, — tarė jis Beketui. 


— Jos tikriausiai puikiai leidžia laiką. Klerė skambino tik kartą, 

norėdama paklausti, kaip berniukai. Ir sakė, kad Hopei reikia mo- 
teriškos kompanijos. Kas ten nutiko su tuo Vikamų sūnum? Klerė 
minėjo tik porą detalių. 

— Jis manė, kad galės parsivilioti ją atgal. 

— Asilas. 

— Asilas su penkis gabalus kainuojančiu kostiumu. 

— Jis juk ją išdavė, ar ne? — Ovenas tingiai gurkštelėjo alaus. — 
Su tokia karšta blondine, aišku, jei patinka tokio tipo moterys. Eiverė 
man rodė jos nuotrauką New York Pos: „Stiliaus“ skyrelyje, — paaiš- 
kino jis. 

— „Stiliaus“ skyrelyje? — prunkštelėjo Raideris. — Rimtai? 

— Eiverė rado ir parodė man. Taigi, jis ją meta dėl blondinės, 
iškelia pompastiškas vestuves, tada atvažiuoja čia ir nori nusigvelbti 
mūsų namų šeimininkę? Sukelia norą išspardyti jam subinę ir išpur- 
vinti tą penkis gabalus kainuojantį kostiumą. 

— Jis pasiūlė Hopei sandėrį: ji taps jo meiluže, o jis ją įkurdins 
ir mokės pinigus. 

Ovenas atsisėdo. 

— Ką tu pasakei? 

— K girdėjai. Jis norėjo, kad Hopė taptų jo meiluže, o jis nu- 
pirks jai namą, pervedinės jai pinigų, kartu išvyks atostogų į Paryžių 
ir panašų šūdą. 

— Ir jis vis dar gyvas? — nusistebėjo Beketas. — Kodėl jo ne- 
pritrėškei? 

— Nes apie tai sužinojau tik po to, kai išvažiavo. Bet Hopė jį 
puikiai pamokė. Kai ėjau pro šalį, ji jau buvo jam tėškusi, kad atšok- 
tų su savo pasiūlymu. O tada nutiko štai kas... — Raideris pagraibė 
dar traškučių. — Ji koketiškai priėjo prie manęs, paprašė pagalbos ir 
įsisiurbė man į lūpas. 

— Kodėl apie tai nieko negirdėjau? — Ovenas žvilgtelėjo nuo 


vieno brolio į kitą. — Aš visada apie viską žinau! 

— Tai nutiko tik vakar, o paskui turėjom daug darbo. Įtariu, 
kaip tik dabar moteriškės apie tai ir šnekasi. Bet, manau, Hopė visai 
nenorėjo taip daryti. 

— Ir tu sutikai jai padėti? 

— Žinoma. Kodėl ne? Man nepatiko to šunsnukio žvilgsnis. 
Ir kostiumas. Susivokiau, kad Hopė nori jam atkeršyti, priversti pa- 
vyduliauti, tai ir neprieštaravau. Bet kai jis nuvažiavo, Hopė pradėjo 
visa drebėti. 

— Po galais... — sumurmėjo Beketas. 

— Labiau iš pykčio. Ji buvo ne tik klaikiai įsiutusi bei įžeista, 
bet ir sukrėsta. 

— Ar įsiminei jo mašiną? — Ovenas išsitraukė telefoną. 

— Šių metų mersedesas „C63“, sedanas, juodos spalvos, — Rai- 
deris padiktavo ir valstybinį numerį. — Nemanau, kad jis grįš. Hopė 
trenkė jam per skaudžiausią vietą. Bet nepakenks pasidomėti. 

— Būtent. Tas išpera ką tik vedė, o jau bando Hopę paversti 
savo meiluže. Jai net geriau, kad jis ją paliko. 

— Dabar ji ir pati tai supranta. 

Beketas iškėlė pirštą. 

— Ji tau iškepė pyragą. 

— Labai skanų, — šyptelėjo Raideris. — Spėju, ji norėjo išly- 
ginti rezultatą. Tad paėmiau pyragą ir ją pabučiavau. Man patinka 
pirmauti. 

— Tai vėl ją bučiavai? — nustebo Ovenas. 

— Anuos kartus vis pradėdavo ji. Pasijutau pigus ir išnaudojamas. 

Beketui nusikvatojus, Ovenas kumštelėjo jo ranką. 

— Ei... 

— Tai jau darosi rimta. Bandai ją kabinti? 

— Ne tavo sumautas reikalas, — Raideris tingiai gurkštelėjo 
alaus. 

— Hopė — mūsų svečių namų šeimininkė. 


— O Eiverė — mūsų nuomininkė, bet tai tavęs nesustabdė. 

— Taip, bet... — Ovenui galvojant, ką atsakyti, Raideris gūžte- 
lėjo pečiais. 

— Ei tu, atsipalaiduok! Bučiuoti trokštančią bučiuotis mote- 
rį — Dievo suteikta vyro teisė. Tai nereiškia, kad dabar jau pradėsiu 
ieškoti vaikams lopšių. Be to, Hopė pabučiavo mane pirma. 

— Ir ji velniškai patraukli, — pridūrė Beketas. 

— Tu vedęs, turi tris vaikus ir tuoj turėsi penkis, — priminė jam 
Raideris. 

— Nors ir dvylika, bet tai nereiškia, kad apakau. Hopė — pro- 
tinga, patraukli — nepamiršk, grožio karalienė — ir moka kepti py- 
ragus. Neblogai. 

— Ir ganėtinai ryžtinga. 

Ovenas susiėmė rankomis veidą ir vėl privertė Beketą juoktis. 

— Jis dėl kažko jaudinasi. 

— Ji — mūsų svečių namų šeimininkė. Eiverė ir Klerė yra ge- 
riausios jos draugės. Ją išdavė boso sūnus. 

— Brol, tu juk nelygini manęs su tuo Vikamu? 

— Ne. Tik konstatuoju faktus. Pridėk dar vieną — dėl Hopės 
ir mama pametusi galvą. Jei nori su ja pasimylėti, o ji — su tavim, 
puiku. Tik nesušik visko. 

— Jau pradedi mane užknisti, — švelniai ištarė Raideris, o tai 
jau buvo pavojingas ženklas. — Gal nurodytum bent vieną moterį, 
kurią išdaviau? 

— Hopė — ne tik moteris. Ji — Hopė. Jaučiuosi lyg... 

— Tu jai kažką jauti? — pasišaipė Raideris. 

— Baik, — atkirto Ovenas. — Bendravau su ja daugiau laiko 
už judu kartu sudėjus, kai įrenginėjom svečių namus ir ieškojom apie 
Lizę informacijos. Ji man kaip sesuo. 

— O tu man kaip brolis. 

— Taip, todėl ir keista. Eiverė man papasakojo, kaip tas Vika- 
mas ir visa jo sumauta šeima išdavė Hopę. Ją tai smarkiai sukrėtė. 


Todėl nepamiršk, kad dabar ji pažeidžiama. 

— Visa sumauta šeima? Kaip suprasti? 

— Vikamo tėvas, mama; sesuo — visi žinojo, kad tas šūdžius 
Hopei yra neištikimas. Nesvarbu, ar laimino jo elgesį, ar ne — vis 
vačiais renginiais. Visi kartu pietaudavo ir buvo nusivežę ją į savo 
namus Hamptone. Eiverė pasakojo, kad jie elgėsi su Hope kaip su 
šeimos nare. Todėl ji taip ir jautėsi. O kai Vikamas ją išdavė, pasijuto 
išduota ir visos šeimos. Hopė jiems aukojosi, ir vis tiek jie ją išdūrė. 

Padėtis buvo aiškesnė nei aiški. Raideris nusprendė, kad visi Vi- 
kamai vienodi. 

— Aš nevedžioju moterų už nosies. Mano šeimoje taip niekas 
nedaro. 

— Ne, nevedžioji. Mes irgi. Bet dabar geriau supranti situaciją? 

— Taip. Nesakau, kad tarp mūsų užsimegs kas nors rimčiau. Bet 
jei taip — pažadu, kad nežaisiu jos jausmais. Dabar laimingas? 

— Aha. 

— Tik nebėk visko pasakoti mamytei. 

— Čia dabar, kodėl turėčiau? Aš ne koks skundikas. 

— Tai tu paskundei mamai, kad aš su kamuoliu sudaužiau jos 
krištolinę vazą ir išmečiau šukes, — priminė jam Beketas. 

— Tada buvau vos aštuonerių! — apmaudžiai sušuko Ove- 
nas. — Kiek dar man priekaištausi? 

— Amžinai. Tada mama man tris dienas neleido žiūrėti televi- 
zoriaus. Vieną — už tai, kad spardžiau kamuolį namuose, dvi — kad 
paslėpiau šukes. Nemačiau „Mutantų vėžliukų nindzių“. 

— Užauk ir nusipirk DVD. 

— Taip ir padariau. Bet tai nepateisina tavo elgesio, biče. Bro- 
lyio tylėjimas yra šventas reikalas. 

— Man buvo tik aštuoneri... 

Kadangi jo potencialaus lytinio gyvenimo tema jau buvo išnagri- 


neta, Raideris atsistojo. 

— Ką gi, linkiu linksmai paliežuvauti, kaip dabar daro jūsų po- 
niutės, O aš einu namo pamiegot. 

— Aštuntą pristatys medžiagas, — priminė jam Ovenas. 

— Žinau. Ateisiu. 

— Būsiu dirbtuvėje, gaminsiu plokštes barui. Jei ko prireiks — 
rašyk Žinutę. 

— Vieną dieną galiu ištverti ir neregėdamas tavo mielo veidelio. 
Pasinaudosiu tavim, — Raideris bakstelėjo Beketą. — Ateik septintą. 

— Galėsiu tik aštuntą ar pusę devintos. Rytoj Klerės mama nori 
pasiimti berniukus. Turėsiu juos pakelti, aprengti, pamaitinti ir at- 
vykti čia. Nepamiršk, kad Klerė dabar svečių namuose. 

— Tik išvis pasirodyk. Eime, Kvailiuk, — pašaukė Raideris. — 
Ir nespardyk kamuolio namuose. 

Paskutinę akimirką Raideris prisiminė palikęs pyrago lėkštę, to- 
dėl grįžo jos pasiimti. Tada su Kvailiuku pavažiavo neilgą kelią miš- 
ku, plentu ir atgal į mišką, kur stovėjo jo namelis. 

Jam patiko, kad jis toks nuošalus ir pasislėpęs. Patiko turėti savo 
privačią erdvę — ir daug jos. Nusamdė kraštovaizdžio dizainerius, 
kurie sutvarkė jo sklypą. Kadaise mama bandė jį paversti sodininku, 
bet jam toks darbas tiesiog nelipo. Iškasti duobę medžiui ar krūmui 
nesunku, bet sodinti gėles? Verčiau jau tuo teužsiima specialistai. 

Jam patiko augalai, skirtingi jų aukščiai, forma, ant tako ir tera- 
sos krintantys šešėliai. 

Kadangi Beketas buvo išplovęs lėkštę, Raideris paliko ją ma- 
šinoje, kad nepamirštų. Išleido Kvailiuką pabėgioti, pauostinėti ir 
užsiimti visu kitu, kas šunims reikalinga, o pats sustojo tylumoje po 
žvaigždėmis nusėtu dangumi. 

Jis neįsivaizdavo, kad galėtų ar norėtų gyventi kur nors kitur. 
Galbūt iš dalies, kad čia užaugo. Bet tai tikrai nebuvo pagrindinė 
priežastis. Jo širdis čia atsigaudavo. Ši vieta — grynas oras, tylūs nak- 


ties garsai jam visada buvo ypatingi. 

Raideris išsirinko šią atokiau nuo pagrindinio kelio esančią 
vietą, kad pasistatytų namą ir įleistų šaknis. Visą savo gyvenimą jis 
vaikščiojo ir klaidžiojo šiais miškais. Kad čia yra jo vieta, suprato dar 
prieš tapdamas vyru. 

Perėjęs prieškambarį, virtuvėje Raideris uždegė šviesą. Šias pa- 
talpas jis suprojektavo kartu su Beketu. Kuklūs tiesių linijų formos 
baldai ir įranga neapkrovė erdvės, kurioje laisvai tilpo virtuvinis sta- 
las. Raideris prijungė mobilųjį telefoną prie kroviklio ir išsitraukė 
mineralinio vandens buteliuką. 

Pagaliau palįsiu po karštu dušu... Gerokai vėliau nei planavau, 
pagalvojo jis. 

Šuo užrisnojo viršun kartu ir nubidzeno prie savo guolio — di- 
delės pagalvės. Apsuko ratą, du, tris. Tada sunkiai atsidusęs susiran- 
gė su savo mėgstama nutriušusia pliušine kate. Gulėdamas stebėjo 
savo kišenes kraustantį bei besisegantį diržą Raiderį ir patenkintas 
vis vikstelėdavo uodega. 

Nusirengęs vyras numetė drabužius skalbinių pintinėn ir nuo- 
gas nužingsniavo į didžiulę prašmatnią vonią. 

Rankomis ir nugara dirbantis žmogus nusipelno karališko dušo. 
Ypač jei jis yra statybų rangovas ir moka tokį sumontuoti, nusprendė 
Raideris. 

Jo vonios pilkų atspalvių plytelių raštas, ilgas baltas spintelių 
viršus, nerūdijančio plieno įranga galėjo konkuruoti su svečių namų 
įranga. Paleidęs karštą dušą visu pajėgumu, Raideris leido srovei 
mušti nuo ilgos darbų ir žaidimų dienos įsitempusius raumenis. 

Kai raumenys atsipalaidavo, vyras pagalvojo apie Hopę. 

Jis neketino ja naudotis. Ir tikrai nesu kaltas dėl jos nevykusių 
santykių su šūdžiais, pamanė jis. 

Juk tai ji viską pradėjo. Jis vis sau primindavo, nes tai buvo gry- 
na tiesa. Dar visai neseniai jis stengėsi jos vengti. Laikėsi nuo jos 
atokiau, nes nuo pat pažinties pradžios buvo aišku, kad nenori su ja 


prasidėti. Tik ne su grožio karaliene aštriais skruostikauliais ir mig- 

dolinėmis akimis, kurios pora aukštakulnių turbūt kainuoja daugiau 
nei visi jo batai kartu sudėjus. 

Gal su tais aukštakulniais jos kojos ir atrodo begalinės, bet esmė 
ne ta. 

Hopė — ne mano skonio moteris. Ir, be jokios abejonės, aš — 
visai ne jos skonio vyras. Jos skonio vyrai dėvi dizainerių kostiumus 
ir ryši kaklaraiščius, tikriausiai vaikšto į meno parodų atidarymus ir 
teatrą. Ir jie tokią veiklą mėgsta. Gal net lankosi operoje? Taip, tas 
subingalvis panašus į operos mėgėją. 

Hopė pradėjo šį žaidimą. Ir jei jį baigsim, pasistengsiu, kad prieš 
tai abu atverstume visas kortas. Aš žaidžiu sąžiningai. Ovenas gerai 
pastebėjo... Jei nuspręsiu su Hope viską nutraukti, prieš tai gerokai 
pagalvosiu. O jei ateis laikas, kai mudu panorėsime dar rimtesnių 
santykių, — Žaisiu sąžiningai. Man nesunku. 

Raideris užsuko dušą, griebė rankšluostį ir ėmė trintis šlapius 
plaukus. Ir tuo metu staiga prisiminė Hopę su laistymo žarna. Rai- 
deris nusišypsojo. Gal tada tai ir neatrodė juokinga, bet dabar — taip. 

Hopė ne visada buvo tobula. Ji klydo ir žengė neapgalvotus 
žingsnius. Tokia ji jam kur kas arčiau širdies. O tobulybės būna nuo- 
bodžios, baugios ir netgi atgrasios. Atrasti Hopės trūkumai jam pati- 
ko. Ir jam dingtelėjo: jei įvykiai klostysis toliau — suras jų ir daugiau. 

Pristabdyk arklius, sudrausmino save Raideris. Ir taip laukia ga- 
lybė darbų ir planų, o čia dar mergina... 

Nuogas Raideris nutipeno atgal į; miegamąjį ir nubloškė paklo- 
dę. Lovą jis klodavo paprastai — tik patraukdavo aukštyn paklodę. 

Prie atviro nakties vėjeliui ir garsams lango šnarpštė Kvailiu- 
kas. Raideris nesivargino nustatyti žadintuvo. Jei nepažadins galvoje 
esantis žadintuvas — pažadins šuo. 

Prieš miegą vyras panoro įsijungti televizorių. Bet tada vėl prisi- 
minė Hopę ir tą jos veido išraišką, kai jis merginą pabučiavo. 


Ir galvodamas apie ją iškart užmigo. 


104 


t skyrius 


P. sodelio tvoros vešančiose rožėse žaidė ankstyvo ryto 
saulės spinduliai. Kelios minutės prieš septintą Raideris atrakino 
duris. Kol neužliejo birželio karštis, jis paskirstė brigadai darbus. 
Netrukus pro pravirus langus jau aidėjo plaktukų, pjūklų ir gręžtuvų 
garsai. 

Kitapus automobilių aikštelės stūksantys svečių namai skendėjo 
tyloje. Bet kas čia stebėtino? Visą naktį šiame pastate karaliavo mo- 
terys. O jos neabejotinai turėjo ką veikti. Dabar tikriausiai trokšta 
pamiegoti, pamanė Raideris. 

Jis pats sunkiai galėjo prisiminti, ką reiškia ilgiau pamiegoti. 

Vyras nudrožė į virtuvę. Kad ir ką pernakt veikė tos moterys, 
virtuvę vis dėlto sutvarkė, pastebėjo jis. Ant bufeto padėjęs nuo py- 
rago lėkštę jau ketino išeiti, bet staiga stabtelėjo. Ne... Mane tėvai 
auklėjo geriau, nusprendė jis. 

Raideris pripuolė prie bufeto, ieškodamas kuo ir ant ko užrašyti. 
Pravėręs trečią stalčių, rado lipniųjų lapelių ir parkerį. 

„Pyragas buvo labai skanus. Mudu atsiskaitę, — brūkštelėjo jis. 

Prilipdęs lapelį prie keptuvės, nužiūrėjo kavavirę. Jam besvars- 


tant, įkrypavo Klerė ir susvirduliavo. 

— Atsargiai! — šūktelėjo Raideris ir jau šoko prilaikyti Klerę, 
kad toji dėl kūdikių svorio neprarastų pusiausvyros. Bet moteris tik 
numojo ranka. 

— Išgąsdinai mane, — nusijuokusi ji atsirėmė į šaldytuvą ir kaip 
visos besilaukiančios moterys uždėjo ranką ant išsipūtusio pilvo. — 
Nemaniau, kad taip anksti ką nors susitiksiu. 

— Tik atnešiau lėkštę, — paaiškino Raideris. 

Klerės plaukai buvo vešlūs kaip tos rožės prie sodelio tvoros, o 
veidas santūriai spindėjo. Jai tinka būti nėščiai, nusprendė vyras. 

— O tu ką čia veiki? Maniau, po moteriškų išgertuvių dar ilgai 
visos snausite. 

— Turbūt įprotis. Mano vidinis laikrodis dar nepersijungė į va- 
saros laiką. Net jei ir būtų, tokiu laiku berniukai jau pradeda bėgio- 
ti, — Klerė patrynė pilvą. — Šitie jau atsibudo. 

Mintis apie du tame pilve besistumdančius žmogeliukus Raide- 
rį privertė jaustis kiek nejaukiai. 

— Geriau prisėsk. 

— Pirmiau išsivirsiu kavos. Trokštu to nuostabaus, šilto, pro- 
tą praskaidrinančio kofeino. Kasdien man leidžiama išgerti po pusę 
puodelio. 

Raideris bandė įsivaizduoti, kaip per dieną išsiverstų tik su puse 
puodelio kavos. Niekaip nepavyko. 

— Atsisėk. Aš ir tau jos išvirsiu. Ir taip ketinau. 

Besimėgaudama būsimu aptarnavimu Klerė įsitaisė ant kėdės. 

— Ačiū. Labai miela, kad vakar su Ovenu ir Beketu pabuvote 
su berniukais. 

— Už tai gavau pavalgyti. 

Užkaitęs kavą, Raideris atsisuko į auksaplaukę Klerę — brolio 
gyvenimo meilę. 


— Bokso srityje tavo pirmagimis — tikras žudikas. 

— Ir visiems tai demonstruoja. Berniukai dievina vyrų vaka- 
rėlius. Paprastai juos deriname su knygų klubo susitikimais. Gimus 
dvynukams, pasiimsiu juos kartu, kad tradicija tęstųsi. Kol jie ūgtelės 
ir patys norės dalyvauti. 

— Netiki, kad Beketas susitvarkys su penkiais vaikais? 

— Jam dar neteko nuo pat pradžių rūpintis net vienu vaiku. O 
penki — tai jau daug. 

— Jis susitvarkytų. 

— Žinau. Beketas — puikus tėvas. Tiesiog tokia jo prigimtis. Jis 
pakeitė mano gyvenimą. Manau, mudu abu pakeitėm vienas kitam 
gyvenimą, — šyptelėjo Klerė Raideriui, kuris padavė jai kavos puo- 
delį, o sau įsipylė išsinešti. — Skanus buvo pyragas, ar ne? 

— Aha. Staigiai išgaravo. 

— Hopė papasakojo mums apie Džonatano kėslus. Nesu kokia 
naivuolė. Žinau, pasaulyje pilna bjaurių savanaudžių. Bet mane vis 
tiek pribloškė, kaip jis galėjo šitaip niekingai pasielgti su Hope. 

Raideris visada manė, kad pasaulyje daugiau bjaurių savanau- 
džių nei dosnių geraširdžių. 

— Jis pripratęs gauti viską, ko užsimano. Bent jau aš taip manau. 

— Ir turbūt neklysti. Hopė nusipelno geresnio vyro. Visada nu- 
sipelnė. 

— Tau jis nelabai patinka? 

— Na, aš nelabai jį pažįstu, bet visada jo nemėgau. Bet Hopė 
tvirtina, kad jis nepanašus į Semą. 

Raideris prisiminė, kaip paskui Beketą įsiveržė į Klerės namelį. 
Išblyškusi ir apsvaigusi Klerė svirduliavo miegamajame. O Beketas 
puolė malti Semui marmūzę, per kurią Klerė trenkė vieninteliu turė- 
tu ginklu — plaukų šepečiu. 

— Mieloji, jis tikrai nepanašus. Semas — nesveikas padaras, o 


Vikamas — tik bjaurus išpera, — prisiminė Raideris Hopės žodžius. 

— Taip, Klerė mane beveik įtikino. Bet patyriau savo pačios kai- 
liu, kaip toli žmonės gali nueiti, kokie apsėsti jie gali būti... Dėl visa 
ko stebėk jį, gerai? 

— Tai jau daroma. 

— Tuomet jaučiuosi geriau, — Klerė įkvėpė kavos aromato. — 
Daug geriau. 

— Jau turiu eiti. Ar viena čia susitvarkysi? 

— Mes puikiai susitvarkysime, — šiltai nusišypsojo Klerė ir pa- 
plekšnojo pilvelį. 

Raideris išėjo, išleido Kvailiuką iš mašinos ir abu nužingsniavo į 
„MacT's“. Jį kartais erzindavo, kad tapęs sutuoktiniu ir tėvu Beketas 
skiria mažiau laiko darbui. Bet puikiai žinojo, kad vedęs Klerę brolis 
laimėjo aukso puodą. Raideris ją laikė ypatinga. 

Kaip ji sakė — jiedu pakeitė vienas kito gyvenimą. Bet kartu 
vyksta ir kiti pokyčiai: atsiranda naujovių, kartais — malonių neti- 
kėtumų. 

Kaip kad ta medžiu iškalta niša su dviem senais langais, kurią 
aptiko nugriovę sieną tarp restorano ir baro pusių. 

Ovenas irgi puikiai sutaria su Eivere, pagalvojo Raideris. Ji ne- 
prašė vėl uždengti tos atsivėrusios nišos. Iš pirmo žvilgsnio įvertino 
jos originalumą ir nutarė, kad tai patalpoms tik suteikia žavesio. 

Po kelerių metų Ovenas irgi turbūt plėšysis tarp vaikų, darbo ir 
gyvenimo. Nors jis mėgsta sudarinėti planus, bet nėra toks kvailas ar 
užsispyręs, kad nesugebėtų prisitaikyti prie pokyčių. 

Taip, pokyčiai... — pagalvojo Raideris ir prasidėjus dar vienai 
darbo dienai, pasinėrė į rūpesčius. 

Kai tris kartus dėl skambučio teko atidėti į šalį įrankius, jis vėl 
ėmė nekęsti telefono. Nuskubėjęs į lengvojo kultūrizmo centrą, su- 
tvarkė ten iškilusius nesklandumus. Grįžęs rado Beketą, tvarkantį jo 
išmėtytus daiktus. 

— Ovenas susitiko su inspektorium, — pranešė Beketas. — 
Kepykla palaiminta! 

— Aha, girdėjau. 

— Dabar jis tariasi su Leise, — tarė Beketas, turėdamas omeny 
kepėją. — Tada nueis paimti eksploatacijos leidimą. Sąraše galėsim 
pažymėti riebia varnele. 

— Bet jame dar liko daugybė punktų. Čia viskas vyksta pagal 
planą, — Raideris apsidairė, norėdamas įsitikinti. — O dabar einam. 

— Kur? 

— Ten, kur plėšim suknistą stogą. 

— Juk tarėmės tą daryti trečiadienį? 

— Šiandien sausa diena ir prognozuoja, kad temperatūra pakils 
iki devyniolikos laipsnių. Nuplėškim tą velnio daiktą! 

Jiems teko plėšti jau ne vieną stogą, bet šis bus didžiausias. Vel- 
niškai sunkus, purvinas ir suknistai bjaurus darbas, ne itin maloniai 
prisiminė Beketas. 

— Nenori palaukti Oveno? 

— Mielasis, bijai šiek tiek suprakaituoti? — pašiepė jį Raideris. 

— Galiu gauti saulės smūgį. 


— Pasipustom padus 1r varom. 
IIS 


Darbas nebuvo toks bjaurus, kokį įsivaizdavo Beketas. 

Daug bjauresnis. 

Kirtikliu kapodamas stogą Beketas šnopavo per kvėpavimo 
kaukę. Kūnu žliaugė prakaitas su kremu nuo saulės, o raumenys 
liepsnojo tarsi apipilti degančia anglimi. Darbininkai krovė atplai- 
šas į vienračius rankinius vėžimėlius ir ištisai gaivinosi atšaldytu 


vandeniu. 

Jie maukė jį it kupranugariai ir vis tiek nepajusdavo numalšinę 
troškulio. Tarsi kiekvienas skysčio lašas tuoj pat virsdavo prakaitu. 

— Po velnių, kiek sluoksnių turi šis prakeiktas stogas? — iš ne- 
vilties šūktelėjo Beketas. 

— Tikras stebuklas, kad žiemą šis griozdas nenuvirto, — baigęs 
pjauti dar vieną stogo dalį, Raideris atsisuko ir išsišiepė. — Bet dabar 
jau uždengsim naują. 

— Jei prieš tai senasis mūsų neužspaus. Ko ten išsišiepei? 

— (Gėriuosi vaizdu. 

Beketas nusibraukė prakaitą ir apsižvalgė. Saulėje tviskėjo va- 
rinis svečių namų stogas. Matėsi aikštė, pravažiuojančios mašinos, 
priešpiečiauti į „Vestą“ traukiantys žmonės. Pasisukęs jis žvilgtelėjo 
žemyn į centrinę gatvę ir „Atversk lapą knygyną. 

— Mieliau stebėčiau tą vaizdą iš pavėsio balkone su alaus boka- 
lu vienoj rankoj, o kita apkabinęs savo moterį. 

— Pasitelk fantaziją, — patarė Raideris. Nusitraukęs permirku- 
sią kaukę, jis puolė gerti vandenį. Kadangi negalėjo jo eikvoti, tai tik 
įsivaizdavo, kaip jį užsipila sau ant galvos. 

Kai atsikvėpė ir nusprendė pajudinti skaudančius raumenis, sve- 
čių namų trečio aukšto balkone pamatė Hopę. Ji pažvelgė į viršų ir 
apačią, tyrinėdama pastatą ir darbuotojus. Raideris iš karto pajuto, 
kai jos žvilgsnis nukrypo į jį, ir jo juosmenį tarsi perdūrė strėlė. 

Kaip ir jis, Hopė akimirką pastovėjo, tada atrakino duris į „Džei- 
nės ir Ročesterio“ numerį ir dingo. 

— Turbūt kažkas užėjo, — tarė Beketas. 

— Ką? 

— Pagavau tave stebintį. 

Raideris pasiėmė naują kaukę. 

— Įstatymas nedraudžia. 


— Dar ne. Gal nusivesk ją į pasimatymą? 

— O tu gal čiupk pjoviklį ir toliau dirbk? 

— Kukliai papietausit, pasikalbėsit. Po galais, ji juk iškepė tau 
pyragą. 

— Tu jo suvalgei ne mažiau už mane. Taigi pats gali vestis ją 
pietų ir kalbėtis. 

— Jau vedžiausi. Tiksliau, mudu su Klere. Brol, tau reikia prie- 
dangos? Galim papietauti visi keturi. 

— Apsieisiu be tavęs, — atkirto Raideris ir vėl kirto per stogą. 

Atrakinusi „Ievos ir Rorkės“ numerį, priėjo prie lango. Tada atitraukė 
žaliuzes, kad pro jas matytųsi tik stogas. Tiksliau, tai, kas iš jo liko. 

Nesuprantu, kaip jie sugebėjo jį nulupti. Atrodo, su kažkokiais 
sunkiais laužtuvais, visokių rūšių pjūklais ir aštriaašmeniais kastuvais. 
Velniškas triukšmas, pasipurtė Hopė. 

Galbūt vyrams tai klaikiai nuobodus darbas, užtat ji galėjo ste- 
bėti pikantišką reginį. 

Dauguma vyrų dirbo nusimetę marškinius. Tikiuosi, jie išsitepė 
kremu nuo saulės, antraip šiąnakt jiems baisiai skaudės. 

Kurį laiką ji svyravo. Ai, velniai nematė, galop nusprendė ji ir 
nubėgo į savo kambarį. Pasigriebusi teatrinį žiūroną, nusileido žemyn. 

Tikrai velniškai bjaurus darbas... — pro žiūroną prisitraukusi tą 
reginį nusprendė Hopė. Oho, oho — kaip puikiai sudėtas tas vyras! 

Gan gerai matė po marškiniais iškilusius Raiderio raumenis. 
Jautė juos, kai tada porą kartų prie jo prigludo. Bet tai niekis, paly- 
ginti su vaizdu, kai nuo jo raumenų teka prakaitas. 

Netgi jei prakaituoti raumeningi vyrai apskritai jai nepatinka, 
jokia moteris negalėtų paneigti, jog tai — tikrai jaudinantis reginys. 

Hopė pastebėjo, kaip Raideris apsidairė, nusiėmė kaukę ir pa- 
šaukė vieną darbininką. Patrauklus buvo ne tik jo kūnas, bet ir veidas. 
Nors kiek per aštrių bruožų, nešvarus ir neskustas, vis tiek velniškai 
gražus. Kai jis nusijuokė, moteris vėl pajuto kūnu perbėgantį virpu- 
liuką ir giliai atsiduso. 

— Hope? Norėjau paklausti, ar ketini... 

Moteris atsisuko. Būtų suspėjusi paslėpti žiūroną už nugaros, bet 
nesistengė. Kerolei sustojus tarpdury, Hopė kiek susigėdusi išsišiepė. 

— Šnipinėju kaimynus. 

— Tikrai? — nustebusi Kerolė priėjo arčiau. — O, stogas... 
Dieve, jie turbūt įkaitę, dūsta nuo prakaito ir... — ji nutilo ir nusikva- 
tojo. — Oo, supratau! Leisk pasižiūrėti. 

Kerolė paėmė žiūroną ir įkišo į žaliuzių tarpelį. 

— Dailūs, ar ne? Matau tik du Džastinos berniukus. Ovenas 
tikriausiai sugebėjo nusimuilinti. Bjaurus darbas. Reikėtų jiems nu- 
nešti limonado. 

— Na, nežinau, ar... 

— Tikrai taip, — šyptelėdama Kerolė grąžino žiūroną Hopei. — 
Pripildysime vandens šaldiklius, nusinešime ledų kibirėlį ir keletą 
plastikinių puodelių. Iš pirmo aukšto paimsim sulankstomąjį stalelį. 
Tai bus gražus poelgis. 

— Ar šituo poelgiu turiu sumokėti už reginį? 

— Visai ne, — Kerolė švelniai paplekšnojo Hopei per ran- 
ką. — Eime. Ilgai neužtruksim. Iki klientų atvykimo dar liko pora 
valandų. 

Hopė negalėjo spyriotis, ypač kai Kerolė aptiko ją slapčia žvilg- 
čiojančią į jos sūnėnus. Jiedvi pagamino kelias cisternas limonado, 
supylė jį į šaldiklio indus, paėmė ledukus bei puodelius ir išnešė su- 
lankstomąjį stalelį. Kerolė pašaukė vieną statybininką, kad padėtų 


nunešti. Nuo stogo ir iš namo vidaus ėmė rinktis ir kiti. 

Hopė išgirdo gausybę „Ačiū, Hope“ ir keletą „ačiū, panele 
Hope“. 

— Išgelbėjot mums gyvybę, — Beketas pastatė puodelį ir mirk- 
telėjo tetai. 

— Būkite atsargūs ant to stogo. 

— Nesijaudink. Jau beveik baigėm. Beliko tik tas prakeiktas ru- 
beroidas. Atėjot pačiu laiku. Tuoj skelbsiu priešpiečių pertrauką, o 
baigsim vėliau. 

— Pašluok tą vietą, kad galėtume pasidėti vinis, — paliepė Rai- 
deris vienam darbininkui, tada griebė puodelį ir išmaukė iki dug- 
no. — Ačiū. 

— Tuoj užsakysiu priešpiečius, — paskelbė Beketas ir su tele- 
fonu paėjo į šalį. 

— Imk, išgerk dar. Vėliau ateis tavo mama. 

— Kodėl? 

— Nes prasitariau, kad plėšiate stogą. Ji įsigeidė pamatyti. Dar 
atnešiu limonado. Galėsit išgerti priešpiečiaudami. 

— Paskui ji dar užsimanys pamatyti restoraną ir kepyklą, — su- 
murmėjo Raideris. — Po galais, kur Ovenas? 

— Štai, — Hopė pati įpylė dar vieną puodelį. — Atsigaivink. 

— Tam neužtektų ir viso pasaulio limonado, — burbtelėjo jis, 
bet išgėrė. — Nuplėšėm tą prakeiktą stogą, kol neužėjo karščiai. Tai 
Jau šis tas. 

Išgirdęs savo šeimininko balsą, Kvailiukas pricipeno ir pasitrynė 
Raideriui į kojas. Hopė iš kišenės ištraukė šunų sausainį. 

— Tave išvydęs, jis visąlaik ims tikėtis sausainio. 

— O tu gavai limonado. 

— Bet jam nereikėjo plėšti sukežusio stogo ir išprakaituoti trijų 
litrų. 

Hopė pritūpė prie šuns ir glostydama palenkė prie jo veidą. Per 


tamsius pašiauštus šuns gaurus žibėjo jos akys. 

— Gal man pasiimti sodo žarną? 

— Dienos pabaigoj ji tikrai pravers. Ar gavai naujų užsakymų? 

— Taip. Rezervuoti trys kambariai, vienas — visam savaitgaliui. 

— Puiku. 

— Ar klausi dėl kokios nors priežasties? 

— Ne. 

Vėl jis atsakinėja vienu žodžiu, pastebėjo Hopė ir pabandė pa- 
kreipti kalbą. 

— Girdėjau, per vyrų vakarėlį vaišinai mano pyragu. 

— Vaikai supuolė kaip grifai. Aš jų nejvertinau. 

— Maniškio dar pusė liko. Norėtum? 

— Mielai. 

— Tai pasiimk prieš išeidamas. O aš jau turiu grįžti į svečių 
namus. 

— Mes atnešim stalelį ir kitus daiktus. Darkart ačiū. 

— Gerai. Oi, tiesa... Kai norėsi, kad išmaudyčiau su žarna, pra- 
nešk. Tikrai rasiu tam laiko. 

Kai Raideris primerkė mąslias akis, ji pajuto pasitenkinimą ir 
pasuko atgal. 

Hopė manė neblogai išmananti šią sritį. Ir, jos nuomone, dabar 
su Raideriu Montgomeriu ji jau gan rimtai flirtuoja. 


Pažiūrėsim, kur tai nuves, pagalvojo ji. 


Kai pasirodė Ovenas, Raideris paskutinį kartą ropštėsi nuo sto- 
go. Jau norėjo užsipulti brolį, bet pastebėjo, kad Ovenas suprakaita- 
vęs, paišinas ir vis dar segi įrankių diržą. 

Bet juk nedidelis brolių pasikandžiojimas tik įrodo jų meilę. 

— Taip ir maniau, kad pasirodysi, kai visas sunkiausias darbas 


jau bus atliktas. 

— Kažkas juk turėjo vadovauti likusiai brigadai, kai sumaišei 
visus planus. Argi ne smagumėlis buvo nuplėšti tas šlykščias čerpes? 

Smagumėlis — paskutinis žodis, kuriuo šį darbą galima pava- 
dinti, pagalvojo Raideris ir pasijuto laimingas, kad ne jam teko plėšti 
tas čerpes. 

— Jei rytoj atveš medžiagas, jau galėsim dengti naują stogą. 

— Būsiu aštuntą, — Ovenas nužiūrėjo Raiderį nuo galvos iki 
kojų. — Atrodo, nusipelnei alaus. 

— Nusipelniau visos alaus pakuotės. 

— Šįvakar Eiverė uždaro restoraną, tai kurį laiką ten pabūsiu. 
Beketo eilė statyti. 

— Beketas eis namo, — paskelbė Beketas. — Ir penkias valan- 
das stovės duše. Gal net valgysiu ir miegosiu duše. 

— Atrodo, eisim tik mudu, Rai. 

— Atrodo, eisi tik tu vienas, — pataisė Raideris. — Nes aš da- 
rysiu tą patį, ką ir Beketas. Kvailiukas irgi. 

— Gerai jau, nes jūs tikrai dvokiat. Tai atidedam rytojui. Dar 
būtina aptarti kelias detales dėl abiejų pastatų. Kada galim susitik- 
ti — rytą, prieš ateinant darbininkams, ar po darbo? 

— Po, — tvirtai tarė Raideris. 

— Penktadienio vakarą? — Beketas išlenkė antakius. — Neini 
] pasimatymą su kokia seksualia pupyte? 

— Į pasimatymus su seksualiomis pupytėmis taip anksti ne- 
vaikštau. Užtat jie tęsiasi iki ankstaus ryto. 

Raideris tikrai neplanavo pasimatymo ir net apie tokį negalvojo. 
Tačiau kai nusipraus tuos kelis suodžių sluoksnius, gal ir pagalvos. 

— Tai iki ryt. 

Ovenui nuėjus, Beketas nužvelgė pastatą ir Raiderį. Jiedu atrodė 
kaip pabėgę iš pragaro. 

— Mesk monetą, kuriam teks paskutinį kartą patikrinti ir už- 


rakinti namus. 

Prisiminęs Klerę ir rytinę kavą virtuvėje, Raideris gūžtelėjo pečiais. 

— Aš užrakinsiu. Bėk namo pas žmoną ir vaikus. 

— Jau dingau. 

Raideris nuėjo į namą, susirado savo segtuvą ir užsirašė keletą 
pastabų. Tada patikrino, ar užrakintos durys į Sen Polio gatvės pusę. 
Priėjęs prie šaldiklio, prisiminė limonadą. 

Nėra laiko, tarė jis sau. Nors pyrago tikrai neatsisakytų, bet ši- 
taip atrodydamas negali ten lįsti. Ir tą teks atidėti rytojui. 

Išgirdęs privažiuojančią mašiną, jis išėjo į lauką. 

Tai buvo Vilis B. su keleivio vietoje sėdinčia mama. Raideris 
stengėsi negalvoti, kad Eiverės tėtis miega su jo motina. Verčiau jau 
ir toliau laikyti jį tiesiog senu šeimos bičiuliu, velniškai mielu vyruku, 
geriausiu tėčio draugu dar nuo vaikystės. 

Jei tektų galvoti apie raudonbarzdį milžiną Vil; B. kaip apie ma- 
mos meilužį, būtų kebloka. 

Džastina iššoko iš automobilio. Ji dėvėjo potrumpes kelnes ir 
kažkokius moteriškus marškinėlius su įmantriais papuošimais apie 
kaklą. Pasidažiusi, susišukavusi, ji atrodė velniškai patraukliai. 

— Nesiglausk prie manęs, — Raideris perspėjamai iškėlė ran- 
ką. — Dabar nekaip atrodau. 

— Mačiau tave ir baisesnį. Bet aš su naujais marškinėliais. 
Tad... — ji nusiuntė sūnui oro bučinį. 

— Siunčiu ir tau. Kaip reikalai, Vili B.? 

— Gerai, — prie Raiderio priėjo dvimetrinis geraširdis milžinas 
su vešliais susivėlusiais raudonais plaukais, derančiais prie jo apkirp- 
tos barzdelės. Susikišęs rankas į kišenes, ėmė apžiūrinėti pastatą. — 
Švariai nuplėšėt stogą. 

— Darbas tikrai nebuvo švarus. Norėsit žvilgtelti vidun? 

— Mielai. Jei jau ketinai važiuot namo, galiu užrakinti. 


— Ne, nereikia, — Raideris juos palydėjo vidun. 

Vilis B. įėjo ir ėmė marširuoti per patalpas, sukiodamas galvą 
kairėn dešinėn, viršun ir apačion. 

— O, Džastina, na, tavo ir vaizduotė... 

— Atrodys nuostabiai. Mano berniukai kitaip ir nesugebėtų. 

— Kad tu mums net nepalieki pasirinkimo. Rytoj rytą gausim 
medžiagas ir galėsim dengti naują stogą. 

Raideris kalbėjosi su Viliu B. apie stogus ir langus, tada aprodė 
tuščias erdves, kuriose bus įrengtos rūbinės su spintelėmis, nedidelė 
auditorija ir priimamasis. 

— Vili B., tikiuosi, ir tu ateisi mankštintis? 

— O jau, Džastina... 

— Tik nereikia tų „O jau“, — ji pagrūmojo pirštu, tada plekštelė- 
jo vyrui per ranką. — Kadangi būsime giminės, suteiksiu tau nuolaidą. 

Vilis B. šyptelėjo. 

— Mano mergaitė su tavo berniuku... Puiku, ar ne? Tomis dėl 
to tikriausiai irgi šokinėtų iš džiaugsmo. 

Štai todėl Vilis B. ir yra Vilis B. Jis visada pagalvos apie savo 
draugą. Tai svarbiausia, pagalvojo Raideris. 

— Tikrai šokinėtų. Mane jis būtų išvadinęs beprote už tai, kad 
nupirkau šį pastatą. O tada griebtų savo įrankius. Pamatysit, čia bus 
tiesiog fantastiška vietelė, kokios nerasi visame miestelyje. Noriu, kad 
ir rūbinės būtų išskirtinės. 

— Kad jau tavo mama paminėjo rūbinės... — Vilis B. kreipėsi į 
Raiderį. — Pažįstu vieną vaikiną. Jis tikrai puikus tokių dalykų spe- 
cialistas. 

— Ovenas kaip tik tokio ir ieško. Gal gali jam duoti telefoną? 

— Gerai. Kaip tik einam į „Vestą“. Perduosiu jį Eiverei. 

— Ovenas — jau ten. 

— Puiku, — linktelėjo Džastina. — Prieš eidami dar apžiūrėsi- 


me būsimo restorano pastatą. 

— Ovenas turi raktą. Jis jus apvedžios. 

— Nupirksiu tau alaus, — pasiūlė Vilis B. — Ir kokios tik norėsi 
picos. 

— Kad negaliu toks eiti, — skėstelėjo rankomis Raideris. — Jei 
įkelsiu ten koją, Sveikatos ministerija bus priversta uždaryti piceriją. 
Bet ačiū. 

— Kai čia viską baigsite, galėsi maudytis po dušu ir lepintis ga- 
rinėje. — Džastina šyptelėjo. — Girdėjau, kabini mūsų svečių namų 
šeimininkę? 

— O jau, Džastina... — sumurmėjo Vilis B. 

— Visai ne, — susiraukė Raideris. 

— Tai gal vakar automobilių stovėjimo aikštelėje ją bučiavo 
kažkas kitas? 

— Ten buvo tik... niekas. 

— Bet pro šalį važiavusiai Minai Bauers kažkas atrodė. Ji papa- 
sakojo Kerolei, o toji perdavė man. 

Raideris numanė, kad gandai pasklis, bet nesitikėjo, kad motina 
taip greitai sužinos. 

— Žmonės galėtų rūpintis savo reikalais. 

— Taip niekada nebūna, — vėl šyptelėjo Džastina. — Dar apie 
tą „nieką“ išgirdau iš Krisės Ebot, kuri netoliese vedžiojo šunį. Tru- 
putį pasiknaisiojusi sužinojau, kad tuo metu prie judviejų buvo vyras 
prašmatniu kostiumu — Džonatanas Vikamas. 

— Taip, jis norėjo pasigrobti Hopę. Bandė įkalbėti grįžti dirbti 
Į jo viešbutį ir vėl su juo miegoti. 

— Maniau, jis vedęs? — nustebo Vilis B. 

— Vili B., nebūk toks naivus. Tai bjaurybė... — suirzo Džasti- 
na. — Bet kodėl girdžiu apie tavo bučinį su Hope, o ne to šunsnukio 
subinės išspardymą? 


Raiderio veide nušvito plati šypsena, nuoširdi, tiesiai iš širdies. 

— Mama, aš tave myliu. Rimtai. 

— Čia ne atsakymas. 

— Nes nežinojau, ką jis pasiūlė Hopei, kol neišnyko iš akiračio. 
Bet Hopė jį pamokė. 

— Nieko mažiau ir nesitikėjau. Bet jei tas kalės vaikas kada nors 
vėl čia įkiš savo snukelį, norėčiau, kad išspirtum jį iš mūsų valdų. 
Arba skambtelėk man ir aš pati mielai tą padarysiu. Man reikia pa- 
sikalbėti su Hope. 

— Dabar yra svečių. 

— Tuomet rytoj su ja pasikalbėsiu. — Džastina du kartus įkvė- 
pė ir iškvėpė, stengdamasi nusiraminti. — O jei tu nori ją merginti, 
bet nenori, kad žmonės apie tai kalbėtų, tai nelįsk prie jos viešai. 

— Aš jos nemerginu. 

— Tuomet aš tavim labai nusivyliau. Na, bet dabar važiuok 
namo, nusiprausk ir pailsėk. Pasikalbėsim vėliau. Beje, Rai, puikiai 
padirbėjot. Jau dabar matau galutinį rezultatą. 

Ji tikrai mato, nuvažiavus mamai su Viliu B., pagalvojo Raideris. 
Visada tokius dalykus mato. Kartais dėl to būna ir nejauku. 

— Merginti Hopę. O Jėzau... Ir ji nusivylė manim, kad jos ne- 
merginu! Tų moterų tiesiog neįmanoma suprasti. Netgi motinų. O 
gal būtent motinų? Eime, Kvailiuk. Palįsim po dušu. 

Šuo suprato šį žodį. Iš nekantrumo jis pavizgino uodegytę ir 
šoko paskui Raiderį. 

Kai užrakinęs duris jis atsisuko, išvydo palei jo mašiną einančią 
Hopę su kita pyrago lėkšte. 

Po galais, kodėl mes amžinai susitinkam šitoj suknistoj mašinų 
aikštelėj? — pasišiaušė Raideris. 

— Pražiopsojai mano motiną su Viliu B. 

— O, kaip gaila... Būčiau pakvietusi užeiti. 


— Maniau, yra svečių? 

— Taip, yra, — Hopė pamojo į dvi mašinas aikštelėje greta jos ir 
Kerolės automobilių. — Ir neabejoju, jos tikrai džiaugtųsi, galėdamos 
susipažinti su Džastina. Štai tavo pyragas. 

— Ačiū. 

— Kerolė jau dėlioja svečiams ant stalo vyną ir sūrį, turiu grįžti 
jai pagelbėti. Tik prieš tai norėjau tavęs šio to paklausti. 

— Ko? 

— Ar galvoji apie seksą su manim? 

— Po galais, ką dabar man į tai atsakyti? 

— Geriausia tiesą. Visuose santykiuose vertinu atvirumą. Net ir 
atsitiktiniuose. Nusvilau ir iš to pasimokiau. Todėl, ko! svarstau, no- 
rėčiau Žinoti, ar tu apie tai galvoji. Atsakyk tiesiai, — linktelėjo Hopė 
amo netekusiam Raideriui. — Jokių įsipareigojimų, jokių problemų. 
Jei nenori — ką padarysi. Tiesiog norėčiau žaisti toje pačioje lygoje. 

Laikas atversti kortas. 

— Toje pačioje lygoje? Po galais, aš net nežinau, kurioj lygoj 
žaidžiu. 

Jis buvo pavargęs ir purvinas, o ji tardo jį prakeiktoje automo- 
bilių aikštelėje. Maniau, jau pradedu ją suprasti. Po galais, jos neįma- 
noma suprasti, susierzino Raideris. 

— Gerai. Kai žinosi — pasakyk. 

— Kai žinosiu — pasakysiu, — pakartojo jis. — Taip arba ne. 

— Taip daug paprasčiau, ar ne? Atrodai nuvargęs, — pastebėjo 
Hopė. — Kai nusiprausi ir pavalgysi, pasijusi geriau. Turiu eiti. La- 
banakt. 

— Aha, — Raideris atidarė mašinos dureles ir Kvailiukas stryk- 
telėjo vidun. Kiek pasvarstęs vyras nusprendė pasidėti pyragą ant ke- 
lių. Kitaip Kvailiukas tikrai puls laižyti jo veidą. 

Raideris įsitaisė prie vairo ir minutėlę pasėdėjo. 

— Ne, Kvailiuk, moterų suprasti ne;jmanoma. Tiesiog neįma- 


nora. 

ai svečiai buvo aptarnauti, kambariai patikrinti, o Kerolė 
išbėgo į turgelį, Hopė ėmėsi darbo savo kabinete. Reikėjo užpildyti 
algalapius, išrašyti sąskaitas-faktūras, atnaujinti internetinę svetainę 
ir „Facebook“ puslapį, atsakyti į elektroninius laiškus ir susisteminti 
užsakymus. Ir tylos viskam atlikti. 

Vėliau — sąrašų sudarymas, kasdienės užduotys ir kiti einamieji 
reikalai. Svečiai girdavo gražius, švarius ir gaivius svečių namus, o 
tokiai kokybei išlaikyti būtinos nuolatinės pastangos. 

Sutvarkiusi algalapius, Hopė įkėlė keletą naujų nuotraukų į „Fa- 
cebook“ puslapį, brūkštelėjo keletą trumpų komentarų, tada ėmėsi 
atsakinėti į elektroninius laiškus. 

Kai paskutinį kartą paspaudė „Siųsti“, priimamajame suskambo 
skambutis. Vis tiek metas padaryti pertrauką, pagalvojo Hopė. Ji jau 
stojosi nuo kėdės, kai į galvą šovė mintis apie Džonataną. Jei ten jis 
prie durų — ką gi... Nors ne, tai būtų puiku. Šįkart išdėsiu jam viską, 
ko tada nespėjau pasakyti. 

Hopė susikaupė, jau beveik laukdama susitikimo su juo, bet prie 


durų rado Džastiną. 

— Labas. Maniau, turi raktą? 

— Turiu, bet man nepatinka pačiai atsisveikinti, — moteris 
žvilgtelėjo per petį, kur darbininkai trankė ir pjovė stogo karkasą. — 
Tikiuosi, triukšmas netrukdo? 

— Nelabai, o ir vaizdas kiekvieną dieną vis gražėja. Jau nemažai 
žmonių domėjosi ir džiaugiasi, kad miestelio centre veiks lengvojo 
kultūrizmo centras. 

— Būtent tai ir noriu girdėti. 

— Gaila, kad vakar prasilenkiau su tavim ir Viliu B. 

— Todėl dabar mudu atvykom. Čia visada taip gardžiai kve- 
pia... — Džastina įbėgo į virtuvę ir iš šaldytuvo išsitraukė dietinės 
pepsikolos. — Kai užeinu, man visąlaik pakyla nuotaika. Matei, ko- 
kią įrangą išsirinko Leisė? Maždaug po dešimties dienų kepyklėlė 
jau galės praverti duris. 

— Mirštu iš nekantrumo. Smagu, kad turėsim kaimynę. Pasak 
gandų, ji kepa nuostabias bandeles su cinamonu. 

— Eiverė tvirtina, kad visi būsim tarsi rojuje. Taip pat išnuo- 
mojome ir tuos du butus virš kepyklos. Taigi turėsi dar dvi kaimynes. 
Turi laiko prisėsti? 

— Žinoma, — akimirką pagalvojusi atsakė Hopė. 

— Yra gyventojų? 

— Viena be galo žavi porelė. Ji „Džeinės ir Ročesterio“ nume- 
ryje praleis savaitgalį. Užsisakė „Istorinių nuotykių“ paketą. Vyriš- 
kis — tikras Jungtinių Valstijų pilietinio karo fanatikas. Vakar jiedu 
prieš pat uždarymą užgriuvo „Atverk puslapį“. Jis rado kelias vietinių 
autorių knygas, kurių neturėjo savo kolekcijoje. Žmogelis džiūgavo 
lyg užtikęs aukso luitą. Dabar jiedu vaikštinėja po Antietamo mūšio 
lauką. Susitarė šiandieną skirti jo pomėgiams, o rytoj jis lydės žmoną 
po antikvarinių daiktų parduotuves. 

— Garbinga. 

— Jo galva pilna įvairiausių istorijų. Vakar čia buvo apsistoju- 
sios dar dvi porelės, ir jis visus linksmino iki po vidurnakčio. Beje, 
jam nepaprastai patiko tos Pilietinio karo šachmatų figūrėlės poilsio 
kambaryje. Jis tikisi jomis pažaisti su kokiais nors šiandien atvyk- 
siančiais svečiais. 

— Tomis ir Vilis B. kažkada žaisdavo šachmatais. Aš tai ne- 
moku. Man patinka „Monopolis“, — nusikvatojo Džastina. 

— Tu puikiai jį žaidi. Tiesa, išsiaiškinusi daugiau detalių, keti- 
nau tau parašyti elektroninį laišką, bet pasakysiu dabar. Kai kas norė- 
tų užsakyti svečių namus nuotakos vakarėliui. 

— Vestuvėms? 

— Ne, vestuvių ir priėmimo vietą jie jau turi, bet domisi, ar būtų 
galima rezervuoti svečių namus priešvestuvinei ir vestuvinei naktims. 
Apsigyvens nuotaka, jaunikis, jų palydovai ir tėvai. Dabar tik įrašiau 
užsakymą. Jie turėtų patvirtinti pirmadienį. 

— Smagu girdėti. Kaip praėjo jūsų mergaičių vakarėlis? 

— Nuostabiai. Džiaugiuosi, kad kartais galiu tokius surengti. 
Kitąsyk norėčiau, kad dalyvautum ir tu, Kerolė, gal ir Darla. Jei pa- 
vyks, gal atvyks ir mano mama su seserim. 

— Tiesiog nuostabu, — linktelėjo patenkinta Džastina ir prisė- 
do. — Tu čia laiminga? 

— Džastina, dabar aš dirbu savo svajonių darbą. Nė negalėčiau 
jaustis laimingesnė. 

— Tai Džonatano Vikamo pasiūlymas nesugundė? 

Hopė susigūžė. 

— Ar man derėjo tau apie jį pasakoti? 

— Nebūtinai, — numojo ranka Džastina. — Aš sužinau viską, 
ką reikia. 

— Numanau. Ne, jo pasiūlymas nesugundė. Čia — mano na- 


mai. Džonatanui galbūt atrodo, kad negaliu egzistuoti be Džordž- 

tauno, Vikamų ir jo, bet jis labai klysta. Čia aš jaučiuosi savimi labiau 
nei keletą pastarųjų metų. 

— Smagu girdėti. Taip pat tai, kad nesvarstysi ir kitų Džonata- 
no pasiūlymų. 

— Oi, tik neversk manęs gailėtis, kad atidariau tau duris! 

— To ir atėjau — tavęs išprovokuoti, — vėl nusijuokė Džasti- 
na. — Vyrai nemėgsta konkretizuoti detalių. Dažnai parodo tik ap- 
matus. 

— Ir su kokiu žmogumi buvau susidėjusi? — Hopė atidarė šal- 
dytuvą ir išsitraukė kokakolos. — Žinojau, kad jis netobulas. Visi 
turi trūkumų. Žinojau apie jo silpnąsias vietas ir, žinoma, tikėjausi jas 
sustiprinti. Kaip galėjau būti tokia naivi? 

— Nes jį mylėjai. O jis tuo pasinaudojo. 

— Būtent. Prisimindama susidėliojau visą paveikslą. Viešbutis, 
Džonatanas, jo šeima... Jo seserį laikiau viena artimiausių savo drau- 
gių. O ji niekada tokia nebuvo. Maniau, kad ten mano vieta. Maniau, 
kad man pritinka toks gyvenimo būdas. Viskas atrodė labai solidžiai. 
Bet taip buvo tik iš išorės... Sunku tai pripažinti. 

— Negalėjai to suprasti, pati būdama išorėje. 

— Bet reikėjo, — atsiduso Hopė. — Tačiau net po to, kai išnau- 
dojo, apgaudinėjo ir išdavė, jis sugebėjo dar labiau priblokšti. Pasiūlė 
tapti jo meiluže ir pinigų. 

— Šlykštynė... 

— Pats švelniausias žodis tam niekšeliui apibūdinti. Kiek ap- 
rimusi, paskambinau mamai ir apie valandą tiesiog šaukiau iš ap- 
maudo. Džonatanas visąlaik maloniai elgėsi su mano mama ir kitais 
šeimos nariais. Man tai buvo labai svarbu. Kai nutraukėme santykius, 
mama mane palaikė, bet žinojau, kad Džonataną ji mylėjo. Tačiau po 
to, kai papasakojau apie naujausius jo pasiūlymus, ji įsiuto dar labiau 


už mane. 

— Manau, mudvi su tavo mama puikiai sutarsim. 

— Nė neabejoju. Jis atvyksta čia po medaus mėnesio vilkėdamas 
Versace kostiumą, ryšėdamas Hermes kaklaraištį, gražiai įdegęs ir ima 
aiškinti: aš Čia nevisavertė, ne savo vietoje, turiu grįžti į „Wickham“ 
ir už apvalią sumelę — pas jį. Jis manim gerai pasirūpins... Asilas! 

— Asilas — komplimentas, palyginti su žodžiu, kuriuo norė- 
čiau jį pavadinti. 

— Niekad negalvojau, kad imsiu gailėti jo žmonos Šeridanos. 
Bet tikrai jaučiu jai gailestį. 

— Pala, bet juk ji irgi prie visko prisidėjo? Puikiai žinodama, 
kad Džonatanas su tavim draugavo, atėjo į tavo kabinetą ir pareiškė 
norinti, kad viešbutyje tu jiems surengtum vestuves? 

— Po galais, ji tikrai prisidėjo... — prisimerkė Hopė. — Tuomet 
nė kiek jos negailiu. Jie vienas kito verti. 

— Ir aš taip manau. Džiaugiuosi, kad Raideris pasirodė pačiu 
laiku ir judu galėjote pademonstruoti trynimąsi nosimis. 

Hopė sutiko linksmas Džastinos akis ir lėtai gurkštelėjo. 

— Ir apie tai girdėjai? 

— Mieloji, visada sužinau viską, ko reikia. 

— Matyt, nesitikėjau, kad Raideris tau papasakos. Maniau, jis 
nemėgsta atvirauti apie tokius dalykus. 

— Sužinojau iš kito šaltinio ir tada bakstelėjau Raideriui į pašo- 
nę. Kaip ir dėl dar vieno jūsų pasimatymo. 

— Tai buvo visai ne... Ir apie jį girdėjai? 

— Bunsboras — mažas miestelis. Jei bučiuojiesi automobilių 
aikštelėje, kas nors būtinai pastebės. 

O jau galvojau, kad perpratau mažo miestelio gyvenimą. Atro- 
do, dar daug teks išmokti, pagalvojo Hopė. 

— Aišku. Kaip suprantu, nenori, kad mudu su Raideriu šitaip 


bendrautume. 

— Kodėl turėčiau nenorėti? — išlenkė antakius Džastina. — 
Juk judu abu — suaugę Žmonės. 

— Jis — tavo sūnus. Aš — tavo darbuotoja. 

— Myliu savo sūnų ir tikiu, kad jis sugeba savo galva priimti 
sprendimus ir pasirinkti gyvenimo kelią. Myliu ir šiuos svečių namus. 
Gal ne taip aistringai, kaip savo berniukus, bet panašiai. Jiems valdyti 
tikrai nebūčiau paskyrusi man nepatinkančio žmogaus, kurio neger- 
biu ar netikiu, kad jis sugeba savo galva priimti sprendimus. Jei judu 
su Raideriu nuspręsite užmegzti santykius, tai jūsų pasirinkimas. 

Džastina nutilo, tada nušvito šypsena. 

— Mieloji, regėjau tarp jūsų kibirkštėles. Po velnių, ko judu lau- 
kiate? 

— Abejojau, ar mudu apskritai vienas kitam patinkam. Ir vis dar 
iki galo nesu tuo tikra. 

— Aš jau iš anksto palankiai nusiteikusi, bet, sakyčiau, abu jūs 
turite užtektinai vienas kitam patinkančių savybių. Netrukus ir pati 
suprasi. O jei apsiribosite tik seksu — tuomet bent jau abu patirsite 
malonumą. 

— Tokių žodžių tai tikrai nesitikėjau išgirsti iš darbdavės ar vai- 
kino mamos. 

— Pirmiausia aš — Džastina. Taigi šį reikalą išsiaiškinom. O 
dabar sakyk, ar yra dar kokių reikalų, kuriuos reikia aptarti? Nes ke- 
tinu užšokti į knygyną ir įsitikinti, ar gerai Klerė rūpinasi savimi ir 
mano būsimais anūkais. 

— Jei jau apie tai užsiminei, tai gal svečių namuose surenkime 
kūdikių dovanų lietų? Žinau, jis bus tik rudenį. Bet jei nuspręsime, 
galėsiu nustatyti tikslią datą ir tądien nepriimsiu jokių svečių. 

— Manau, sumanymas tiesiog tobulas. Pranešk, kuo galėsiu pri- 
sidėti. 

— Tu tik dalyvauk. Būsime aš, tu, Klerė su mama, Eiverė ir Ke- 


rolė. Jei Klerė norės, galės pasikviesti dar tris svečius. 

— Po mergaičių vakarėlio — kūdikių dovanų lietus? Tobuliau 
nei tobula. Įrašyk mane. Kai susitarsi su Klere, pranešk datą. Galėtu- 
me čia surengti ir Eiverės dovanų lietų. 

— Tikėjausi, kad pasiūlysi. Dieve, kaip bus smagu! 

— Manau, Lizė irgi tikisi, kad ją pakviesime. 

— Oi, tikrai... — užuodusi magnolijas susizgribo Hopė. — Taip 
pripratau, kad kartais net nepastebiu. Šis kvapas ir pati Lizė — svečių 
namų dalis. 

— Kaip suprantu, ji tavęs netrikdo. 

— Tikrai ne. Dabar laukiu kokių nors Žinių iš pusseserės. Ji rašo 
Ketrinos Derbi biografiją. Susisiekiau ir su mokyklos bibliotekos ve- 
dėja. Tikiuosi, archyvuose jie ras Ketrinos laiškų ar dokumentų. Kai 
tiek nedaug informacijos, gan sudėtinga atkapstyti, kas tas Bilis. 

Hopę užliejo nusivylimas. Darbą, užduotį, pareigą gali atlikti. 
O suvokiant, kad neturi užsikabinti už ko nors apčiuopiamo, ima 
niežtėti rankos. 

— Norėčiau, kad Lizė mums atskleistų ką nors daugiau. Nu- 
rodytų Bilio pavardę ar panašiai. Ji jau kalbėjosi su Ovenu. Laukiu, 
kada vėl ką nors išgirsime. 

— Galbūt jai kažkas trukdo? Norėčiau tikėti, kad ji tau pasakys, 
kai tik galės. 

— Man? 

— Tują sutinki dažniau nei bet kuris iš mūsų. Be to, ji viena tavo 
prosenelių, — priminė Džastina. — Ar gyventojai ką nors pastebėjo? 

— Viena moteris naktį prastai jautėsi ir negalėjo užmigti. Nuėjo 
Į biblioteką paskaityti. Pasiėmusi knygą, užuodė magnolijas ir išgirdo 
muziką. 

— Įdomu. 

— Ji mano, kad susapnavo, nes ją buvo apėmęs snaudulys. Gali- 


mas daiktas, nes iki šiol Lizė reiškėsi be muzikos. 

— Nenustebčiau, jei ji keičia taktiką. Na, bet daugiau tau nebe- 
trukdysiu. Pranešk, kai nustatysite tas datas. Užsirašysiu jas neištri- 
namu rašalu. 

— Gerai. 

Hopė palydėjo Džastiną iki durų. Tada abi akimirką stabtelėjo, 
stebėdamos kitapus automobilių aikštelės dirbančius vyrus. 

— Pirmąkart išvydau Tomį Montgomerį, kai jis bemarškinis 
stovėjo ant kopėčių. Buvau ką tik įsidarbinusi, todėl troškau atrodyti 
profesionali ir ori. Bet išvydusi jį tik ištariau: „O Dieve mano...“ — 
nusijuokusi Džastina padėjo ranką ant širdies. — Tai buvo mano pa- 
baiga ir pradžia. 

— Kaip būčiau norėjusi su juo susipažinti! Visi apie jį šneka tik 
teigiamai. 

— Kaip ir visi, jis turėjo trūkumų. Bet buvo geras žmogus. Kar- 
tais varydavo mane iš proto, tačiau mokėjo pralinksminti. Nebūčiau 
norėjusi, kad jis pasikeistų. Nė kiek, — Džastina apkabino Hopę per 
pečius ir suspaudė. — Jei Raideris nesugeba tavęs pralinksminti — 
neprasidėk su juo. Jei vyras nesugeba tavęs prajuokinti — seksas ne- 
visavertis. Prieš eidama pas Klerę, užsuksiu jam pagadinti dienos. 

Hopė stebėjo tolstančią Džastiną su raudonais sportbačiais. Ji 
perėjo automobilių aikštelę ir šūktelėjo Raideriui. Tas išsitiesė, pa- 
purtė galvą ir nusišypsojo motinai. 

Kas nebūtų troškęs būti Džastina, kai jie augo? — pagalvojo 
Hopė ir grįžo į svečių namus. 

IL 

Atvykus naujiems svečiams, Hopė neturėjo laiko galvoti apie 

dvasias, mylimuosius ar dar ką nors. Teko lakstyti aukštyn žemyn tiek 


kartų, kad vargiai būtų suskaičiavusi. 

Nereikės net lankytis sporto centre — užtektinai prisilakstau ir 
darbe, pagalvojo Hopė. 

Ji aprodė svečiams jų kambarius, atsakė į klausimus, Džastinos 
vardu priiminėjo komplimentus dėl kambarių apstatymo, pavaišino 
juos gėrimais, patarė, kur papietauti ir apsipirkti. 

Kai sugrįžo Pilietinio karo entuziastų porelė, Hopė pagal užsa- 
kymą į kiemelį jiems patiekė vyno. 

Ji iš patirties žinojo — kai kurie svečiai trokšta privatumo, tad 
svečių namų šeimininkė privalo būti nematoma tarsi Lizė. Tačiau kiti 
norėjo, kad ji būtų šalia, ir dalijosi su ja per dieną patirtais įspūdžiais. 

Hopė klausėsi ir šnekėjo, kai buvo būtina, ir dingdavo, kai bū- 
davo nebereikalinga. Ir kaip Džastina apie miestelį, taip Hopė apie 
Bunsboro svečių namus stengėsi sužinoti viską, kas tik juose nutinka. 

Penktą valandą namai buvo pilni gyventojų. Vieni išsibarstė 
kiemelyje, kiti įsitaisė poilsio kambaryje. 

— Gal man reikėtų pasilikti tau padėti, — pasvarstė Kerolė. — 
Toji moteris iš „Elizabetos ir Darsio“ visai nuvarys tave nuo kojų. Ji 
manė, kad turime siūlomo vyno sąrašą, — ištarė Kerolė, mėgdžioda- 
ma jos pasipūtusį toną. — Ir, be abejonės, ji tikisi, kad turime grai- 
kiško jogurto. Nesunku nueiti jo nupirkti, betgi galėjo paprašyti ir 
mandagiau. Arba galėjo užsakyti iš anksto. 

— Žinau, žinau. Ji — karti piliulė, — Hopė supylė išplaktą kok- 
teilį. — Bet tik dvi dienas, tik dvi dienas... — pakartojo ji lyg man- 
trą. — Ir galbūt vėliau kiek nors aprims? 

— Jos jau nuo gimimo tokios. Ji net spragsėjo man pirštais. 

Hopei buvo nemalonu prisiminti, bet kažkodėl ją tai prajuokino. 

— „Ei, mergaite, ateik čia!“ Mat ji — pernelyg svarbi persona, 
kad vargintųsi įsiminti mano vardą. „Mergaite, ar bent jau turi kreke- 
rių be riebalų? Mieliau jai pasiūlyčiau vandens čiurkšlę iš sodo žarnos. 


Dabar jau nusijuokė ir Kerolė. 

— Na, bent jau visi kiti svečiai atrodo malonūs, atsipalaidavę ir 
mėgaujasi viešnage. Galiu pasilikti tau padėti, — pakartojo ji. 

— Ne, eik namo. Rytoj teks anksti keltis ir būti žvaliai, kad šiai 
miniai spėtum paruošti pusryčius. Pilietinio karo fanatikas Bobas vėl 
nori visus linksminti. 

— Jis tos pasipūtėlės nepralinksmins, net jei ir nuogas Žongli- 
ruotų degančiomis lazdomis. Jei vis dėlto prireiks pagalbos — pas- 
kambink. Galėsiu net pernakvoti tavo laisvame kambaryje. 

— Tu pati geriausia, — nuoširdžiai tarė Hopė ir apkabino Ke- 
rolę. — Nesijaudink. Aš susitvarkysiu. 

Ji nunešė kokteilį ir dar vieną vyno butelį. Pakančiai šyptelėjo, 
kai Piliulė paprašė alyvuogių prie kokteilio. Kadangi Hopė jų turėjo, 
sudėjo į gražų dubenėlį ir patiekė. Pasikalbėjusi su tais, kurie ko nors 
pageidavo, nuėjo patikrinti svečių poilsio kambario. Sukiojosi, kol 
pagaliau atsirado galimybė atsikvėpti ir padėkoti Dievui už tai, kad 
Piliulė su vyru išėjo pietauti. 

Pilietinio karo entuziastas Bobas — telaimina jį Dievas — už- 
sakė picos ir įkalbėjo savo žmoną bei dvi kitas poreles poilsio kam- 
baryje sužaisti šachmatais. Hopė išgirdo iš ten sklindantį galingą, 
nuoširdų juoką ir suprato, jog šie svečiai tikrai nespragsės jai pirštais. 

Man ir pačiai reikėtų užkąsti. Kartu paieškosiu kokių nors žinių 
apie Bilį ir budriai stebėsiu teritoriją. Bet pirmiau kiemelyje reikia 
surinkti visus indus ir servetėles, nusprendė ji. 

Hopė vėl išėjo į lauką. Lengvojo kultūrizmo centro brigada jau 
buvo baigusi darbą. Koks jaukus ir tykus vakaras, pagalvojo mote- 
ris. Kurį nors laisvą vakarą aš irgi kiemelyje pasimėgausiu pietumis. 
Gal net pasigaminsiu kokį gurmanišką patiekalą. Išgersiu porą taurių 
šampano. Tai viena iš svečių namų šeimininkės privilegijų, pagalvojo 
ji, rinkdama tuščius butelius. 

Gal jis žengė garsiau nei paprastai ar ji pasidarė jautresnė, bet 


iškart žvilgtelėjo į glicinijų arką, pro kurią įsuko Raideris. 


130 


— Vakarėlis? — paklausė jis. 

— Pilni namai. O tu vėlai grįžti. 

— Turėjau šiokių tokių reikalų, o paskui susitikimą „Vestoje“. 

— Visiems tiems darbams aptarti reikalingi susitikimai? 

— Taip tvirtina Ovenas. 

— Jis teisus, — Hopė pamojo rekonstruojamo pastato link. — 
Stogas neblogai atrodo. Jau beveik galiu įsivaizduoti, koks bus už- 
baigtas. Daug didesnis ir kur kas gražesnis. 

Raideris pakėlė maišą, į kurį Hopė rinko butelius. 

— Aš išmesiu. 

— Nereikia, jis nesunkus. 

— Aš išmesiu, — pakartojo jis. Nutempęs prie angaro, įmetė jį 
į atliekų rūšiavimo konteinerį. Jai dar nespėjus pakelti pilno šiukšlių 
maišo, Raideris sugriebė ir jį. 

— Ačiū. 

Jis uždarė angaro duris ir atsisukęs ją nužiūrėjo. 

— Ar kažkas?.. 

— Taip. 

Po sekusios tylos Hopė išlenkė antakius. 

— (Gerai, kas? 

— Taip, — pakartojo jis. — Aš svarstau tą idėją. 

— Kokią... A, aišku. 

Kai svečių namai pilni „Džinramį“ žaidžiančių žmonių, tokiam 
pokalbiui — ne pats tinkamiausias metas. 

— Truputį netiksliai pasakiau. Aš baigiau svarstyti tą idėją. 

— Supratau. Ir kokią išvadą priėjai? 

Raideris vėl ją taip keistai nužvelgė, kad buvo neaišku — šypsosi 
jis ar šaiposi. 

— O kaip tu manai? 


— Surizikuosiu ir spėsiu, kad tu nieko prieš. 

— Bingo! 

Raideris jau tiesė į ją rankas, bet Hopė atsitraukė. 

— Namuose pilna svečių. Ne pats tinkamiausias laikas tai išva- 
dai įgyvendinti. 

— Nė neketinau iškart dabar su tavim čia voliotis ant žemės, — 
burbtelėjo Raideris ir susikišo rankas į kišenes, vaizduodamas, kad 
nieko nenutiko. — Tai, ką tu pavadintum tinkamiausiu... Jau kalbu 
kaip tu! Kada tau tinka? 

— Man... 

Jis ištraukė rankas iš kišenių ir mostelėjo. Dėl Dievo meilės, juk 
moku ir gražiau elgtis. Ji mane išmušė iš vėžių, pyktelėjo vyras. 

— Nori nueiti pietų ar dar kur nors? Gerai. Galim nueiti, kai 
turėsi laisvą vakarą ar tądien nebus svečių. Prisiderinsiu, — pasiūlė 
Raideris. 

Hopė nieko neatsakė, ir jis gūžtelėjo pečiais. 

— Nebent jau persigalvojai? 

Viskas paprastai ir atvirai, be jokio maivymosi. To aš ir norėjau, 
ar ne? — priminė sau Hopė. 

— Ne, nepersigalvojau. 

— Tai gerai. Tuomet nuspręsk, kada. Juk tavo galvoje sudėti visi 
planai. Žinau, nes turiu brolį su tokio pat tipo smegenimis. 

— Antradienį. 

— Antradienį tinka. Galėtume... 

— Po galais... Atleisk, — atsiprašė Hopė, pastebėjusi per vesti- 
biulį į virtuvę einantį žmogų. — Turiu pažiūrėti, kaip svečiai. 

Jai nuskubėjus vidun, Raideris pažiūrėjo į savo šunį. 

— Palauk čia. Juk žinai, kaip ji nemėgsta, kai ten būna svečių, 
ir ateini tu. 

Kvailiukas atsiduso, klestelėjo ant žemės, liūdnai nusekė akimis 


ir pasidėjo snukutį ant letenų. 

Raideris įėjo vidun. Iš poilsio kambario ataidėjo juoko protrūkis 
ir daug žvalių moteriškų balsų. Po kelių akimirkų nuo virtuvės pusės 
nuvilnijo dar viena juoko banga. 

Linksma vietelė, nusprendė Raideris. Dar niekada nesilankė 
svečių namuose, kai Hopė aptarnaudavo svečius. Jis nepavydėjo, kad 
ji tiek daug dėmesio jiems skiria. Tik troško, kad visi jie bent kelioms 
minutėms eitų po velnių ir jiedu galėtų pabaigti tą reikalą. 

O dar geriau — kad jie visi eitų po velnių kelioms valandoms ir 
jiedu galėtų sutvirtinti tą reikalą. Raideris pajuto magnolijų kvapą ir 
pavartė akis. 

— Nesikišk, sesute, — sumurmėjo jis. 

Hopė pasirodė kartu su vyriškiu. Raideriui pasirodė, kad šis 
dėvi savo tėvo džinsus — seniai išėjusius iš mados, bet nenunešiotus. 
Abiejose rankose jis laikė po alaus butelį, o Hopė nešė dvi raudonojo 
vyno taurės. 

— Hope, pailsėk, — šiltai nusišypsojo vyras. — Geriau eik į 
lovytę. 

— Raideri? Bobai Maki, čia — Raideris Montgomeris. Jo šei- 
mai priklauso šie svečių namai. 

— O, taip, tu mums apie ją pasakojai, — užkišęs nykštį už ąselių, 
Bobas abu bokalus paėmė į vieną ranką, o ištiesęs kitą, entuziastin- 
gai paspaudė. — Malonu susipažinti. Labai puikiai čia padirbėjote. 
Velniškai puikiai. Mudu su žmona dar net neišvykom, o jau tariamės, 
kada vėl čia apsistosime. 

— Malonu, kad jums patinka. 

— Vien vonios kambarys koks! — vėl nusišypsojo Bobas. — Ir 
vietos istorija... Man labai patinka tos iškabintos senos fotografijos. 
Domiuosi Pilietiniu karu. Šiandien su Kone praleidome dieną An- 


tietame. Labai graži vieta. 


— Tikrai. 

— (Gal išgersit su mumis alaus? 

— Aš tik... 

— Liaukitės... Vyras visada turi laiko alui! Privalote susipažinti 
su Kone. Ir Maiku su Debe. Ir Džeiku su Keise. Jie šaunūs žmo- 
nės, — vyriškis įbruko bokalą Raideriui į ranką. — Mes apsistojome 
„Džeinėje ir Ročesteryje“. Lažinuosi, užtempti ten tą varinę vonią 
kainavo velniškai daug pastangų. 

Jis lydėjo Raiderį poilsio kambario link kaip škotų aviganis ne- 
klusnią avį. 

Hopė pasinaudojo akimirka atsikvėpti. Raideris, ne pats drau- 
giškiausias jos gyvenime sutiktas vyras, tuoj bus apipiltas Pilietinio 


karo istorijomis. 


Jis bandė pasprukti, nors jam visai patiko tas vyrukas. Bobas 
Makis buvo mielas kaip šuniukas. Raideris atsiprašė, sakydamas, kad 
kieme laukia šuo, tačiau viskas baigėsi visuotiniu pageidavimu atsi- 
vesti Kvailiuką vidun. Čia jį lepino ir elgėsi kaip su užjūrio princu. 

Maikas iš Baltimorės panoro pakalbėti apie dailidystę. Viskas 
baigėsi tuo, kad Raideris ėmė vedžioti gyventojus po visus svečių 
namus. Rodė įvairias detales, aiškino, kaip, kodėl ir kada jos buvo 
sumeistrautos. Paskui jie uždavė dar milijoną klausimų. Nebaigus at- 
sakyti į tuos, prisidėjo dar keturi gyventojai ir uždavė antrą milijoną. 

Hopė net neketino jo gelbėti. Ji tik šypsojosi, ką nors pašluosty- 
davo arba dar blogiau — pasiūlydavo naują diskusijų temą. 

Kai Raideriui pagaliau pavyko ištrūkti, buvo visiškai sutemę. Jo 
smegenys atrodė tarsi suminkštėjusios. Ne nuo alaus — jis gėrė sai- 
kingai. Nuo pokalbių. 

Nespėjus pasiekti kiemo, atsidarė vestibiulio durys. Atpažinus 


Hopės aukštakulnius, jam palengvėjo. 

— Kaip tu visą laiką ištveri? — paklausė jis. 

— Ką? 

— Kalbėjimąsi su nepažįstamais žmonėmis. 

— Man patinka. 

— Nerimauju dėl tavęs. 

— Labai miela grupė. Išskyrus vieną porelę, kuri pasirodė ir iš 
karto dingo savo kambariuose. Pataikei laiku ateiti. Toji moteriškė 
tikriausiai būtų paprašiusi ką nors pertvarkyti jos kambaryje. Vadinu 
ją Piliule — aišku, mintyse, — nusišypsojo Hopė ir palietė Raideriui 
alkūnę. — Buvai labai mandagus ir netgi draugiškas. Juk tikrai malo- 
nu, kai visiškai nepažįstami žmonės žavisi tavo darbu. 

— Taip, bet nenoriu su jais kalbėtis. 

Hopė nusijuokė. 

— Juk tau patiko Bobas? 

— Jis visai nieko. Bet kai kitąsyk užtaikysiu į pilnus svečių na- 
mus, pasistengsiu kuo greičiau nusiplauti. Tai antradienį, ar ne? Nie- 
ko nebus? 

— Tik aš. Ir Lizė. 

— Susitvarkysiu su abiem, — tarė Raideris ir prisitraukė Hopę, 
net nespėjus jai sureaguoti. 

Mėnulio šviesa ir rožių aromatas. Svečių namų šešėliai ir virš 
galvų spingsinčios žvaigždės. Ji neieškojo meilės nuotykių. Bet argi 
gali elgtis kitaip, kai jie krenta tiesiai į glėbį? 

Tad Hopė apsivijo rankomis ir paėmė tai. Karštų, viltis, tylią 
nakties didybę. 

Ji prisispaudė prie jo, tarsi būtų jam sutverta. Jos kvapas susimai- 
šė su rožių aromatu. Bet kuris vyras apsvaigtų vien nuo jos kvapo... 

Verčiau jau ne. 

Raideris atstūmė Hopę. 


— Tai tada antradienį. Norėsi papietauti? 

— Užsisakysim į namus. 

Raideris plačiai nusišypsojo. 

— Tinka. Kvailiuk, eime namo. 

Ne, neatsigręšiu, prisiekė ji sau. Tai kvaila. Be to, juk vis tiek tarp 
mūsų nieko rimto nėra. 

Vis dėlto prieš atidarydama svečių namų duris, ji atsisuko. Tik 
vieną kartelį. 

Hopė vėl pateko į balsų, energijos, juoko protrūkių jūrą. Šyp- 
telėjusi kaip moteris, turinti pikantišką paslaptį, nuskubėjo į virtuvę. 


Čia ant lėkštelės padėliojo sausainių ir nunešė juos svečiams. 


9 skyrius 


< ryto ji prabudo nuo klyksmo. Susapnavau košmarą? 
Ar buvau... — greitai bandė susiorientuoti Hopė. 

Kitas riksmas išvertė ją iš lovos. Ji pasigriebė mobilųjį, atplėšė 
duris ir nurūko į koridorių vilkėdama medvilnines trumpikes ir piža- 
mos marškinėlius. Besidaužančia širdimi nubildėjo į trečiame aukšte 
besiliejančią isteriją. 

Piliulė nesustodama klykė balsu, nuo kurio galėjo išbyrėti lan- 
gai. Vien trumpikes dėvintis jos vyras sugriebė žmoną per pečius ir 
riktelėjo, kad nusiramintų. Kiti įvairiausios rūšies drabužiais vilkintys 
svečiai pabiro iš savo kambarių su šūksniais ir klausimais. 

Nusiramink, įsakė sau Hopė. Kas nors juk privalo būti ramus. 

— Kas nutiko? Kas negerai? Pone Redman? Ponia Redmane?! 
Lola, baikit! 

Hopės įsakymas suveikė. Tačiau akivaizdu — tokia pastaba jai 
buvo tolygi pliaukštelėjimui per veidą. Moteris įtraukė oro. Jos veidas 
degė. 

— Nekalbėkite su manim tokiu tonu! 


— Atsiprašau. Ar jūs sužeista? 

Veido raudonis išnyko, ir moteris bent jau neberėkė. 

— Kažkas yra šitame kambary. Ji stovėjo tiesiai virš lovos. Ji 
mane palietė! 

— Lola, čia nieko nėra, — pasakė jos vyras. 

— Aš ją mačiau! Balkono durys plačiai atsidarė! Ji įėjo pro duris. 

Kai visi pradėjo vienu metu kalbėti, Hopė iškėlė rankas. 

— Luktelėkite. 

Po velnių, Lize... — sudirgo Hopė. Atidariusi „Elizabetos ir Dar- 
sio“ numerio duris, ji užžiebė šviesas. Čia nieko nesimatė, bet aiškiai 
buvo galima užuosti magnolijas. Jai iš paskos atėjo ponas Redmanas 
ir basas Džeikas Karlas. Įtariai žvelgdama pastarojo žmona prilaikė 
duris ir greitosiomis užsimestą chalatą rišosi dirželiu. 

— Čia nieko nėra, — nutarė Redmanas ir patikrino abiejų bal- 
konų duris. — Jos užrakintos iš vidaus. 

— Vonioje irgi nieko, — paskelbė Džeikas, tada atsitūpė ir 
žvilgtelėjo po lova. — Saugu. 

— Susapnavo košmarą ir tiek, — nusprendė Redmanas ir per- 
sibraukė per trumpai kirptus pilkšvus plaukus. — Ji tik susapnavo 
košmarą. Atsiprašau už sutrukdymą. 

— Nereikia, pone Redmanai, neatsiprašinėkit. 

— Vadinkite Ostinu, — paprašė jis Hopės ir pasitrynė veidą. — 
Vaje, stoviu čia vienais apatiniais... Ir dėl to atsiprašau, — atsidusęs jis 
nuėjo į vonios kambarį ir nuo vagio nusikabino chalatą. 

— Visi čia mes ne kažin kaip apsirengę, — Džeikas stovėjo su 
paskubomis užsitrauktais džinsais, kurių nespėjo užsisagstyti. — Ar 
galim dar kuo padėti? 

— Manau, dabar jau viskas gerai, ačiū, — padėkojo Hopė. 

Ji pasuko atgal į koridorių. Ten ponia Redman stovėjo tvirtai 
sukryžiavusi rankas ir apglėbusi alkūnes. Gal ji ir Piliulė, bet dabar 


drebėjo ir buvo akivaizdžiai išsigandusi. 

— Ostinai, jūsų žmona tikriausiai norėtų apsivilkti chalatą. 

— Nesvarbu, kad dabar ten nieko nėra, — Lola pakėlė drebantį 
smakrą. — Nesvarbu, kad tvirtinate, jog durys užrakintos. Ten TIKRAI 
kažkas buvo. 

— Lola... — su pasigėrėtina kantrybe Ostinas apsupo chalatu 
žmonos pečius. — Tu tik susapnavai košmarą. Negeras sapnas ir tiek. 

— Aš ją mačiau. Atsidarė durys ir per ją kiaurai švietė šviesa. 
Negrįšiu į tą kambarį! Važiuojam iš čia. Tuoj pat! 

— Dabar antra valanda nakties, — vyro balse pasijuto susierzi- 
nimas ir gėda. — Niekur mes nevažiuosim. 

— Gal atnešti jums arbatos? — pasisiūlė Hopė. 

— Būčiau dėkingas, — sumurmėjo Ostinas, o jo žmona nieko 
neatsakė. — Ačiū. 

Džeiko žmona Keisė priėjo prie Hopės. 

— Aš jums padėsiu. 

— Ne, jums nereikia vargintis. 

— Nieko nieko. Ir pati mielai išgerčiau. Jumis dėta — tęsė ji 
prislopintu balsu, jiedviem beeinant į virtuvę, — į arbatą šliūkštelė- 
čiau to viskio, kurį laikote bibliotekoje. 

Geras pasiūlymas, pagalvojo Hopė. 

— Pagalvosiu apie tai. — Joms pasiekus virtuvę, Hopė užkaitė 
virdulį. — Ko jums paduoti? 

— Aš pati pasiimsiu. Šiąnakt ji jus tikrai nuvarė nuo kojų. Nie- 
ko nesakykit, — pridūrė ji. — Žinau tokias moteris. Kai mokiausi 
koledže, visą tą laiką dirbau padavėja. 

Keisė ištraukė iš šaldytuvo vyno ir atkimšo. 

— Tokios poniutės nori, kad visi jos užsakomi patiekalai būtų 
pateikti pagal jos specialius nurodymus, skundžiasi dėl maisto, aptar- 
navimo, stalelio, palieka apgailėtinų arbatpinigių ir vaizduoja, kad net 


tiek palikusi padarė tau milžinišką paslaugą. 

Kalbėdama Keisė ištraukė dvi taures ir pripildė. 

— Šie svečių namai tikrai puikūs ir jūs labai stengėtės ją tinka- 
mai aptarnauti. Tokios personos gali dykumoje merdėti iš troškulio, 
bet kai joms paduosi vandens, vis tiek skųsis, kad jis nepakankamai 
vėsus. 

— Deja, tai tiesa... — atsiduso Hopė, nusprendusi, kad dar ką 
nors pridurti būtų netaktiška. — Vis tiek atleiskite, kad tai jums su- 
trikdė poilsį. 

— Nieko tokio. Nuotykiai — visada privalumas. Be to, mudu 
su Džeiku vis tiek dar nemiegojom, — šyptelėjo Keisė ir gurkštelėjo 
vyno. — Tik ketinom. Na tai, Hope, — moteris įsitaisė ant kėdės, — 
papasakokite man apie vaiduoklį. 

— Aš.. — Hopė nutilo, kai virtuvėn įsiveržė Džeikas. 

— Moterys nusivedė Lolą į biblioteką. Ostinas su Bobu balko- 
ne geria viskį. Manau, ji jau truputį aprimo. 

— Tikiuosi, arbata ją visiškai nuramins. 

— Hopė man jau pasakojo apie vaiduoklį. 

— Tikrai? — Džeikas paėmė žmonos taurę ir gurkštelėjo. — 
Na, tai ką ji čia veikia? 

— Džeikas pakvaišęs dėl dvasių, — paaiškino Keisė. — Kai tik 
kur keliaujam, visada stengiamės apsistoti įdomiuose senuose viešbu- 
čiuose ar nakvynės namuose, kuriuose gali vaidentis. Kaip kad šiuose. 

— Prieš keletą valandų sėdėjom balkone, — ėmė pasakoti 
Džeikas. — Manau, mačiau ją. Tai jauna moteris kažkurio praeito 
amžiaus suknele. Gal devyniolikto. Regėjau ją tik akimirką. Tiek, — 
jis spragtelėjo pirštais. — Ir oras pakvipo kažkaip saldžiai. 

— Aš jos nemačiau, bet irgi užuodžiau tą saldų ir malonų kvapą. 

— Na,ir įdomi naktelė... — sumurmėjo Hopė ir įpylė į puodelį 
karšto vandens. 

— Ji nėra bjauri ar grėsminga. Tačiau jei nesidomi dvasiomis, o 


pabundi jos pažadinta, išgąstis visai pateisinamas. 

— Na jau, — Keisė atėmė taurę iš vyro. — Ji klykė, lyg kieno 
nors šuo būtų sukramtęs jos Džimio Čiu batelį. Taip garsiai klykė, 
kad net pažadino Bobą su Kone. O jų kambarys — visai kitoje pusėje. 

— Jei būtų neklykusi, nebūtume pamatę Bobo Mikimauzo apa- 
tinių. Buvo verta, — šyptelėjo Džeikas, kai Hopė jam įpylė vyno tau- 
rę. — Tai ką apie ją žinote? Nes turėtumėt ką nors žinoti. Juk gyvenate 
su ja. 

Matyt, įtakos turėjo vėlyvas metas ar maloni kompanija po to- 
kios įtemptos dienos, tad Hopė panoro išsipasakoti. 

— Jos vardas Eliza Ford. 1862-aisiais čia atvyko iš Niujorko ir 
mirė tų metų rugsėjį. Tas jūsų užuostas kvapas — magnolijų. Lizė jas 
labai mėgsta. 

— Tiksliai! Niekaip neatspėjau, — šyptelėjo Džeikas. — Magno- 
lijos. Jėga... 

— Kaip ji mirė? — paklausė Keisė. 

— Nuo karštligės. Buvo labai jaunutė. Ji kilusi iš turtingos šei- 
mos, atvyko čia surasti ar susitikti su kažkokiu vyru, vardu Bilis. Ji vis 
dar jo laukia. 

— Kaip liūdna ir romantiška... O kaip sužinojote apie tą Bilį? 

— Lizė pasakė, — prisipažino Hopė ir baigė gaminti arbatą. — 
Ji ištikima, linksma, romantiška ir nieko blogo nedaro. Be to, kaip 
išaiškėjo, ji — mano proproprosenelė. 

— Juokaujate? — išsižiojo Keisė. — Rimtai? 

— Kaip įdomu. 

— Kol kas tai viskas, ką galiu apie ją papasakoti. Dabar turiu 
nunešti arbatą poniai Redman. 

— Leiskite man, — Džeikas perėmė padėklą. — Eliza galėjo 
pasirodyti mūsų kambaryje. Mes tikrai nebūtume klykę kaip sker- 
džiami. 


— Nemanau, kad ponia Redman norėjo būti linksminama. 

O Lizė veikiausiai ir neketino jos linksminti, kopdama aukštyn 
pagalvojo Hopė. 

Kai svečių namai pagaliau nurimo ir svečiai grįžo į savo kam- 
barius, jau buvo beveik pusė keturių. Arbata, į kurią Ostinas nešykš- 
tėdamas įpylė viskio, suveikė. Kai Džeikas su Keise pasiūlė apsikeisti 
kambariais, jis mielaširdingai palydėjo pusiau miegančią Lolą į „Ti- 
taniją ir Oberoną“. 

Grįžusi į savo kambarį Hopė giliai atsiduso. 

— Ką tu sau galvojai, Lize? — ištarė ji vos tramdydama žio- 
vulį ir vilkdama kojas į miegamąjį. — O, žinau, ką galvojai... Toji 
moteris — šiurkšti, priekabi, nedėkinga ir tikra rakštis subinėj. Tad 
specialiai ją išgąsdinai — taip slapta jai atsilyginai. 

Hopė prijungė telefoną įkrauti, dėl visa ko nusistatė žadintuvą 
ir įsliuogė į lovą. 

— Pasirodo, suveikė. Galbūt keliais airiško viskio lašeliais ir pa- 
vyko ją nuvaryti atgal į lovą, bet rytoj jos vyrui vargiai pavyks ją atkal- 
bėti išvykti diena anksčiau. Turbūt jis net ir nebandys jos perkalbėti. 
Jam jau ir taip visko pakako. Man — taip pat. Tad rytoj tik sutvarky- 
siu jų sąskaitą ir atsisveikinsiu. Nemanau, kad jie kada nors čia sugrįš. 

Kai Hopė pasilenkė užgesinti šviesą, jos ranka sustingo ore. 

Lizė nepradėjo gyvėti ar ryškėti kaip nuotrauka ryškalų vone- 
lėje. Ji tiesiog buvo čia — tvarkingai prie sprando surištais šviesiais 
plaukais, švelniai plazdančia melsva suknele. Jos lūpose pasirodė ku- 
pina džiaugsmo šypsena. 

— Tai laimingos kelionės. 

— Tu čia?.. — išsižiojo Hopė. 

— Nežinau, kaip iš čia išeiti. Bet man patinka šie svečių namai. 
Ypač, kad juose gyveni tu. 

— Papasakok man dar ką nos apie Bilį. Visi trokštame tau jį 


surasti. 

— Nyksta... — Lizė pakėlė rankas ir pasukiojo. Hopė pastebėjo, 
kad jos blanksta. — Aš nykstu. Bet meilė lieka. Tu ją gali surasti. 
Tu — mano viltis. 

— Kokia Bilio pavardė? 

— Raideris... Ar jis atėjo? 

— Buvo anksčiau užėjęs. Jis grįš. Pasakyk man Bilio pavardę. 

— Jis čia buvo... — Lizė susidėjo rankas ant širdies. — Taip arti, 
bet pernelyg toli. Aš sirgau. Viskas nyksta tarsi seni laiškai... Dabar 
eik miegoti. 

— Eliza... — bandė sustabdyti Hopė, bet dvasia jau buvo iš- 
nykusi. Hopė čiupo popieriaus lapą. Kol įspūdžiai švieži, šį trumpą 
antgamtišką pokalbį geriau užsirašyti. 

Dabar jau neužmigsiu, pagalvojo ji ir gulėjo tamsoje stebėdama, 


gal Lizė vėl pasirodys. Bet užsimerkusi ji iškart užmigo. 


Negali sakyti, kad ji išropojo iš lovos, bet buvo gan panašiai. 
Tada atsuko karštą dušą iki galo, o paskui kalendama dantimis, per- 
siliejo šalta banga, tikėdamasi pažadinti ir kūną, ir smegenis. 

Pažvelgusi į veidrodį, Hopė sudejavo. Teks gerokai pasidarbuoti 
maskuojamuoju pieštuku, pagalvojo. 

Kai ji pagaliau pasirodė virtuvėje, Kerolė maišė tešlą vafliams ir 
niūniavo. 

— Atleisk, šiek tiek vėluoju. 

— Ne, nevėluoji. Išgerk kavos ir papasakok, kaip vakar sekėsi. 

— O varge, nuo ko pradėti?.. 

— Taip ir maniau, kad toji moteris pridarys bėdos. 

— Nenumanei nė pusės. 


— Hopė prisipylė juodos kavos ir prisivertė išgerti pirmą puo- 

delį. Dėliodama praėjusią naktį supjaustytus vaisius, ji Kerolei pasa- 
kojo visą istoriją. 

Nors ją nuolat pertraukdavo „Dieve mano“, „tu juokauji“, „ne- 
galiu patikėti“, bet užbaigė istoriją kaip tik tada, kai paruošė svečiams 
vaisius, kumpį, sultis ir sausus dribsnius. 

— Turbūt jautiesi pavargusi... 

— Būna ir blogiau, bet šioje grupėje tikrai daug pelėdų. 

— Ar Džastina nesakė, kad jei svečiai nori naktimis linksmintis, 
tu neprivalai jiems patarnauti? 

— Žinau, bet kai jie linksminasi, aš negaliu atsipalaiduoti. Kar- 
tais bandau nereaguoti. 

— Kai baigsim ruošti pusryčius, eik numigti. 

— Nagi, pažiūrėkim, kaip mums seksis. Bet kuriuo atveju šian- 
dien septyni kambariai atsilaisvins. 

— Laimingos kelionės, — sumurmėjo Kerolė, ir Hopė šyptelėjo. 

— Būtent taip ir Lizė pasakė. 

— Ji su tavim kalbėjosi... — rudos Kerolės akys sužibo. — Kaip 
šaunu! Žinojau, kad anksčiau ar vėliau tai nutiks. Ir jei tik galėčiau, 
susimuščiau su ja delnais už tai, kad išvijo iš čia tą moterį. 

— Dar ne kartą sulauksim reiklių ar šiurkščių svečių ir privalė- 
sim su jais elgtis svetingai. Bet nieko baisaus. 

— Prisėsk, išgerk dar kavos. Aš padengsiu stalus. 

— Jie jau padengti. Vakar naktį turėjau daug laiko. Geriau pri- 
pildyk kavavirę, o aš išvirsiu kiaušinius. 

Kai svečių namai būna pilni, Hopei patinka dirbti su Kerole. 
Kaip ir tos pokalbių nuotrupos, kuriomis jos sugeba persimesti tarp 
sveikinimosi ir valgių svečiams nešiojimo. 

Kad ir kaip vėlai teko gultis, keli jų atsibudo anksti ir išalkę. 

Hopė pati patiekė Lolai Redman kavą, kad viešniai nereiktų eiti 
į valgomąjį. 

— Kaip jaučiatės? 

— Ačiū, geriau. 

Lola kalbėjo tvirtai, bet Hopė jos balse pajuto daugiau gėdos nei 
pasipūtimo. 

Ji patikrino marmitus, pakartotinai pripildė, ištraukė ąsočius su 
sultimis, pasikalbėjo su Kone apie Bunsboro antikvarinės parduotu- 
ves, o su Maiku ir jo žmona — apie jų planus važiuoti prie Kaninga- 
mo krioklio. 

Hopė mintyse pagyrė svečius, kad nė vienas jų net neužsiminė 
apie nakties neramumus. Nors ji spėjo, kad už nugaros tie įvykiai 
buvo gyvai aptarinėjami. 

Kol vieni svečiai mėgavosi kava ir pokalbiais, o kiti dėliojosi 
daiktus, kurių jiems prireiks dienos žygiams, Hopė prisėdo sutvarkyti 
Redmanų sąskaitos. 

Ostinas pabeldė į jos kabineto duris. 

— Jau susikrovėm daiktus, — pasakė jis. — Čia jūsų raktai. 

— Ačiū. Man labai gaila, kad jums viešnagė nebuvo tokia ma- 
loni, kaip tikėjotės. 

— Jūs dėl to nekalta. Man tikrai patiko. 

— Tikiuosi, kad patiko. Ar pageidaujate, kad grąžinamą sumą 
palikčiau kortelėje? 

— Taip, ačiū. 

— Šiek tiek luktelėkit. 

— Galėčiau pasiimti keletą mineralinio buteliukų kelionei? 

— Prašom. 

Hopei išėjus iš kabineto, vyras virtuvėje draugiškai šnekėjosi su 
Kerole. 

— Ačiū, Ostinai. Saugios jums kelionės. 

— Jūs padarėte daugiau nei privalėjote, — jis paėmė Hopės ran- 


ką ir įspraudė į delną keletą banknotų. 

— Nereikia. Tai nebūtina. 

— Prašau, padarykite man paslaugą ir paimkite. Buvo malonu 
su jumis abiem susipažinti. Likite sveikos. 
banknotus savo rankoje. 

— Taip jis norėjo atsiprašyti, — paaiškino Kerolė. — Juk negali 
nepriimti nuoširdaus atsiprašymo. 

— Vis tiek nebuvo būtina. Štai, imk. Pusė tebūna tau. 

Kerolė papurtė galvą. 

— Mieloji, jie tavo. 

— Kerole... 

— Ne, — pirštu pagrūmojo Kerolė. — Jie tavo, ir tų jų nusipel- 
nei. Grįžk į savo kambarį ir numik. 

— Per daug kavos išgėriau, — atsakė Hopė. Nuo nuovargio 
ir kofeino derinio ji pasijuto kaip išvargęs triušis, negalintis nustoti 
bėgti ratu. — Gal vėliau. Bet Eiverė šįryt atidaro restoraną. Gal nu- 
bėgsiu pas ją pasišnekėti. 

— Bėk. 

Laikas su drauge — ne mažesnė atgaiva nei miegas, pagalvojo 
perėjusi centrinę gatvę Hopė. Ir jai norėjosi išgirsti nuomonę, pata- 
rimus, komentarus. 

Ji pabeldė į stiklines duris ir palaukė. Iš uždaros virtuvėlės pasi- 
rodė ryšinti prijuoste ir plaukus į uodegą susisegusi Eiverė. 

— Labas, kaip sekasi? Maniau, namai pilni svečių? 

— Dabar jais rūpinasi Kerolė. Aš pasidariau pertrauką ir... o, 
vaikeli, kiek visko turiu tau papasakoti! Norėčiau, kad būtų ir Klerė. 

— Geros naujienos? Sultingos paskalos? 

— Visa tai ir daugiau. 

— Eikš čia ir pasakok. Gavom daug picų užsakymų, tai turiu 


pagaminti kalnus tešlos. 

— Išgersiu kokakolos. Nereikėtų vartoti daugiau kofeino, bet 
privalau kažkaip egzistuoti. 

— Sunki naktelė? 

— Ir naktelė, ir dar daugiau dalykų, — jiedvi pasuko į virtuvėlę, 
kur Eiverė pjaustė tešlą. — Pradėkime nuo Piliulės. 

— Nuo nėštumo? 

— Tau tik vienas galvoje... Piliule vadinu tokią Lolą Redman. 

— O, pažįstu tokias moteris... — tarė Eiverė, kai Hopė papasa- 
kojo išsamiau. — Pas mane tokių irgi apsilanko. Bet negali ginčytis 
su klientais. Ar minėjau tau apie vaikiną, kuris praeitą savaitę... Oi, 
atleisk, pasakok toliau. 

— Bandau nuspręsti, ar pasakoti iš eilės, ar pagal svarbumą. 

— Pagal svarbumą. 

— Netgi tokiu atveju sunku nuspręsti, kas svarbiau. Tai pradėsiu 
nuo sekso. 

— Tu mylėjaisi? — Eiverė įsirėmė tešla išteptomis rankomis 
į klubus. — Kada suradai laiko seksui, kai pastarąjį kartą su tavim 
kalbėjausi? 

— Dar nesimylėjau, o tik ketinu. Ačiū Dievui. Kitą antradienio 
naktį. 

— Susitarei dėl sekso? — žiūrėdama pilnu gailesčio žvilgsniu 
Eiverė atsiduso. — Tik tu taip sugebi. 

— Tokią strategiją diktuoja sąlygos, — paaiškino Hopė. — An- 
tradienį neturim užsakymų. Juk negaliu mylėtis, kai yra svečių. 

— O kodėl ne? Turi butą su durimis ir spyna. Gali vadinti mane 
kvaile, bet įtariu, kad kai kurie svečiai už uždarų durų ir patys užsii- 
minėja seksu. 

— Teisybė, bet pirmąjį kartą nenoriu rizikuoti. Gali atvykti dar 
kokia iki paryčių mėgstanti linksmintis grupė. O aš norėčiau daugiau 


privatumo. 

— Tai ketini grįžti į trasą? 

— Praėjo daugiau nei metai, — priminė Hopė draugei. — Tur- 
būt jau pats laikas. Reikia nusipirkti naujų seksualių kelnaičių. Dau- 
giau nei metus jų nesipirkau. Deja, gan liūdnas faktas. O šiam įvykiui 
juk reikia naujų kelnaičių, ar ne? 

— Be jokios abejonės. Nors Raideris turbūt nelabai pastebės 
tavo drabužėlių — iš karto imsis reikalo. 

— Nesakiau, kad ten bus Raideris. 

— Esu gana nuovoki, — Eiverė nunešė tešlos skardas po pre- 
kystaliu ir pamaišė ant viryklės burbuliuojantį padažą. — Ar iš pra- 
džių vaikščiosit į restoranus ir kinus, ar iškart šoksit į lovą? 

— Pasiūliau užsisakyti maisto į namus, ir jis iškart pritarė. Tai 
pavalgysim ir šoksim. 

— Kaip miela... — nusišypsojo Eiverė. — Bet geriau pagamin- 
siu jums normalaus suaugusių žmonių maisto. Ką nors iš „McT's“ 
pirmųjų patiekalų. 

— Tau nebūtina rūpintis. Mums tiks ir spagečiai. 

— „Vestos“ spagečiai yra labai tinkami, bet šia proga galima 
pavalgyti ir ko nors prašmatnesnio. Tai bus mano indėlis į „Hopė 
pagaliau mylėsis“ renginį. 

— Dėkojame jums už paramą. 

— Atsidėkosi paskambinusi ar parašiusi žinutę iškart po rengi- 
nio kulminacijos. 

— Sutarta. Ar dar dėl ko nors turėčiau jaudintis? Tai yra ar gali 
kilti kokių nors problemų dėl Raiderio? 

— Raideris nėra problemiškas žmogus. Jis — vyras, tu — mote- 
ris. Nė neabejoju, kad jis su viskuo susitvarkys. Pažįstu keletą moterų, 
su kuriomis jis anksčiau susitikinėjo. Nė viena juo nesiskundė. 

— Kokios jos? Nagi, Eivere, papasakok... — neatlyžo Hopė. — 


Kas gi nenorėtų žinoti? 

— Hope, lytinį gyvenimą jis pradėjo dar paauglystėje, todėl 
moterų buvo daug ir visokių. Bet galiu pasakyti viena — pasibaigus 
santykiams, jis su visomis sutaria draugiškai. 

— Būtent to ir noriu — nekomplikuoto, draugiško sekso su 
vyru, kuris man patinka — o tai yra netikėta, ir kuris mane traukia, 
kas tikrai nėra netikėta. Gerai, — Hopė mostelėjo rankomis. — Nu- 
tarta. Dabar — nakties istorijos tęsinys. Kritau į lovą pusę pirmos ir 
prabudau iškart po antros nuo baisaus klyksmo apačioje. 

— Dieve mano... — Eiverė liovėsi krauti indus. — Kas nutiko? 

— Tuoj papasakosiu. 

Ties kai kuriomis pasakojimo vietomis Eiverė pratrūkdavo juo- 
ku. Hopė papurtė galvą. 

— Turėjau numanyti, kad tau tai bus juokinga. Judvi su Lize 
labai panašios. 

— Ji tyčia pasivaideno. Pati žinai. Mes Lizei patinkam, o toji 
Piliulė elgėsi su tavim ne kaip su svetinga šeimininke, o kaip su tar- 
naite. Ji nusipelnė gero pagąsdinimo. 

— Tokia ji ir buvo. Visi subėgo į trečio aukšto koridorių su apati- 
niais, chalatais ar dar kokiais šykščiais naktiniais drabužėliais — įskai- 
tant ir mane. O ji klykė taip, tarsi kas jai būtų suvaręs į akį ledo kirtiklį. 
Jaučiuosi kalta, nepasakiusi, kad ji tikrai matė vaiduoklį. 

— Ji būtų tik dar labiau išsigandusi. 

— Būtent. Paklausiau sveiko proto. Bet papasakojau Džeikui 
su Keise. Atrodo, jie kiek anksčiau balkone matė Lizę. Džeikas labai 
domisi dvasiomis, todėl jam tai visai nepasirodė keista. Garantuo- 
ju, jis šiąnakt vėl vaikštinės, stengdamasis ją pamatyti. Na, bet pora 
viskiu pagardintos arbatos puodelių Lolą apramino. Bet vis tiek tame 
kambaryje ji atsisakė miegoti. Džeikas su Keise sutiko susikeisti. O 
tai, aišku, reiškė, kad abiejuose kambariuose turėjau pakeisti paklodes 


ir rankšluosčius. Bet vardan ramybės buvo verta. 

— Tai kelintą nuėjai į lovą? 

— Apie ketvirtą. 

— Baisu! Tikriausiai jautiesi visiškai nusivariusi? 

— Kofeinas, — Hopė pakėlė kokakolą. — Šiandien jis mano 
geriausias draugas, kaip ir tu. Bet čia dar ne istorijos pabaiga. Aš ją 
mačiau. 

— Piliulę? 

— Lizę. Elizą. Besiruošdama lipti lovon, kalbėjausi su ja. Kar- 
tais taip darau, tikėdamasi, kad ji panorės su manim užmegzti ryšį. Šį 
kartą tai tikrai suveikė! 

— Ji buvo tavo kambaryje? 

— Ne pirmą kartą, bet pirmą, kai ji leidosi pamatoma. Eivere, ji 
su manim kalbėjosi! 

Išplėtusi akis Eiverė griebė Hopei už rankos. 

— Ką ji sakė? Ar paklausei jos apie Bilį? 

— Iš karto. Neįtikėtina, kad nepraradau proto ir savitvardos. 

— Šaunuolė. Tai ką ji tau pasakė? 

— Viską užsirašiau, kad galėčiau perduoti Ovenui. Manau, be- 
veik žodis žodin. Parodysiu visiems, bet svarbiausia — Ovenui. — 
Hopė iš kišenės išsitraukė popieriaus lapelį, išlankstė ir perskaitė. 

— Ką tai turi bendra su Raideriu? 

— Nežinau. Gal jos romantiška siela trokšta matyti mane, suei- 
nančią į porą su Raideriu? 

— Tuomet antradienio naktį ji bus labai patenkinta. 

— Galbūt, bet dėl meilės aspekto teks ją nuliūdinti. 

— O gal ir ne. Tik spėju, — teisindamasi Eiverė iškėlė ran- 
kas. — Tai išnyksta... ji nyksta. Baisu... Vargšė Lizė. Atrodo, ji negali 
prisiminti ar visko papasakoti. Pradeda ir nutrūksta. Manai, ji gali tik 
taip pasirodyti ir paskui būna priversta išnykti? 


— Deja, taip. 

— Ir aš taip manau. Jau pasakojau tau, kaip būdama paauglė 
įsmukau į svečių namus ir pajutau ją ten, užuodžiau kvapą. O kai 
Montgomeriai pradėjo juos remontuoti, ją pajuto Beketas. Kai dar 
gyveno netoliese, naktimis jis dažnai vaikščiodavo po namus ir kalbė- 
davosi su ja. Jis jai net vardą davė. Įsivaizduoji, kaip įdomu? 

— O dar įdomiau, kad beveik tiksliai pataikė. 

— Ir tai kai ką reiškia... 

— Ką? — nesuprato Hopė. 

— Kai ką tokio... — Eiverė pasukiojo pirštus prie ausų. — Na, 
bet atrodo, Lizė pagyvėjo, kai Montgomeriai atnaujino pastatą. 

— Pastato atgaivinimas padėjo atgyti jai? 

— Kažkuria prasme. Čia jos namai, ir ji nesijautė laiminga. Pri- 
simeni, jie buvo apgriuvę, apleisti, nešvarūs. Išdaužyti langai, krūvos 
nuolaužų ir balandžių išmatų... Tai lyg tvyranti neigiama energija, ar 
ne? 

— Balandžių išmatos — labai šlykštu. 

— Bet Montgomeriai po truputį atgaivino pastatą. Daug pastan- 
gų ir meilės įdėjo į darbą. Tai daugiau nei šiaip remontas. 

— Ir tai matyti. 

— Tr jaučiasi, — pridūrė Eiverė. — Ir judvi su Kerole kiekvieną 
dieną juos tobulinate. Su meile rūpinatės, kad svečių namai išliktų 
gražūs. Ovenas mano, kad Lizei patinka, jog jie vėl jaukūs ir juose 
gyvena žmonės. Ir man taip atrodo. Bet galbūt tai irgi susiję su ener- 
gija — bet dabar jau teigiama. 

Pagalvojusi Hopė linktelėjo. 

— Svečių namų ir žmonių energija padeda atgaivinti jos dvasios 
energiją. Teoriškai. 

— Ir tu čia gyveni. Ji juk tavo proproprosenelė, — pabrėžė Ei- 
verė. — Tas tikrai turėtų pridėti dar daugiau energijos. 

— Ir atsakomybės, — pridūrė Hopė. — Aš tai jaučiu. Eivere, ji 


manimi labai pasitiki. Nenoriu jos nuvilti. 

— Būtinai viską papasakok Ovenui. Bet, manau, reikia pasakyti 
ir Raideriui, nes Lizė paminėjo ir jį. Gal kai judu būsit drauge, susi- 
darys stipresnis laukas ir ji vėl pasirodys? Tikimybė yra. Gal tada ji 
sugebės pasakyti ir Bilio pavardę? 

— Verta pabandyti. Perduok jį Ovenui, — ji padavė raštelį Ei- 
verei. — Pasidariau kopiją. 

— Būtinai. Šiandien Montgomeriai dirbtuvėje gamina man 
barą. Užbėk, pasikalbėk su jais. 

— Kai tiek daug Žmonių, negaliu palikti Kerolės vienos. 

— Užsuksiu pakeliui į namus. Rytoj jie planuoja važinėtis po 
parduotuves. Pranešiu tau. 

— Rytoj popiet galėčiau ištaikyti valandą ar net dvi. Toji dirb- 
tuvė netoli Džastinos namo, ar ne? Toks didelis pastatas, kuris atrodo 
kaip dar vienas namas. 

— Tas pats. Rytoj aš nedirbu, tai man tinka bet kada. Prane- 
šiu Klerei. Jei ji neužimta, galėsime visos kartu aptarti susitikimą su 
dvasia. 

Kitų nuomonės, požiūriai ir teorijos tikrai gali būti naudingos, 
pagalvojo Hopė. 

— Pasistengsiu susitarti su Kerole. Dabar turiu pas ją grįžti. Ne- 
trukus svečiai pradės išsiregistruoti, tai turėsime pakeisti visą kalną 
paklodžių ir rankšluosčių. 

— Žinau, paprastai tokiu laiku nemiegi, bet šiandien padaryk 
išimtį. Atrodai pavargusi. 

— Aš meistriškai pasidažiau. Ant mano veido — pora kilogra- 
mų grimo. 

— Pažįstu tave. Maskuojamasis pieštukas manęs neapkvailins. 
Numik ar bent jau vakare pavesk visą šou prižiūrėti Kerolei. 

— Piliulei išnykus iš horizonto visai įmanoma. Su likusia grupe 


Kerolei bus tikrai linksma. Tai pranešk Klerei. Pasimatysim rytoj. 

— Jei Lizė vėl pasirodys, paskambink man. 

— Gerai. 

Hopė išėjo ir pažvelgusi į dangų susiraukė. Debesys dengė saulę. 
Orų prognozės lietaus nenumatė, bet ji atpažino grėsmingos audros 
ženklus. 

O tai reiškia, kad svečiai, ko gero, pakeis dienos planus ir grįš 
anksčiau, o nespėjusieji išvykti užsidarys kambariuose ir visai nie- 
kur neis. 


Pogulį jau galiu išbraukti iš sąrašo, suprato ji. 

ekmadienio popietę Hopė įsuko į Džastinos kiemą vėliau 
nei tikėjosi. Ji mėgavosi važiavimu tais vingiuotais keliukais palei ža- 
liuojančias lankas ir kaip pro atvirus langus vėjelis taršo jai plaukus. 

Tokia diena tiesiog ideali keliauti kabrioletu. Anksčiau ji svajojo 
tokį įsigyti, bet dėl miestietiško gyvenimo ritmo dažnai juo nepasi- 
važinėsi. O čia jo turėti neapsimoka dėl ilgų, dažnai sniegingų žiemų. 

Būti praktiškai — tikra kančia. 

Hopei patiko Džastinos namas, kuris tarsi kiek ir slėpėsi miške, 
bet vis tiek atrodė išsikėtojęs. O sodas su daržu tiesiog stulbino. Jame 
Džastina su plačiakrašte šiaudine skrybėle ir violetinėmis pirštinėmis 
į ryškiai raudoną kibirėlį krovė išrautas piktžoles. 

Kai Hopė sustojo už trijų automobilių, prie jos pribėgusi virtinė 
šunų ėmė uostyti, vizginti uodegytėmis ir šokinėti. Atvėrusi maši- 
nos dureles Hopė bandė juos suskaičiuoti, bet pametė skaičių. Du 
Džastinos labradorai — Kusas ir Finčas. Klerės šeimos Joda ir Benas. 
Raiderio Kvailiukas ir... o, mažylis! 

Jai pritūpus paglostyti, jie toliau uostinėjo ir vizgino uodegytes. 

— Labutis. Tu tikriausiai Spaikas? Dievulėliau, koks tu mielas! 


Iš ausų išsitraukusi ausines Džastina suplojo rankomis. 

— (Gerai, vaikinai, bėkite šalin. 

Prie jos raudono kibirėlio atkrypavo mopsas. 

— Atrodo, jų visur pilna, — juokdamasi Hopė paėjėjo į priekį 
pasisveikinti su Džastina. Toji pakėlė piktžolių pilną kibirą ir pasuko 
viešnios link. 

— Taip, tikrai. Čia — Tironas. Jis šiek tiek sutrikęs. 

— Kiti šuniukai prieš jį kaip milžinai. Labas, Tironai. 

— Jis turi tik vieną sveiką ausį ir vis dar drovisi. Bet kai gaus 
savo guolį — atkus. 

Nuo dirbtuvės pusės pasileido bėgti berniukų trijulė, kurios gale 
pūškavo Merfis. Šuniukai iškart juos apspito. Tik Tironas neatėjo. 

— Atvažiuoja mama! — paskelbė Haris. — Mes mirštam iš 
troškulio. 

— Ji atveš mums limonado. Senele, gal galim išgerti tavo ypa- 
tingojo gėrimo? Ar galim, senele? 

Džastina sprigtelėjo į Liamo beisbolo kepuraitės kraštą. Ji tu- 
rėjo „V-8 Splash“ sulčių gėrimo. „Ypatingajam“ tereikia jį pagardinti 
šlakeliu imbierinio alaus. 

— Neprieštarauju. Veskis jį kartu, — Džastina mostelėjo į mop- 
są. — Ir žiūrėk, kad nepridarytų ant grindų. 

— Gerai! 

Merfis apsivijo rankutėmis Hopės kojas ir, kai pažvelgė viršun, 
jo veidelis švietė džiaugsmu. 

— Turim daug šuniukų. Daugiau už visus šioje planetoje! 

— Matau. 

— Palaukit! Palaukit manęs! — šūktelėjo jis, pamatęs nubėgan- 
čius brolius. 

— Atrodo, dar visai neseniai gyvenau viena su dviem šuni- 
mis, — kratydama piktžoles į komposto krūvą kalbėjo Džastina. — 
Nors berniukai visad sugalvodavo pretekstą užsukti manęs aplankyti. 


O dabar turiu tuos tris ir visą būrį vilkų. 

— Ir tu tuo mėgaujiesi. 

— Kiekvieną sekundę. Klere! — šūktelėjo Džastina pamačiusi 
ją, besileidžiančią nuokalne nuo dirbtuvės. — Daviau tiems vaikams 
atsigerti. 

— Man tik į naudą tokia mankšta ir pasisėdėjimas. Negirdėjau, 
kada atvažiavai, — kreipėsi ji ; Hopę. — Ten didelis triukšmas. 

— Čia neką mažesnis, — pastebėjo Džastina. 

— Prie šito aš seniai pripratusi. Vis tiek mane išspyrė iš dirbtu- 
vės. Ketina ten kažką beicuoti, lakuoti ir nenorėjo, kad prisikvėpuo- 
čiau nuodingų garų. 

— Išauginau ne bepročius. Eime vidun. Jau beveik baigiau čia 
tvarkytis, tad greitai ateisiu padėti ganyti tavo bandą. Hope, gal gali 
nueiti į dirbtuvę paklausti, kada jie ketina daryti pertrauką? 

— Gerai. 

Jai pasukus dirbtuvės link, šunys pasileido paskui. Paklaikusio- 
mis iš džiaugsmo akimis Finčas bandė jai įsiūlyti apseilėtą nutriušusį 
kamuoliuką. 

— Aš jo neliesiu, — pasakė jam Hopė. 

Finčas numetė jį prie kojų. 

— Vis tiek neliesiu. 

Finčas nepasidavė. Kas kelis žingsnius vis jį numesdavo ir nepra- 
rado vilties visą kelią iki pat dirbtuvės. Jos verandoje buvo prikrauta 
senų kėdžių, stalų, langų rėmų ir įvairių žaliavų, kurių pavadinimų 
ji net nežinojo. Pro atvirus langus plyšavo muzika ir skambėjo kiek 
pakelti balsai vyrų, kurie kažką diskutavo ar ginčijosi. 

Hopė pro duris įkišo galvą ir išvydo vyrus, daug visokių įrankių, 
galybę pjautinės medienos bei dažų skardinėmis, stiklainėliais ir dar 
Dievas žino kuo apkrautas lentynas. 

Finčas energingai įskubėjo vidun, numetė kamuoliuką Raideriui 
prie kojų. Beveik nežiūrėdamas Raideris nušveitė jį pro atvirą langą. 


Šuo pasileido iš paskos. Pasigirdo trenksmas, paskui — dunks- 

telėjimas. Kai Hopė puolė pažiūrėti, ar šuo nesusižeidė, Finčas jau 
lėkė su kamuoliuku nasruose atgal į dirbtuvę. 

— Dėl Dievo meilės... — sumurmėjo ji ir jau sukosi tarpdurin, 
kai jos link atskriejo kamuoliukas. Hopė sugavo nespėjus pataikyti į 
veidą. 

— Puiki reakcija, — pagyrė Raideris. 

— Fui... — Hopė sviedė kamuoliuką laukan. Pamišęs iš džiaugs- 
mo Finčas metėsi iš paskos. 

— Ir neblogos rankos. 

— Gal kitąsyk žiūrėk, kur meti? 

— Būčiau metęs pro langą, jei nebūtum užstojusi. 

Raideris iš kišenės išsitraukė bandaną ir pasiūlė jai. 

— Ne, ačiū, — tarė Hopė ir atsidariusi rankinę, išsitraukė anti- 
bakterinį rankų gelį. 

— Hope, tik pažvelk į mano barą! 

Eiverė su šortais iki kelių, turistiniais batais ir ryškiai žaliu ban- 
danu apie plaukus buvo panašesnė į Apalačų kalnų keliautoją nei į 
restauratorę. Prasibrovusi pro įrankių ir pjautinės medienos labirintą 
draugė čiupo Hopę už rankos. 

— Iš šių plokščių gamins barą. Argi jos ne gražuolės? 

Hopė neką išmanė apie dailidystę, bet pagalvojo, kad toji 
kruopščiai sužymėta mediena atrodo gana rimtai. 

— Gamins iš jų visų? Bus didesnis nei įsivaizdavau. 

— O kaipgi! — Eiverė pajudino užpakalį. — Bet niekaip ne- 
apsisprendžiu, kokio noriu baro viršaus. Vis blaškausi. Šiandien mes 
pradėsime beicuoti kai kurias plokštes, tai... 

— Nebus jokių „mes“, — pataisė ją Ovenas. 

— Bet aš... 

— Ar maišausi tavo virtuvėje? 

— Ne, bet... 

— Kodėl? 

Eiverė pavartė akis. 

— Nes tu pernelyg praktiškas ir smulkmeniškas. Viską nori ri- 
kiuoti kaip kareivėlius ir nesugebi eksperimentuoti. 

— O tu — ne. Būtent todėl esi gera virėja. Dėl to, kad esu 
smulkmeniškas, aš geras dailidė. 

Hopė pamatė tai, ko niekada nesitikėjo iš išrankaus ir smulkme- 
niško Oveno. Jis palaižė savo nykštį ir patrynė juo nesuteptą medieną. 

— Labai gerai, — tarė jis, kai nuo drėgmės mediena sodriai 
patamsėjo. — Eik ką nors išvirk. 

Eiverė išsišiepė. Jis nusikvatojo, sugriebė bučiniui ir spustelėjo 
jai užpakalį. 

Iš kitos patalpos pasirodė pora plačių skardinių nešinas Beketas. 

— Sakiau, kad jos ten! Labas, Hope. 

— Jei būtum palikęs ten, kur aš padėjau, nebūtų reikėję ieško- 
ti, — atkirto Ovenas. 

— Padėjau jas į vietą ir žinojau, kur rasti. 

— Jei jos stovi — ne dažų, beico ir lako lentynoje, tai ne vietoje. 

— Ponios? 

Hopė atsisuko. 

— Ne jums sakau, o jiems. Atidarykit tas sumautas skardi- 
nes, — liepė Raideris broliams. — Noriu, kad dar šiame šimtmetyje 
nubeicuotume plokštes. 

— Leisk man šiek tiek padėti, — Eiverė nutaisė pačią mieliau- 
sią šypseną. — Patepsiu tik vienos mažos plokštelės kampelį. Tada 
jausiuosi, kad ir aš prisidėjau. Atsipalaiduok, Ovenai. 

— Tikrai, — pritarė Beketas. — Atsipalaiduok, Ovenai. 

Tada prasidėjo dar vienas ginčų etapas. 

— Ar čia pas jus taip įprasta? — susidomėjo Hopė. 

Raideris trūktelėjo didelį „Gatorade“ gurkšnį. 

— Kas? 

Jam nespėjus atsakyti, su kamuoliuku grįžo Finčas. Hopė vos 
sugebėjo atšokti, šuniui nespėjus užmesti to šlapio ir purvino daikto 
ant jos batelio. Raideris vėl švystelėjo jį pro langą, ir pakvaišęs iš lai- 
mės šuo nuskriejo iš paskos. 

— Vidurinėj žaidžiau futbolą, — paaiškino jis vėl suraukusiai 
antakius Hopei. 

— Ar nebijai, kad jis susižeis? 

— Iki šiol nesusižeidė. Padaryk mums paslaugą ir ištempk iš čia 
Raudonplaukę. Kai aplink moterys, viskas užtrunka triskart ilgiau. 

— Nejaugi? 

— Nebent ji mokėtų naudotis kokiais nors įrankiais. Jei dar iki 
vidurnakčio nori pasikalbėti su savo vaiduokliu, pasistenk ją iš čia 
išsitempti. 

— Jei pažįsti Eiverę, puikiai Žinai, kad ji nepasitrauks, kol ko 
nors nepadarys. Kai padarys, aš ją išsivesiu. 

— Puiku, — Raideris čiupo klijų pistoletą ir išspaudė ant kraš- 
telių kažkokio baldo, panašaus į komodą su lentynomis. 

— Kas čia toks bus? 

— Padavėjos bufetas. Jei ketini čia stovėti, tai bent paduok man 
tą spaustuvą. 

Hopė peržvelgė stalą, ant kurio buvo išmėtyta visokiausių varž- 
tų, įrankių, skudurų, klijų tūbelių. Aptikusi spaustuvą, padavė Raide- 
riui ir kažką pajuto prie savo plaukų. 

— Tu mane pauostei? 

— Gardžiai kvepi. Juk nemanai, kad uostyčiau, jei smirdėtum? 
Kai baigsim darbus, gal nori užeiti į mano namus? 

— Yra svečių. 

— Yra Kerolė. 

Nors Hopė pajuto kūne kylant karštį, papurtė galvą. 

— Antradienio vakare, — tvirtai tarė ji ir žengė atgal, kol neap- 


sigalvojo. — Eivere, traukimės jiems iš kelio. 

— Raudonplauke, jau ištepei savo kampą. O dabar mauk, — 
liepė Raideris. — Čia mergaitės nepageidaujamos. 

— Kokie šiurkštūs tie berniukai... — praeidama mestelėjo Eive- 
rė ir įsuko pirštą Raideriui į pilvą. 

Joms išėjus laukan, kur kaip pamišę lakstė vaikai ir šunys, Eiverė 
perbraukė Hopei rankas. 

— Deginančiai karšti sekso virpuliukai. 

— Liaukis... 

— Atpažįstu tuos virpuliukus, kai juos matau. Juk žinai — jis 
vaikštinėja visai netoliese. 

— Yra... 

— ... svečių. Žinau. Bet vis tiek. Greitukai yra nuvertinami. 

— Tu ir vėl galvoji tik apie viena. 

— Aš susižadėjusi su savo vaikinu. Ir turiu galvoti apie seksą. 

— Turi galvoti apie vestuvinę suknelę, maisto ir gėrimų tiekėjus. 

— Ir seksą, — juokdamasi Eiverė nusirišo bandaną ir persibrau- 
kė pirštais per plaukus. — Dar nenoriu rinktis suknelės. Varčiau žur- 
nalus, naršiau internete. Bandau surasti stilių, kuris mane pavergtų. 
Tai kaip baro viršus. 

— Eivere... — Hopė net atsiduso, kad draugė tokia neroman- 
tiška. — Juk nuotakos suknelė — visai ne tas pat, kas baro stalviršis! 

— Tas pat, nes ir viena, ir kita man turi idealiai tikti, būti gražūs 
ir kad jausčiausi laiminga. 

— Gerai, tavo vestuvių suknelė — kaip baro stalviršis. 

Jiedvi grįžo į Džastinos namus ir pasuko į virtuvę. Klerė prie 
bufeto skuto morkas, o Džastina stovėdama kapojo salierą. Mopsas 
gulėjo susirangęs prie jos kojų. Ant viryklės kažkas burbuliavo. 

— Eivere, atvažiuos tavo tėtis. 

— Puiku. Noriu jį supažindinti su šuniukais, — ji pritūpė, pa- 
glostė ir patrynė nosytę Tironui, kuris dabar jau slėpėsi po Klerės 
kėde. 

— Surengsim iškylą, — paskelbė Džastina. — Raideris vis 
murma, kad retai gauna bulvių salotų. Juk trys merginos kaip nors 
sugebės jas sutaisyti? 

— Labai norėčiau padėti, — pradėjo Hopė, — bet maždaug po 
valandos turiu grįžti. 

— Jau paskambinau Kerolei. Ji laikinai tave pavaduos. 

— Geriau jau važiuosiu. Tegu Kerolė grįžta namo, pabūna su 
savo šeima. 

— Ji sutinka pavaduoti, — nepasidavė Džastina. — Eivere, ga- 
lėtum pagaminti pikantiško marinato viščiukui? O Hariui ir Liamui 
pagaminsim švelnesnį. Dievai žino, kodėl Merfis mėgsta aštrų. Jei 
tik leistum, tas vaikis čiaumotų aitriąsias paprikutes kaip guminukus. 

— Jam jos patinka net labiau už guminukus, — pridūrė Klerė. — 
Atsipalaiduok, — ji kreipėsi į Hopę. — Tai bus puiki proga visiems 
pasišnekėti apie Lizę. 

Tiesa. Bet jei būčiau žinojusi, kad turėsiu laisvo laiko, tikriausiai 
būčiau sutikusi su Raiderio pasiūlymu, dingtelėjo Hopei. Tai kas da- 
bar mąsto apie seksą?.. 

— Mėgstu iškylas, — nusišypsojo ji Džastinai. — Tai kuo galiu 
prisidėti? 

Džastina padavė jai bulvių skutiklį. 


Raideris įsiveržė su broliais, būriu vaikų ir gauja šunų. Aki- 
mirksniu kilo chaosas. Vaikai lakstė, stumdėsi, grumdėsi, prašė val- 
gyti ir gerti. Džastina nekreipė dėmesio ir su Eivere gamino toliau. 
Klerė gebėjo suvaldyti berniukų pamišimą vien žvilgsniu, kaip moka 
motinos. O neatsilaikęs prieš vaikų skundus, kad jau miršta nuo troš- 
kulio, Beketas ėmėsi pilstyti gėrimus. 


Raiderio tai nestebino. Jį stebino Hopė. 

Ji sodinosi mažuosius ant kelių, o kai tie ją užbombardavo per 
dieną patirtų nuotykių detalėmis, stebėjosi ir aikčiojo iš susižavėjimo. 

Moterys gėrė vyno, bet Raideris abejojo, ar tas vynas kaip nors 
gali paveikti dvasinę Hopės pusiausvyrą, kuri yra jos prigimties dalis. 

— Ar galim suvalgyti traškučių? — Liamas truktelėjo Džasti- 
ną. — Mirštam iš bado! 

— Valgysim iškart, kai nusiplausit rankas ir atvyks Vilis B. 

— Už šimto metų... 

— Manau, kad greičiau. Man rodos, jau girdžiu atvažiuojančią 
Vilio B. mašiną. 

Ją išgirdo ir šunys, kurie iškart pasileido pro duris. Išskyrus Ti- 
roną, kuris neatsitraukė nuo Džastinos tarsi prilipdytas. 

— Pirmyn, plaukitės rankas. Valgysim terasoje. 

Raideris atidarė šaldytuvą, ieškodamas alaus. Ir nusišypsojo, pa- 
matęs dubenį bulvių salotų. 

— Pasitrauk nuo jo, — liepė Džastina, kai Raideris jau siekė 
imti. — Pirma nusiplauk rankas. 

Tad vasaros pavakarę terasoje sėdėdama greta Raiderio Hopė 
kirto keptą viščiuką ir bulvių salotas. Šuniukai liūdnai slankiojo kie- 
me, tikėdamiesi vaišių. 

Tik Tirono tarp jų nebuvo. Nors Džastina ir barėsi, jis įsitaisė 
Viliui B. ant kelių ir jo akytės spinduliavo meile. 

— Kaip viskas šaunu... 

Džastina išlenkė antakius. 

— Kiek dar vogsi maisto tam šuniui? 

— O jau, Džastina... Aš visai nevagiu. Jis geras šuniukas. Tu juk 
geras šuniukas, ar ne? Jis netgi neprašo maisto. 

Tironas padėjo savo priekines letenas ant milžiniškos Vilio B. 
krūtinės. Krutėdamas visu kūnu, jis ėmė laižyti barzdotą vyro veidą. 
Tada padėjo galvą ant jo peties. 


— Gana, — Eiverė papurtė galvą. — Tėti, jis — tavo. 

Vilis B. paglostė šuns nugarą, ir tokia neapsakoma meilė suspin- 
do jo akyse. 

— Jis — pirmasis mano anūkšunis. 

— Ne,jis tavo šuo. Pasilik jį. 

— Eivere, nenoriu iš tavęs atimti šuniuko! 

— Tas šuo — tavo. Atpažįstu meilę iš pirmo žvilgsnio, kai ją 
pamatau. O dabar ją ir matau. Aš jam patinku ir tikriausiai po kurio 
laiko jis mane pamiltų. Bet jis įsimylėjęs tave. O tu — jį. Pasilik jį. 

— Ji teisi, — pritarė Ovenas. — Judu vienas kitam skirti. 

Mažas šuniukas jaukiai įsitaisė didelio vyro glėbyje. 

— Jaučiuosi nekaip, kad reikia atimti... — pradėjo Vilis B. ir 
nutilo, kai Tironas pasuko galvą ir įsispitrijo į tamsias dideles Vilio 
B. akis. — Ar tikrai to nori? 

— Užvažiuok į mūsų namus jo daiktų. Ką tik gavai dar vieną 
Tėvo dienos dovaną. 

— Tai pati geriausia visų laikų Tėvo dienos dovana. Bet jei per- 
sigalvosi... 

— Tėti... — Eiverė pasilenkė ir meiliai pakasė Tironą. — Meilė 
yra meilė. 

Taip, tai meilė, pagalvojo Hopė. Ir šį ankstyvą vasaros vakarą čia 
jos pilna. 

Pavalgę suaugusieji sugebėjo sudominti berniukus laisvame 
kambaryje Džastinos sukrautais žaislais. Šį kambarį ji dabar vadino 
berniukų kambariu. 

Likus prie stalo tik suaugusiesiems, Hopė papasakojo apie ku- 
piną nuotykių penktadienio naktį. 

— Džastina, prieš pradedant diskutuoti, ką visa tai galėtų reikš- 
ti, norėčiau pasitarti. Kaip manai, ar turėčiau perspėti svečius, kad 
gali pasirodyti Lizė? 

— Nemanau, kad reikia nustatyti kažkokias taisykles. Tiesiog 


elkis natūraliai. Pati nuspręsk, kuriems svečiams gali sakyti, kuriems 

ne. Juk tai pirmas kartas, kai Lizė sutrikdė svečią, — pasvarstė Džas- 
tina. — Ir, atrodo, ji taip pasielgė tyčia. Matyt, jai nepatiko, kad kaž- 
kas su tavim šiurkščiai elgiasi. 

— Turbūt, kad toji pagalvotų apie geresnes manieras, — įsiterpė 
Vilis B. ir pakasė Tironui pasmakrę. Šuo palaimingai suurzgė. 

— Na, pinigus mokantiems klientams geros manieros yra pa- 
geidaujamos, bet neprivalomos. Esu susidūrusi ir su šiurkštesniais 
žmonėmis. 

— Bet dabar mes kalbam ne apie Rai, — įsiterpė Beketas ir 
šyptelėjo, kai Raideris į jį dėbtelėjo. 

— Manau, Lizė elgiasi pagal situaciją, — tęsė Hopė. — Sakiau 
jai, kad galbūt nereikėtų taip reaguoti. 

— Vėl su ja kalbėjaisi? — paklausė Raideris. 

— Ne visai. Aš visąlaik su ja kalbuosi, tik ji neatsako. O penkta- 
dienio naktį jau prabilo. 

— Skaudu, kad ji nyksta... — sumurmėjo Klerė. 

— Ir vis tiek ji nenusimena. Ji turi vilties, — Beketas nusišypso- 
jo Hopei. — Turėjo vilties dar prieš tau čia atsikraustant. Tik nesu- 
prantu, kodėl ji paminėjo Raiderį? Jis su ja susidūrė daug rečiau nei 
aš su Ovenu. 

— Iš kur žinai? — burbtelėjo Raideris. 

— Neprisimenu, kad būtum ją kada minėjęs. 

— Svečių namuose praleidžiu su ja daugybę laiko. Kartu, atski- 
rai. Mudu sutariam. Gerbiame vienas kito privačią erdvę. 

— Ar kada ją matei? — paklausė Ovenas. 

— Nereikia jos matyti, kad žinotum, jog ji — šalia. Atsimeni tą 
dailidę, kurį buvom pasamdę iš pradžių? Jis jai nepatiko. 

— Niekam nebepatinka Šonas, kai paaiškėjo, kad jis vogė me- 
džiagas ir vežė į kitus savo statybų objektus, — pastebėjo Ovenas. 

— Ir lindo prie Denio žmonos. Koks kvailys bando meilintis 
miestelio policininko žmonai? Ypač tada, kai tas policininkas yra jo 


bosų draugas, o moteris juo nesidomi. 

— Bet jis nepatiko Lizei dar anksčiau. Ji paslėpdavo jo įran- 
kius, priešpiečių maišelius, pirštines ir panašiai. Maniau, Šonas tie- 
siog išsiblaškęs. Bet paskui radau kelis jo daiktus sename rūsyje, ku- 
riame jis tikrai nebuvo. Visi jie stovėjo tvarkingai sudėlioti ir kvepėjo 
magnolijomis. 

— Lizė perprato jo charakterį daug geriau už mus, — nuspren- 
dė Ovenas. 

— Atrodo, taip. Ji kartais pagąsdina kai kuriuos darbininkus. 
Bet žaismingai. Ir... 

— O-0, — Beketas parodė į jį. — Kažko mums nesakei! 

— Na, tada tai neatrodė svarbu. Bet kai dabar geriau pagalvo- 
jau... — gūžtelėjo pečiais Raideris. — Tas kartas su Hope, kai ji mane 
užrakino mansardoje, nebuvo pirmas. Pirmąkart ji taip pasielgė, kai 
atvyko Hopė. Kai mama ją pasamdė. 

— O tai įrodo, kad ir aš gebu perprasti žmones. 

— Na, taip, sutinku. Gal šiek tiek per daug susierzinau, kad kaž- 
ką pasamdei taip greitai ir su mumis nepasitarusi. 

— Tu buvai šiurkštus ir kietakaktis, — priminė jam Džastina. 

— Išreikšti savo nuomonę normalu. Sutinku, buvau šiurkštus. 
Bet už tai atsiprašiau, — pabrėžė jis. — Tikriausiai buvau vis dar šiek 
tiek supykęs. Grįžau į mansardą darbuotis toliau. Durys užsitrenkė 
ir nebeatsidarė. Mes dar nė nebuvom įstatę spynų, bet tos prakeiktos 
durys tiesiog neatsidarė. 

— Ji tave paerzino, — pasišaipė Eiverė. 

— Čia dar ne viskas. Užuodžiau ją, ir tai mane dar labiau įsiuti- 
no. Langai neatsidaro, durys nejuda. Ji mane užblokavo, — nusijuokė 
jis. — Už tai ją reikia gerbti. O tada ji parašė tavo vardą ant lango 
stiklo. Mažos širdelės vidury. 

Nustebusi Hopė sumirksėjo. 

— Mano vardą? 

— Taip, širdelės vidury. Supratau — tu jai patinki, ji nori, kad 


165 


čia dirbtum ir man geriau su tuo susitaikyti. Tai mane dar labiau 
įsiutino, bet sunku ginčytis su vaiduokliu. 

— Bet tu už tai ant manęs atsigriebei. Svečių namų šeimininkė 
tą, svečių namų šeimininkė aną... 

Raideris vėl gūžtelėjo pečiais. 

— Ji dėl to neprieštaravo. 

— Hmm... 

— Raideri, gal pabandyk su ja pasikalbėti? — pasiūlė Klerė. — 
Kadangi ji tave paminėjo, o ir judu su Hope dabar esate... draugiš- 
kesni. 

— Nebūtina kalbėti užuominomis, — mostelėjo Džastina. — 
Bet tu teisi. 

— Kad aš ir su gyvais žmonėmis nedaug kalbuosi. 

— Verta pabandyti, — nepasidavė Hopė. — Ji jaučia ryšį su 
tavim. Su visais trimis, — pasakė ji broliams. — Mudvi su Eivere 
apie tai kalbėjome. Kadangi jūs atstatėte svečių namus — jos namus 
jaučiasi jums artima. Su mama labai rūpinotės tuo pastatu, dailinote 
jį, grąžinote jam gyvybę ir šilumą. Taip padėjote ir Lizei. Ji sakė, kad 
nežino, kaip iš jų išeiti, todėl jai svarbu, kad tie namai yra mylimi ir 
puoselėjami. O kadangi taip ir yra, ji dažniau ir pasirodo. Visi jūs prie 
to prisidėjote. Bet tu, Raideri, atlikai sunkiausią fizinio darbo dalį. 
Gal Lizė pasakys tau ką nors, ko kitiems negali. 

— Gerai jau, gerai... Paklausiu tos negyvos merginos. 

— Tik pagarbiai, — perspėjo jį mama. 

— Ir tai dar ne viskas, — tęsė Hopė. — Gavau laiškų iš savo 
pusseserės ir „Liberty House School“. Pusseserė pažadėjo man at- 
siųsti viską, ką gali. Ji buvo nustebinta ir maloniai mano laiško nu- 
teikta, bet niekaip nepatikėjo istorija apie vaiduoklį. Tačiau džiau- 
giasi, kad kažkas iš giminės domisi jos tyrinėjimais. Net jei ir ne apie 
mūsų ieškomą žmogų. Bibliotekininkė susidūrė su biurokratinėmis 


kliūtimis, bet mano, kad dėl giminystės ryšių ir nuolatinės šeimos 


166 


paramos mokyklai sugebės ką nors atkapstyti. Minėjo kažkokius laiš- 
kus. Artimiausiomis savaitėmis žada nukopijuoti ir atsiųsti. 

— Tai jau geras žingsnis į priekį, — linktelėjo Ovenas. — Kur 
kas didesnis nei mano. 

— Jei viskas pavyks ir jos mane užvers kalnais dokumentų, pusę 
jų perleisiu tau. 

— Mielai paimsiu. 

Pro atviras terasos duris pasigirdo nepatenkinti vaikų balsai. 

— Taip, ramybė negali tęstis amžinai... — atsiduso Klerė ir jau 
stojosi įsikišti į konfliktą. 

— Sėdėk, aš sutvarkysiu, — pasisiūlė Beketas. 

— Verčiau mėgaukis, — patarė jai Džastina. — Paikinimas dėl 
nėštumo irgi nesitęsia amžinai. Be to, turiu ledų, kuriais galime juos 
papirkti. Ar dar kas nors nori ledų? 

Aplink stalą iškilo miškas rankų. 

— Ačiū, — tarė Hopė, — bet man tikrai reikia grįžti. Kerolė jau 
ir taip per ilgai mane pavaduoja. Ačiū už pietus ir viską. Buvo tiesiog 
puiku. 

— Kada nors pakartosim, — pažadėjo Džastina. — Ir gal galėsi 
man parodyti tas laiškų kopijas, kai gausi? 

— Atnešiu iškart, kai tik gausiu. Labanakt. 

Raideris įbedė pirštą į savo kelį, išlaukė apie dvidešimt sekun- 
džių, tada pakilo nuo stalo. 

— Tuoj grįšiu. 

Ovenas garsiai pamėgdžiojo bučinio garsą. Atsisukęs Raideris 
parodė didįjį pirštą ir nuėjo. 

— Tie mano berniukai velniškai mandagūs... — atsiduso Džas- 
tina. 

Raideris sugavo ją dar prieš įsėdančią į mašiną. 

— Luktelėk. 


Hopė staigiai atsisuko. 

— Kada antradienį būsi laisva? 

— Turėčiau apie penktą. Gal pusę penktos. 

— Tinka. Ar galėčiau pasinaudoti dušu? 

— Tai juk jūsų svečių namai. 

— Ne esmė, kieno jie. 

— Tada — taip, galėsi pasinaudoti dušu. Bet kuriame numeryje. 

— Gerai. 

Kai jis daugiau nieko nepratarė ir tik stovėjo, įdėmiu žvilgsniu 
keldamas jai jaudulį, Hopė pakreipė galvą. 

— Na? Ar pabučiuosi mane atsisveikindamas? 

— Kad jau paminėjai... 

Jis užėmė jai kvapą, sukėlė geismą. Hopė pasijuto apsvaigusi ir 
drebanti. Tobula netikėto vasaros vakaro pabaiga, — pagalvojo ji. 

— Iki antradienio šito turėtų užtekti. 

Hopė nusijuokė, papurtė galvą ir įsliuogė į mašiną. 

— Tikėkimės, žave tai palaikys. Labanakt. 

— Aha. 

Raideris stebėjo ją nuvažiuojančią. Pasukusi į motinos keliuką, 
ji praūžė lyg banga. 

Jis liko stovėti kur stovėjęs. Atbidzenęs Kvailiukas atsitūpė ant 
jo kojų ir kaip šeimininkas įsispoksojo kažkur į tuščią erdvę. 

— Ajėzau, Kvailiuk, ką ji man daro? Kas tai, po velnių? 

Truputį sunerimęs, kad gali rasti atsakymą į savo klausimą, jis 


nusivedė šunį atgal į namus. 


11 skyrius 


2 užtruko ilgiau nei jis tikėjosi, bet tai nieko naujo. Re- 
montai ėjo pagal planą, o kai šokinėji tarp dviejų stambių projektų, 
visi planai nueina velniop. 

Nebent tu — Ovenas. 

Visgi vienas stogas pagal projektą jau buvo parengtas dengti 
malksnomis, o kitas — montuoti gipskartonio plokštes ir pamūryti. 
Raideris pažiūrėjo per automobilių aikštelę į stovintį prie pastato di- 
džiulį keliamąjį kraną. Naujas stogo karkasas visiškai pakeitė jo for- 
mą, erdvės pojūtį ir pusiausvyrą. Dabar net aklas pastebės skirtumą, 
pamanė Raideris. 

Tada jis išmetė visus projektus iš galvos. Nebenorėjo galvoti 
apie skiedras ir gipskartonio plokštes. Jis tik troško galvoti apie tai, 
kaip Hopę Bomont nusitempti į lovą. 

Iš tiesų tai jis nenorėjo apie tai galvoti. Jis jau norėjo tai padaryti. 

Raideris įslinko į priimamąjį ir greitai apsidairė. Kaip visada 
viskas tvarkinga. Akimirką jis įsivaizdavo save pirmąkart čia įeinantį 
kaip svečią. Taip, tikrai norėčiau čia pasilikti, nusprendė jis. 

Sukant virtuvės link, iš savo kabineto išėjo Hopė su juo pasis- 


Veikinti. 

Ji irgi visa buvo tvarkinga — nuo trumpos vasariškos suknelės, 
seksualių aukštakulnių ir purių žvilgančių plaukų plazdėjimo. 

Kai šuo prie jos pribidzeno, Hopė stabtelėjo. 

— Kvailiukas visada vaikšto kartu, — pasiteisino Raideris. 

— Aišku, — Hopė pavaizdavo, kad jį glosto. — Bandžiau tau 
prisiskambinti į mobilųjį. 

— Pamiršau jį įkrauti, — numojo Raideris. Mintis, kad tūks- 
tančius kartų galėjęs skambėti telefonas nepertraukė jo darbo, buvo 
visai maloni. — Jei norėjai man ką nors užnešti, galiu dabar paimti. 
Jei tik greitai atneši. 

— Ne, ne dėl to. Aš... 

Nespėjus ištarti iki galo, jis sučiupo ją ir prisitraukė prie savęs. 
Taip atrodydama ji negali tikėtis, jog vyras, su kuriuo ji sutiko mie- 
goti, nenorės jos išmėginti, pagalvojo Raideris. 

Velniškai puikus mėginys, per dvi sekundes nusprendė jis. Būtų 
gerai iškart traukti viršun. Jei ji norės pasikalbėti — galėsim pasikal- 
bėti ir vėliau. 

Daug vėliau. 

— Lipkim į viršų. Pasirink numerį ir čiupk raktą. 

— Palauk, Raideri... 

— Prieš tai nusiprausiu po dušu, — jis kiek per vėlai prisiminė, 
koks per visą dieną išprakaitavęs ir purvinas. — Arba dar geriau — 
nusiprausk kartu su manim. 

— O varge, — atsiduso Hopė ir atsitraukė. — Skamba nuosta- 
biai. Bet aš turiu svečių. 

Kokia kalba ji šneka? 

— Ko turi? 

— Svečių. Jie „Vestlio ir Baterkapės“ numeryje. Atsitiktiniai kli- 
entai. Atvyko prieš kelias valandas. Bandžiau tau paskambinti, bet... 

— Juk šiandien neturėjo būti svečių! 


— Žinau. Ir tikrai nieko nebuvo. Bet prie durų pasirodė porelė 

ir paprašė kambario. Negaliu išvyti žmonių, kurie atvyksta į svečių 
namus, norėdami pernakvoti. Argi tau patiktų, kad taip elgčiausi su 
svečiais? 

Raideris spoksojo į ją. Trumpa vasarinė suknelė, ilgos kojos, 
kiaurai veriančios rudos akys... 

— Ar rimtai klausi? 

— Raideri, tai mano darbas. Patikėk manimi, norėjau jiems at- 
sakyti, bet negaliu to padaryti. 

— Tu velniškai bjauriai atsakinga. 

— Taip, aš tokia, ir tai viena iš priežasčių, kodėl tavo mama 
mane pasamdė. Tas vaikinas su mergina pabėgo iš namų ar dar keti- 
na. Rytoj eis įregistruoti santuokos. Jie važiavo čia ilgą kelią. 

— Kuo jiems netinka motelis? Nuvešiu juos ten ir sumokėsiu 
už kambarį. 

— Raideri, — nervingai sukikeno Hopė, mėgindama paslėpti 
susierzinimą. — Kadangi jie nekels vestuvių, tas vaikinas norėjo pa- 
dovanoti savo mylimajai ką nors ypatinga. Mūsų svečių namus sura- 
do savo „iPad'e“ internete, kai buvo sustoję pailsėti. Bet neskambino 
mums, nes norėjo ją nustebinti. Jie užsisakė dvi naktis. Jos bus visas 
jųdviejų medaus mėnuo, nes netrukus jie privalės grįžti į darbus ir 
apie viską pranešti savo šeimoms. 

— Kodėl jie visa tai tau papasakojo? 

— Nustebtum, jei sužinotum, kiek daug žmonės pasakoja svečių 
namų šeimininkėms. Be to, jie — jauni, susijaudinę, įsimylėję ir gal 
baiminosi, kad jei nepapasakos savo meilės istorijos, neišnuomosiu 
jiems kambario. Net jei čia nedirbčiau, ji mane sujaudintų. Jis mergi- 
nos tėvui nepatinka. 

— Man jis tuo labiau nepatinka. 

— Na, žinoma. Man labai gaila, bet... 

— Kas ten vyksta? — pertraukė Raideris ir pajudėjo durų 
link. — Ar kažkas rėkia? 

— Jie vėl tai daro, — gūžtelėjo pečiais Hopė, atsisukus Raide- 
riui surauktais antakiais. — Jie i47a1 norėjo kambario. 

— Tai... oho, — pakreipęs galvą Raideris klausėsi dar minutė- 
lę. — Mes juk dvigubai viską izoliavom — per aukštus, lubas, sienas. 
Ar visada šitaip girdisi? 

— Ne, ne, ačiū Dievui! Tai nenormalu. Manau, tai dažnis. 

— Kiek kartų per porą valandų jis ją jau išdulkino? 

— Kalbėjau ne apie tą dažnį... — bandė atsakyti ji, tada paste- 
bėjo kaip Raideris nusiviepė. — Cha cha. Nors šitas irgi. Bet turėjau 
omeny, tie garsai — kaip radijo dažnis. Be to, jie atsidarę langus. 

— Tikrai? — Raideris priėjo prie durų ir klausėsi riksmų, aik- 
čiojimų ir žviegimų, bet Hopė patraukė jį už rankos. 

— Liaukis! — ji vos sulaikė juoką. — Taip nemandagu ir nepa- 
doru. Grįžk atgal. 

— Jis vietoj manęs dulkinasi prie pravirų langų. Nusipelnau 
bent pasidžiaugti kito sėkme. 

— Nereikia. Eime, — Hopė jį įsitraukė vidun, o paskui nusku- 
bėjo prie bufeto ir įjungė savo „iPod'ą“. 

— Kam taip darai? | 

— Kad nereikėtų jų klausytis. 

— Tik nepasakok, kad nesiklausei. 

— Tik iki tiek, kol supratau, ką jie daro. Ir gal dar kelias sekun- 
des po to. Man labai gaila, Raideri, bet... 

— Galim prie jų prisiderinti. 

— Ką? 

— Jiedu užsiėmę, — Raideris iškėlė nykštį į lubas. — Labai 
užsiėmę, tad nesijaudina, ką darai tu. 

— Ne, negaliu. Ne tik todėl, kad tai būtų nepatogu ir neprofe- 
sionalu. Aš privalau būti paslaugi. Kada nors jie išeis iš kambario ir 
užsimanys pavalgyti. 

— Nes sudegino daug kalorijų. 

— Tikriausiai. Tad kai jie išeis, man reikia būti pasiekiamai. 
Raideris prisimerkė. 

— Lažinuosi, buvai skautė. 

— Pralošei. Neturėjau tam laiko. Klausyk, turiu daugybę maisto. 


Eiverė pagamino nuostabių patiekalų, kuriuos tereikia pašildyti. Ga- 


lėtum bent jau užvalgyti ir išgerti. 


Raideris tikrai neketino eiti namo ir veltėdžiauti. 

— Noriu nusiprausti po dušu. 

Hopė šyptelėjo. 

— Išsirink bet kurį numerį. Išskyrus „Vestlio ir Baterkapės'. 

— Paimsiu štai šitą. Jis toliausiai nuo... svečių. 

— Puikus pasirinkimas. Atnešiu raktą. 

— O aš pasiimsiu iš mašinos kitus drabužius. 

Jis išėjo į lauką jai nespėjus pasakyti, kad pasiimtų ir šunį. 

— Tupėk čia, — liepė ji Kvailiukui ir pasuko į kabinetą rak- 


to. Tikėdamasi, kad šuo pakluso, nuskubėjo į „Margaritą ir Persį“, 


atrakino duris, uždegė šviesas ir įgudusiu svečių namų šeimininkės 


žvilgsniu greitai perskrodė kambarį. 


tos 

Kai Raideris grįžo su nedideliu ryšulėliu, ji ištiesė raktą. 

— Supranti, kaip čia viskas veikia, ar ne? 

— Viską, išskyrus tave. Bet perprasiu. 

— Ne taip jau sudėtinga. 

Jiedu akimirką pastovėjo tarpduryje. 

— Galėtum ant priimamojo stalo pastatyti kortelę, palikti „Ves- 
numerį ir pakuotę alaus. 

— Taip, Bunsboro svečių namai ir garsėja tokiu aptarnavimu. — 


Hopė palietė Raiderio ranką. — Rytoj man laisvadienis. Būsiu laisva 


iki devintos, gal dešimtos. Galėčiau pas tave atvažiuoti. 


— Šįkart turėtų pavykti. Aš neįsileidžiu atsitiktinių svečių. 


— Tuomet aš pateikiu išankstinį užsakymą, — Hopė atsitraukė, 


ketindama uždaryti duris. 

Jis reagavo geriau nei ji tikėjosi. Tiesą sakant, geriau net už ją 
pačią. 

Hopė grįžo į virtuvę ir išsitraukė Eiverės pagamintą maistą. Pa- 
statė ant silpnos ugnies, kad bet kada atėjęs Raideris galėtų valgyti. 
Tada atsikimšo butelį vyno ir atsikvėpė. Nusipelniau taurės vyno. — 
nusprendė ji. 

Rytojų paskirsiu asmeniniams reikalams. Ir važiuosiu pas Rai- 
derį. Tikriausiai vis tiek taip geriau. Jokių trukdymų, problemų, jokių 
dvasių, kurios vėl mėgintų blaškyti dėmesį. Būsim tik mudu. 

Hopė žvilgtelėjo žemyn, kur ant grindų parpė Kvailiukas. 

Na, trise, pasitaisė ji. 

Moteris išėmė iš spintelės dvi taures ir jau ketino pilti, kai išgir- 
do žingsnius ant laiptų. 

Na, žinoma, pagalvojo ji ir padėjo taures atgal. 

Gelsvi Cipo Berou plaukai styrojo pasišiaušę kaip spygliai. Jis 
dėvėjo tuos pačius suplėšytus džinsus ir išblukusius marškinėlius su 
„Foo Fighters“, kuriais vilkėjo ir registruodamasis. Tik dabar juos 
buvo apsivilkęs išvirkščius. Hopė abejojo, ar jis tai pastebėjo. 

Jis nusišypsojo mieguista, nuo sekso apsvaigusia šypsena, kuri 
Hopei sukėlė pavydą. 

— Labas, — prabilo jis. — Atleiskit, kad trukdau. 

— Netrukdote. Kuo galiu padėti? 

— Mudu su Marle užsimanėm užvalgyti, tai norėjau paklaus- 
ti — ar čia kur galima nusipirkti maisto išsinešti ir... 

— Paprasčiau nebūna. 

Nors vienas lankstinukas buvo jų kambarių pakete, Hopė ati- 
traukė stalčių ir išėmė „Vestos“ meniu. 

— Ši picerija — tiesiai kitapus gatvės. O jei pageidausite, prista- 
tys į kambarį viską, ką užsisakysite. 

— Tikrai? Jėga. Pica — tiesiog idealu. Ji juk skani, tiesa? 


— Labai skani. Kai tik išsirinksite, mielai užsakysiu. 

— Žinau, kokia patinka Marlei, — jo veidas nušvito. — Paim- 
sim didelę porciją su peperoni ir juodosiomis alyvuogėmis. Ir ką nors 
iš desertų. Štai šitą „Šokoladinį dekadansą“. Irgi turėtų būti skanu. 

— Tikrai bus skanu. 

— Arjie atneš į kambarį? Pabels į duris? 

— Žinoma. Ar norėtumėte nemokamo vyno butelio? 

— Rimtai? Taip, būtų puiku. 

— Raudonojo ar baltojo? 

— Hm, gal pati išrinkit? Ar galiu dar paimti porą kokakolos? 

— Luktelėkit. 

Hopė paėmė padėklą, ledų kibirėlį, įstatė ten dvi skardines ko- 
kakolos, pridėjo sau atsikimštą vyną ir dvi taures. 

— Kaip kietai... Marlė apšalusi nuo kambario. Mes netgi užsi- 
žiebėm židinį. Paskui sukaitom, tai atsidarėm langus. Bet juk žinot, 
kaip romantiška, kai dega židinys. 

Hopė burnoje prikando žandą. 

— Neabejoju, kad taip. Aš... O, Raideri, čia — Čipas. 

— Labas, — tarė Čipas. 

— Kaip laikotės? 

— Šauniai. 

— Ar man padėti jums nunešti? — pasisiūlė Hopė. 

— Ne, ačiū, nusinešiu pats. O jūs užsakysit picą ir visa kita? 

— Tuoj pat. Per dvidešimt minučių. 

— Jėga. Marlei labai patiks vynas. Ačiū. 

— Prašom. 

Čipui išsinešus padėklą, Hopė pridėjo ranką prie lūpų, bandy- 
dama sulaikyti juoką. 

— Jėga, — sumurmėjo ji. 

— Kiek jam, dvylika? 

— Dvidešimt vieneri. Abiem. Jai sukako tik praeitą savaitę. Jie- 


du man pasirodė tokie jauni, kad net paprašiau tapatybės kortelių, — 

paaiškino Hopė ir ištraukė dar vieną butelį vyno. — Kol užsakinėsiu, 
gal atidarytum vyną? Jei labiau nori alaus — yra šaldytuve. 

— Tiks ir vynas, — Raideris atkimšo, pripildė abi taures ir link- 
telėjo į viryklę. — K3 verdi? 

— Šildau, nes negaliu prisiimti nuopelnų už virimą. Jautienos 
medalionus, keptą lašišą, svieste troškintas morkas ir žirnelius. 

— Atrodo, bus skanu. 

Ji ištiesė Raideriui užkandį. 

— Paragauk ir įsitikinsi. 

Jis atsikando. 

— Skanu. Raudonplaukė turi braižą. 

— Tikrai. Kai dar mes mokėmės koledže, ji dirbo picos užkan- 
dinėje. Visada atskirdavau, kuri pica jos. Tiesiog josios būdavo daug 
skanesnės. 

— Ji pasinėrė į „Vestą“ ir pasistengė, kad ši suklestėtų. 

— Eiverė atsiduoda viskam, ko imasi, — sutiko Hopė. 

Nusprendusi, kad jau galima pradėti pirmąją vakaro dalį, Hopė 
pridėjo į indelį alyvuogių ir pastūmė ant stalo. Užkandžiaus ir šne- 
kėsis čia, pietaus — valgomajame. Trečioji dalis turės palaukti iki ry- 
tojaus. 

Šuo palindo po kėdėmis. 

— Ar nustebai, kai Eiverė susikukavo su Ovenu? 

— Nelabai. Jis ją dar nuo vaikystės įsimylėjęs, — atsakė Raideris. 

— O Beketas Klerę — nuo vidurinės. Ir visus tuos metus apie 
Ją svajojo. 

— Jis visada žinojo, kad Klerė priklauso Klintui. Jis gerbė pasi- 
rinkimą. Paslapčia kankinosi, — pridūrė Raideris. — Tik gyvenant 
su juo tai nebuvo jokia paslaptis. Jis kūrė visokias šūdinas „meilė iš- 
plėšė širdį iš mano krūtinės“ tipo dainas ir staugdavo jas kambaryje, o 
mudu su Ovenu grasindavome sumušti jį būgno lazdelėmis. 


— Tikrai? — nusijuokė Hopė, bandydama įsivaizduoti. — Kaip 

miela... Turiu omeny, kad kūrė dainas, o ne ketinote mušti. Ar drau- 
gavai su Klintu? 

— Taip, bet ne artimai. Kartu žaisdavom futbolą, kelis kartus 
gėrėm. Jo mintys daugiausia sukosi apie Klerę — kaip ir jos apie jį, 
bei stojimą į kariuomenę. 

— Jie abu buvo tokie jauni... kaip Čipas su Marle. 

— Kas tokie? 

— Tie svečiai „Vestlyje ir Baterkapėje“ — tuoj taps jauna- 
vedžiais. Su Klere mane supažindino Eiverė. Tai įvyko jai grįžus į 
Bunsborą, kai žuvo Klintas. 

— Tas laikotarpis jai buvo labai sunkus. Ji atrodė... 

— Tęsk, — paragino Hopė, kai Raideris užsikirto. — Papasa- 
kok man. 

— Atrodė labai trapi. Lyg aštresniu žvilgsniu galėtum ją sudau- 
Žyti į šipulius. Du vaikai, galima sakyti, dar kūdikiai, trečiasis pilve... 
Bet ji nebuvo trapi. Klerės valios tvirtybė stipresnė už visų, kuriuos 
pažįstu. 

Hopė pagalvojo, kad nuo pat to laiko, kai susipažino, Raideris 
nebuvo tiek šnekėjęs apie kokį nors kitą žmogų. Negana to, ji atrado 
jame nuoširdų prieraišumą ir Žavėjimąsi. 

Ji nujautė tą prieraišumą ir žavėjimąsi jos draugėmis, bet garsiai 
ištarti žodžiai ją sujaudino. 

— Aš laiminga, kad mano gyvenime yra Klerė su Eivere. Jei 
nebūtų, tai dabar turbūt gyvenčiau Čikagoje. Manau, ten būtų pasi- 
sukusi mano kompaso rodyklė po to, kaip su manimi pasielgė Džo- 
natanas. Bet Bunsbore geriau. 

— Nesuprantu, kuo jis tave patraukė. 

Hopė gurkštelėjo vyno ir nužiūrėjo Raiderį. 

— Ar tikrai nori žinoti? 

— Jei jau prabilai, pasakok. 

— Gerai. Nenoriu savęs lyginti su Klintu, neprilygstami ir jo at- 


sidavimas bei pasiaukojimas. Bet kaip ir jis, turėjau gyvenimo planą. 

Tai būdinga mūsų šeimai. Mano sesuo nuo aštuonerių norėjo būti 
veterinare, o brolis visada troško tapti teisininku. Man labai patiko 
viešbučiai, problemos ir jų sprendimai, žmonės, pastovumas ir nuo- 
latinė kaita. Tad mano gyvenimo tikslas buvo valdyti viešbutį. Man 
patinkantį viešbutį mėgstamame mieste. Taip atsirado „Wickham“ 
viešbutis. Džonatanas buvo „Wickham“ dalis ir, kaip tada maniau, 
toks pat klasiškas ir elegantiškas. 

— Tokie yra tavo skonio vyrai. 

— Klasikiniai ir elegantiški vyrai traukia, — patvirtino ji. — Ir 
patikėk manim — Džonatanas buvo tikrai žavingas. Jis išmano apie 
meną, muziką, vyną ir madas. Aš mokiausi, troškau siekti daugiau, ir 
jis mane skatino. Dėmesys jaudino ir glostė savimeilę. Jo šeima atvėrė 
man savo namų duris. Svaiginamas jausmas. Mano gyvenimo planas 
prasiplėtė. Svajojau: vadovausiu „Wickham“, ištekėsiu už Džonata- 
no. Būsime viena įtakingiausių Vašingtono porų. Rengsiu nepakar- 
tojamus priėmimus, puikiai vadovausiu viešbučiui, tada susilauksime 
dviejų vaikų, kuriuos dievinsime ir taip toliau. Žinau, kaip tuščiai 
tokios svajonės skamba. 

— Nemanau. Čia toks gyvenimo planas. 

— Maniau, myliu Džonataną, ir tai visa ko pagrindas. Bet iš 
tiesų nemylėjau, — ištarusi ir galutinai suvokusi tai, Hopė pajuto ir 
skausmą, ir ramybę. — Jis nesudaužė man širdies, nors iš tiesų turėjo. 
Daug blogiau — jis palaužė mano dvasią, sugniuždė savigarbą. Po 
to labai sunku atsigauti. Bet jis nesudaužė man širdies. Todėl dabar 
suprantu, kad tam tikra prasme ir aš juo pasinaudojau. 

— Nesąmonė. 

Staigi ir atžari Raiderio nuomonė ją nustebino. 

— Tikrai? 

— Tikrai. Sakei, jis tau rodė daug dėmesio. Jo šeima laimino 
jūsų santykius. Turėjai visas teises manyti, kad pagal tavo gyvenimo 
planą viskas vyksta teisingai. Ir manei, kad jį mylėjai. Gal ir buvai 


kvaila. Bet tu nesinaudojai Džonatanu. 

Hopė pasvarstė. 

— Manau, man labiau patinka girdėti, kad juo pasinaudojau, o 
ne buvau kvaila. 

— Vis tiek viskas baigta. 

— Taip, baigta. Na, o tu? Abu tavo broliai daugelį metų išsau- 
gojo meilę savo dabartinėms gyvenimo draugėms. Ar kam nors bus 
perduotas fakelas? 

— Man? — Raiderį ši mintis kiek pralinksmino. — Ne. Jis 
Beko ir Oveno. 

— Niekas nesudaužė širdies ir nepalaužė dvasios? 

— Taip, sudaužė. Kameron Dias. Ji net nežino, kad aš toks eg- 
zistuoju. Sunku tai ištverti. 

Hopė ir vėl nusijuokė. 

— Aš turiu tokią pačią problemą dėl Bredlio Kuperio. Kodėl jie 
tokie nesupratingi? 

— Tikrai. Juk mudu tokie pat seksualūs kaip ir jie! 

— Neabejotinai. Be to, tu su tuo įrankių diržu atrodai kur kas 
natūraliau nei Bredlis. Įrankių diržai irgi seksualu, — paaiškino 
Hopė. — Jie kaip laukinių vakarų kaubojų ginklų dėklai. Kai vyras 
tokį segi, moteris žino, kad jis gali save suvaldyti. 

— O tas įrankių diržas daug sugeba... 

Hopė nukreipė į jį pirštą. 

— Tau patinka mano bateliai. 

— Tie kojūkai? 

— Taip, kojūkai. Dažnai apie juos pasakai, o tai rodo, kad paste- 
bi. Tad turėjai pastebėti, kaip, juos avint, atrodo mano kojos, — Hopė 
Ištiesė vieną ir pasuko pėdą. — Neblogos kojos, — pakreipė ji galvą ir 
šyptelėjo. — Gal ne tokios ilgos kaip Kameron, bet vis tiek neblogos. 

— Tu teisi, — Raideris sugriebė blauzdą ir prisitraukė prie savęs. 
Kai jo ranka pradėjo ja slysti, Hopė pritraukė koją ir greit atsistojo. 

— Jau reikėtų valgyti. Padengsiu stalą valgomajame. 

Tada jis tiesiog ją sugriebė, o kita ranka išjungė viryklę. Tada 
prispaudė ją nugara prie sienos ir ėmėsi veiksmo. 

Šįkart greita ir nekantri buvo ne tik jo burna, bet ir šiurkštokos 
rankos. Aistra, kuri visad suliepsnodavo jos kūne jį išvydus, dabar 
prasimušė ir privertė drebėti kelius. 

Nedrąsiai šmėstelėjo mintis, kas būtų, jei čia dabar užeitų koks 
svečias. Bet toji mintis buvo bejėgė prieš galingą traukos jėgą. 

— Lik čia, — įsakė Raideris šuniui. Kvailiukas atsiduso ir vėl 
susirangė. 

Kai jis sugriebė ją už rankos, traukdamas iš kambario, Hopė vis 
dar svirduliavo. 

— Raideri... 

— Jie turi vyno, picos ir sekso kiek nori. Būtų tikras stebuklas, 
jei išeitų iš numerio anksčiau nei rytoj rytą. 

Raideris trumpam sustojo prie Hopės kabineto paimti raktą. 
Tik ne „Margarita ir Persis“ su tom dvigulėm lovom, pagalvojo jis. 

— Geriau viršuje, su didesne lova. 

— Aš ne... 

— Nori lažintis? 

Ir ne jos bute. Prasikeiksiu, jei teks ją temptis net į ketvirtą aukš- 
tą, pagalvojo jis. 

Raideris pagriebė „Titanijos ir Oberono“ raktus ir išsitempė 
Hopę į laiptinę. 

— Bet jei jiems ko prireiks... 

— Jie turi viską, ko jiems reikia. Eime. 

Prie laiptų jis atgręžė ją į save, prispaudė nugara į sieną ir ėmė 
bučiuoti, kol net mintis apie pasipriešinimą tapo ne tik ne;manoma, 
bet ir absurdiška. 

Jei ji dabar jo neužvaldys — tiesiog sprogs. Tuomet jau niekas 
nebeturės namų šeimininkės. 


— Greičiau, — išsprūdo jai ir dabar jau ji pradėjo tempti Raider. 

Jiems pasiekus trečią aukštą, uždususi nuo kopimo laiptais ji 
prie jo prigludo. Dabar jau jos rankos veržėsi ir graibstė, slydo jo 
šlaunimis ir nugara, jiedviem beklupinėjant durų link. 

— Greičiau, greičiau, greičiau... — išdainavo ji ir įsikando į jo 
petį, kol jis krapštėsi su raktu. 

Raiderio rankos drebėjo. Tą jis būtų palaikęs silpnumo ženklu, 
jei apskritai būtų galėjęs mąstyti. Dabar jis galėjo tik trokšti. Atvėręs 
duris, jis įstūmė Hopę į kambarį ir nė nepagalvojo jas užrakinti, kai 
miegamajame abu nukrito po baldakimu. 

— Nenusimauk kojūkų, — paprašė jis. 

Hopė nusijuokė ir ėmė jį tempti prie savęs. Kai ploną suknelę 
nutraukė iki juosmens, jos juokas pavirto į kupiną malonumo aikte- 
lėjimą. 

Jo burna, rankos, kūnas, kvapas... Tik jų ji norėjo, tik jų despera- 
tiškai geidė. Troško pajusti jį savo viduje — stiprų, kietą, beprotišką. 
Troško to labiau nei kvėpuoti. 

— O, taip, taip... — ji pasuko savo veidą prie jo kaklo. — Visko, 
viską, visur... 

Ją užplūdusi didžiulė banga pagaliau sušniokštė. Karštis, ma- 
lonumas, panikos ir beprotybės šuorai. Stiprios rankos ant jos kūno, 
alkana burna ant jos krūties. Imanti, duodanti, naikinanti. 

Dar, dar, dar... 

Jis pajuto traukiančias jo diržą rankas ir karštą jos kvėpavimą 
prie ausies. Viskas susiliejo. Jos prisilietimas buvo švelnus lyg šilkas, 
minkštas kaip vanduo ir karštas it lava. Ji šūktelėjo iš palengvėjimo, 
kai jis nubraukė jos suknelę ir rado ją. Judesiai, aukštyn žemyn, jos 
šlaunys, rankos, kojos... 

Jos burna surado jo burną ir godžiai sučiupo, o jos šlaunys pakilo 
ir apglėbė jį. Geismo peiliai raižė jo kūną, kai jis nusitraukė džinsus 


žemyn ir suėmė jos apsivijusią ranką. 

Ir jos kojos apsivijo jo liemenį. Jie paėmė vienas kitą visa be- 
protybe, greičiu ir žūtbūtiniu smarkumu, iki viskas sprogo ir užliejo 
malonumas. 

Ji prigludo prie jo, visu kūnu drebėdama po sukrėtimo ir tri- 
umto. Tada suglebusi atitraukė rankas. Išsekęs jis nukrito ant jos ir 
gulėjo laukdamas, kol kūnas ir protas vėl susijungs. 

Ji mane sutriuškino — buvo pirmoji į galvą atėjusi mintis. 

Jis miglotai suvokė, kad tebeavi batus. Džinsai rangėsi kažkur 
apačioj apie kulkšnis, o jos suknelė buvo susisukusi apie jos liemenį. 

Ne visai taip, kaip jis planavo. Ir toli, toli gražu ne tai, ko iš jos 
tikėjosi. 

Ji išsitiesė ir dejuodama atsiduso. 

— Dieve, Dieve, ačiū Dievui... 

— Meldiesi ar man dėkoji? 

— Ir tai, ir tai. 

Jis prisivertė nusiridenti nuo jos ir atsigulė šalia. Abu vis dar 
pusiau apsirengę, apsvaigę ir visiškai pasitenkinę. 

— Aš skubėjau, — ištarė Hopė. 

— Gali nesakyt. 

Ji vėl atsiduso ir užsimerkė. 

— Buvau visai išdžiūvusi. Praėjo daugiau nei metai. 

— Metai? Jėzau, tai man pasisekė, kad likau gyvas. 

Iš jos gerklės pasigirdo duslus juokas. 

— Patikėk manim — tikrai pasisekė. Dieve, tiek pinigų išleidau 
apatiniams, o jų niekas net nepastebėjo. 

Ne, nebuvo nieko, ko iš jos tikėjausi. Bet buvo viskas velniškai 
geriau. 

— Kur jie yra? 

— Na va, sakiau? O aš juos dar tebedėviu. Tik jie yra ne ten, kur 
turėtų būti. 

Tebegulėdamas ant nugaros jis ištiesė ranką ir perbraukė pirš- 


tais nėriniuotą liemenėlę, susisukusią apie liemenį kartu su suknele. 

— Gali dabar viską pasitaisyti. Kitą kartą pasistengsiu įvertinti 
prieš juos nutraukdamas. Kitąsyk mylėsimės visiškai nuogi. 

— Būtų maloni permaina. Tavo labai gražus kūnas, bet... na, 
skubant... 

Ji pasuko galvą ir tyrinėjo jo profilį; — tuos stiprius kaulus, raiš- 
kius išlinkimus. Po akimirkos jis pasuko savo veidą. Jiedu įsistebeilijo 
vienas į kitą. 

Ji tokia velniškai graži... Taip atrodyti — tikras nusikaltimas. Ji 
gali atimti bet kuriam vyrui protą. 

— Mes turbūt kvailai atrodom, — sumurmėjo ji. 

— Tai nežiūrėk. 

— Nežiūrėsiu, jei ir tu nežiūrėsi. Ar išalkai? 

— Koks provokuojamas klausimas... 

Segdamasi liemenėlę Hopė šyptelėjo. 

— Gal leiskimės žemyn pavalgyti ir apsimeskime, kad esame 
civilizuoti suaugę Žmonės? 

— Ar ne per vėlu? 

— Niekada ne per vėlu būti civilizuotam. 

— Verti mane galvoti apie tuos vaikus „Vestlyje ir Baterkapėje“. 

— Eiverė pagamino mums skanaus maisto. Reikia jį suvalgyti. 
Be to, taip atsiras galimybė man būti pasiekiamai svečiams. Galim 
ten nusinešti ir vyno. Jo dar turėtų būti. Galėsi įvertinti mano nau- 
Juosius apatinius. 

— Neblogas planas, — Raideris pasikėlė ir užsitraukė glaudes 
kartu su džinsais. — Gal kitą kartą prieš tau ant manęs užšokant, 
suspėsiu nusimauti ir batus? 

Hopė įsirangė į suknelę ir šyptelėjo. 

— Nepažadu. 

aideriui ne itin sekėsi nusakyti santykius su Hope. Mudu 
ne visai susitikinėjam. Nesam tikri draugai. Tetos Kerolės apibūdini- 
mas „artimai draugaujantys“ irgi nevisiškai tikslus, mąstė jis. 

Bet kad ir kaip jis vertino šią situaciją, ji jam visai patiko. 

Tik dabar atsirado keistų pokyčių. Jis kur kas dažniau statė ma- 
šiną už „Vestos“ ar lengvojo kultūrizmo centro pastato negu už svečių 
namų. 

Ne dėl to, kad kas nors gali suprasti, kas vyksta. Jei domėtųsi, su- 
žinotų, o kas nors visada domisi. Tiesiog reklamuotis — ne jo stilius. 

Ir buvo dar keisčiau, kad dabar į svečių namų ketvirtą aukštą 
patekdavo iš kiemelio pusės. 

Kai kuriais vakarais, išgirdęs balsus apačioje, jis su Kvailiuku lip- 
davo į jos butą ir ten palaukdavo, kol ji baigs darbą. 

Ir pagavo save besidomintį svečių namų funkcijomis labiau, nei 
tikėjosi ar įsivaizdavo galįs. 

O tos funkcijos veikia tarsi suteptos alyva. Nieko keista, nes 
daugeliu atžvilgių Hopė — tarsi moteriškas Oveno atitikmuo, pa- 


stebėjo jis. 

Tikrindama kambarius, Hopė telefone rašėsi pastabas, kurias 
vėliau perkels į sąrašus savo kabineto kompiuteryje. Reikia naujų ba- 
terijų nuotolinio valdymo pulteliui „Niko ir Noros“ numeryje, tuale- 
tinio popieriaus — „Vestlio ir Baterkapės“, naujų kambario paketų, 
meniu lankstinukų, lempučių ir kt. 

Tausoja laiptus, spėjo Raideris. Nors ir taip per dieną bėgio- 
ja aukštyn žemyn begalybę kartų. Nuolat iš sandėliuko į biblioteką 
tempia vyną, gaiviuosius gėrimus, mineralinį vandenį, papildo kavos 
aparatą. 

Ji gyveno ir mirė pagal grafikus bei lipniuosius lapelius. Irgi kaip 
jo brolis. 

Kai ji svečių namuose aptarnaudavo svečius, jis prisigalvodavo 
visokių pretekstų jai sutrukdyti. „Gal šaldytuve yra alaus?“ — tarsi 
pats negalėtų jo atsidaryti ir pasižiūrėti. „Liko spagečių, gal pašildy- 
tum?“ — ir priverčia ją stovėti prie viryklės, tarsi negalėtų pasišildyti 
pats. 

Bet reikia pripažinti — malonu ją trukdyti, pagalvojo jis. 

Raideris manė, kad ji bus nepalenkiama, ko ir galima tikėtis iš 
tokio tipo žmogaus, gyvenančio ir mirštančio pagal grafiką, sąrašus ir 
lipniuosius lapelius. Bet prireikus, ji buvo pakankamai lanksti. Duo- 
davo, prisitaikydavo, paremdavo ar paleisdavo. 

Jis manė, kad ji ims kelti sąlygas ar reikalavimus dėl tam tikros 
jų... padėties. Bet ji tik plaukė pasroviui. Ir gausia banga su manim, 
pagalvojo Raideris, statydamas dar vieną papildomą langą lengvojo 
kultūrizmo centre. 

Tik apie Hopę pagalvojus, ji pasirodė horizonte. Skalbyklos 
darbuotojams ji padėjo vilkti krūvas patalynės ir rankšluosčių. 

Kokia ji velniškai žvali ir graži... Nors ją susimąsčiusią regėjo 
tr anksčiau, vėl pagalvojo, kad net ir taip ji sugeba sugriebti vyrą už 


gerklės ir gerokai žemiau. 

Kai kažkas įėjo pro vestibiulio duris, Hopė grįžtelėjo. Raideris 
prisiminė, kad Liepos 4-osios savaitgaliui buvo rezervuoti visi kam- 
bariai. Ją užkalbino ką tik atvykusios trys moterys. Iš taip toli jis jos 
negirdėjo, bet matė besijuokiančią. 

— Problemos dėl lango? 

— K3? — Raideris atsisuko, kai Beketas užėjo jam už nugaros. 

— O, taip, gražus vaizdelis... Klerė sakė, savaitgalį ten bus še- 
šiolika žmonių. 

— Juk atostogos, — sumykė Raideris ir vėl ėmėsi statyti langą. 

— Berniukai nekantrauja rytoj vykti į parką. Keliausim anksti, 
kad prieš fejerverkus jie spėtų pavalgyti ir nuleisti garą. Ir dar kad 
spėtume užsiimti geresnes vietas. Gaila, kad Hopė negalės eiti kartu. 

— Sakė, žiūrės į fejerverkus pro svečių namų viršutinio aukšto 
balkoną. 

Bet tai tikrai užknisa, susinervino Raideris. Jis neprisiminė, 
kada paskutinįkart sutiko Liepos 4-ąją be poros. Iš tikrųjų galėčiau 
ką nors pasikviesti, bet... 

— Ar neturi darbo? — mestelėjo broliui Raideris. 

— Sočiai turiu. Tu jau baigi langus. Stogdengiai dengia malks- 
nomis. Atrodo neblogai. Ovenas parašė iš „MacT's“ — Plieninės čer- 
pės jau pakeliui. Atrodo, šiandien jau galėsime pradėti jomis dengti. 

— Kitą savaitę čia atvyks galybė subrangovų, — Raideris atsi- 
traukė nuo lango. — Nepaleisk mamos, kol toji neapsispręs, kokio 
stiliaus karnizų pageidauja. 

— Kodėl aš turiu tai daryti? 

— Nes pirmiausia pagalvojau apie tave. 

Raideris žvilgtelėjo į laikrodį. Greitai priešpiečių pertrauka, bet 
nesinori palikti teritorijos, kadangi turi atvykti sunkvežimis su plie- 
ninėmis čerpėmis. 


— Ir dar gali nupirkti mums priešpiečius. 

— Nejaugi? 

— Negaliu dabar išeiti, kai čia tiek darbo. Be to, turiu apgalvoti 
keletą dalykų, kuriuos norėsiu su tavimi aptarti. 

— Ir vėl kokie nors pokyčiai!.. — žioptelėjo Beketas. 

— Tik nesinervink, širdele. Šį tą išsiaiškinsime, pritaikysime. Jei 
jau patys ketiname šioje vietoje mankštinti kaulus, tai noriu, kad čia 
būtų padorus apšvietimas. 

— Sutvarkysim šį reikalą. Tai ko užsakyti? 

— Maisto, — pamojus vienam meistrui, Raideris paliko Beketą 
sugalvoti. 

Jiedu nužingsniavo derėtis dėl planų į būsimos aerobikos salės 
kampą. Beketas žinojo, kad Raideris visad mėgsta ką nors patobu- 
linti. O Raideris žinojo, kad Beketas prieštaraus tik tada, jei pokyčiai 
susikirs su vizija ar iškreips urbanistinę koncepciją. 

— Sudarinėju mamai sąrašą, — ėmė pasakoti Beketas. — Vi- 
soms patalpoms reikia užsakyti galybę įvairiausių rūšių lempučių. Ji 
tiksliai žino, kaip viskas turėtų atrodyti. 

— Tik neleisk jai užsakinėti, kol nepatikrinai galios vatais. 

— Rai, dirbu ne su pirmu pastatu. — Beketas išsitraukė supyp- 
sėjusį telefoną. — Ovenas jau kieme su maistu. 

— Kąjis ten veikia? 

— Jei nori valgyti — einame ir sužinosime. 

Jis tikrai norėjo valgyti, o kiemelyje bus patogu stebėti, kada 
atveš plienines čerpes. Ir kadangi labai gerai įsivaizdavo, ką reikia 
toliau daryti, nevertėjo Beketui rodyti jokių brėžinių. 

— Dėl bambukinių grindų... — prabilo jis leisdamasis laiptais. 

— Mama dėljų apsisprendė, aš irgi neprieštarauju. Tad daugiau 
nėra apie ką kalbėti. Bambukas sutaupys daug laiko ir pinigų. O jei 
Juo išklosim gimnastikos salės grindis, atrodys tikrai gerai. 

— Atrodys nuobodžiai ir kasdieniškai. Bambukinės grindys tik- 


tų auditorijai, vidaus laiptams ir vestibiuliui. 

— Jei statysim medinius laiptus, tai bus tikra rakštis subinėj. 

— Dėl šito nenusileisiu, — burbtelėjo Beketas. — Ir garantuoju 
tavo subine, su rakštimi ar be jos, mama taip pat nenusileis. 

Jiedu nusileido į kiemelį, kuriame po žaismingu skėčiu sėdėjo 
Ovenas su trimis maisto dėžutėmis ir pluošteliu dokumentų. 

— Ėjau pro šalį, Hopė mane sučiupo ir liepė valgyti čia. Bet čia 
visai miela. 

— Ką atnešei? — Raideris atidarė dėžutės dangtį ir linktelėjo, 
radęs gruzdintų bulvyčių ir sumuštinį. — Puiku. 

— Sudarinėju lengvojo kultūrizmo centro eksterjero dažymo 
grafiką. Kad tie šlakbetonio blokai taptų panašūs į bet ką, išskyrus 
šlakbetonio blokus, laukia daug dažymo etapų ir ilgas procesas. 

— Tik jau nepradėk... — perspėjo Beketas ir atsikando sumuš- 
tinio. — Niekas ir nesitiki, kad tik užtepsim vieną sluoksnį, ir viskas 
bus baigta. Vis tiek atrodys bjauriai. 

— Dabar jau kiek gražiau, — pažymėjo Raideris. — Nors iš 
tikrųjų tavo teisybė. 

— O kas sakė, kad aš ne? — Ovenas ištiesė kojas ir pasukiojo 
pavargusį kaklą. — Sakau, kad galėtume tai įveikti, bet turime nusi- 
samdyti tą reikalą išmanantį subrangovą. Pirma — vieni užtruksime 
per ilgai, antra — pernelyg daug rizikos viską sugadinti. 

Raideriui nespėjus prasižioti, atėjo Hopė su padėklu. Ji pastatė 
ant stalo didelį ąsotį, stiklines ir sausainių lėkštelę. 

— Atšaldyta arbata, — paskelbė ji. — Ir dar — naujienos iš to 
pastato, kuriame ją pagaminau. Jau beveik liepos vidurys, o gyventojai 
visu pajėgumu pleškina krosnis. Sekmadienį sieks triženklį skaičių. 

— Ačiū. Nesijaudink dėl to, — mostelėjo Ovenas. — Eiverė 
minėjo, šį savaitgalį visos vietos užimtos? 

— O varge, tikrai. Dabar svečiai kažkuo užsiėmę, tad ištaikiau 
minutėlę. Daugybė domisi būsimu lengvojo kultūrizmo centru ir, 


naujuoju restoranu. Visi nori žinoti, kada juos atidarys. 

— Visi turės palaukti, — sumurmėjo Raideris. 

— Patariau jiems sekti naujienas mūsų interneto svetainėje ir 
„Facebook“ puslapyje. Praneškite, jei dar ko norėsite. 

Jai nuėjus vidun, Raideris pastatė ant stalo pusiau nugertą stiklinę. 

— Tuoj grįšiu, — tarė jis ir nusekė paskui. 

— Ar jis numano, kad įsimylėjo? — pamąstė Ovenas. 

— Raideris? Ne, po velnių. 

— Tai buvo retorinis klausimas. „MacT's“ atidarymas — rug- 
pjūčio vidury, — pilna burna pridūrė Ovenas. — Viskas juda į prie- 
kį. Žinau, ką Raideris mano apie galutinius terminus, bet problemų 
neturėtų iškilti. Manau, iki to laiko jis jau bus spėjęs suvokti, kad 
įsimylėjo. 

Hopė žengė į savo kabinetą, kai išgirdo atsidarančias ir užsi- 
darančias duris. Pasukusi atgal virtuvės link ji nusišypsojo, išvydusi 
Raiderį. 

— Sakiau Ovenui, kad jei sužvarbsite, galite valgyti viduje. Jei 
nori, galiu... 

Jis sugriebė ją. Visada griebdavo taip, lyg ji galėtų pasprukti. Ir 
bučinys buvo karštas kaip liepos mėnesio oras. 

— Norėjau tai padaryti, kad liaučiausi kraustęsis iš proto, — 
tarė jis. 

— Keista, mane tai veikia visiškai priešingai. 

— Na, visi išėję, tai... 

— Ne, — nusijuokė Hopė ir niūktelėjo jam. — Labai vilioja, bet 
negaliu. Aš įklimpusi į darbus. 

— Bet Kerolė... 

— Išėjo pas dantistą valytis šaknies kanalo. 

Jis užjaučiamai susiraukė. 

— Oi, nežinojau... 


— Išėjo, nes priverčiau. Ji ketino prisigerti skausmą malšinančių 

vaistų ir taip pratempti iki pirmadienio. O man pagelbės Lorė. Ne- 
trukus ji ateis iš knygyno. 

— O kol neatėjo ir reikia pagalbos, galiu paaukoti Beką. 

— Ne, nereikia. Kaip nors susitvarkysiu. 

Jis numanė, kaip Hopė praleis šią dieną ir savaitgalį su šešiolika 
svečių. Tai reiškė, kad ji neturės nė laisvos minutėlės. 

— Tau reikėtų pasiimti atostogų ar bent jau laisvą savaitgalį. 

— Rugsėjį ketinu pasiimti porą laisvų dienų ir patinginiauti. 

— Taip ir padaryk. Mama tikrai neprieštaraus. 

— Pagalvosiu apie tai, — Hopė mostelėjo ranka, kai suskambo 
jos telefonas. — Bet šitie svečių namai tikrai populiarūs. 

— Pasiimk laisvų dienų, — pakartojo jis ir paliko ją dirbti. 

Raideris vėl krito į savo kėdę ir paėmė sumuštinį. 

— Kerolė išėjo valytis šaknies kanalo, o mūsų svečių namų šei- 
mininkė dirba viršvalandžius. 

— Gali ją vadinti Hope, — pasiūlė Ovenas. — Juk su ja miegi. 

— Šaknies kanalą... — Beketas krūptelėjo nuo įsivaizduojamo 
skausmo panašiai kaip Raideris. — Ar Hopei reikia pagalbos? 

— Nežinau, ne mano sritis. Bet kai pas ją nėra svečių, tai ji dras- 
kosi ruošdamasi būsimiems svečiams, daro ten visokius rinkodaros 
šūdus ir panašiai. Jai reikia pailsėti. 

— Ar tik šiame pasiūlyme nėra kokių savanaudiškų tikslų? — 
grybštelėjo Ovenas. 

— Seksas — ne problema. Bet jei nusilakstys taip, kad nukris — 
įklimpsim į bėdą. 

— Taip, rimta priežastis. Be to, nė vienas mūsų nenori, kad ji 
dirbtų viršvalandžius. Tai... 

Ovenas nutilo, kai pro duris išbėgo Hopė. 

— Pusseserė atsiuntė dokumentus! — šūktelėjo ji. — Jų čia 


daugybė. Nežinau, kada rasiu laiko prie jų prisėsti, bet... 

— Duok man, — pasisiūlė Ovenas. — Pradėsiu tyrinėti. 

— Duosiu ir pasistengsiu surasti laiko pati paskaityti. Smagu, 
kad jau pasistūmėjome, — kalbėdama ji nesąmoningai padėjo ranką 
Raideriui ant peties. — Labai tikiuosi, kad sužinosime daugiau. 

— Gal prisėsk minutėlei? — Hopei nespėjus atsakyti, Raideris 
tiesiog truktelėjo ją ir pasisodino ant kelių. Kai ji stengėsi atsistoti, jis 
šyptelėjo broliams ir sugriebė ją tvirčiau. — Velniop tą orumą. 

— Mano orumas neįžeistas. O tu permirkęs prakaitu. 

— Juk karšta. Suvalgyk bulvyčių. 

— Ką tik valgiau jogurto, tai... 

— Tuomet tau tikrai reikia suvalgyti bulvyčių. 

Hopė puikiausiai žinojo, kad Raideris jos nepaleis, kol ji nepa- 
ragaus. Tad ištraukė vieną bulvytę iš dėžutės. 

— Štai. Dabar... 

— Užsigerk, — jis paėmė savo stiklinę ir įbruko jai į ranką. 

— Gerai, gerai... — Ji išgėrė ir pastatė stiklinę. 

— Rai mums sakė, kad tau praverstų pagalba, — užsiminė Ovenas. 

Hopė atsitiesė. 

— Ar kas nors skundėsi? 

— Ne, bet... 

— O ar aš skundžiausi? — atsakė ji už save. — Puikiai Žinau, 
su kuo galiu susidoroti, o su kuo — ne. Turėk tai omeny, bakstelėjo 
Hopė Raideriui alkūne į pilvą ir atsistojo. — Turiu grįžti į darbą. 

— Turi sušiktai didelę burną, Ovenai. 

— Tu tik sakei, kad... 

— Sušiktai didelę burną. Štai ir mūsų čerpės, — Raideris pasi- 
ėmė savo sumuštinį ir nuėjo. 

— Neabejotinai įsimylėjęs, — pastebėjo Beketas. 

— Bet juk jis tikrai sakė, kad ji persidirba. 

— Taip, nes jis įsimylėjęs. 

NT. 
(V S 


Jis nusiuntė jai gėlių. Raideris visada laikėsi taktikos: jėi mo- 
teris įsiuto, nesvarbu, dėl kokios priežasties ar kieno kaltės — vyras 
turi nusiųsti jai gėlių. Dažniausiai tai viską užglaistydavo. O paskui 
jis pamiršo apie gėles ir pasinėrė į darbą ir prakaitą, kol atėjo metas 
užrakinti pastatą nakčiai. Ir čia pasirodė ji. 

— Ačiū už gražias gėles. 

— Prašom. 

— Turiu tik minutėlę. Bet tai nereiškia, kad persidirbu. Tai reiš- 
kia, kad dirbu. 

Prakeiktas Ovenas, suirzo Raideris. 

— Aišku. 

— Nenoriu, kad savo šeimai skųstumeisi, jog negaliu susitvar- 
kyti su darbu. 

— Aš taip nesakiau. 

— Jei man prireiks pagalbos, pasikalbėsiu su Džastina. Pati 
moku kalbėti. 

— Žinau. 

Tuo pašnekesį vyrai paprastai ir baigia. Bet kaip jis ir numanė, 
Hopė ėmė jį ėsti — kaip ir dauguma moterų. 

— Raideri, ačiū, kad manimi rūpiniesi. Man malonu ir netikėta. 
Taip, kartais darbe patiriu nemažai streso ir įtampos kaip ir tu. 

— Nesiginčysiu. 

— Tuomet tau turbūt irgi reikėtų pasiimti atostogų, laisvą sa- 
vaitgalį ar panašiai. 

Raideris nusijuokė, kad Hopė naudojasi jo paties žodžiais. 

— Taip, turbūt. Tiesą sakant, kitas dvi dienas būsiu laisvas. 

— Kiek laiko iš jų praleisi dirbtuvėje, sudarinėsi kitos savaitės 
planą ar aptarinėsi su mama šį pastatą? 


Ji mane pričiupo, toptelėjo Raideriui. 

— Kažkiek. 

Įkrypavęs Kvailiukas įbruko nosytę jai į ranką. 

— Jis mano, kad aš ant tavęs pykstu. Tikrai taip nėra. 

— Tai gerai. 

Hopė priėjo ir pabučiavo jam skruostą. 

— Ateisi rytoj po fejerverkų? 

— Galiu. 

— Tuomet iki rytojaus. 

— Palauk! — šūktelėjo jis pavymui. — Gal nori nueiti į kiną? 
Ne šivakar, — pridūrė jis, pamatęs sutrikusį jos veidą. — Kitą savaitę, 
kai turėsi laisvą vakarą. 

— A... Galiu pabandyti ištrūkti. Mielai nueičiau. 

— Tai pasistenk ir pranešk man. 

— Gerai, — nusišypsojo ji, bet sutrikęs žvilgsnis liko. — Ar 
pirksi bilietą ir savo šuniui? 

— Pirkčiau, bet jo neleis. 

— Turi DVD grotuvą? 

— Aišku. 

— O mikrobangų krosnelę? 

— Kaip kitaip gaminčiau maistą? 

— Tai gal geriau aš atvažiuosiu pas tave? Galėsim visi trys ten 
pasižiūrėti filmą. 

Dabar jau jis nustebo. 

— Gerai, jei taip nori. 

— Trečiadienio vakare? 

— Puiku. Norėsi papietauti? 

— Ne, jei tu gaminsi mikrobangų krosnelėje. 

— Galėčiau ką nors iškepti ir ant grotelių. 

— Tinka. Ateisiu apie šeštą ir padėsiu tau. Dabar turiu grįžti. 


Lorė ten viena. 

— Iki. 
Raideris susikišo rankas į kišenes ir stebėjo ją nueinančią. 
— Kiekvienąkart, kai tik pagalvoju, kad ją suprantu, imu nebe- 


suprasti, — sumurmėjo jis Kvailiukui. 

Kitą vakarą, nusileidus saulei, Raideris atidavė Merfiui antrą 
pusę savo antrojo sumuštinio su jautiena. 

— "Tu tikras besotis. 

— Bet man taip skanu. O jie daugiau nebeturi ledų. 

— Reikėtų už tai bausti. 

— Galim juos pasodinti į kalėjimą, — nusišypsojo Merfis ir 
pasiremdamas kečupu išteptomis rankomis susirangė Raideriui 
ant kelių. — Mamytė sakė, galim eiti į pieninę, jei ji dar veiks. 
Nori eiti? 

Karštas liepos vakaras. Ledai... Visai gerai, pamanė Raideris. 

— Gal. 

— Mamytė sakė, kad Hopė negali eiti, nes turi daug darbo. — 
Prarijęs sumuštinio likutį, Merfis apsilaižė pirštus. — Ar Hopė — 
tavo mergina? 

— Ne. 

Ar ji mano mergina? Jėzau, koks klausimas, nustebo Raideris. 

— Kodėl ne? Ji labai graži ir beveik visada turi sausainių. 

Pasvarstęs Raideris suprato, kad šis derinys toks pat patrauklus, 
kaip ir ledai karštą liepos vakarą. 

— Dėl toji tikrai gali patikti. 

— Mano mergina yra graži. Jos vardas — Indija. 

Dieve, tas vaikas mane tiesiog nužudys, pagalvojo Raideris. 


— Koks čia vardas — Indija? 

— Tai — Indijos vardas. Jos akys mėlynos ir jai patinka Kapi- 
tonas Amerika. — Merfis pasilenkė prie Raiderio ausies. — Aš ją 
pabučiavau su burna. Man patiko. Tu irgi pabučiavai Hopę su burna, 
todėl dabar ji yra tavo mergina. 

— Jei neužsičiaupsi, tai aš tave irgi pabučiuosiu su burna. 

Merfis pradėjo kvatotis, ir Raideris nusišypsojo. 

— Jie jau greit prasidės, ar ne? Juk taip? 

— Tuoj pat, kai sutems. 

— Kai lauki, kol sutems, tai trunka amžinai. O kai nelauki, tai 
labai greit sutemsta. 

— Tu protingas, jaunasis džedajau. 

— Pažaisiu su šviesos kardu. 

Merfis nusirangė nuo Raiderio kelių, čiupo jo padovanotą žaislą 
ir švystelėjo juo per orą. 

Jo broliai iškart atsiliepė į ataką. 

— Ir tu toks buvai, — šyptelėjo jam Džastina. 

— Kaip kuris iš jų? 

— Kaip visi trys. Eik į svečių namus. Galėsi stebėti fejerverkus 
iš ten. 

Raideris išsitiesė kėdėje. 

— Montgomerių šeimos tradicija — stebėti fejerverkus drauge. 

— Atleidžiu tave nuo šios pareigos. 

Raideris uždėjo ranką mamai ant rankos. 

— Nebūtina. Hopė dirba. 

— Liamai, jei nesiliausi, atimsiu iš tavęs tą daiktą! 

Džastina žvilgtelėjo į Klerę ir atsiduso. 

— Ir aš tokia buvau. Viskas praeina, Raideri, — ji ištraukė savo 
ranką ir uždėjo ant sūnaus, o kitą — ant rankos Viliui B., kuris greta 
sėdėjo su Tironu ant kelių. — Reikia vertinti tai, ką turi čia ir dabar. 


Kol tai turi. 

— Tik nesakyk, kad nupirkai dar vieną pastatą?! 

— Žinai, apie ką kalbu. Jau prasideda, — tarė ji, kai padangę 
perrėžė pirmas blyksnis. — Nieko nėra puikesnio už ko nors didingo 
pradžią. 

Nuo svečių namų balkono Hopė stebėjo sproginėjantį dangų. 
Aplink svečiai plojo, aikčiojo, šūkavo. Jiems paprašius, ji pagamino 
„Margaritos“ kokteilį ir įsitaisė pati pasimėgauti viena taure, stebė- 
dama spalvas ir šviesas. 

Ir pagalvojo apie parke su savo šeima sėdintį Raiderį. 

Gėlės... Tikra staigmena, — pagalvojo ji. 

Staigmenos jai patiko. Bet taip pat ji norėjo žinoti, ką tai reiškia. 
Šiuo atveju tikriausiai atsiprašymą, nusprendė ji. Nors tai ir nebuvo 
būtina. 

O tada — ir pasiūlymas nueiti į kiną. Kaip jam šovė į galvą? 
Visiškai netikėtas pasiūlymas. 

Kokia aš kvaila, vėl pagalvojo ji. Juk tai tik pasiūlymas nueiti į 
kiną. 

Bet tai pirmas kartas, kai jis pasiūlė kur nors nueiti nuo tada, 
kai jiedu pradėjo intymiai bendrauti. Ar tai bus pasimatymas? Ar tai 
reiškia, kad jie dabar susitikinėja? 

Pasimatymai skiriasi nuo miegojimo kartu. Jie turi tam tikrus 
metodus ir taisykles. Nors neapibrėžtas, priklausomas nuo aplinky- 
bių, bet vis dėlto. 

Ar man jau reikia pradėti galvoti apie metodus, struktūrą?.. 

Kodėl turėčiau norėti viską apsunkinti, kai yra taip paprasta? 
Mudu patiriame malonumą lovoje, be to, patinkame vienas kitam ir 
išlipę iš jos. Abu esame protingi, atviri ir darbais apsikrovę žmonės. 


Tad mėgaukis akimirka, — liepė ji sau. — Ir fejerverkais. 

Kažkas palietė jos ranką. Hopė atsisuko. Niekas jos nelietė. Visų 
akys buvo sutelktos į dangų. 

— Gerai, Lize, — sumurmėjo ji. — Pasimėgaukim drauge. 

Iššovus paskutinei šventinei salvei, Hopė nuskubėjo žemyn pa- 
ruošti naujos gėrimų partijos. Ją maloniai nuteikė mintis, kad svečiai 
dabar kalbasi apie reginį, įspūdžius bei vietos koloritą ir namo parsi- 
veš įdomių prisiminimų. 

Maloniai nuteikė ir mintis, kad Lizė nori būti kartu su ja. 

Ji patiekė traškučių su aštriu padažu ir ant lėkštelių išdėliojo 
kepykloje pirktus nedidukus keksiukus su JAV vėliavomis. Kelis jų 
paliko ant bufeto tiems, kurie nusileis žemyn. Visa kita sukrovė ant 
padėklo ir nunešė tiems, kurie norėjo dar pasimėgauti karšta vasaros 
naktimi. 

Pavaišinusi svečius Hopė nejučiomis pagalvojo, kad galbūt užeis 
Raideris ir taip pat ko nors panorės. Ji vėl nusileido žemyn ir paėmė 
kelis keksiukus. Savo kambario šaldytuve ji turėdavo ir alaus. 

Ir ką tai reiškia? 

Tiesiog tai, kad mane dažnokai aplanko vyriškis, kuris labiau 
mėgsta alų nei vyną, patikino ji save, vėl lipdama viršun. 

Ir sustojo, pamačiusi iš ketvirto aukšto besileidžiantį Raiderį. 

— Nežinojau, kad tu čia. 

— Tavo kambaryje užrakinau Kvailiuką. Vaikai visai jį nuvargi- 
no. Ar tu juos iškepei? 

— Ne, pirkau kepykloje. 

Jis pagriebė du ir vieną iš karto suvalgė. 

— Skanus. 


— Tikrai. Nešiau juos į savo kambarį, jei užeitum ir norėtum 


užkąsti. 

— Puikiai sugalvojai. Tikrai norėčiau. — Jis prarijo ir antrą kek- 
siuką, tada ištraukė kažkokią 1azdelę su žvaigždute viršuje. — Čia 
dovana tau. 

— Man? Kas tai? 

— O kaip tau atrodo? Čia lyg burtų ar fėjos lazdelė. Tokius 
švytinčius žaislus pardavinėjo parke. Berniukai gavo kardus ir spin- 
dulinius šautuvus. O šitas — mergaitiškas daikčiukas. 

— Tikrai. 

— Smagus daiktelis, — jis paspaudė kelis mygtukus. Užsidegė 
šviesa ir suskambėjo daina. 

Juokdamasi Hopė paėmė lazdelę ir pamojo ore. 

— Tu teisus! Tikrai smagu. Ačiū! 

— Matei fejerverkų šou? 

— Taip, buvo puiku. Balkone valgėm traškučius su padažu ir 
gėrėm margaritas. 

— Bet juk šiandien — ne Cinco de Mayo“? 

— Svečių norai man — įsakymas. Bet margaritos tikrai buvo 
nuostabios. Norėtum užeiti ir išgerti? 

— Tikrai ne. Šiandien jau gavau pakankamą žmonių dozę. Jų 
buvo pilnas parkas. 

— Imk, neškis keksiukus į mano kambarį. Ateisiu kuo greičiau. 

— Galiu juos valgyti? 

— Taip. 

— Man visada sekasi. 


— Alus šaldytuve, — pridūrė Hopė ir nuskubėjo pas svečius. 
NSA 


Ištrūkti pavyko vėliau, nei ji tikėjosi, bet jie surengė savo fejer- 


verkų šou. Per trumpai miegojusi Hopė išsirangė iš lovos ir nusileido 


* Meksikos nacionalinė šventė pergalingam Pueblo mūšiui paminėti, švenčiama gegužės 


5 d. — Vert. past. 

padėti Kerolei ruošti pusryčius. Kai pagaliau grįžo į savo kambarį, 
Raideris su šuniu buvo dingę. 

Matai? Paprasta ir nesudėtinga. 

Tada ji pasiėmė tą kvailą lazdelę ir įjungė. 

Jos širdis truputį suspurdėjo. Labiau nei tada, kai gavo gėlių. 

Ji padėjo ją atgal ir pradėjo įprastą svečių namų tvarkymo rutiną 
po ilgo savaitgalio. 

Kai išvilko patalynės maišus į skalbyklą, įkišo galvą Eiverė. 

— Pailsėk. 

— Kažkada žinojau, kas tas poilsis. Ką čia veiki? 

— Ketinu tave išsitempti į mano naująjį restoraną. Nebuvai ten 
jau daugiau kaip savaitę. 

— Norėjau, bet... 

— Žinau. Dabar ten nieko nėra. Pasidaryk pertrauką. 

— Turiu pakeisti visuose kambariuose patalynę ir užsakyti gėri- 
mų. Vėliau atvyks keletas svečių. 

— Bet tai bus vėliau. O dabar galim eiti. Šį tą patikrinusi kny- 
gyne, ateis ir Klerė. Juk gali pasiimti dvidešimt minučių? 

— Tu teisi. Ir man jos pravers. Tik pranešiu Kerolei. 

— Aš jau pranešiau, — Eiverė čiupo jos ranką. — Leisk tau kai 
ką parodyti. 

— Mačiau restorano ženklą. Jis puikus! Žavingas, įdomus ir 
linksmas. 

— Ir ši vietelė bus žavinga, įdomi ir linksma, čia tieksime tikrai 
puikų maistą, — čiauškėjo Eiverė ir įsikibo Hopei į parankę. — Ove- 
nas numatė atidarymo datą — rugpjūčio viduryje. Labai džiaugiuosi. 
Tačiau pažvelgus, kaip viskas vyksta, atrodo, jie darbus baigs anks- 
čiau. Tada aš turėsiu daugiau laiko apstatyti ir papuošti. 

— Garantuoju, praeitą šeštadienį pas tave būtų pietavę dar šešio- 


lika žmonių. Visiems svečiams pasakoju apie puikų būsimą restoraną. 

— Ačiū. — Joms perėjus gatvę, Eiverė išsitraukė raktus. — Pa- 
siruošk staigmenai. 

Eiverė atvėrė duris. 

Senųjų plytelių nebebuvo. Jas pakeitė tamsus prabangus kie- 
tmedis. Tiesa, dabar jis buvo uždengtas brezentu ir kartonu, bet to 
pakako Hopei padaryti įspūdį. Ant lubų švytėjo varinės plytelės, o 
lygios nugruntuotos sienos laukė dažymo. 

— Eivere, bus dar gražiau nei įsivaizdavau! 

— Tu dar nieko nematei... Tualetuose jau išklotos plytelės. 

Eiverė toliau tempė draugę — aprodyti plyteles bei ką tik nuda- 
žytas virtuvės sienas ir kirto praėjimo į baro pusę karkasą. 

— O, jie restauravo nišą. Ji nuostabi! 

— Tikrai nuostabi, ar ne? — Eiverė perbraukė pirštais lygią 
medieną. — Tai buvo didžiausia staigmena. Pažvelk į mano mūrinę 
sieną. Ji idealiai tinka šioje vietoje. Dabar jie ketina dažyti, paskui 
įrengti šviestuvus, vonios ir virtuvės santechniką, o tada atgabens su- 
meistrautą barą. Apsiverksiu, kai jį išvysiu. 

— Atnešiu servetėlių. O, atėjo Klerė! Atkreipk dėmesį į šį pa- 
aukštinimą. Jį padėjo sumeistrauti tavo vaikai. Aš tuoj apsiverksiu. 
Mieloji, — sunerimo ji, pamačiusi Klerės žvilgsnį, — ar gerai jautie- 
si? Atrodai lyg sunegalavusi. 

— Juk liepos mėnuo, — priminė jai Klerė ir iš buteliuko gurkš- 
telėjo mineralinio vandens. — Ir laukiuosi dvynukų. 

— Virtuvėje turiu suolelį. Palauk. 

— Viskas gerai, — mostelėjo ranka Klerė, bet Eiverė jau buvo 
dingusi. — Na, pasėdėti nepakenks. 

— Nereikėtų tau vaikščioti per tokį karštį. 

— Ilgai nevaikščiosiu. Bet nėščia ar ne — privalau gyventi. Be- 
ketas dūksta su berniukais, šunimis ir nuostabia šlakstykle. 


— Tu laimėjai aukso puodą. 

— Žinau, — šyptelėjo ji ir, Eiverei grįžus su suoleliu, užsirangė 
ant jo. — Ačiū. Eivere, puikiai atrodo. Viskas suderinta taip, kaip tu 
ir įsivaizdavai. 

— Netgi geriau. Tuoj atnešiu tau vėduoklę. 

— Liaukis, Eivere! Man viskas gerai. Čia daug vėsiau nei lauke. 
Mane tik truputį supykino, bet dabar praėjo. 

— Kai ketinsi išeiti, nuvesiu tave prie mašinos. Jei visu šimtu 
procentų nesijausi gerai, parvešiu namo. 

— Sutarta. Dabar atsipalaiduok. Dar teks iškęsti nemažai liku- 
sios vasaros. Tik nieko nesakyk Beketui. Aš rimtai! — Klerė iškėlė 
pirštą. — Jis to dar niekada nepatyrė. O aš patyriau. Jei kas nors būtų 
negerai man ar dvyniams — pajusčiau. Bet dabar tai normalus nėš- 
tumas per pačius vasaros karščius. 

— Dvigubas nėštumas, — pridūrė Hopė. 

— O varge, gali nepasakoti... Pučiuosi ne dienomis, o valando- 
mis. O juk dar liko keli mėnesiai! Jie jau spardosi, — paskelbė Klerė, 
prispaudusi ranką prie vienos pilvo pusės, paskui — prie kitos. — 
Galėčiau prisiekti — jie jau eina imtynių. 

— Noriu pajausti! — tą pačią sekundę ištarė Hopė su Eivere. 

— Oho... Tuk, tuk, tuk, — džiaugsmingai tarė Hopė. 

— Nuostabu, ar ne? Jie tokie gyvybingi! Dėl to verta ir šiek tiek 
pakentėti. Na, o tavasis kūdikis — rugpjūčio viduryje? — kreipėsi ji 
į Eiverę. 

— Taip žadėjo. Kai jau viskas bus ištobulinta, tikriausiai rugsėjį 
surengsiu geriausių draugių ir šeimos vakarėlius. 

— Raideris man atsiuntė gėlių. 

— Atsiprašau? — sumirksėjo Eiverė. 

— Ne, tai aš atsiprašau, — nusistebėjusi savimi Hopė pasi- 
trynė smilkinius. — Kodėl taip pasakiau? Jau visai negalvoju, ką 


sakau. 

— Ar čia kokia nors problema gauti gėlių nuo vyro, su kuriuo 
artimai bendrauji? — pasiteiravo Klerė. 

— Ne. Man patinka, kai man dovanoja gėles. Labai miela. O 
Raideris nedažnai būna mielas. 

— Bet vis tiek turi šį bruožą, — patikslino Eiverė. 

— Tos gėlės — vietoj atsiprašymo. Jis man yra papriekaištavęs 
dėl apkrauto darbo grafiko. 

— Aha... Vyrai taip elgiasi, kai darbas trukdo seksui. 

— Ne, — Hopė papurtė galvą ir nusijuokė. — Tikrai taip 
nėra. Net jei kartais darbo tikrai daug, vėliau mudu puikiai pra- 
leidžiame laiką. Na, bet jis man atsiuntė gėlių. Ir mes tikrai nesi- 
pykome. 

— Jam būdinga moterims dovanoti gėlių, — paaiškino Eive- 
rė. — Neturėjau omeny ko nors blogo. Tiesiog toki turi įprotį. Jo 
mama myli gėles, todėl Raideris laiko jas sėkmės talismanu. 

— Tuomet viskas aišku. Bet nutiko ir dar kai kas. Norėčiau, kad 
paaiškintumėte. 

— Aš galiu. Ir Eiverė gali. 

— Visada. 

— Gerai. Kai padėkojau Raideriui už gėles, jis pasiūlė nueiti į 
kiną. 

— Dieve mano... — apstulbusi Eiverė pridėjo ranką prie šir- 
dies. — Tai siaubinga. Kas toliau? Jis pasiūlys eiti papietauti? Gal net 
į teatrą? Bėk, bėk greičiau! 

— Baik. Anksčiau jis niekur nesiūlė eiti. Visada būdavom na- 
muose. Užsisakydavom maisto į namus arba aš ką nors pasigamin- 
davau, nes jis dažniausiai ateidavo priešpiet. O kai būdavo svečių, 
ateidavo nakčiai. Ir mes tik mylėdavomės. O dabar — kinas, gėlės... 
Ir dar jis man padovanojo burtų lazdelę. 


— Ką? — nesuprato Klerė. 

— Tokį daikčiuką. Juos pardavinėjo parke, kur žmonės stebėjo 
fejerverkus. Grojančią lazdelę su žvaigždute gale. 

— Ooo... — svajingai ištarė Eiverė. 

— Taip, tai žavinga. Tai kodėl jis panoro man ją nupirkti? 

— Nes tai žavinga, — paaiškino Klerė. — Ir tu mums nepa- 
prieštarausi. Labai mielas poelgis. 

— Ir vėl tas žodis. Bet nesuprantu, ką visa tai reiškia, nes mudu 
nesusitikinėjame. 

— Juk susitikinėjate, — šyptelėjo Klerė su nuostaba ir gailes- 
čiu. — Negi nesupranti? Tu draugauji su Raideriu. 

— Nedraugauju. Na, žinoma, bendrauju, nes mes užsiiminėja- 
me seksu. Bet... 

— Žmonės, kurie užsiiminėja seksu, priskiriami įvairioms ka- 
tegorijoms. — Eiverė lenkė pirštus: — Vienos nakties nuotykis — 
netinka. Draugystė siekiant naudos — tuo labiau netinka, nes judu 
nebuvote draugai. Seksas už pinigus — netinka. Paskutinis varian- 
tas — santykiai, kai du vienas kitam patinkantys Žmonės rūpinasi 
viens kitu ir mylisi. Tinka. Tai vadinama tarpusavio santykiais. Įsi- 
sąmonink. 

— Bandau. Turiu tą suvokti, tačiau nesu tikra, ar sugebu. Bet 
neketinu į šiuos santykius dėti vilčių. Jau kartą taip buvo. 

— Nereikėtų lyginti Raiderio su Džonatanu, — patarė Klerė. 

— Aš ir nelyginu. Dėl santykių su Džonatanu ir pati turiu pri- 
siimti atsakomybę. Pati stačiau oro pilis ir... 

— Liaukis, — Eiverė pakėlė ranką. — Ar Džonatanas sakė, kad 
tave myli? 

— Taip. 

— Ar su tavim kalbėjosi apie galimą ateitį? 

— Taip. 


— Jis melagis ir šlykštus mulkis. Raideris visai ne toks. Jei jis 

kada ištars, kad tave myli, gali visiškai neabejoti jo žodžiais. Sakau 
tai, nes pažįstu moteris, su kuriomis jis susitikinėjo. Gal jis ir elgiasi 
paprastai, nemėgsta įsipareigoti — ar nemėgo anksčiau, bet jis neme- 
luoja, neišsisukinėja ir neapgaudinėja su kitomis. Žinai, kį manau? 
Tu jam rūpi. Jis elgiasi subtiliai ir maloniai. Jis — subtilus ir mie- 
las. Taip pat ir kaprizingas bei šiurkštokas. Jis turi daug charakterio 
sluoksnių. Jei nori jį suprasti, pradėk juos laupyti. 

— Pritariu Eiverei, — sutiko Klerė. — Be to, Raideris nupirko 
tau tą kvailą žaislą, nes jis apie tave galvoja. Pasiūlė nueiti į kiną, nes 
nori su tavimi praleisti daugiau laiko ir atplėšti tave nuo darbo vietos. 
Jei tu apie jį negalvoji ar nenori leisti su juo laiko, o tik mylėtis — 
aiškiai jam pasakyk. 

— Gerai. Niekada su kitu žmogumi nepasielgčiau taip, kaip su 
manimi pasielgė Džonatanas. Aš irgi galvoju apie Raiderį. Tik ne- 
žinau, ką tai reiškia. Gal nerimauju, ką tai galėtų reikšti? Nežinau. 
Maniau, viskas bus paprasčiau. 

— Taip niekada nebūna, — Eiverė apkabino Hopei liemenį. — 
Ir neturėtų. Nes jei santykiai su kitu žmogumi ganėtinai svarbūs, jie 
turi būti bent šiek tiek sudėtingi. Ar eisi su Raideriu į kiną? 

— Šiaip tai aš jam pasiūliau pavalgyti ir pažiūrėti filmą jo na- 
muose. O gal turėjau sutikti? 

— Liaukis svarsčiusi savo ir jo poelgius, — Klerė atsistojo. — 
Mėgaukis santykiais. Leisk vykti tam, kas vyksta. 

— Man ne kažin kaip sekasi. 

— Tai pasistenk. Gali pavykti geriau nei manai. 

— Jei man nepavyks, kaltinsiu tave. Jau reikia grįžti. Eivere, man 
be galo patiko tavo restoranas. 

— Man irgi. Eime, Klere, palydėsiu iki mašinos, o tada nusprę- 
sime, ar reikia tave parvežti. 


Jos atsisveikino. Žengdama per gatvę, Klerė paėmė Eiverės ranką. 


204 


— O, taip, ji įsimylėjo... Mudvi juk žinome, kad neįmanoma 
atsispirti Montgomerių vyrams. 

— Eivere, jis padovanojo jai burtų lazdelę. Manau, kad jiedu 
JAU vienas kitą įsimylėjo. 

— Bus smagu stebėti. 


15 skyrius 


J ilga, pragariškai karšta diena. Jis taip susikivirčijo su 
inspektoriumi, kad net pajuto norą jį pasmaugti. Vėliau vienas susi- 
žeidęs darbininkas buvo išgabentas į ligoninę, kur jam susiuvo žaiz- 
dą. O paskui paaiškėjo, kad dėl supainioto užsakymo pristatė ne tas 
medžiagas. Po darbo Raideris pagalvojo, kad visai mielai baigtų dieną 
ant sofos su alumi ir „Kario“ pica, vilkėdamas tik apatinius. 

Bet susitarimas lieka susitarimu. Tad jis greitai palindo po dušu 
ir nusiskuto. 

Reikia pervilkti patalynę. Šį nuobodų darbą jis darydavo retokai. 
Tad vartydamas akis ir keikdamasis taip, kad net Kvailiukas nurūko į 
savo guolį, Raideris nuvilko užvalkalus. 

Jei vyras ketina įsitraukti moterį į lovą, tai privalo bent jau pasi- 
rūpinti švaria patalyne. 

Jis žinojo taisykles: privalėjo būti švari patalynė, švarūs vonios 
rankšluosčiai ir iššveista kriauklė. Moterys mėgsta tvarką, o Hopė 
yra pedantiškesnė už daugumą moterų. Juk matė jos butą, kuriame 
jis praleido daugiau nei pakankamai laiko. 

Patenkintas, kaip sutvarkė miegamąjį, vyras nusileido žemyn ir 


surinko išmėtytus daiktus. Nesu apsileidėlis, įtikino jis save. Be to, 

kas antrą savaitę ateina valytoja Betsė. Tačiau pastaruoju metu dėl 
darbo krūvio ir santykių su Hope jo namai atrodė kiek sujaukti. 

Surinktus daiktus jis sumetė į sandėliuką. Vėliau juos pasiims. 
O štai virtuvėje bėdų tikrai nėra. Jis visada ją susitvarkydavo dėl visa 
ko, jei netyčia užsuktų mama. Ne, ji nepriekaištaudavo dėl netvarkos. 
Jai ir nereikėjo. Jei rasdavo šiukšlių ar nešvarių indų, jai užtekdavo tik 
pažiūrėti TUO žvilgsniu. 

Raideris išsitraukė butelį Cabernet Sauvignon vyno ir taurę. 
Tada sumurmėjęs ištraukė antrą. Nieko tokio, išgersiu. O gerti jį su 
Hope — maloniau nei malonu, tarė sau. 

Jis žinojo taisykles. 

Namas jau tvarkingas. Vynas ir taurės — padėti. Paruoštas ir 
maistas. Yra salotų, kurias sudės į dubenėlį. Bulves iškeps mikroban- 
gų krosnelėje, o porą didkepsnių — ant grotelių. Jei Hopei nepatiks, 
tegul sau eina pietauti į kokio kito vaikino namus. 

Kodėl aš taip nervinuosi? Juk nesu nervingas. Tai kvaila. Juk 
savo namuose su moterimi buvau ne kartą, — pagalvojo jis. Nors 
jie įprastai čia parsirasdavo tik po pasimatymo kokiame restorane, 
tačiau žlėgtainį su bulvėmis moterims jis gamino ir anksčiau. 

Joms tai tiko. Tai ir Hopei tiks. 

Raideris iškratė salotas iš maišelio į dubenį, nuskuto keletą bul- 
vių, atidarė vyną ir pastebėjo, kad per ilgai krapštinėjasi: tai įsijungė 
muziką, tai išleido ir įleido šunį... 

Išgirdus beldimą į priekines duris, Raider; užliejo palengvėji- 
mas. Jam geriau sekasi daryti, nei galvoti apie darymą. 

Hopė atrodė stulbinamai. Kiekvienąkart ją išvydus jam už- 
gniauždavo kvapą. 

— Nusikirpai plaukus? 

— Aha, — ji palietė ranką trumpai kirptus plaukus su ilgais 
dygiais karčiukais. — Turėjau šiek tiek laiko, o jie mane jau varė iš 


proto. Ką manai? 

— Puikiai tinka. 

Jai viskas tiko. Šukuosena paryškino tas padūmavusias akis, ku- 
rios derėjo prie žemo balso. Jos suknelė vertė geisti, kad vasara būtų 
begalinė. Ji buvo apnuoginusi pečius ir kojas, o jai įėjus vidun, Raide- 
ris pastebėjo, kad ir nugarą. 

— Sveika atvykusi. 

Jis netgi nepastebėjo jos rankose gėlių. O pastebėjęs tik paš- 
nairavo. 

— Negi tau niekada niekas nedovanojo gėlių? 

— Nelabai. 

— Tai leisk man būti pirmai. Pririnkau jų prie kepyklos. Ar ra- 
gavai jų gamintų šokoladinių pyragaičių? 

— Ne, o kokie jie? 

— Keliantys orgazmą. 

— Manau, mes patys tokių pasigaminsime. 

— Ir nebūtina ties tuo sustoti. Patikėk manimi — malonumų 
netrūks. Pamerksiu gėles. Ar turi vazą? 

— Aa... Nemanau. 

— Surasiu ką nors tinkamo. Ir tavęs neužmiršau, — pasakė ji 
priėjusiam į kojas pasitrinti Kvailiukui. 

Hopė atidarė rankinę ir ištraukė žaliaminės odos kaulą. 

— Nukovei mamutą? 

Juokdamasi Hopė erzino šunį kaulu, kol tas atsisėdo ant savo 
besivizginančios uodegos. 

— Tai buvo žiauri kova, bet aš nugalėjau. 

Kvailiukas čiupo kaulą ir nubindzino į svetainę jo doroti. 

— Na? — Hopė šyptelėjo Raideriui. 

— Virtuvėje turiu vyno. 

— Po kovos su mamutu man kaip tik to ir reikia. 

Eidama su juo virtuvės link, Hopė slapčia apsidairė. Kartą ji jau 


buvo jo namuose, bet, be miegamojo, daugiau nieko nematė. 

Jai patiko jo namų spalvos, patogumai ir medžio detalės. Hopė 
žinojo, kad namus Raideris įsirengė su broliais — kaip ir Oveno bei 
Beketo namus. 

Jei kada nusipirksiu namą, tai tikrai pasisamdysiu Montgomerių 
brolius, pagalvojo ji. 

Hopei labai patiko jo kukli ir praktiška virtuvė su tiesių linijų 
tamsios medienos baldais, atviromis lentynomis ir įstiklintomis spin- 
telėmis. 

— Neprieštarausi, jei paieškosiu čia kokio tinkamo gėlėms pa- 
merkti indo? 

— Žinoma. Turbūt rasi kokį ąsotį. 

Kol ji ieškojo, jis pylė vyną. 

— Girdėjau, „MacT's“ iškilo kažkokių nesutarimų su inspek- 
toriumi? 

— Kibo prie smulkmenų ir tiek. Susitvarkysim. 

— Aną dieną buvau užsukusi. Dieve, bus stulbinanti vieta! 

Hopė rado švarų ąsotį ir pripylė vandens. 

— Raudonplaukė turės mums tiekti gėrimus. 

— Gali neabejoti — taip ir darys, — merkdama gėles atsakė 
Hopė. — Man labai patinka tavo namai. Jie puikiai atspindi tave 
ir tavo brolius. Ir jūsų mamą — spėju iš sutvarkyto kiemo. Galima 
atpažinti kiekvieno Montgomerių šeimos nario braižą. 

— Prie visų mūsų projektų kiekvienas prideda savo ranką. 

— Šaunu... Mano šeima nėra labai naginga. Ir mes nelabai 
praktiški. Mano mama — kūrybiška ir artistiška, o tėtis galėtų dis- 
kutuoti apie visas pasaulio knygas ir filmus. Bet nė vienas jų nemoka 
naudotis sudėtingesniu daiktu nei atsuktuvas. 

— Tokie žmonės kaip jūs ir leidžia mūsų verslui klestėti. 

— Jei skubiai prireikia, išsikviečia specialistus. Asmeniškai man 


nedidelius gedimus patinka tvarkyti pačiai. — Hopė pastebėjo kreivą 

Raiderio šypsenėlę ir prisimerkė. — Aš tikrai sugebu. Juk neskambi- 
nu tau ar tavo broliams kiekvienąkart, kai prireikia ką nors pakalti ar 
atsukti. Turiu savo įrankius. 

— Ar tuos su gėlytėmis ant rankenų? 

Hopė įbedė pirštą Raideriui į pilvą. 

— Ne, — ji paėmė taurę ir nudžiugo pamačiusi, kad tai jos 
mėgstamiausios rūšies vynas. 

— Tai kuo galiu padėti? 

— Apie ką tu? 

— Apie valgį. Ką padėti ruošti? 

— Nieko ypatinga nereikės daryti. Eisime į lauką ir pradėsime 
čirškinti. 

Jis palydėjo ją per valgomąjį, kuris šiuo metu buvo ir darbo ka- 
binetas. Čia pedantiškoji Hopės siela sudrebėjo. Atviri segtuvai, iš- 
sklaidyti dokumentai, išmėtytos darbo priemonės, stalas tiesiog lūžta 
nuo nebaigtų užduočių... 

— Tik nepradėk, — įspėjo Raideris, išvydęs Hopės žvilgsnį. 

— Vieni moka valdyti įrankius, kiti — tvarkytis kabineto erdvė- 
se. Didžiuodamasi galiu pasakyti, kad pakankamai išmanau pirmą 
sritį ir idealiai — antrą. Galiu tau pagelbėti. 

— Aš... 

— ... žinau, kur viskas yra, — užbaigė ji. — Visi taip sako. 

Ji priėjo prie plačios terasos ir giliai įkvėpė. Neabejotina, tai Rai- 
derio mama padėjo sukurti šį žavų kaimiško stiliaus sodą ir darželį, 
kuriame gėlių lysvės liejosi spalvomis. Visa tai driekėsi tolyn į mišką 
ir kylantį kalną. 

— Kaip gražu... Norėčiau kiekvieną rytą gerti kavą, žiūrėdama 
] šį vaizdą. 

— Rytą tam niekada nėra laiko, — Raideris pakėlė milžiniško 
sidabrinio keptuvo dangtį ir ją šiek tiek išgąsdino. — Nebūčiau pa- 


galvojęs, kad norėtum gyventi namelyje miške. 

— Nežinau, galbūt. Dar neturėjau galimybės sužinoti. Gyvenau 
priemiestyje, persikrausčiau į didmiestį, iš jo — į miestelį. Man visur 
patiko. Tikriausiai patiktų ir namelis miške. Kurioje pusėje Klerės 
namas, o kurioje — Eiverės? 

Įjungęs keptuvą Raideris priėjo prie jos ir atsistojo už nugaros. 
Pakėlęs jos ranką savąja, parodė į vieną pusę. 

— Ten — Eiverės. — Tada nukreipė ranką į kitą pusę. — Ten — 
Klerės. — Pasuko į trečią pusę. — O ten — mano mamos. 

— Kaip smagu, kai visi gyvena netoliese, bet ne per arti. 

— Pakankamai arti. Rudenį, kai nukrinta lapai, matau jų na- 
muose šviesas. 

Hopė žvilgtelėjo per petį nusišypsoti ir nė nepajuto, kaip atsisu- 
ko į jį ir prisiglaudė. Jo deganti ir nekantri burna užėmė josios burną. 
Kai pasakojimas baigėsi bučiniu — tai pasirodė kaip staigmena. Ir 
nuostabi staigmena, — pagalvojo ji, kai jo geismas įaudrino ir ją. 

Raideris ištraukė iš jos rankų taurę ir pastatė į šalį. 

— Vėliau pavalgysim. 

Sugriebęs jos ranką, įsitempė atgal į namą. 

Ji skubėjo kartu, stengdamasi neatsilikti. 

— Gerai. 

Pasiekus laiptinę, jis prispaudė ją prie sienos ir kankino save jos 
lūpomis, jos kūnu. 

— Tik leisk man... 

Raideris surado jos suknelės nugaroje trumpą užtrauktuką ir 
truktelėjo žemyn. Nespėjus jai net įkvėpti, liko stovėti nuoga — tik 
su siaurikėmis, aukštakulniais ir siūbuojančiais auskarais. 

— Kristau... Po velnių, — jis buvo prisiekęs, kad laikys rankas 
nuo jos atokiau. Iki kol pavalgys ir pažiūrės filmą. Bet kai ji taip atro- 
do, kvepia, kalba... to jau per daug. Tiesiog per daug. 

Jis apglėbė delnais jos krūtis, niokojo jos burną. 


211 


Ir ji atsakė tuo pačiu — taip pat godžiai ir skubotai. Ji nutraukė 
jo marškinius, numetė į šalį, suleido nagus į jo nuogą nugarą ir ap- 
svaigino jį. 

Kai jis pakėlė ją nuo Žemės, ji ištirpo jame tarsi karštas aroma- 
tingas vaškas. 

Ji jautėsi besvorė. Ir lyg iš tiesų tokia būtų, lengvai užnešė ją 
laiptais. Jos dar niekada niekas nenešė laiptais. Tuo labiau su suglam- 
žyta suknele rankoje. 

Dieviška. 

Tuo metu, kai jis nešė ją į miegamąjį, ji bučiavo jo kaklą, veidą, 
gardžiavosi jo burna. 

— Negaliu nuo tavęs atitraukti rankų. 

— Tai ir netrauk. — Jiedviem nukritus ant lovos, ji visu kūnu jį 
apsivijo. — Nepaleisk manęs. 

Jis troško tos šilumos, tos lygios odos, tų laibų kūno linijų ir iški- 
lumų. Ir to jos skonio, jam ragaujant jos kūną nuo viršaus iki apačios. 
Ji išsilenkė ir sudejavo. 

Jausdamas, kad elgiasi šiurkštokai, jis stengėsi ją myluoti bent 
truputį švelniau, lėčiau. Stengėsi nepamiršti jos gležnumo ir savo 
rankų kietumo. Ir vėl užgrobė jos burną — tik dabar švelniau, giliau 
ir ilgiau. Jos kūno variklis ėmė greitėti. 

Kažkas vaiskaus joje lėtai apsivertė, tada darkart ir darkart. Ji 
pasijuto apsvaigusi ir silpna. Kai dabar švelnios it drugio sparneliai 
lūpos nuslydo jos kūnu, ji iškvėpė jo vardą, kuris tarsi narkotikas įsi- 
liejo į jos kraują. 

Kai šilkine banga ją užliejo nauji pojūčiai, ji vėl ėmė jo siekti, 
lengvai ir svajingai glostydama rankomis. 

Dabar siekdami ne ryti, o vaišintis, ne grobti, o gundyti, abu 
judėjo į raminančią šviesą. 

Kai ji suėmė jo veidą į savo rankas, kai susitiko juodviejų akys, ji 


pajuto susiliejantį su aistra džiaugsmą. 

Kai jis lenkėsi jos pabučiuoti, pamatė, kad jos lūpos pasitinka. 
Pajuto jos pirštus, besiskverbiančius į jo plaukus. O dabar, kai ji išsi- 
lenkė jam ir kviesdama atsivėrė, jis įslydo į tą aksominį karštį. 

Jai užgniaužė kvapą, atleido, vėl užgniaužė. Ir kai juodu kartu 
kilo ir leidosi, tos akys nepaleido jo akių. Gilios apstulbusios akys, 
kurios patamsėjo ir apsitraukė migla, kai jis skubino ją judėti vis grei- 
čiau ir greičiau. 

Jos kūnas virpėjo įsitempęs lyg kaspinas, o paskui trūktelėjęs 
atsileido ir suglebo. 

Prispaudęs veidą prie jos kaklo išlinkimo, jis pasiekė savo vir- 
šūnę. 

Jiems tyliai tebegulint, ji vis dar svajingai pasuko galvą, per- 
braukė lūpomis jo plaukus ir ėmė glostyti nugarą. Kai jis sujudėjo, ji 
susirangė priešais. Ištiesęs ranką, jis apglėbė ją. Pasyvus jo protas dar 
nesuvokė, kad toji susipynusi su karščiu aistra buvo abipusė. 

— Turbūt reikėtų pakepti tuos didkepsnius. 

— Visai norėčiau valgyti. Bet, manau, reikėtų apsivilkti suknelę. 

— Tu ir be jos puikiai atrodai, bet suknelė tikrai graži. Atnešiu. 

— Ir rankinę. 

— Kam? 

— Turiu kai ką pasitaisyti. 

Jis suraukė antakius. 

— Kam? — pakartojo jis. — Viskas gerai. 

— Pakaks penkių minučių, kad atrodyčiau geriau. 

Ir taip atrodydama ji sustabdytų bet kurio vyro širdį, pagalvojo 
Raideris, bet tik gūžtelėjo pečiais ir nusileido žemyn. Suknelė kvepia 
kaip Hopė, dingtelėjo jam, kai priglaudė šią prie veido, virtuvėje ieš- 
kodamas rankinės. 

Triuškindamas žaliaminės odos kaulą Kvailiukas kilstelėjo gal- 


vą. Jo žvilgsnis sakė: „Žinau, ką veikei.“ 

— Tu pavydi, — mirktelėjo jam Raideris ir nunešė suknelę su 
rankine viršun. Apsikabinusi kelius Hopė sėdėjo ant lovos. Kai paė- 
musi daiktus nusišypsojo, jis vėl panoro ją stverti. 

— Ačiū. Tuoj apsitvarkysiu ir nusileisiu tau padėti. 

— (Gerai, bet nebūtina. 

Jis išėjo iš kambario, bet po penkių minučių grįžo. 

Kaip ir žadėjo, ji jau buvo pasiruošusi. 

— Nematau jokio skirtumo. Tik tai, kad dabar tu su suknele. 

— Gerai. Ir neturėtum. 

— Kokie didkepsniai tau patinka? 

— Pusiau iškepti. 

— Tuomet dar paprasčiau. 

Raideris įdėjo keletą didelių bulvių į mikrobangų krosnelę, su- 
spaudė mygtukus, tada iš šaldytuvo ištraukė salotas. 

— Norėtum, kad jas paruoščiau? 

— Turiu itališko salotų padažo ir pelėsinio sūrio. 

Pasvarsčiusi Hopė kyštelėjo galvą į šaldytuvą ir įdėmiai patyri- 
nėjo. 

— Jei turi alyvuogių aliejaus, pagaminsiu skaniau. 

— Aba. Štai ten, — jis parodė į spintelę. 

Ji atidarė spintelę ir linktelėjo, suradusi dar keletą tinkamų pa- 
gardų. 

— Turi kokį dubenėlį ir plaktuvą? 

— Tik dubenį. 

— Tuomet paduok jį ir šakutę. 

Hopė ėmė greitai ir vienodai plakti. Visai neatrodė panaši į mo- 
terį, kuri vos prieš kelias minutes privertė apsitraukti jo protą migla. 
Palikęs ją darbuotis Raideris nuskubėjo sudėti didkepsnius ant gro- 
telių. Kai grįžo, ji jau ruošė salotas. 


— Niekur neradau salotų įrankių. 

— Ašjų ir neturiu. Naudojuosi šakutėmis. 

— Ką gi... — ji paėmė šakutes, kuriomis ką tik plakė. 

— Galėtume valgyti terasoje. 

— Puiku. 

Hopė nunešė salotas, grįžo atgal ir paėmė lėkštes bei stalo įran- 
kius. Kol jis ėmė didkepsnius nuo grotelių, ji ant stalo sudėliojo svies- 
tą, grietinę, druską ir pipirus, iš mikrobangų krosnelės ištraukė bulves 
bei atkimšo vyną. O per vidurį pastatė gėles. 

Raideris turėjo pripažinti — stalas atrodė šiek tiek prašmatniau, 
nei būtų pavykę jam paruošti. 

— Kokį talentą demonstravai tame grožio konkurse? Magijos 
triukus? 

Dėdama didkepsnius į lėkštes Hopė tik šyptelėjo. 

— Skaniai atrodo. 

Po to, kai į Raiderio ir savo lėkštes įdėjo salotų, ji pakelė taurę 
ir su juo susidaužė. 

— Už ilgas vasaros naktis. Jos mano mėgstamiausios. 

— Ir mano. Tai kokį talentą ten demonstravai? — neatlyžo vy- 
ras. — Juk buvo toji rungtis, ar ne? Lažinuosi, žongliravai degančio- 
mis lazdomis. 

— Ir prakišai. 

Hopė gurkštelėjo vyno ir pasiėmė šakutę. 

— Pasiduok, princese. Man tereikėtų paklausti Oveno ir suži- 
nočiau. Jis dažniau nei aš naršo internetą. 

— Dainavau. 

— Moki dainuoti? 

Valgydama ji pakėlė pečius. 

— Talentų rungties aš nelaimėjau. 

— Tai nemoki dainuoti. 


— Moku, — griežčiau ištarė Hopė. — Taip pat moku groti pia- 

ninu ir šokti čečiotką. Bet norėjau susitelkti ties vienu dalyku, — šyp- 
telėjo ji valgydama salotas. — Talentų rungtį laimėjo mergina, vienu 
metu šokusi čečiotką ir žongliravusi degančiomis lazdomis. 

— Eik jau?! 

— Gali pats pasiskaityti internete. 

— Tai kaip tu laimėjai konkursą, jei pralošei talentų rungtį? 

— Visas konkurentes nušlaviau, atsakiusi į vedėjų klausimus. 

— Lažinuosi, visas nušlavei ir bikinio rungtyje. 

Hopė vėl lėtai nusišypsojo, užliedama jį tuo geidulingu žvilgsniu. 

— Galima ir taip pasakyti. Na, bet tai buvo seniai... 

— Lažinuosi, tebeturi tą karūną. 

— Ji pas mamą. Kur kas svarbiau — gavau stipendiją. Toks ir 
buvo mano tikslas. Nenorėjau tėvų stumti į skolas. Jiems reikėjo išlai- 
kyti dar du vaikus. Mano sesuo mokėsi koledže, o brolis ketino studi- 
juoti magistrantūroje. Laimėti buvo verta — ir aš to nusipelniau. Tie 
grožio konkursai tikrai žiaurūs. Bet laimėjau ir pinigų, ir išsilavinimą. 

— Padainuok ką nors. 

— Ne, — nuraudusi ir pralinksmėjusi Hopė papurtė galvą. — 
Dabar valgau. Beje, kepsnys — tiesiog tobulas. Ei! — sušuko ji, kai 
Raideris staigiai atitraukė jos lėkštę. 

— Padainuok už vakarienę. 

— Tu elgiesi kvailai. 

— Noriu tave išgirsti ir pats nuspręsti. 

— Na, gerai, gerai. — Hopė akimirką pagalvojo, o tada sudai- 
navo keletą eilučių iš Adelės dainos „Rolling in the Deep“, nes ją 
girdėjo per radiją čia važiuodama. 

Seksualus, sodrus balsas... Ar verta stebėtis? — pamanė jis. 

— Tikrai moki dainuoti. Dar ką nors padainuok. 

— Aš noriu valgyti. 

— Neturiu pianino, bet po vakarienės būtinai pašoksi če- 


čiotką, — išdrožė jis, grąžindamas jai lėkštę. 

Hopė prisimerkė, kai Raideris atplėšė gabaliuką mėsos ir nu- 
metė šuniui. 

— Tavo mama tave geriau auklėjo. 

— Jos čia nėra. Ką dar moki? 

Hopė vėl papurtė galvą. 

— Ne, dabar tavo eilė. Ką dar moki be to, ką jau žinau? 

— Spardyti kamuolį. 

— Mačiau, kaip nuspiri kamuolį savo mamos šuniui. 

— Ten niekalas. Baigiamajame kurse nuspyriau 57 metrus ir 
laimėjom futbolo čempionatą. 

Seniai tai buvo, bet vis tiek, pagalvojo jis. 

— Spėju, kad tai įspūdingas pasiekimas. 

— Mieloji, kiek Žinau, visų laikų koledžo rekordas yra 63 metrai. 

— Tuomet tai tikrai įspūdinga. Ar sekėsi koledže? 

— Padėjo stipendija. Mano šeimoje taip pat buvo trys vaikai. 
Nemėgau koledžo, bet stengiausi mokytis. 

— Ar svarstei tapti profesionaliu futbolininku? 

— Ne. 

Nejaučiau tam nei aistros, nei didelio potraukio, suprato jis. 

— Tai buvo tik žaidimas. Man patiko, bet gavau tai, ko ir siekiau. 

— Smagu, kai pavyksta gauti tai, ko sieki. Šioje srityje mums 
abiem sekasi. 

— Kol kas. 

Kai jiedu baigė valgyti ir pakėlė vyno taures, pradėjo temti. Ža- 
liuose šešėliuose sužibo pirmieji jonvabaliai. Hopė atsistojo, ketinda- 
ma nukraustyti stalą. 

— Surinksiu juos rytą, — mostelėjo Raideris. 

— Geriau dabar nunešiu. Kol nesuplauti indai — negaliu atsi- 
palaiduoti. 

— Gal tau reikia terapijos? 

— Kai daiktai savo vietose, pasaulis išlaiko pusiausvyrą. Kai su- 
plausiu, galėsi mane nusivesti į kiną. Ką žiūrėsim? 

— Ką nors rasim, — dabar jam tiesiog patiko stebėti ją. — Nori 
spragintų kukurūzų? 

— "Tai irgi prisideda prie pusiausvyros, — dėdama indus į in- 
daplovę pastebėjo Hopė. — Kinas ir spraginti kukurūzai. Vienas be 
kito — tiesiog nevisaverčiai. 

— Kaip sviestas be druskos? 

Ji jau ketino prieštarauti, bet numojo ranka. 

— Koks skirtumas. Dabar turiu laisvą vakarą, o netrukus kita- 
pus svečių namų galinio kiemo turėsiu ir lengvojo kultūrizmo centrą. 

— O turi tą priglundantį triko? 

Hopė nužvelgė jį iš po tų ilgų dygių karčiukų. 

— Turiu. Bet atidarymas — puiki proga nusipirkti naują. Dabar 
niekas manęs nemato jo dėvinčios, išskyrus mane pačią, kai surandu 
laiko pasimankštinti pagal DVD. 

Raideris įdėjo kukurūzų maišelį į mikrobangų krosnelę. 

— Spragintus kukurūzus norėsi valgyti iš dubens, ar ne? 

— Aišku. Ir duok lėkštelę šokoladiniams pyragaičiams. 

— Bus tik daugiau indų plauti. 

— Taip jau turi būti, Raideri. Kol nepradėjom žiūrėti filmo ir 
lapnoti spragintų kukurūzų, paskambinsiu Kerolei paklausti, kaip 
sekasi. 

— Arji nutuokia, kur tu? 

— Žinoma. 

— Jei jai ko prireiks, pati paskambins. Atsipalaiduok. 

— Aš tą puikiai sugebu. Tik šiek tiek buvau užsimiršusi. 

Raideris jai nusišypsojo. 

— Tu puiki svečių namų šeimininkė. 


— Ačiū. O tu netikėjai. 

— Juk tada tavęs nepažinojau. 

Po kirpčiukais jos antakiai išsilenkė. 

— Pagalvojai, atvažiavo čia kažkokia sostinės mergiotė su ma- 
dingu kostiumėliu ir miestietiškomis fantazijomis... 

Raideris išsižiojo ir susičiaupė. 

— Taip ir pagalvojai! — Hopė bakstelėjo jį. — Snobas... 

— Tai aš tave palaikiau snobe. 

— Suklydai. 

— Pasitaiko. Man patinka tavo šukuosena, — jis perbraukė per 
jos plaukus, nustebindamas juos abu. Tada vos prisivertė atitraukti 
ranką ir susigrūdo ją į kišenę. — Plaukai trumpesni nei mano. 

— Tau reikia apsikirpti. 

— Neturėjau laiko. 

— Galiu apkirpti. 

— Eik jau, — nusijuokė jis. 

— Puikiai sugebu. 

Raideris ištraukė spragintus kukurūzus ir supylė į dubenį. 

— Einam žiūrėti filmo. 

— Netgi turiu plaukų kirpimo žirkles. 

— Nereikia. Dar norėsi vyno? Turiu dar vieną butelį. 

— Ne, man reikės vairuoti. Geriau mineralinio. 

— Pasiimk tuos šokoladukus. Didysis televizorius — viršuje. 

Hopė nusekė paskui jį, plačiai išsižiojo ir išsišiepė iki ausų. 

— Fantastika! 

— Man irgi patinka. 

Ji tikėjosi, kad čia bus koks vyriškas urvas, bet nieko panašaus 
neišvydo. Į lauką atsiveriančios stiklinės durys sukūrė erdvės įspūdį. 
Jokių blyškių ar neišraiškingų spalvų. Čia dominavo ryškios spalvos, 
priderintos prie tamsaus blizgaus medžio ir odinių baldų. 


Sužavėta Hopė apėjo kambarį ir ėmė tyrinėti nišą, kurioje jis lai- 

kė svarmenis, ssnamadišką gazuoto vandens aparatą ir... Kaip vadinasi 
maišas, kurį mėgsta daužyti vyrai? A, bokso kriaušė, prisiminė ji. 

Apsidairiusi ji pasuko į nedidelę a77 deco stiliaus įkvėptą juodai 
baltą vonios kambarį. 

O paskui pastebėjo krūvas žaidimų. Atrodo, visi Montgomerių 
broliai dėl jų pametę galvą. Raideris turėjo kiniško biliardo žaidi- 
mo automatą, „Xbox“ žaidimų konsolę ir kažkokį daiktą su liečiamu 
ekranu, panašūs stovi Eiverės „Vestoje“. 

Bet labiausiai dėmesį traukė drožinėtas kompaktiškas baras, retro 
stiliaus šaldytuvas ir stiklinės lentynos su senais buteliais. 

— Čia reprodukcijos ar originalai? — pasiteiravo ji. 

— Originalai. Mėgstu senus daiktus. 

Raideris atidarė seną „Frigidaire“ šaldytuvą ir ištraukė jai mine- 
ralinio vandens. 

— Atrodo kaip šeštojo dešimtmečio ir šių laikų derinys. Nuos- 
tabu, — ji pasigėrėjo senoviniu pokerio staliuku ir kiniško biliardo 
automatu. — Čia turbūt vyksta puikūs vakarėliai. 

— Vakarėliai — Oveno sritis. 

— Tuomet ga/ėty vykti puikūs vakarėliai, — nepasidavė Hopė ir 
jos vakarėliams planuoti tinkamos smegenys jau mąstė apie jų temas, 
meniu ir dekoracijas. — Ir, be jokios abejonės, čia pats didžiausias 
mano matytas televizorius. 

— Gali būti. Štai toje spintelėje sukrauti DVD. Išsirink, ką no- 
rėtum Žiūrėti. 

— Leidi man išsirinkt? Labai malonu. 

— Neturiu filmų, kurie man nepatiktų, tai gali rinktis bet kurį. 

Hopė nusijuokė, priėjo prie Raiderio ir apkabino per liemenį. 

— Nereikėjo to sakyti. Būčiau patikėjusi, kad esi malonus. 

— Yra kaip yra. 

— Man patinka, kaip yra. 


220 


— Man irgi. Kaip vadinasi tas dalykėlis prieš filmą? 

— Anonsas? 

— Ne, toks senamadiškas. Kur atliekama prieš rodant filmą. 

— Uvertiūra? 

— Taip, tas, — Raideris pakėlė Hopę ant rankų. — Metas uver- 
tiūrai. 


Ji nusijuokė ir jie abu nusirito ant juodos odinės sofos. 


14 skyrius 


ai užmezgi santykius su moterimi, dirbančia nenormaliai 
ilgas valandas, pradedi prie jos taikytis. Raideris neprieštaravo. Tai 
nevaržė jo laisvalaikio, kurį galėjo tvarkytis savo nuožiūra. Darbas, 
sportas per televizorių, ilgi netrukdomi pasisėdėjimai prie alaus. Ga- 
lima nueiti pas mamą ar brolius ir papietauti. 

Ar kaip šįvakar — su broliais ir sūnėnais mėgautis vakaru beis- 
bolo aikštėje. 

Niekas taip neįtraukia, kaip „Minor“ lygos“ žaidimas, pamanė 
Raideris. Na, aišku, kelionė į Kamdenjardą stebėti Baltimore Orioles 
žaidimą toje spalvingoje beisbolo šventykloje irgi suteiktų velniškai 
didelį malonumą. 

Tačiau „Minor“ lyga geriausiai perteikė vasaros žaidimo inty- 
mumą, dramą ir paprastumą. O jei dar su trimis vaikigaliais, tai išvis 
nepakartojama. 

Jis sėdėjo, žiaumojo dešrainį ir gėrė šaltą alų, kadangi su Ove- 
nu nusprendė, jog Beketas bus jų vairuotojas. Ir velniškai mėgavosi 


savimi. 


* 


Amerikos „Minor“ lyga — antroji pagal pajėgumą JAV beisbolo lyga /MiLB/. 

Minia šaukė, plojo ir švilpė metikams. Į lauką išėjo penktame 
kėlinyje dviem taškais atsiliekantys The Hagerstown Suns. Saulei 
leidžiantis, papūtė lengvas vėjelis, ir per dieną kepinęs liepos vidurio 
karštis šiek tiek atslūgo. 

Raideris stebėjo metiką, kurstantį pirmąjį mušėją, tada žvilgte- 
lėjo į Harį. Vaikas ryte rijo veiksmą, alkūnes įrėmęs į kelius, priekin 
pasvirusiu kūnu ir tokiu įtemptu veidu, kokį gali suprasti tik tikras 
beisbolo gerbėjas. 

— Semiesi įkvėpimo, Hudini? 

Prie plokštelės priėjus kitam mušėjui, Haris išsišiepė iki ausų. 

— Treneris sakė, kad šeštadienį galėsiu mesti. 

— Aha, girdėjau. 

Nė už ką nepraleisiu reginio, kaip šis vaikis išdidžiai svies ka- 
muoliuką, pagalvojo Raideris. 

— Dabar tobulinu kreivą trajektoriją. Beketas mane pamokė. 

— Jis ją tikrai puikiai atlieka. 

Raideris įsitaisė stebėti kito metimo. Ties lazdos smūgiu jis ins- 
tinktyviai pasislinko, pakėlė Liamą aukštyn, iškeldamas ir jo ranką su 
beisbolo pirštine. Berniukas pasviro, ir Raideris pajuto, kaip kamuo- 
liukas atsimušė į pirštinę. 

— Sugavau! — apstulbęs ir iki begalybės susijaudinęs Liamas iš- 
sižiojęs spoksojo į kamuoliuką savo pirštinėje. — Sugavau kamuoliuką! 

— Ir velniškai puikiai sugavai, — Beketas plačiai nusišypsojo 
broliui. 

— Ponas Huveris išvirs iš koto. Parodyk, — paprašė Ovenas, ir 
šeši vyrukai ėmė tyrinėti kamuoliuką tarsi kalnakasiai aukso gyslą. 

— Ir aš noriu sugaut! — Merfis iškėlė savo pirštinę. — Gali 
man padėti sugaut? 

— Jie turėtų jį mušti į mūsų pusę. Dabar buvo pražanga, — mo- 
kėjo paaiškinti Raideris, vengdamas pasakyti, jog tiesiog nusišypsojo 
laimė. — Todėl neatitrauk akių ir laikyk parengtą pirštinę. 

— Rai! Taip ir maniau, kad čia tu. 

Tarp brolių įsispraudė daili blondinė seksualiai sukeltais plau- 
kais, apetitą keliančiomis formomis, trumpais šortais ir prigludusiais 
marškinėliais. Apsikabinusi Raiderio kaklą ji skambiai, linksmai pa- 
bučiavo. 

— Džene, kaip sekasi? 

— Puikiai. Girdėjau gandus, kad ten, Bunsbore, tiek daug vis- 
ko statai. Vis rengiuosi atvažiuoti ir pamatyti savomis akimis. Labas, 
Ovenai, Bekai. O ką čia mes turim? — ji šyptelėjo berniukams. 

— Čia Beko ir Klerės vaikai — Haris, Liamas ir Merfis, — pri- 
statė Raideris. 

— O, labas! Girdėjau, kad susituokei su Klere. Kaip ji laikosi? 

— Gerai. Smagu tave matyti, Džene, — linktelėjo Beketas. 

— Mano mama nešiojasi dar du brolius pilvuke, — paskelbė 
Merfis. 

— Dar du? Rimtai?! Oho, sveikinu! O tu, Ovenai? Lyg kažką 
girdėjau, kad susižadėjai su Eivere? 

— Aha. 

— Labai noriu su ja susitikti, pasėdėti jos restorane, suvalgy- 
ti picos. Kai atidarys savo naująjį restoraną, būtinai užsuksiu. Kiek 
daug visko nutiko... Du iš trijų Montgomerių brolių pasišalinę iš 
rinkos, — tęsė ji, kai Haris pasislinko, norėdamas geriau matyti aikš- 
telę. — Raideri, dabar tu — didžiausias grobis, — ji vėl nusikvato- 
jo. — Atėjau čia su keliomis draugėmis. Galėtume pabaigti pokalbį, 
jei parvežtum mane namo. 

— Aš lyg ir su... — Raideris išskėtė rankas, tarsi visus apkabin- 
damas. 

— O, taip, suprantu... Na, tai paskambink man! Atvažiuosiu į 
Bunsborą ir galėsi nusivesti mane suvalgyti picos „Vestoje“. Ovenai, 
perduok Eiverei, kad atvažiuosiu su ja susitikti. 


— Sutarta. 

— Gerai, tai grįžtu pas drauges. — Moteris vėl spustelėjo Rai- 
derį ir sušnabždėjo į ausį: — Paskambink man. 

Jai nuėjus, abu broliai įsmeigė akis į Raiderį. 

— Liaukitės, — sumurmėjo jis. Kažką pamąstęs atsistojo ir pa- 
sakė: — Tuoj grįšiu. 

— Atnešk mums alaus! — pavymui sušuko Ovenas. 

— O man gali kukurūzų traškučių? — paprašė Merfis. 

Raideris tik numojo rankomis ir nuėjo. Jis prisivijo Dženę, kai 
antrosios bazės gynėjas atmušė tiesia linija, ir komanda pasitraukė. 

— Noriu kai ką prisipažinti. Nupirksiu tau alaus, — priėjęs pa- 
siūlė jis. 

— Puiku. Kiek visko įvyko! Mirštu, kaip noriu pamatyti tuos jūsų 
svečių namus. Žiemą laikraštyje mačiau jų nuotrauką. Atrodo stulbi- 
namai! Beketas laukia dvynių, o Ovenas ketina vesti Eiverę! 

Ji visą laiką tarškėjo. Raideris neprieštaravo, nes Džeinė papras- 
čiausiai buvo laiminga plepėdama ir jai buvo nesvarbu, ar jis atsako. 
Ar netgi išvis klausosi. 

Jiedu pažinojo vienas kitą nuo vidurinės. Susitikinėjo su per- 
traukomis, nes kurį laiką buvo ištekėjusi. Kai išsiskyrė, jiedu liko 
draugai ir pasimėgaudavo atsitiktiniu seksu, kai abiem to reikėjo. 

Dabar buvo velniškai aišku, kad jam to nereikia. 

Raideris nupirko alaus jai, Ovenui, sau, kukurūzų traškučių vai- 
kams, tada viską sudėliojo ant aukšto staliuko ir ėmė mąstyti, kaip 
švelniau jai išdėstyti, kokia dabar yra padėtis. 

— Jau nenorėjau čia eiti. Aš irgi paskendusi darbuose. Džiau- 
giuosi, kad Šerė su Endže mane perkalbėjo. Prisimeni Šerę? 

— Aha, — tarstelėjo Raideris, nors nebuvo tikras. 

— Prieš metus ji išsiskyrė. Jai buvo sunkus metas. 

— Gaila. 

— Dabar ji susitikinėja su centriniu lauko gynėju, tai atėjom čia 


palaikyti jai kompanijos. 

— Šaunu. 

— Klausyk, ką veiksi šį savaitgalį? Galiu atvažiuoti. Aprodysi 
man svečių namus, — švytinčiomis akimis nusišypsojo Džeinė. — 
Galėsim užsisakyti kambarį... 

— Aš su kai kuo susitikinėju, — nejučia išsitarė Raideris. 

— Na, nieko naujo. Tu juk visada... Oo, supratau, — tos švytin- 
čios akys prasiplėtė. — Sakai, susitikinėji? Oho... Ar su broliais geri 
iš to paties butelio? 

— Ne, mes ne... Tiesiog aš su kai kuo susitikinėju. 

— Ir tau, ir jai pasisekė. Tai kas ji? Papasakok man. Ar aš ją 
pažįstu? 

— Ne, nemanau. Ji — svečių namų šeimininkė. 

— Tikrai? Dabar tai jau tikrai turiu atvažiuoti ir apžiūrėti tą 
vietą. 

— Na jau, Džene... 

— Na jau, Raideri, — atrėžė ji. — Kiek metų mudu pažįstami? 
Juk niekada tavęs neišdaviau. 

— Ne, — atsikvėpė jis. — Negalėtum. 

— Džiaugiuosi dėl tavęs. Ir šiek tiek gailiuosi savęs, — prisipa- 
žino ji. — Pastaruoju metu man su vyrais nekaip sekasi. 

— Tuomet tie vyrai — tiesiog kvailiai. 

— Tokių daug. Bet vis tiek norėčiau atvažiuoti į Bunsborą, susi- 
tikti su Eivere ir apžiūrėti jūsų didingą statinį. 

— Gerai. 

— Verčiau jau grįšiu, kol draugės nepaskelbė mano paieškos. 
Ačiū už alų. 

— Nėra už ką. 

— Koks jos vardas? 

— Hopė. 


— Gražus. O ji graži? 

— Pati gražiausia mano matyta moteris, — atsakė Raideris ir 
vėl nesuprato, kaip tie žodžiai taip lengvai išskrido iš jo burnos. 

— Oo... — Dženė palinko priekin ir pabučiavo Raideriui žan- 
dą. — Sėkmės, mielasis. 

— Tau irgi. 

Kaip keista... — imdamas į glėbį maistą pagalvojo Raideris. 
Stengdamasis neišmesti kukurūzų traškučių su alumi, jis žingtelėjo 
atgal ir sustojo. Sun mušėjas du kartus atmušė kamuoliuką iš kairiojo 
lauko, o puolėjas pasileido bėgti į antrą ir trečią bazes. 

Reikalai gerėja, nudžiugo Raideris ir grįžo pas brolius. 

— Matei? — šūktelėjo Haris. 

— Aha, puikus smūgis, — Raideris numetė kukurūzų traškučių 
pakuotę Merfui ant kelių ir padavė Ovenui alų. 

— Tai kaip? — pasiteiravo tas. 

— Kas kaip? 

— Ką pasakei Dženei? 

— Kad su kai kuo susitikinėju. Jėzau, Ovenai, aš moterims ne- 
kabinu makaronų. 

— Jis moterims nekabina makaronų, — rimtu veidu ištarė Mer- 
fis. — Jėzau, Ovenai. 

Raideriui prapliupus griausmingu juoku, Beketas net krūptelė- 


jo. Ir Suns laimėjo, išplėšę lemiamą tašką. 


Raideris buvo visiškai apsisprendęs vykti namo, kokią valandą 
padirbėti, tada galbūt išsitiesti ant sofos ir kartu su šuniu per televi- 
zorių pažiūrėti dar vieną beisbolo mačą. 

Praėjus penkiolikai minučių po to, kai Beketas paleido prie 
namų, jis vėl išėjo su Kvailiuku. Supykęs ant savęs, sėdo į pikapą ir 


pasuko į Bunsborą. 

Jiedu paprasčiausiai viską išsiaiškins. Padės kortas ant stalo. 
Keistos padėtys, nežinomybė jam nepatiko. Todėl viską išsiaiškins ir 
užbaigs. 

Aikštelėje šalia Hopės mašinos Raideris pastebėjo du automo- 
bilius. Turėjau numanyti, kad bus svečių... Bet nieko. Tiesiog užlipsiu 
] jos butą ir ten palauksiu, o tada išsiaiškinsim. O laukdamas galėsiu 
pagalvoti, kaip tai padaryti. 

Tamsoje spindėjo lauko žibintai. Persmelktas prie akmens sienos 
beprotiškai vešinčių rožių aromato jis prisiminė elegantišką sapną. 
Taip jį pavadino Beketas, prisiminė Raideris. Akmens siena, gėlės, 
viduryje žydintis rasotas kanadinis cersis... Raideris spėliojo, kodėl 
niekas iš atvykusių svečių nesimėgauja tokia romantiška vieta. 

Raideris iš kitos pastato pusės užlipo į ketvirtą aukštą ir stabte- 
lėjo. Svečių namuose buvo tylu, tad jis spėjo, kad poilsio kambaryje 
įsitaisę svečiai žiūri filmą ar žaidžia žodžių loto. 

Jis atrakino Hopės buto duris ir su Kvailiuku įėjo vidun. Iš šal- 
dytuvo išsitraukęs kokakolos, vyras ėmė mąstyti, kaip prastumti laiką, 
kol ji grįš. 

Gal reikėtų jai pranešti, kad atėjau? — pagalvojo jis. Velniai 
griebtų, tuomet teks vilktis žemyn, o paskui — vėl kabarotis aukš- 
tyn... Jis nusprendė — kai išsities ant lovos ir įsijungs beisbolą, para- 
šys jai Žinutę. 

Vyras pasuko į Hopės miegamąjį. Čia ant lovos su pižaminė- 
mis kelnėmis ir palaidinuke sėdėjo Hopė. Susikryžiavusi kojas ji su 
ausinėmis iš „iPad“ klausėsi muzikos ir tyrinėjo kompiuterio ekraną. 

Nuo šio vaizdo Raideriui sustojo širdis. Ji geba tai padaryti net 
nesistengdama. Ir netgi nenutuokdama. 

Patenkintas Kvailiukas įrisnojo į kambarį ir užmetė priekines 


letenas ant lovos. 

— Eli, ei... — šoko prie jos Raideris, kai ji staigiai linktelėjo 
priekin ir padėjo ranką ant krūtinės. 

— Velniškai mane išgąsdinai! — Hopė persibraukė pirštais 
plaukus ir atsistojo. — Nesitikėjau, kad šįvakar ateisi. 

— Maniau, tu apačioj su svečiais. Būčiau pasibeldęs. 

— Abi porelės nusprendė anksčiau eiti miegoti, — moteris pa- 
trynė krūtinę ties širdimi, tada nusijuokė. — Dieve, aš juk gyvenu su 
vaiduokliu! Manęs jau niekas neturėtų gąsdinti. O aš tave išgąsdi- 
nau? — kreipėsi ji į šunį ir švelniai patapšnojo jam galvą. — Kadangi 
gavau laisvo laiko, ėmiausi skaityti visus tuos su Lize susijusius do- 
kumentus ir laiškus. 

— Sužinojai ką nors naujo? 

— Kol kas nieko svarbaus. Bet po truputį vis geriau ją pažįstu. 
Sužinojau, kad jos tėvas buvo labai griežtas, o mama dažnai gulda- 
vosi į lovą, skųsdamasi galvos skausmais. Panašu, kad ji labiau troško 
išvengti konfliktų nei kentėjo nuo migrenos. Lizės tėvas buvo turtin- 
gas, turintis aukštą statusą visuomenėje, įtakingas politikoje... 

— Aš nemiegu su jokia kita moterimi. Šiuo metu, — susizgri- 
bęs patikslino Raideris. 

Hopė akimirką spoksojo į Raiderį. 

— Tai... malonu girdėti. 

— Jei tu užsimanysi susitikinėti ar miegoti su kitu vyru, norė- 
čiau, kad man tai pasakytum. 

— Sąžininga. Bet aš to nedarau. Šiuo metu. 

— Gerai, — Raideris apsidairė ir pastebėjo, kad Kvailiukas jau 
įsirangė į Hopės jam nupirktą guolį, o letenas uždėjo ant jame gulė- 
jusio žaislinio mėsainio. — Jei nori toliau skaitinėti, o mes trukdom, 
tai išeisim. 

— Pasilik ir geriau pasakyk, kodėl čia atėjai. 

— Šiaip. Tiesiog norėjau išvengti... tos padėties. 


— Aišku. 

Kaip moterys taip sugeba? — pagalvojo jis. Tokios kaip mama 
vien tylėdamos priverčia atvirai išsipasakoti — it patyręs policininkas 
priverčia prisipažinti nusikaltėlį. 

— Tiesiog per beisbolo rungtynes susidūriau su viena pažįstama. 

— (O? — sureagavo Hopė, išlaikiusi įprastą malonų toną. — Ir 
kaip žaidimas? 

— Geras. Suns laimėjo 4:3. Liamas sugavo pražangos kamuo- 
liuką. 

— Tikrai? — ji nusišypsojo ir greitai suplojo rankomis. — Jis 
tikriausiai labai susijaudino. 

— Taip. Ir dar ilgai nenurims. 

— Puiku, kad berniukai praleido vakarą su jumis, — neatitrauk- 
dama akių ištarė Hopė ir nutilo. 

— Pažįstu ją nuo vidurinės. 

Hopė nė nepasuko galvos. 

— Klausyk, mudu kartais susibėgdavom. Nieko rimto. Po galais, 
kas tau negerai? — nenustygo jis, kai Hopė ir toliau tylėjo. 

— Man viskas gerai. Laukiu, kol baigsi pasakoti. 

— Puiku. Netyčia su ja susitikau ir tiek. Ji pradėjo kalbėti, kad 
mums vėl reikėtų susibėgti. Sakė, atvažiuos apžiūrėti svečių namų ir 
pasiūlė... na, žinai, išsinuomoti kambarį. 

— Oo... — Hopė susikryžiavo rankas. — Tikriausiai jauteisi 
nejaukiai, nes dabar miegi su tų namų šeimininke. 

Rūsčiai nužvelgusio Raiderio akyse išryškėjo žalia spalva. 

— Nejaukiai — kvailas žodis. Kažkoks mergaitiškas. Buvo keis- 
ta situacija. Nemėgstu tokių, todėl turėjau jai pasakyti, kad su kai kuo 
susitikinėju. 

— Ji supyko? 

— Ne,ji taip nesielgtų. Mes draugai. 

Hopė supratingai linktelėjo. 

— Tai gerai. Netgi pagirtina, kad sugebi palaikyti draugiškus 
santykius su buvusia mergina. 

— Ne esmė, — Raideris šiek tiek suirzo, kad ji tokia rami ir 
sumautai protingai šneka. — Kalbu apie sąžiningumą. Aš su kita ne- 
miegu, taigi ir tu su niekuo kitu nemiegi. Šitai turėtų būti aišku. 

— Taip ir yra. 

— Aš ne koks subingalvis, su kuriuo buvai susidėjusi. 

— Tu visiškai nepanašus į jį, — sutiko Hopė. — Taip pat svar- 
bu: aš jau irgi nebe ta Hopė, kuri buvo susidėjusi su tuo subingalviu. 
Juk puiku, kad galime būti savimi ir tokie išlikti, būdami drauge? 

— Turbūt, — sulig atsakymu jis pagaliau iškvėpė ir visą nusivy- 
limą. — Tu mane išprovokavai. 

— Kaip? 

— Kad nieko neklausinėji. 

— Klausinėjau galybės dalykų. Antraip nebūčiau sužinojusi, 
kad tas randas ant tavo užpakalio atsirado, kai aštuonerių nuvirtai 
nuo rogučių. Ar kad tėčio sumeistrautame namelyje medyje praradai 
nekaltybę. Ar... 

— Apie mūsų ateitį, — pertraukė Raideris. — Moterys visada 
vyrų klausinėja apie jų santykių ateitį. 

— Mėgaujuosi mūsų santykiais ir man visai nereikia Žinoti, kas 
bus vėliau. Esu laiminga, būdama su tavim, ir to pakanka. 

Atsidusęs Raideris prisėdo ant lovos krašto ir pasisuko, kad tie- 
siai Žiūrėtų jai į veidą. 

— Nesu sutikęs į tave panašios. Ir vis dar tavęs neperpratau. 

Hopė priglaudė ranką Raideriui prie skruosto. 

— Aš taip pat. Džiaugiuosi, kad šįvakar čia atėjai ir visa tai man 
pasakei, kad jauteisi privaląs man atsiverti. 

— Kai kurios moterys negali pakęsti, kai vaikinas palaiko drau- 


giškus santykius su buvusia ar išvis su ja kalbasi. 

— Nesu pavydi. Jei būčiau pavydi ir nepasitikinti, gal manęs 
nebūtų išdavę. Bet aš ne tokia. Jei nepasitikiu vyru, tai negaliu su juo 
draugauti. Pasitikėjau Džonatanu ir padariau klaidą. Pasitikiu tavimi 
ir Žinau, jog neklystu. Tu nemeluoji, o tai man labai svarbu. Aš tau 
irgi nemeluosiu, tad mūsų santykiai bus puikūs. 

— Turiu ir daugiau draugių. 

Juokdamasi Hopė apsivijo rankomis Raiderio kaklą. 

— Net neabejoju, — ji draugiškai jį pabučiavo, tada įsitaisė jam 
ant kelių. — Ar pasiliksi? 

— Visai galėčiau. 


— Puiku. Tuoj padėsiu tuos darbus į šalį. 


Daugumą vakarų jis padirbėdavo vienas ar su broliais. Jei svečių 
namuose nebūdavo gyventojų, jiedu papietaudavo, kur nors išeidavo, 
o tada važiuodavo į jo namus. 

Hopė jo name niekada nepaliko jokio daiktelio. Ir tai jį stebino. 
Paprastai moterys visada palieka kokių nors savo ženklų. Bet tik ne 
Hopė. 

Na, jis nupirko jai dušo želė, kurią ji čia laikė. Po galais, bet 
juk jam patinka, kaip ji kvepia, ar ne? Ir pasirūpino keliais naujais 
rankšluosčiais, kadangi senieji jau buvo gerokai apšiurę. 

Bet juk čia ne kokios vazoninės gėlės ar kvapiosios žvakės. 

Ji savo bute turi padėjusi jam alaus, jis — dušo žėlę ir jos mėgs- 
tamiausio vyno. Nieko ypatinga. Ji to visai nesureikšmino. 

Hopė neburbėjo dėl šuns, nors jis buvo prie to pratęs. Maža to, 
ji netgi nupirko Kvailiukui guolį ir žaislą, kad šunelis jaustųsi kaip 
namie, kai jiedu nakvodavo jos bute. 

Hopė nesielgė taip, kaip jis tikėjosi. Apie tai Raideris susimąs- 


tydavo vis dažniau ir dažniau. 

Nuolat stebindama, ji išmušdavo jį iš pusiausvyros. Ir jis pradėjo 
tai vertinti. 

Ir dar — ji ne iš tų, kurios skundžiasi, kad vyras pernelyg įnikęs 
į darbą. 

Raideris nužvelgė „MacT's“ baro šoną ir liko patenkintas deta- 
lėmis, kietmedžio žvilgesiu bei simetriškais ;montuotais šviestuvais. 

— Kai pabaigsim šį velnio daiktą, — prabilo Raideris, — eisim 
„Kario“ picos. Dabar Beketo eilė pirkti. 

— Negaliu. — Beketas nusišluostė prakaitu žliaugiantų vei- 
dą. — Turiu važiuoti namo padėti Klerei. Dienos pabaigoje ji jaučiasi 
velniškai pavargusi. 

— Vis tiek Raiderio eilė pirkti, — prisiminė Ovenas. — O aš 
noriu valgyti. Kadangi Eiverė šiandien uždaro, tai viskas labai gerai. 

— Kaip čia išėjo, kad dabar mano eilė? 

— Pagal eilių kaitą. Dieve, koks didelis ir gražus daiktas. 

Įstatę paskutinę dalį į vietą, jie atsitraukė ir pasigrožėjo pačių 
sumeistrautomis ir sumontuotomis plokščių detalėmis ir sodriai 
tamsaus raudonmedžio žvilgesiu. 

Dar trūksta skersinio, baro paviršiaus ir alaus kranelių, bet Rai- 
deris jau dabar matė — velniškai puikiai pavyko. 

Ovenas perbraukė pirštais per barą savo pusėje. 

— Jei ir toliau judėsime tokiu tempu, tai vėliausiai po pusantros 
savaitės galėsime atlikti apdailą. Labai paranku, kad Raideris susiku- 
kavo su svečių namų šeimininke — gali nuolat čia darbuotis. 

— Čia tai viskas atrodo neblogai, — sutiko Beketas, — tik štai 
per darbą ir Raiderio bėgiojimą pas Hopę nieko nesužinojome apie 
Lizės Bilį. 

— Reikia perskaityti daug medžiagos, — priminė Ovenas. — 
Pamažu kasamės. Lizės tėvas iš savo įrašų pasistengė daug ką iš- 
braukti. Yra begalė spragų. Jėzau, koks tėvas bandytų taip ignoruoti 


savo vaiką? 

— Toks, nuo kurio bėga vaikai, — sumurmėjo Raideris. — Tai 
Lizė ir pabėgo. 

— Ovenai, tu čia? Pamačiau šviesas ir... — Eiverė įėjo pro neuž- 
rakintas nuo restorano į baro pusę duris ir sustojo kaip įbesta. — Oi, 
baras... Jūs užbaigėte barą! Sumeistravote mano barą! Kodėl nieko 
nesakei? 

— Jei ne ilga tavo nosis, kitą dieną būtum patyrusi staigmeną. 
Ryt uždėsim viršų, o paskui vyrukai įtaisys prekystalį. 

— Koks gražus... — Eiverė priėjo prie baro ir perbraukė ran- 
ka. — Ir koks malonus jausmas! — Ji pribėgo prie Oveno, sugriebė, 
pašokinėjo, pribėgo prie Beketo, tada — Raiderio. — Ačiū, ačiū! No- 
riu pamatyti ir kitą pusę. 

Ji skriste nuskrido už baro ir sukrykštė iš laimės. 

— Lygiai taip pat gražu kaip ir iš priekio. Oi, kaip norėčiau, 
kad jį pamatytų Klerė su Hope! Galėčiau parašyti Hopei žinutę, kad 
atbėgtų. 

— Ji turi svečių, — priminė jai Raideris. 

— Užtruks tik minutėlę. Noriu tuo pasidalyti su drauge. Nega- 
liu patikėti, kad sumeistravote jį, kai nemačiau, — traukdama tele- 
foną tęsė ji. 

— Nebuvo lengva, — prisipažino Ovenas. 

— Bet kokia staigmena! Hopė parašė, kad tuoj ateis. Kaip grei- 
tai viskas vyksta! Bet reikia dar daug ką nuveikti. Leiskite man jus 
visus tris nufotografuoti prie baro. 

— Aš nufotografuosiu tave su Ovenu, — pasiūlė Raideris. 

— Pirmiausia — jūs visi trys, nes jūs jį sumeistravote. Paskui — 
mane su Ovenu. 

Broliai pakluso jai ir užėjo už baro. 

— Dar vieną! — šūktelėjo ji ir paspaudė. 

— Dabar tu, Raudonplauke, — Raideris ją pakėlė ir pasodino 


ant priekinio krašto. — Tik labai nesilošk, nes nukrisi. 

— Nesilošiu, — ji palinko į prieki ir pasirėmė alkūne į šalia 
stovinčio Oveno petį. 

— Iškart įkelsiu jas į „Facebook“. Noriu, kad visi pamatytų. 
Ovenai? 

Ji ištiesė rankas ir jį apsikabino, o jis ją nukėlė. 

— Jėzau, jei jums reikia kambario — kitapus gatvės jų pilna. 

Raideris žvilgtelėjo durų pusėn, kai Hopė jau kėlė ranką pa- 
belsti. 

— Ketinau užbėgti ir anksčiau, — jiems įleidus vidun, tarė ji. — 
Turėjau... O, jūs užbaigėte barą? 

— Argi ne gražus? — Eiverė paglostė jo kraštą tarsi mylimą 
gyvūnėlį. — Jį man sumeistravo mano vaikinas su savo broliais. 

— Juk tai meno kūrinys! Nejuokauju. Čia taip nuostabu... Ei- 
vere, kaip man patinka spalvos ir apšvietimas! Grindys... viskas. Šis 
baras bus velniškai populiarus. 

Ji žingtelėjo atgal ir pažiūrėjo į restorano pusę. 

— Jau pabaigėte ir padavėjos bufetą. Tada iki galo neįsivaizda- 
vau, bet... 

— Tikrai? Aš net pati nemačiau! — Eiverė stryktelėjo ir nusku- 
bėjo apžiūrėti. 

— Suteikėte jai daug laimės, — tarė Hopė Raideriui. 

— Bet tu susijaudinusi dėl kažko kito, — pastebėjo Raideris. 

— Nejau taip matosi? Tu teisus. Kai ką sužinojau iš Ketrinos 
laiškų pusseserei. Viename ilgame laiške ji aprašo šeimos naujienas, 
pasakoja apie karą ir kad slapta nuo tėvo perskaitė knygą. Ir tarp viso 
šito radau epizodą su Eliza. 

— K3 nors naujo? 

— Ketrina nerimavo dėl to, kad tėvas rengėsi apvesdinti Elizą 
už senatoriaus sūnaus, bet Eliza nenorėjo. Aišku, tėvui priešinima- 
sis nepatiko. Dar paminėta, kad vieną naktį Eliza išspruko iš namų 
susitikti su mūrininku, kurį tėvas nusamdė prie jų namo pastatyti 


akmeninę tvorą. 

— Mūrininku... — susimąstė Ovenas. — Kaip jai — per žemo 
sluoksnio, ar ne? Tėvelis tikrai nepalaimintų. 

— Ketrina nerimavo, kas nutiktų, jei Elizą sučiuptų. Bet mergi- 
na neklausė ir tvirtino esanti įsimylėjusi. 

— Ar paminėtas to mūrininko vardas? — pasiteiravo Beketas. 

— Arba ne, arba aš jo dar neužtikau. Bet tai privalo būti Bilis. Ji 
buvo įsimylėjusi, rizikavo užsitraukti milžinišką tėvo rūstybę. Jie abu 
buvo įsimylėję. Laiškas parašytas tūkstantis aštuoni šimtai šešiasde- 
šimt antrų metų gegužę — keli mėnesiai iki Lizei čia atvykstant, 
prieš Antietamo mūšį. Jei tik galėtume rasti kokių nors įrašų, kas 
dirbo prie pastato, arba tos apylinkės mūrininkų pavardes... 

— Jei Lizė atvyko čia, tai Bilis buvo čia, — tarė Eiverė. — Arba 
čia gyveno, arba užsirašė į armiją ir buvo čia atsiųstas. Naudinga in- 
formacija, Hope. 

— Geriausia, kokią gavome per kelias savaites. Ne, per kelis 
mėnesius. Pamažu atsiskleidžia Lizės gyvenimo istorija — ar bent 
jau jos dalis. Jos tėvas — griežtas ir nuožmus. Dukterys privalėjo 
paklusti jo sprendimams ir tekėti už parinktų jaunikių. Lizė įsimylėjo 
vaikiną, su kuriuo santuokos tėvas niekada nebūtų palaiminęs. Tada ji 
pabėgo iš namų. Atvyko čia laukti Bilio. Ir belaukdama mirė... 

— Tuo metu nuo Niujorko iki Merilando buvo ilgas kelias, — 
prisiminė Beketas. — Ir dar karo laikotarpiu. Ji labai rizikavo. 

— Ji buvo įsimylėjusi, — paprastai pasakė Hopė. — To pakan- 
ka, kad išsižadėtum šeimos, įprasto gyvenimo būdo, saugumo. Pasta- 
ruoju metu Lizė labai tyli. Svarstau, ar pasakyti jai, ką sužinojau. Gal 
ji galės ar norės ką nors pridurti. 

— Verta pabandyti, — sutiko Ovenas. 

— Eikim dabar. Tuoj pat, — nekantravo Eiverė. 

— Turiu svečių, o viena porelė apsistojusi kaip tik „Elizabetos ir 
Darsio“ numeryje. Manau, dabar ne pats tinkamiausias metas. Užei- 


siu rytoj, kai jie išsiregistruos. 

— Užbėgsiu ir aš. Pusę dvyliktos tiks? 

— Taip. Tikrai manau, kad pajudinome ledus. Man rodos, ne- 
trukus surasime Bilį. Bet dabar turiu grįžti. 

— Palydėsiu tave. 

— Gerai. 

— Lik čia, — paliepė Raideris šuniui. 

— Beveik nieko nepasakei, — pastebėjo Hopė jiems išėjus. 

— Mąsčiau. Tu tikriausiai teisi. Vyras, su kuriuo Lizė susidė- 
jo, — mūrininkas. Bet nesužinoję jo pavardės vis tebešaudome tuš- 
čiais šoviniais. 

— Sužinosime, — nepasidavė Hopė. — Yra dar krūvos laiškų 
ir visokių dokumentų, kuriuos mudu su Ovenu galėsime patyrinėti. 
Tikrai atkapstysim. — Prie durų Hopė atsigręžė. — Nebūk toks pe- 
simistas. 

— Nemoku taip greitai pasikeisti. 

— Gali nesakyti... 

— Arjau pietavai? 

— Dar ne. Turėjau šiek tiek laiko, tai puoliau skaityti laiškų. 

— (Galiu tau ko nors atnešti. Svečiai susiprotės, kad valgai. 

— Gerai, ačiū. Norėčiau „Karališkųjų“ salotų. 

— Ir viskas? 

— Jų daug, — Hopė pakštelėjo jam į skruostą. — Ačiū. Baras 
atrodo tikrai gražiai. 

— Atrodys dar gražiau, kai įstatys kranelius ir įpils man alaus. 
Po kokios valandos atnešiu tau tuos apgailėtinus pietus. 

— Lauksiu. O jei įdomu, pusryčiams turiu bandelių su cinamonu. 


— Tai lauksiu ryto. 


15 skyrius 


H.. atsisveikino su paskutiniais svečiais. Vakar vidurnak- 
tį atūžusi audra atnešė ilgai lauktą lietų ir nušlavė ilgai tvyrojusią kai- 
trą. Hopė pažvelgė pro automobilių aikštelėje susigrūdusias mašinas 
į lengvojo kultūrizmo centrą. Reikėtų atrasti dvidešimt minučių ir 
pafotografuoti. Vėliau bus galima rekonstruoto pastato nuotrauko- 
mis atnaujinti interneto svetainę. 

Bet šis rytas skirtas kitiems dalykams. 

Hopė grįžo į virtuvę, kur Kerolė šveitė granito stalviršį. 

— Reikia į parduotuvę, — tarė Kerolė. — Žinau, apsipirkimas 
yra tavo šiandienos darbų sąraše, bet verčiau eisiu aš. Lizei bus jau- 
kiau, kai namuose mažiau žmonių. 

— Nežinau, ką be tavęs daryčiau. 

— Ir nesistenk sužinoti. Paimsiu sąrašą ir viską nupirksiu. Vė- 
liau ateis Džastina, todėl abiem galėsi papasakoti naujienas. Hope, 
kaip manai, kas nutiks, jei surasite Bilį? 

— Nežinau. Jei ji išnyks, tuomet ilgėsiuosi jos. 

— Suprantu. Man patinka, kad galiu su ja garsiai kalbėtis ir 
nesijausti, kad kalbuosi su savim. Ir visada jaučiu ją šalia. Žinai, ką 


turiu omeny. 


238 


— Tikrai taip. 

— Ilgai neužtruksiu. — Kerolė čiupo rankinę ir įsidėjo sąra- 
šą. — Oi, kur mano galva? Kai šįryt pradėjai pasakoti apie tą laišką, 
pamiršau pasakyti naujieną. Lengvojo kultūrizmo centrui Džastina 
pasamdė valdytoją ir pavaduotoją. 

— Jau rado tinkamas darbuotojas? Tai puikios naujienos. Ar 
jos — vietinės? 

— Taip, turi daugybę patirties ir, pasak Džastinos, tiek energi- 
jos, kad užtektų keliems žmonėms. 

— Atrodo, ji rado būtent tai, ko ieškojo. 

— Džastina turi akį, — Kerolė viena ranka apglėbė Hopę, — ir 
sugeba išsirinkti geriausius darbuotojus. Susitiksime po kelių valan- 
dų. 

Likusi viena Hopė įkvėpė ir apsidairė. Visą rytą apie tai gal- 
vojusi, ji pasuko laiptų link. Geriausia bandyti užmegzti kontaktą 
mėgstamiausiame Lizės kambaryje, pagalvojo ji. 

Išėjus iš kabineto, suskambo jos telefonas. Moteris nenoriai iš- 
sitraukė aparatą ir atsiliepė. 

— Labas rytas, Bunsboro svečių namai. 

Po dvidešimties minučių Hopė vėl pabandė susikaupti ir susi- 
tikti su Lize. Bet tada pro duris įlėkė Eiverė. 

— Užtrukau. Jau bandei su ja pasikalbėti? 

— Ne, mane sutrukdė. Ar žinai tokią Mairą Grim? 

— Galbūt. Pažįstu Brentą Grimą. Nuolatinis „Vestos“ lanky- 
tojas, dirba Zžompsons. Atrodo, Maira — jo vyresnioji sesuo. O kas? 

— Savo kuklioms antrosioms vestuvėms atšvęsti ji norėtų užsi- 
sakyti svečių namus. Girdėjau, kad prieš šešiolika metų ji išsiskyrė su 
Mikiu Šiubeikeriu, susigrąžino savo mergautinę pavardę, gyvena ke- 
lios mylios už Bunsboro ir dirba „Bast“ laidojimo paslaugų įmonėje. 

— Tikiuosi, man neteks su ja turėti reikalų. 

— Ten ji prieš trejus metus susipažino su savo būsimu vyru, kai 


jis laidojo žmoną. 

— Oho... Niekada nemaniau, kad šarvojimo salėje galima už- 
megzti romaną. 

— Meilė visada randa kelią, — nusijuokė Hopė. — Tai štai, ji 
teiravosi dėl šventės. Jie ketina susituokti kitą mėnesį. 

— O jie greiti. 

— Mes nejaunėjame, sakė ji. Norėtų pavakare surengti nedide- 
les vestuves. Dalyvautų maždaug dvidešimt ar dvidešimt penki žmo- 
nės. Vėliau praneš daugiau detalių. 

— Nedidelė antrųjų vestuvių ceremonija popietės metu, — Ei- 
verė pasvarstė. — Galėčiau pagaminti kokių nors paprastų valgių, o 
mūsų kepyklėlė iškeptų tortą. 

— Būtent taip ir pasiūliau. Ji ketina pasitarti su savo sužadėti- 
niu. Bet jau išsitarė, kad tas sutiks su viskuo, ką ji išrinks. 

— Tuomet paranku. 

— Jos balsas skambėjo itin džiugiai. Malonus pokalbis. Na, — 
Hopė žvilgtelėjo laiptinės link ir jau sukosi eiti, bet čia vestibiulio 
duris atplėšė Klerė. 

— Jei tik netrukdysiu, noriu eiti ir aš. Lizė man labai pagelbėjo. 
Pamaniau, jei būsime visos trys, tai gal bus geriau. 

— Puiki mintis. Kilkime į „Elizabetą ir Darsį', jos mėgstamiau- 
s13 numerį. 

— Keista, ar ne? — tarė paskui Eiverę kopianti Klerė. — Bet 
nebaisu. Lyg eitum pasikalbėti su drauge, kurios gerai nepažįsti, bet 
ji tau rūpi. 

— Kiekvieną dieną vis daugiau sužinau. Lizės gyvenimas buvo 
labai suvaržytas. Ne tik dėl laikmečio ar kultūros. Jos tėvas buvo labai 
griežtas, tiesiog nepalenkiamas. Tarp jos sesers popierių neradau nė 
vieno laiško nuo Elizos. O juk privalėjo būti. Tais laikais žmonės 
labai dažnai rašė laiškus. 

— Devyniolikto amžiaus elektroniniai laiškai... — pajuokavo 


Eiverė. 

— Seserys tikrai turėjo susirašinėti, — sutiko Klerė. — Bet jei 
tėvas buvo toks kietas, gal jis sunaikino visus Lizės laiškus? 

— Spėju, kad taip. Iki šiol skaitytuose laiškuose radau daug 
užuominų, — tęsė Hopė. — Ketrina jo bijojo. Sunku įsivaizduoti, 
ką reiškia bijoti savo tėvo. Manau, ištekėjusi ir tapusi nepriklausoma 
nuo tėvo Ketrina įkūrė mokyklą būtent todėl, kad pati su seserimi 
kentėjo nuo suvaržymų. Ji mėgo skaityti ir per karą atrado potraukį 
medicinai. Norėjo ją studijuoti, bet tai buvo neįmanoma. 

— Tuomet įsteigė mokyklą, kad kitos mergaitės galėtų mokytis 
ir siekti savo svajonių, — Klerės akys sudrėko. 

— O Lizė? — pridėjo Hopė. — Ji troško tik mylėti, ištekėti, 
sukurti namus ir šeimą. To iš jos tikėjosi ir tėvas, tik jam nerūpėjo, ką 
myli duktė. 

Hopė įkišo raktą į spyną ir atidarė duris. 

— Vakar šiame kambaryje buvo apsistoję svečiai. Kambarys dar 
nesutvarkytas. 

— Manau, nenumirsim, išvydusios sukuistą lovą. Atsisėsk, 
Klere, — pasiūlė Eiverė. 

— Aš gerai jaučiuosi. 

— Nėščios moterys turėtų naudotis kiekviena galimybe pasė- 
dėti. 

— Tu teisi, — Klerė įsirangė į aksomu aptrauktą violetinę 
kėdę. — Kaip manai, ar Lizė lieka šiame numeryje, kai būna svečių? 

— Nežinau. Kartais ją pajuntu savo kambaryje. Arba bibliote- 
koje, kai einu pripilti viskio į grafiną arba kavos į aparatą. 

— Ji mėgsta būti su tavim, — nusprendė Eiverė. — Papasakok 
apie laišką. 

— Jau pasakojau. 

— Papasakok dar kartą. Gal ir ji pasiklausys. 

— Laiškų yra šimtai. Mano pusseserė ir mokyklos archyvarė 


labai pasistengė surasti Ketrinos ir jai rašytų laiškų. Dauguma jų, taip 

pat ir mano skaitytų yra skirti jai. Tai laiškai nuo draugų, giminaičių, 
jos guvernantės, muzikos mokytojo ir panašiai. 

Eiverė linktelėjo ir atsisėdo ant lovos krašto. 

— Yra jos vyro Džeimso Derbio laiškų ir keletas Ketrinos laiškų 
jam. Man šitie įdomiausi. Juose galima įžvelgti jausmų raidą, aistrą, 
humorą ir pagarbą. Manau, jis pirmas įsimylėjo Ketriną. O vyro mei- 
lė ir supratimas padėjo jai atrasti save. 

— Ketrinai pasisekė, — nusprendė Klerė. — Ji ištekėjo už ją 
mylinčio vyro. 

— Manau, drauge jie buvo tikrai laimingi, — tarė Hopė. — Jis 
ne tik finansavo daugumą jos įsteigtų mokyklų, bet ir skatino jos vi- 
ziją. Jis buvo kilęs iš geros šeimos, turtingas ir gerbiamas visuomenėje 
žmogus, todėl Ketrinos tėvas palaimino jų santuoką. Tačiau jie ir my- 
lėjo vienas kitą. Ketrina gyveno visavertį gyvenimą su mylimu vyru. 
Jie tuokėsi ne dėl turto ar iš pareigos. 

Užuodusi magnolijų kvapą Hopė prisėdo šalia Eiverės. 

— Meilė jai atvėrė gyvenimą. Ji mylėjo seserį, bet toji buvo jau- 
na, išsigandusi ir dar nežinojo, ką reiškia mylėti. Iš laiškų supratau, 
kad Ketrina saugojo savo sesers paslaptį. Manau, ji buvo labai lojali 
ir būtų negalėjusi tavęs išduoti. Ji susirašinėjo su jūsų pussesere Sara 
Elen. Jos buvo panašaus amžiaus ir dalijosi savo širdies paslaptimis, 
mintimis, džiaugsmais ir rūpesčiais. Ketrina baiminosi, kad tėtis ne- 
sužinotų, jog bėgdavai iš namų susitikti su Biliu. Jis buvo mūrininkas 
ir dirbo prie tavo tėčio namo, ar ne? Pasakyk, ar tai tiesa, kad galėčiau 
toliau ieškoti. 

Prie balkono durų pasirodė Lizė. 

— Jis ant akmens išgraviravo širdelę su mūsų inicialais jos vi- 
duryje. Tą akmenį įmūrijo į sieną, kad išliktų amžinai ir niekas kitas 
to nežinotų. 


— Koks buvo jo vardas? — paklausė Hopė. 

— Bilis. Mano Bilis... Vieną šeštadienio popietę ėjau ten, kur 
man buvo leidžiama vaikščioti. Priėjau upelį ir išvydau jį Žvejojant. 
Jis tuomet neturėjo žvejoti, o aš neturėjau ten eiti. Tą gaivią kovo 
popietę pro tirpstantį ledą veržėsi upelio srovė. 

Lizė užsimerkė, prisiminimais grįždama atgal. 

— Jaučiu, kaip pavasaris bando nugalėti žiemą, nors vietomis 
dar plyti sniegas. Dangus buvo žiemiškai pilkas ir pūtė žvarbus vėjas. 

Atsimerkusi ji nusišypsojo. 

— Bet jis stovėjo čia ir jau nebebuvo šalta. Mums nereikėjo kal- 
bėtis. Tik pažvelgę vienas į kitą pajutome, tarsi milijoną metų vienas 
kitą pažįstame. Žvilgsnis, žodis — ir širdys atsivėrė. Kaip tuose Ketės 
man skaitytuose romanuose, kuriuose rašė apie meilę iš pirmo žvilgs- 
nio. O aš tuo netikėjau. 

Hopė prasižiojo, norėdama ją pertraukti. „Pasakyk Bilio pavar- 
dę, tik pavardę...“ Bet neprisivertė. 

— Susitikdavome, kai man pavykdavo pabėgti, ir mylėjome vie- 
nas kitą likus; šaltą kovą, pražydusį pavasarį ir suvešėjusią vasarą. 

Lizė ištiesė ranką Hopės pusėn. 

— Juk įsivaizduoji, koks tai jausmas. Visos jūs žinote, ką reiškia 
jausti stiprius jausmus kitam žmogui. Jis buvo amatininkas, kaip ir 
jūsų mylimieji. Tik dirbo ne su medžiu, o su akmeniu. Vien dėl to, 
kad paprastas darbininkas, mano tėvui jis būtų atrodęs per žemo ly- 
gio. Mes tai žinojome. 

— Ar tavo tėtis sužinojo, kad judu susitikinėjate? — pasiteiravo 
Hopė. 

— Jis niekada nebūtų patikėjęs ar įtaręs, kad galėčiau jam šitaip 
nepaklusti. Išrinko man sužadėtinį, o aš pasipriešinau. Taip anksčiau 
niekada nebuvo. Bet jis reagavo taip, lyg nieko neįvyko, ir toliau pla- 
navo vedybas. Aš priešinausi, bet nebūčiau galėjusi to išvengti. O dar 
karas... 


Ji pasisuko į Klerę. 

— Tu žinai, ką padaro karas kareiviams ir tiems, kurie lieka 
laukti ir gyvena baimėje. Bilis sakė, kad privalo kariauti — kitaip 
savęs negerbs. Maldavau neišvykti, bet jis buvo nepalaužiamas. Ta- 
rėmės, kad išvyksime kartu ir susituoksime. Kol jis grįš iš karo, aš 
pagyvensiu su jo šeima. 

— Kur ji gyveno? — paklausė Eiverė. 

— Čia? — Lizė pasitaisė aukštą suknelės apykaklę ir apsidai- 
rė. — Netoli? Nyksta. Aiškiai matau jo veidą, girdžiu jo balsą, jaučiu 
jo prisilietimą. Jo tvirtos rankos. Raideris... 

— Taip, — sumurmėjo Hopė. — Jo rankos tikrai tvirtos ir kie- 
tos. Tai pabėgai iš namų su Biliu? 

— Negalėjau. Tą vakarą mano tėvas pasirašė sutartį dėl mano 
vedybų. Reikėjo tylėti, bet įsiutau ir pradėjau šaukti. Galvojau apie 
išvykstantį į karą Bilį ir šaukiau ant savo tėvo. Nė už ką nenorėjau 
tekėti už kito. Jis galėjo mane mušti, užrakinti, išmesti — ir vis tiek 
nebūčiau sutikusi daryti to, ko jis iš manęs reikalavo. Mano mama 
neištvėrusi nubėgo į miegamąjį, o jis man sudavė, nutempė į kambarį 
ir užrakino. 

Lizė atsargiai palietė skruostą, tarsi visa tai nutiko neseniai. 

— Negalėjau nei išeiti, nei pabėgti. Tris dienas ir tris naktis tė- 
vas laikė mane užrakintą kambaryje, pakišęs tik duonos su vandeniu. 
Todėl teko apgauti. Atsiprašiau ir pasakiau — tebūnie jo valia. Visą 
laiką melavau ir vis laukiau palankios progos. Vieną gūdžią naktį pa- 
siėmiau viską, ką galėjau panešti, ir pabėgau. Palikau namus, šeimą, 
labai mylimą seserį ir išvykau pas Bilį. Išsigandusi ir susijaudinusi 
sėdau į traukinį Filadelfijon. Paskui keliavau karietomis. Buvo labai 
karšta vasara. Susirgau. Parašiau jo mamai. Turbūt. Aš nykstu.... Pa- 
rašiau jai ir atvykau čia. Jis buvo čia. 

— Bilis atėjo į svečių namus? — paklausė Hopė. 

— Beveik. Jis jau buvo pakeliui. Girdėjau patrankos šūvius, bet 


labai sirgau. Jis jau ėjo. Jis pažadėjo. Aš laukiu... 

— Eliza, mums reikia sužinoti jo pavardę, visą vardą, — Hopė 
atsistojo. — Jo vardas Viljamas? 

— Ne. Jis — Bilis, Džozefas Viljamas. Jis savo rankomis pasta- 
tys mums namą. Ar Raideris pastatys tau namą? 

— Jis jau jį pasistatė. Eliza... 

— Mudu auginsime šunis. Aš palikau savo šunis, namus ir šei- 
mą. Bet mes turėsime kitų šunų, savo namus ir sukursime šeimą. At- 
rodo, aš laukiausi. 

— O Dieve... — sumurmėjo Eiverė. 

— Moterys jaučia, kad laukiasi, ar ne? — paklausė Lizė Klerės. 

— Manau, taip. 

— Nespėjau jam pasakyti. Ėmiau tai nujausti tik čia atvykusi. 
Tada — karštis, liga. Ir aš nykstu. Per ilgai... — ji pakėlė ranką, per 
kurią jau buvo galima matyti kiaurai. — Viskas nyksta. 

— Neiš... — pradėjo sakyti Hopė, bet Lizė išnyko kaip ir jos 
ranka. 

— Besilaukianti, serganti ir vieniša, o mylimasis išėjo į karą... — 
Eiverė priėjo prie Klerės ir paėmusi jos ranką priglaudė prie savo 
skruosto. 

— Man buvo visai kitaip. Niekada nebuvau vieniša — turėjau 
mylinčią šeimą. Bet suprantu, kaip ji baiminosi. Dieve, kokia ji ryž- 
tinga! Viską palikusi, pasiėmusi tik kelis daiktelius, atvyko į svetimą 
kraštą ir suvokė, kad laukiasi. 

— Tada susirgo ir mirė, girdėdama patrankų šūvius. Bilis kovojo 
Antietamo mūšyje, — nutarė Hopė. — Esu tuo tikra. Jis buvo karei- 
vis ir gyveno kažkur netoliese. 

— Jo šeima — irgi, — priminė jai Eiverė. — Ir mums reikia 
ieškoti ne Viljamo, o Džozefo Viljamo. Gal Viljamso? Ar jie vadino 
jį Biliu? 

— Nežinau, bet dabar žinome galimą vardą su antruoju vardu 


arba vardą su pavarde. Tai gali mums padėti. 

— Kuo ilgiau Lizė kalbėjo ar stengėsi kalbėti, tuo sparčiau nyko. 
Jos kontūrai tapdavo vis labiau permatomi. 

Hopė linktelėjo Klerei. 

— Taip buvo ir tada, kai aš su ja kalbėjausi. Gal tai turi ką nors 
bendra su energija? Galėčiau paskaitinėti apie paranormalius reiški- 
nius, vaiduoklius ir panašiai. Bet tai atims laiko, kada galėčiau ieškoti 
informacijos apie Bilį. O jis — daug svarbiau. 

— Pasakysiu Ovenui, kad pasidomėtų. Bet Lizė su mumis kal- 
bėjosi! 

Eiverė atsistojo, paėmė Klerės ir Hopės rankas. 

— Ji kalbėjo su mumis visomis. Visą tą laiką ji niekam negalėjo 
papasakoti savo istorijos. Ji tik troško Bilio, namų, šeimos ir šuns. 
Norėčiau, kad pasirodytų ir jos tėvas. Nemoku išsikviesti dvasių, bet 
vertėtų pabandyti. 

— Dabar čia jos namai, — atsiduso Hopė. — O mes — jos 
šeima. 

— Lizė psirodė Beketui, — pasakė Eiverė. — Kažkokiu būdu 
jis paskatino ją pasirodyti. Gal jis Lizei priminė Bilį? Galbūt visi 
jie — Bekas, Raideris ir Ovenas jai jį primena? Lizė jais pasitiki ir 
rūpinasi. Tarp jų yra kažkoks ryšys. Galbūt kažkas daugiau nei tik 
dėkingumas už atstatytus svečių namus. 

— Aha... — Hopė suraukė antakius. — Tu teisi. Yra kažkas... — 
ji nutilo, išgirdusi apačioje atsidarančias duris ir balsus. — Atėjo va- 
lytojos. 

— Turiu grįžti į knygyną, — Klerė išsiropštė iš kėdės. — Reikė- 
tų visa tai užrašyti. Taip ir padarysiu. Gal skaitydamos tuos užrašus, 
pastebėsime dar ką nors, ką praleidome klausydamos pasakojimo. 

— Kai tik galėsiu, iškart pradėsiu ieškoti Džozefo Viljamo ar 
Viljamso, — pažadėjo Hopė lydėdama drauges apačion. 

— Reikėtų mums visiems šešiems susitikti. Džastina irgi galės 


prisidėti, jei tik norės. 

— Rytoj vakare aš laisva. Klere, galėsi pasisamdyti auklę? 

— Viskuo pasirūpinsiu, — pažadėjo Klerė. — Susitikime šiame 
kambaryje. Galbūt dar kas nors įvyks. 

Jos stabtelėjo vestibiulyje pasikalbėti su valytojomis. Suskambus 
telefonui, Hopė atsisveikino su draugėmis. 

Mąstydama apie būsimą susitikimą, ji išėjo į tvankų karštį. Nu- 
sprendusi kuo nors užimti rankas, ėmė rauti piktžoles. 

Tyrinėdami jie patyrė persilaužimą. Hopė tuo neabejojo. Nuo 
šiol jiems turėtų labiau sektis. 

O kas tada? — pagalvojo Hopė. Kas atsitiks, kai sužinosim, kur 
gyveno, kaip ir kada mirė Bilis? Kaip tai paveiks Lizę? 

Lizė taip ir nepasimėgavo gyvenimu. Kai atrodė, kad jis jau pra- 
sideda, iškart pasibaigė. Tačiau Lizės dvasia išliko ištikima, atjaučian- 
ti, linksma ir aistringa. 

Ir mylinti. Ji visa tiesiog švytėjo meile. 

Jie tikrai būtų laimingai gyvenę, mąstė Hopė. Būtų turėję namą, 
šeimą, šunų... Nors buvo labai jauna ir patyrė daugybę sunkumų, ji 
tiksliai žinojo, ko nori, ir to siekė. 

O tu ko nori? — savęs paklausė Hopė. 

Iškilus šiam netikėtam klausimui jos rankos sustingo ore. Aš juk 
turiu viską, ko noriu, ar ne? Mėgstamą darbą, brangius draugus bei 
šeimą, kuria visada galiu pasikliauti. Ir man patinkantį vyrą, su kuriuo 
patiriu malonumą. 

Kaip ir sakiau Raideriui, to užtenka. Tai netgi daugiau nei pa- 
kankamai, nusprendė ji. 

Tačiau kažkas viduje skaudžiai gnybtelėjo ir buvo linkęs plėstis. 

Tik visko nesugadink, perspėjo ji save. Nepradėk statyti oro 
pilių. Mėgaukis tuo, ką gauni, ir būk laiminga. Dabar. 

Išgirdusi įvažiuojančią Kerolę, nuėjo jos pasitikti prie mašinos. 

— Aš apsikrovusi, — paskelbė Kerolė. 

— Aš atėjau tau padėti. 

— Ji irgi, — pamojo Kerolė, sustojus Džastinos mašinai. — Pu- 
santros mylios ji važiavo paskui mane. Pačiu laiku, — pamojo jai 
Kerolė. — Čiupk krepšį ir tempk vidun. 

Sandalus spalvingais dirželiais avinti ir rožinius saulės akinius 
dėvinti Džastina pamankštino bicepsus. 

— Aš galinga. Jėzau, kaip velniškai karšta... 

— Tikėjausi, po tos praeitą naktį praūžusios audros oras at- 
vės, — Kerolė ištraukė tualetinio popieriaus pakuotes. — Svajok 
toliau. 

— Audra nulaužė didelę ir plačią kaip Vilis B. medžio šaką ir 
ji nukrito skersai mano keliuko. Turėjau pasiimti grandininį pjūklą. 

— Pjovei grandininiu pjūklu?! — išsižiojo Hopė. 

— Mieloji, moku naudotis grandininiu pjūklu, medienos skal- 
dytuvu ir viskuo, kuo prireikia. Tai būtų padaręs ir kuris nors iš mano 
berniukų, bet kam juos trukdyti, jei galiu pati pasidaryti? 

— Aš moku naudotis vejapjove, — nusijuokė Kerolė, nešdama 
maisto produktus vidun. — Bet jau kelis dešimtmečius gyvenu mies- 
te, o Džastina — miške. Prisimeni, kaip mama nenorėjo tavęs išleisti 
gyventi su Tomiu, kai jis nusipirko šį sklypą? 

— Mama baiminosi, kad tapsiu laukine. Tomis ją erzino, esą 
taip mane sutramdys. 

— Tai mamai nepatiko jūsų santykiai? — pasiteiravo Hopė. 

— Oi, ne. Mama mylėjo Tomį. Tiesiog kraustėsi dėl jo iš proto. 
Jai tik nepatiko, kad jis išsiveža mane į džiungles. Džiunglėmis mama 
laikė viską, kas nutolę nuo Bunsboro toliau nei per tris kilometrus. 
Mano tėtis užaugo fermoje netoli nuo čia ir troško kuo greičiau išsi- 
kraustyti į miestą. Jie buvo sukurti vienas kitam. 

— Visi suranda savo vietą, — mirktelėjo Kerolė. 

— O manoji yra gamtoje. Puiku, kad mano berniukai panašūs į 


mane, todėl gyvena netoliese. 

— Ne, pabūk, — sustabdė Hopė Džastiną, kai toji vėl pasisuko 
eiti. — Pati atnešiu likusius produktus. Išgerk ko nors šalto. Kai viską 
sunešiu, papasakosiu naujienas apie Lizę. 

— Sėdėsiu ir stebėsiu, kaip sesuo dėlios maistą. 

— Tu amžinai mane kontroliuoji. 

— Nes tu amžinai be to negali. 

Šypsodamasi Hopė paliko seseris ir pasuko Kerolės mašinos 
link paskutinių pirkinių. 

Viską paėmusi ji pamatė į aikštelę įsukantį raudoną naujausio 
modelio „BMW Roadster“. Mašina buvo nematyta. Bet ji atpažino 
prie jos vairo sėdinčią moterį. Hopė pajuto, kaip aptirpsta žandikau- 
lis ir įsitempia pečiai. 

Kai Šeridana Meisi-Vikam iššoko iš mašinos savo Louboutin 
Sri/etto aukštakulniais, Hopė net nesistengė išspausti šypsenos. 

Moters plaukai lengvai krito spindinčiomis garbanomis. Hopė 
neabejojo, kad pakeliui Šeridana stabtelėjo penkioms minutėms pa- 
sitaisyti šukuosenos ir makiažo. Ji dėvėjo pastelinės spalvos siaurą 
prigludusią, veikiausiai Akris suknelę, buvo pasipuošusi kabančiais 
auskarais iš platinos ir žaižaruojančiu vestuviniu žiedu, kokio nepa- 
stebėtų nebent aklas. 

Tai bent pasisekė... — prikando lūpą Hopė. O aš suprakaitavusi, 
po ravėjimo drabužiai ištepti žemėmis ir nuo pat ryto nespėjau dar- 
syk pasitepti lūpų blizgiu. Puikumėlis... 

— Šeridana? — pratarė ji. 

Moteris nusiėmė akinius nuo saulės ir įsimetė juos į rožinės 
spalvos odinį rankinuką. 

— Vienąkart tave perspėsiu ir daugiau nebekartosiu. Atšok nuo 
Džonatano! 

Jos veidą darkė įtūžis, bet Hopė nesuprato jo priežasties. 


— Kadjo čia nesimato nė per kilometrą. 

— Tai dabar meluosi tiesiai man į akis? Žinau, kad jis čia buvo. 
Nebandyk meluoti. Žinau, kad su tavim susitiko. Puikiai suprantu, 
ką rezgi. 

— Neketinu meluoti tau į akis ar už nugaros, nes išvis neturiu 
dėl ko meluoti. Manyk, kad supratau tavo nereikalingą perspėjimą. 
Dabar man reikia dirbti, tad saugiai grįžk namo. 

— Klausyk, tu, kale! — Šeridana sugriebė Hopę už alkūnės ir 
suleido nagus. — Žinau, kad Džonatanas čia buvo! Jis sustojo įsipilti 
degalų. Mačiau čekį. Aš ne idiotė. 

Taip, pavydžios moterys rausiasi vyrų kišenėse, skaito jų elek- 
troninius laiškus, tikrina čekius. Koks liūdnas gyvenimas, pagalvojo 
Hopė. 

— Geriau su juo pačiu pasikalbėk. Bet galiu pasakyti, kad vasa- 
ros pradžioje jis tikrai buvo čia užsukęs. Perdavė savo tėvo pasiūlymą 
vėl dirbti jo viešbutyje. 

— Tu melagė ir kekšė! 

— Nei ta, nei ta, — Hopė ištraukė ranką iš jos gniaužtų. 

— Jei Džonatano tėvas būtų norėjęs, kad grįžtum, aš apie tai 
žinočiau. O tu nė už ką nebūtum atsisakiusi tokios galimybės. 

— Akivaizdu, kad abiem atvejais tu klysti. 

— Šįkart tau nepavyks tie žaidimėliai kaip anksčiau! — ėmė 
šaukti tik dar labiau įsiutusi Šeridana. — Dabar aš — Džonatano 
žmona, o tu — niekas! 

Šeridana buvo gerokai suspaudusi jos alkūnę nagais, bet Hopė 
atsispyrė norui ją pasitrinti. 

— Niekad ir nežaidžiau jokių žaidimėlių. 

— Miegojai su Džonatanu, kad gautum viešbučio valdytojos 
darbą, ir siekei, kad jis tave vestų. Žinau, kad vėl bandai prisiplakti. 
Manai, nežinau, kur jis dingsta, kai aiškina, kad jam — verslo kelionė 
ar vėlyvas susitikimas? 


Jei nebūtų tokia susierzinusi, Hopė pajustų Šeridanai gailestį. 

Bet ji pasistengė sutelkti visas jėgas, stengdamasi susitvardyti ir ne- 
siginčyti. 

— Šeridana, įsikalk į galvą: Džonatanas man visiškai nerūpi. 
Jei manai, kad po to, kaip jis sa manimi pasielgė, dar galėčiau su juo 
mylėtis — tikrai esi idiotė. 

— Tu melagė kalė! 

Šeridana trenkė Hopei per veidą. Priblokšta moteris vos susilai- 
kė netrenkusi atgal. 

— Tuoj pat prisipažink arba... 

— Verčiau pasitraukite, — Raideris stumtelėjo Šeridaną. — Ir 
kuo toliau. 

— Patrauk nuo manęs rankas, arba tuoj iškviesiu policiją! 

— Prašom. Jei norite, pats mielai ją iškviesiu. 

— Raideri... 

— Eik vidun, Hope. 

— Aha, varyk, varyk! — atmetusi savo gražius plaukus pasišai- 
pė Šeridana. — Kaip pasprukai, Džonatanui pasakius, kad tarp jūsų 
viskas baigta. 

— Aš niekur nesiruošiu eiti, bet patariu tau keliauti savo keliais. 

— Ir keliausiu. Tiesiai pas tavo bosą. Geriau jau pradėk ieškotis 
naujo darbo, nes kai jam papasakosiu, ką rezgi, tave tuoj iš čia išspirs. 

— Tai gal jau pradėkite? — išėjusi pasiūlė Džastina. — Čia yra 
mano svečių namai. Hopė — jų šeimininkė. Tad verčiau apsiramin- 
kite, antraip liepsiu savo sūnui iškviesti policiją, kad jus palydėtų iš 
mano valdų. 

— Hopė jumis naudojasi. Kaip ir visais kitais. Džonatanas man 
papasakojo, kaip ji jam skambino, maldavo jį čia atvažiuoti ir vėl pri- 
imti dirbti. 

— Mergyt, jei tokioje ankstyvoje vedybinio gyvenimo stadijoje 
jau turite problemų — prasti popieriai. Atvažiavus čia ir išsiliejus ant 


Hopės jų neišspręsite. 

— Kai išvykau iš Vašingtono, Džonataną mačiau tik kartą, — 
teisinosi Hopė. — Niekada jam neskambinau. Niekada su juo ne- 
miegojau. Man jo nereikia, Šeridana. Ir stebiuosi, kam reikia jo tau. 

Kai Šeridana metėsi į priekį, Raideris dėl visa ko atsistojo tarp 
jos ir Hopės. 

— Tik paliesk ją ir pažadu, kad pasigailėsi. 

Šeridana prisimerkė. 

— Ak štai kaip... Ir vėl miegi su boso sūnumi? Kaip apgailėtina... 

— Ponia, visas tuzinas vyrų matė, kaip trenkėte Hopei. Visi jie 
nueis į teismą ir paliudys — būsite apkaltinta užpuolimu. 

— Aš... 

— Patylėk, Hope, — pertraukė ją Raideris. — O jūs lipkite į 
savo automobilį ir nešdinkitės iš čia. Ir negrįžkite. Mažame miestely- 
je kalbos greitai sklinda. Jei išgirsiu, kad vėl pasirodėte — pasirūpin- 
siu, kad jus areštuotų. Neabejoju, Vikamai tiesiog šokinės iš džiaugs- 
mo, tituliniame Washington Pos: lape išvydę savo suteptą pavardę. 

— Ji jumis naudojasi, — virpančiu balsu galiausiai ištarė Šeri- 
dana su ašaromis akyse. — Ji naudojasi tavimi ir stengiasi sugriauti 
mano santuoką. Pats gailėsiesi, kai ji tave pames dėl didesnio laimikio. 

— Šeridana? — tarė Džastina su stebinančiu švelnumu bal- 
se. — Jūs tik dar labiau apsikvailinsite. Važiuokite namo. 

— Žinoma. Vis tiek neįmanoma tikėtis protingo pokalbio su 
prasčiokais. 

Kai Šeridana nužingsniavo prie savo automobilio, Džastinos 
šypsena dar labiau nušvito. 

— Gero kelio! — šūktelėjo ji ir, BMV nurūkus,apsikabino Hopę 
per pečius. — Mieloji, tik nesinervink dėl tos apgailėtinos kvailės. 

— Atleiskite. Aš labai atsiprašau. 

Raideris pasisuko, norėdamas įsitikinti, as BMW tikrai nuva- 


žiavo. O atsisukęs pamatė Hopės veidu riedančias ašaras. 


— Liaukis. Neverk. 


252 


— Atsiprašau. 

— Neprivalai dėl nieko atsiprašinėti. Eime vidun, — paskubino 
Džastina. — Uždėsim ant skruosto ledo. Ji tau gerokai trinktelėjo, 
ar ne? 

— Atsiprašau... — vis kartojo Hopė, net neįsivaizduodama, ką 
pasakyti. — Man reikia... 

Hopė išsivadavo iš Džastinos ir nulėkė pro nustebusią Kerolę 
viršun į savo kambarį. 

— Raideri, eik pas ją. 

— Ne, ponia. 

Džastina pasisuko į sūnų ir rankomis įsirėmė į klubus. Jos akys 
liepsnojo. 

— Tuoj pat eini pas ją! Po galais, kas tau darosi? 

— Ji verkia. Aš taip nesielgsiu. Tu taip darai. Tu ir eik. Nagi, 
mama, nueik tu. 

— Kad tave perkūnas su perkūnėliais, — Džastina sudavė 
kumščiu per krūtinę. — Kokius čia vyrus užauginau, kad nedrįsta 
nueiti pas verkiančią moterį? 

— Tokius kaip aš. Prašau, mama. Pasikalbėsiu su Hope, kai ji 
nustos verkti. Tu žinai, ką jai pasakyti, ir mokėsi nuraminti. 

Džastina tūžmingai atsiduso. 

— Puiku. Daryk, ką visąlaik darai, — nusiųsk jai sumautų gėlių. 

Nužvelgusi žudikišku žvilgsniu Džastina pasisuko ir ėmė lipti 
viršun. 

Susiraukęs Raideris pasikasė krūtinę, išsitraukė telefoną ir su- 


rinko vietinio Aoristo numerį. 


16 skyrius 


JB jau norėjo pasinaudoti atsarginiu svečių namų 
šeimininkės buto raktu. Tačiau pagalvojusi, kad šiandien Hopės pri- 
vatumas ir taip ganėtinai sutrikdytas, ji tik užlipo į ketvirtą aukštą. 
Galvoje tvenkėsi tamsios mintys apie kvailas moteris, visus kaltinan- 
čias dėl savo nevykusios santuokos, ir vyrus, kurie bejėgiai susitvar- 
kyti su moterų ašaromis. 

Ji jau kėlė ranką pabelsti, bet durys greitai ir lengvai atsidarė. 

Hopė iškart pašoko nuo sofos, kur sėdėjo verkdama. 

— Ne aš jas atidariau, — Džastina iškėlė rankas. — Kažkas 
tavimi rūpinasi. 

— Man reikia tik kelių minučių nusiraminti. 

— Tau reikia paguodos, o jei nebūtų toks ankstyvas laikas — ir 
trijų taurių viskio. Susitarkime dėl paguodos ir arbatos. Tuoj užpli- 
kysiu. 

Džastina priėjo, apsivijo rankomis Hopę ir tvirtai suspaudė. 

— O Dieve, Dieve... — bejėgiškai sušnabždėjo Hopė, dėkinga 
už neprašytą paramą. — Kaip klaiku. 


Džastina raminamai pasūpavo. 

— Na, jei matuosime skalėje nuo vieno iki dešimties, kai vienas 
balas — įsipjauni peiliu popieriui pjaustyti, o dešimt balų — mačete, 
sakyčiau, pasiekei tik tris. Bet ir tiek prastai. 

— Aš atsipra... 

— Daugiau neatsiprašinėk už netinkamą kitų žmonių poel- 
gj, — griežtai ištarė Džastina, bet raminamai patrynė Hopei nugarą. 

— Aš su Džonatanu draugavau ne dėl karjeros. O Raideris... 
Prašau, tik negalvok taip. 

— Prisėskim. Pasakysiu, kodėl neprivalai man nieko aiškinti. 
Mieloji... — tarė ji, pažvelgusi į raudonus dryžius ant Hopės skruos- 
to. — Leisk, uždėsiu šaltą kompresą. 

— Viskas gerai, — Hopė instinktyviai priglaudė ranką prie silp- 
nai, bet nuolat tvinkčiojančios vietos. — Nieko čia baisaus. 

— Trenkė tiesiai į skruostikaulį. Gražius juos turi, bet tai len- 
gvas taikinys. Dabar atsisėsk. 

Džastina nuėjo į virtuvėlę ir įkišo galvą į šaldytuvą. 

— Nerandu šaldytų žirnelių. Kai gyvenau su berniukais, visada 
turėdavau jų šaldytuve. Ir visą laiką turiu. Jie amžinai sugeba ką nors 
susižeisti. — Džastina rado maišelius, ištraukė vieną ir pridėjo į šį 
ledukų. — Šitas padės. Palaikyk kelias minutes prie skruosto, — pri- 
sakė ji ir įdavė maišelį Hopei. — Tai kuo aš ten baigiau? 

— Džastina... 

— (0, tiesa. Tu ir tas bevertis šūdžius Džonatanas Idiothemas. 

Tyčia iškraipyta pavardė privertė Hopę nusijuokti. 

— Kiekviena moteris turi teisę suklysti. Ir aš klydau, kai šešioli- 
kos pamečiau galvą ir susidėjau su beverčiu šūdžiumi Maiku Trume- 
nu. Jis buvo man neištikimas su karinio orkestro šokėja milžiniškais 
papais. Dabar jis dukart išsiskyręs ir, atrodo, rengiasi skirtis trečią 
kartą. Tuo viskas ir pasakyta. : 

Ji toliau plepėjo, nors abi žinojo, kad tik tam, jog Hopė per tą 
laiką aprimtų. 


255 


— O kas nutiko tai šokėjai? — pasiteiravo Hopė. 

— Ji sustorėjo. Gal ir negražu pūstis ir jaustis pranašesnei, bet 
kiekviena moteris turi teisę kartais tokia būti. 

— O, Džastina... — pusiau linksmai, pusiau liūdnai atsiduso 
Hopė. 

— Mieloji, tu tik atidavei tikėjimą ir jausmus į netinkamas ran- 
kas, plika akimi matyti, kad jis negerbia ir savo Žmonos, bet tai jau 
nebe tavo problema. Toji kvailė fantastiškais aukštakulniais ir pa- 
klaikusiomis akimis norėtų su tavim pasidalyti savo problema. Tada 
galėtų tave apkaltinti dėl akivaizdaus fakto, jog jos vyras yra bevertis 
šūdžius. 

— Žinau. Žinau, Džastina, bet kokia bjauri painiava... 

— Toji painiava jos, o ne tavo. Galėjai jai pasakyti, kad Džona- 
tanas pasiūlė tau tapti jo meiluže. 

— Nemačiau prasmės. Vis tiek nebūtų manim patikėjusi. 

— Iš dalies, manau, būtų. Manau, ji šiek tiek nutuokia, kokia yra 
tikroji padėtis. 

Džastina atsistojo ir surado servetėles. Vėl atsisėdusi švelniai 
palietė Hopei skruostą. 

— Jis ją siutina ir žemina. Todėl ji norėjo pažeminti tave. Štai 
dėl ko man skauda širdį. O jei kalbėsime apie Raiderį, kodėl turėčiau 
manyti, kad su juo draugauji dėl karjeros? Tu jau esi svečių namų 
šeimininkė, be to, puiki. Raideris turi trūkumų, bet Dievas žino, jis 
geras žmogus, patrauklus ir numanau, kad žino, kaip elgtis su mote- 
rimi lovoje. 

— O Dieve... 

— Mieloji, gal tau ir gėda apie tai kalbėti, bet jei šioje drau- 
gystės stadijoje judu su Rai nepatiriate aukščiausio pasitenkinimo, 
tai velniškai gaila. O tu esi principinga ir išdidi. Jei nebūtum, dabar 
tąsytumeisi su tuo kvailą moteriškę vedusiu beverčiu šūdžiumi ir pa- 


sinaudotum seksu gauti iš jo tai, ko nori. 

— Kodėl jie manęs nepalieka ramybėje? Aš juk išvažiavau. 

— Tu tai blondinei stovėsi gerklėj, kol ji bus ištekėjusi už Džo- 
natano. Man atrodo, kad tai truks ne ilgiau nei metus. Daugiausia 
dvejus. Ir visada stovėsi Džonatano gerklėj. Tu pasitraukei. Bet jis 
niekada nesupras, kad dėl to turėtų kaltinti save. Nemanau, kad kuris 
nors iš jų dar kartą čia pasirodys ir tave trikdys. Bet jei pasirodys, 
norėčiau apie tai sužinoti. Būtinai man pranešk. 

— Gerai. 

— Nagi, leisk dabar pažiūrėti, — Džastina patraukė ledukų 
maišelį ir patyrinėjo Hopės skruostą. — Turėjo padėti. 

— Man viskas gerai. Tiesiog patyriau didelį šoką ir sustingau 
vietoje. Tu tikriausiai būtum jai smogusi atgal. 

— Mieloji, būčiau partrenkusi ją ant tos liesos subinytės. Bet 
čia aš taip būčiau padariusi. Tu pasielgei kitaip. Dabar eisiu plikyti 
arbatos. 

— Ačiū. 

— Tam ir reikalingos draugės. 

Grįžusi į virtuvę Džastina užkaitė virdulį ir ėmė šniukštinėti po 
spinteles, kol rado Hopės arbatų rinkinius. Ji išsirinko mėgstamiau- 
sią — jazminų. 

— Dabar aš norėčiau atsiprašyti. 

— Tu? — Hopė nusišluostė paskutines ašaras. — Už ką? 

— Už mano sūnų. Jis privalėjo pas tave ateiti, paguosti, išklau- 
syti ir išvirti tau arbatos. 

Hopė su palengvėjimu atsiduso ir nusišypsojo. 

— Jis jaustųsi nepatogiai. 

— Tai kas? Moterys privalo pakęsti vyrus, kurie palieka ati- 
dengtą klozetą ar srebia kibirus alaus. Mes su tuo taikstomės. Raide- 
ris visada traukdavosi nuo verkiančių žmonių. Kiti du berniukai visai 
normaliai į tai reaguoja, bet ne Rai. Jei nusipjausi pirštą, jis bus šalia. 


Bet jei verksi — jis dings. 

— Aš jam dėl to nepriekaištauju. 

— Kartais vyrai turėtų sugebėti nušluostyti moteriai ašaras. Aiš- 
ku, jei tik ji nežliumbia kiekvienąkart, kai įsiduria. Neklausiu, ar nori 
mano patarimo, nes sakysi — taip, nors iš tiesų niekam nereikalingi 
patarimai. Tad paprasčiausiai sakau: Hope, priversk Raider; klausytis. 
Jausmus būtina išreikšti. Jie ne visada būna tokie suprantami, kaip 
Žmonėms norėtųsi. 

Džastina užpylė verdančio vandens ant arbatos maišelio puo- 
delyje. 

— Kaip jau sakiau, Raideris — geras žmogus. Protingas, išmin- 
tingas, labai darbštus ir visada sako tiesą, kad ir kokia ji būtų. Jei ne- 
sako — tuomet tyli. Jis turi švelniąją pusę, kurią ne visada atskleidžia, 
ir atšiauriąją, kurią demonstruoja per dažnai. 

Džastina atnešė arbatos puodelį Hopei ir pakreipė galvą. 

— lr jis gyvenime su moterimi neturėjo jokių rimtų santykių. Jis 
moteris gerbia, žavisi, vertina, bet neįsipareigoja. Tačiau jei nepaste- 
bėjai, su tavimi jis peržengė ribą. 

— Ne, nepastebėjau... Kodėl taip manai? 

— Jis ketina atsiųsti tau gėlių ir tikisi, kad kai pas tave užeis, 
audra jau bus nurimusi. — Džastina pasilenkė ir pabučiavo Hopei 
galvą. — Neleisk jam taip lengvai išsisukti. Dabar gerk arbatą ir šiek 
tiek pailsėk. 

— Ačiū, Džastina. 

— Į sveikatą. Einu pažiūrėti, ką veikia mano berniukai. Jei ko 
prireiks, skambink. 

— Būtinai. 

Džastinai pasisukus durų link, jos staiga pačios atsidarė. Sutri- 
kusi moteris nusikvatojo. 

— Dar prie to nepripratau. Na, atrodo, Lizė kurį laiką palaikys 


tau kompaniją. 

Kol mama sėdėjo su Hope, Raideris stengėsi atsikratyti įsiūčio 
dirbdamas. Kuo daugiau dirbo, tuo piktesnis darėsi. 

Subrangovai apsupo jį, nuolat malėsi, plepėjo, klausinėjo ir 
maišėsi ant kelio. Mane viskas velniškai užknisa... Užknisa, kad reikia 
atsakinėti į klausimus, užknisa, kad turiu priimti sprendimus, užkni- 
sa, kad kiekvieną dieną baigiu prakaituotas ir purvinas, pyko jis. 

Jei dar kuris iš tų kalės vaikų prie jo prieis, tai... 

— Ei, Raideri, man reikia... 

— Atsiknisk, — atrėžė jis apstulbindamas Beketą. 

— Jei kas nors graužia tau subinę, verčiau sukąsk dantis. Turiu... 

— Man vienodai rodo, ką tu turi. Pasakiau — atsiknisk. Aš ne- 
turiu laiko. 

Keletas subrangovų pasitraukė per saugų atstumą. 

— Tr aš neturiu laiko, todėl apsiramink, — Beketas primerkė 
liepsnojančias kaip ir brolio akis. — Brol, jei išsikrausi ant manęs — 
aš išsikrausiu ant tavęs, bet bent jau neišeisiu iš darbo. — Jis pasisuko 
ir šūktelėjo: — Laisvi! Eikit priešpiečiauti! Dabar! 

— Aš vadovauju brigadai ir nurodau, kada jie gali priešpiečiauti. 

— Nori, kad išsiaiškintume viešai? Puiku. 

Raideris prikando lūpą. 

Kad ir kas vyksta „MacT's“, tvarkykis ten pats. Aš čia užsivertęs iki 
kaklo, — rėžė jis Beketui. 

— Man visiškai vienodai, kuo tu užsivertęs. Varyk namo, padau- 
žyk bokso kriaušę ar ką ten tu darai. 

— Tavo įsakymų neklausau. 

— O aš nepriimu tavo kaišiojamo šūdo. Rai, jei turi problemų 
darbe ar susipykai su Hope, — tvarkykis. Bet kai rėki ant manęs 


subrangovų akivaizdoje, atrodai kaip visiškas mulkis. 


259 


— Neturiu jokių problemų ir nesusipykau su Hope. Atsikabink 
nuo manęs. 

Beketas priėjo prie šaldytuvo, ištraukė mineralinio buteliuką ir 
mestelėjo broliui. 

— Atvėsk, — patarė jis, kai Raideris jį sučiupo per centimetrą 
nuo veido. 

Raideris pasvarstė, ar nevertėtų buteliuką mesti jam atgal, bet 
atsisuko kamštelį ir gurkštelėjo vandens. 

— Čia pasirodė kvaila blondinė kalė ir užsipuolė Hopę. Tren- 
kė jai. 

— Ką? Hopė trenkė kažkokiai blondinei? 

— Atvirkščiai, — Raideris priglaudė šaltą buteliuką prie kaklo. 
Keista, kad iš mano odos dar nekyla garai, pagalvojo jis. 

— Po galais, kas vyksta? — paklausė įėjęs Ovenas, vis dar su 
įrankių diržu. — Į „MacT's“ atėjo du statybininkai ir papasakojo, kad 
dvi moterys susipešė automobilių aikštelėje, o judu pešatės čia. 

— Ar panašu, kad mudu pešamės? 

Ovenas patyrinėjo brolius. 

— Atrodo, lyg ketintumėte. Po galais, kas vyksta? 

— Rai ką tik pradėjo pasakoti. Kažkokia blondinė trenkė Hopei. 

— Jėzau Kristau... Svečių namų gyventoja mušė Hopę? 

— Ne gyventoja, — susinervino Raideris ir suprato, kad pats 
viską supainiojo. — Vikamo žmona, kalė blondinė. Atėjau čia pasi- 
tarti dėl eksterjero dažų ir už Kerolės mašinos pastebėjau Hopę. Ji 
kalbėjosi su išsipuošusia blondine. Situacija atrodė įtempta ir drama- 
tiška. Blondinė rėkė iš visų plaučių. Nesikišau, bet netrukus blondinė 
visai pasiuto ir trenkė Hopei. Tą sušiktą pliaukštelėjimą galėjai išgirs- 
ti per kilometrą. 

— Dėl Dievo meilės... — sumurmėjo Beketas. 

— Kol atbėgau, blondinė ketino darsyk trenkti. Ji aiškino viso- 


kias nesąmones, kaip Hopė užsiiminėja seksu su tuo jos subingalviu, 

kad anksčiau su juo miegojo dėl viešbučio valdytojos darbo ir visokį 
kitokį mėšlą. 

— Atrodo, tas subingalvis nusipelnė tos blondinės kalės, — pa- 
stebėjo Ovenas. 

— Gali būti, bet ji vis staugė ant Hopės, grasino nueiti pas jos 
bosą ir papasakoti, esą Hopė dulkinosi su Vikamu, kad susigrąžintų 
darbą jo viešbutyje. Tada įsiterpė mama. 

— Mama? — pirmąkart Beketas šyptelėjo. — Kodėl čia nesi- 
mato greitosios pagalbos mašinos? 

— Nemačiau, kada mama išėjo, bet ji liepė blondinei kuo grei- 
čiau nešdintis. O ta pagrasino iškviesti farus. 

— Mama pagrasino, kad iškvies farus? — nesuprato Ovenas. 

— Ne mama, o blondinė. Aš pasakiau — pirmyn, tegu kvie- 
čia. Na, bet ji išvažiavo. Kilo sušikta makalynė, — baigė Raideris ir 
gurkštelėjo mineralinio. — Baigta. 

— Gerai, — Beketas nusitraukė kepuraitę ir persibraukė pirš- 
tais per plaukus. — Šiurkščiai, bjauriai, bet baigta. 

— Ji pravirkdė Hopę. 

— Po galais... — Beketas atsirėmė į sieną. — Atrodo, mums 
reiktų surengti kelionę ir pasikalbėti su tais Vikamais. 

— O kas bus geriau po to, kai aš judu ištrauksiu už užstatą iš 
kalėjimo? — burbtelėjo Ovenas. — Vikamo subaladojimas Hopei 
nepadės. Ji nuo to tikrai nepasijus geriau. 

— Užtat mes geriau pasijusim, — atrėžė Beketas, ir Ovenas 
buvo priverstas sutikti. 

— Taip, pasijusim. Aš vairuosiu. 

— Nereikia. Aš pats sutvarkysiu šį reikalą, — nutarė Raideris. 
Bet žinodamas, kad broliai jį palaiko, šiek tiek aprimo. 

— Juk kažkas turės už tave laiduoti, — priminė jam Ovenas. 

— Aš nieko nemušiu. Bent jau viliuosi, kad neprireiks. Turiu 
geresnę mintį. Važiuoju, o judu likusią dienos dalį tvarkykitės be ma- 


nęs ir prižiūrėkite Kvailiuką. 

— Ką ketini daryti? — paklausė Beketas. 

— Netrenksiu jam į snukį. Trenksiu per kišenę ir savigarbą. Nu- 
manau, kad tą jis supras. 

— Jei reikės pastiprinimo — skambink, — pasiūlė Ovenas, kai 
Raideris nusiseginėjo įrankių diržą. 


— Neprireiks. 
I 


Vairuojant į Vašingtoną jam atsirado galimybė pamąstyti. Iš tie- 
sų jis neturėjo laiko, bet ir kitos išeities neturėjo. Dar pykčiui nenuri- 
mus jis numanė, kuo viskas baigsis, jei jis neįsikiš. Persiutusi blondinė 
nueis pas Vikamą ir apšmeiš Hopę. Turbūt visko prišnekės apie ją 
kirpykloje, grožio salone, užmiesčio klube ir taip toliau. 

Naudodamasi savo įtaka tampys jos vardą po visą Vašingtoną, 
stengdamasi sutepti jos reputaciją. Po velnių, neleisiu, kad taip nutik- 
tų, pagalvojo Raideris. 

Vikamas dar gali pamanyti, kad Hopė jau susigundė jo pasiū- 
lymu. Jis gali susigalvoti vėl atvažiuoti į Bunsborą, skambinėti, rašyti 
elektroninius laiškus ir vėl jai jaukti nervus. 

Ir to neturi nutikti. 

Galima būtų Vikamą įspėti. Bet taip suteiktų tam šūdžiui per 
daug dėmesio ir pagarbos. Jis su savo beprote žmona pažemino Hopę. 
Ir tai padarė jos pačios darbo vietoje. 

Leiskim ir jiems pajusti tą patį, nusprendė Raideris. 

Atvykęs į didmiestį, jis sekė savo GPS ir keikė spūstis, idiotišką 
vienpusį eismą ir kitų vairuotojų nemokšiškumą. 

Jis nekentė Vašingtono ir vengė jo kaip maro. Tie susigrūdę pas- 
tatai, keliai ir apylankos dėl užtvertų gatvių jam atrodė nepakenčiami. 

Greičiau jau iš čia važiuočiau namo... Bet reikia atlikti užduotį, 


įsakė jis sau, pagaliau radęs vietą pasistatyti automobilį. Išlipus nuo 

šaligatvio plūstelėjo karštis ir drėgmė. Išmuštas prakaito jis priėjo 
senove dvelkiančias „Wickham“ viešbučio paradines duris. Čia pa- 
sitiko kolonijinio stiliaus elegancija, marios žydinčių gėlių, languo- 
se atsispindinti saulė ir orus durininkas su pilka raudonais apvadais 
uniforma. 

Toks orus, kad net nepasivargino atidaryti durų kažkokiam vai- 
kinui su darbiniais drabužiais. 

Plačiame vestibiulyje plytėjo balto ir juodo marmuro grindys, 
aplink — gausybė milžiniškų vazų su gėlėmis. Tamsaus ąžuolo bal- 
dai, krištoliniai sietynai, aksominės sofos — viskas tiesiog šaukte 
šaukė: aukščiausia klasė. O prie blizgančio priimamojo stalo dirbo 
moteris juodu kostiumėliu. Turbūt vaikščiodama podiumu ji galėtų 
susikrauti milijonus. 

— Sveiki atvykę į „Wickham“ viešbutį. Kuo galėčiau padėti? 

— Man reikia pasimatyti su savininku Vikamu vyresniuoju. 

— Atleiskite, pone, bet šiuo metu ponas Vikamas užimtas. Gal 
norėtumėte pasikalbėti su mūsų vadybininku? 

— Perduokite Vikamui, kad Raideriui Montgomeriui būtina 
su juo pasikalbėti. Nesivarginkite skambinti vadybininkui ar apsau- 
gai, — iš karto perspėjo jis. — Tik perduokite Vikamui, kad aš čia ir 
noriu aptarti kaltinimus jo marčiai dėl užpuolimo. 

— Atsiprašau? 

— Gerai išgirdote. Jei jam tai pasirodys neverta dėmesio, tai 
važiuoju namo ir pateikiu kaltinimus. Jei ne, jis pasikalbės su ma- 
nim, — Raideris tik gūžtelėjo pečiais, kai praradusi amą moteris įsi- 
stebeilijo į jį. — Aš palauksiu. 

Vyriškis atsitraukė nuo priimamojo stalo ir apsidairė. Tikriau- 
siai ten velniškai puikus baras, pastebėjo jis. Ir taip negalėčiau gerti 
alaus. Juk vėl netrukus teks grįžti per tą prakeiktą eismą. Bet norėčiau 


pažiūrėti, kaip ten viskas įrengta. 

Jis laisvai galėjo įsivaizduoti čia Hopę, vilkinčią aukštos kokybės 
kostiumėlį ir avinčią tais madingais kojūkais. Ji kaip nulieta tiktų prie 
šio marmuro ir krištolo, švytėjimo, elegancijos ir milžiniškų gėlių, ku- 
rios tikriausiai laistomos steroidais. 

— Pone Montgomeri? 

Raideris atsisuko ir nužvelgė vyrą juodu kostiumu. 

— Apsauga? Nebūtina manęs išmesti. Tiesiog pasimatysiu su 
ponu Vikamu teisme. 

— Palydėsiu jus iki pono Vikamo kabineto ir ten palauksiu. 

— Puiku. 

Jiedu pasuko lenktais laiptais, tada praėjo pro keletą ąžuolinių 
durų ir pateko į siaurą koridorių. 

Apsaugininkas pabeldė į dar vienas duris. 

— Užeikite! 

— Sere, atėjo ponas Montgomeris, — pristatė apsaugos dar- 
buotojas ir pasitraukė atgal, pasilikęs stovėti kaip kareivis. 

Vikamas liko sėdėti prie puošnaus raižyto stalo, kuris būtų pri- 
tikęs prezidentui ar kokios nors nedidelės šalies karaliui. Jo plaukai 
buvo pražilę, švelniai gelsvai įdegusiame veide spingsojo atšiaurios 
mėlynos akys. 

— Man nepatinka, kai grasinama mano šeimai. 

— Nejaugi? — Raideris susikišo nykščius į priekines kišenes. — 
Man irgi. Leiskite man viską išdėstyti. O kai pasakysiu, susitikimą 
baigsime. Mano šeima valdo Bunsboro svečių namus. Hopė Bomont 
yra jų šeimininkė. 

— Žinau. 

— Puiku, tuomet sutaupysiu laiko. Nedėstysiu detalių apie 
Hopę ir jūsų sūnų, jus ar kitus. Tada Hopės nepažinojau ir tai jau 
praeitis. Man rūpi tik dabartis. 

— Mano šeima neturi nieko bendra su jūsiške, pone Montgo- 


meri. Ir aš labai rimtai Žiūriu į grasinimus mano sūnaus žmonai. 

— Taip ir turėtumėte reaguoti, nes jie ir yra velniškai rimti. Ar 
tikrai jūsų šeima neturi nieko bendra su maniške? Kai baigsiu, jums 
teks kai ką pervertinti. Prieš kelis mėnesius jūsų sūnus pasirodė prie 
mūsų svečių namų. Pasakė, kad jūs parengėte Hopei pasiūlymą. Pa- 
kankamai solidų, kad ji tikrai norėtų grįžti į darbą pas jus. Čia jūsų 
reikalas. Negaliu jūsų kaltinti dėl pastangų. Hopė tikrai išmano savo 
darbą. Kartu jūsų sūnus pasiūlė jai šalutinį sandėrį: ji taps jo meiluže 
ir jis ja rūpinsis. Nupirks bei įrengs namą ir mokės jai pinigus. 

Iš pykčio ar gėdos Vikamo skruostus išmušė raudonis. 

— Jei manotės galįs čia ateiti ir... 

— Aš pabaigsiu, pone Vikamai. Hopė atmetė pasiūlymą. Jei 
ją iš tiesų būtumėte pažinojęs, tuo nesistebėtumėte. Hopė išvyko iš 
jūsų, nes jūsų sūnus jai melavo, apgaudinėjo su kita moterimi ir iš- 
naudojo. Kai ji sužinojo, kad jis ketina vesti kitą moterį, pasitraukė. 
Bet kai kam to negana. 

— Kas yra ar buvo tarp mano sūnaus ir jūsų darbuotojos, tai jų 
reikalas. 

— Nieko nėra, ir jūs tai žinote, — nukirto Raideris. — Dabar 
jūsų sūnus ir jo pakvaišusi žmona — jau ir mano reikalas. Šįryt jūsų 
marti atvyko į Bunsborą ir atėjo į mūsų svečių namus. Ji vairuoja 
raudoną naujausią „BMW Roadster“ modelį. Buvo su mylios aukš- 
čio raudonpadžiais aukštakulniais ir berankove suknele su milijonu 
gėlyčių. Jei norite, pats patikrinkite, ką ji šiandien vilki. Mūsų valdo- 
se ji sukėlė tikrą sceną. Mačiau ją savo akimis, kaip ir daugybė kitų 
žmonių. Ji rėkė ir grasino. Kaltino Hopę, kad ji vėl miega su jūsų 
sūnum, nors garantuoju, kad tikrai taip nėra. Bet velniškai aišku, kad 
jis tikrai miega ne tik su savo žmona. Moterys tokius dalykus jaučia. 
Jūsų marti fiziškai nuskriaudė Hopę. Liovėsi įžeidinėjusi ir išvažiavo, 
tik kai pagrasinome iškviesti policiją. 

Vikamo veidas patamsėjo. Jam prabilus, sunkiai suskambėjo ir 


balsas. 

— Prisėskite, pone Montgomeri. 

— Ačiū, ne. 

— Džeraldai? — Vikamas pamojo savo sargybiniui, ir šis tyliai 
išslinko iš kambario. 

Vikamas atsistojo ir pasisuko į langą, pro kurį buvo matyti gali- 
nis sodelis ir viešbučio patijus. 

— Nenorėčiau su jumis aptarinėti savo šeimos gyvenimo. Tik 
pasakysiu, kad neturiu jokios priežasties jumis netikėti. 

— Tai irgi sutaupys laiko. 

— Ar kvietėte policiją? Parašėte skundą? 

— Dar ne. 

— Ko norite? 

— Norėčiau penkių minučių akis į akį su jūsų sūnumi ir 30 
parų jūsų marčiai vienutėje. Bet užteks, kad nė vienas iš jų daugiau 
niekada nesiartins prie Hopės ar mūsų valdų, jokiais būdais ir dėl 
jokios priežasties nebebandys su ja susisiekti. O jei išgirsiu, kad jie 
meluoja, norėdami sutepti jos reputaciją, — tuo blogiau jiems ir jūsų 
viešbučiui. Jei galite garantuoti, kad Hopė bus palikta ramybėje — 
mes atsiskaitę. 

— Duodu žodį, — atsisuko Vikamas su pastebimai sumažėju- 
siu pykčiu akyse. — Nei mano sūnus, nei jo žmona daugiau jokiais 
būdas nebetrikdys Hopės. Labai gailiuosi, kad taip pasielgė. 

— Gerai. Pasitikiu jūsų žodžiu, o jūs pasitikėkite manuoju. Bet 
įspėju jus, pone Vikamai, jei jie pažeis susitarimą, aš pasistengsiu 
jiems privirti velniškai daug košės. 

— Supratau. — Vyras ištraukė kortelę iš stalčiaus ir kažką užra- 
šė. — Jei norėsite su manimi susisiekti, čia mano privataus telefono 
numeris. Paskambinkite, jeigu jie sulaužytų mano duotą žodį. Pati- 
kėkite, pone Montgomeri, aš galiu ir privirsiu jiems daug daugiau 
košės nei jūs. 


— Gerai jau, — Raideris įsikišo kortelę į kišenę. 

— Džeraldas jus palydės. 


— Žinau kelią. Tikėkimės, daugiau nebepasimatysime. 
AN 


Važiuodamas namo Raideris vėl pakliuvo į tas nelaimingas 
eismo spūstis. Kai sukdamas į šiaurę jis pastebėjo pirmuosius kalnų 
kontūrus, pajuto atlėgstančią įtampą. 

Jis padarė, ką manė esant teisinga. Jis nepajuto jokio pasitenki- 
nimo, kokį pajustų išspardęs Džonatanui Vikamui kiaušus, bet šįsyk 
svarbiausia — ne asmeninis pasitenkinimas. 

Galima tikėtis, kad Vikamas tikrai laikysis duoto žodžio. Šitaip 
nemaloniai nustebintas sūnaus ir marčios elgesio, ko gero, galvelių 
jiems nepaglostys. 

Tačiau susitikimo pabaigoje Vikamo veide atsispindėjo ne vien 
pyktis ir gėda. Buvo galima įžvelgti ir apgailestavimą. 

Raideris išsuko iš greitkelio į vingiuotą, palaimingai pažįstamą 
kelią, besiraitantį apie tuos kalnus, per Midltauną ir tiesiai į Bunsborą. 

Sustojęs aikštelėje prie Beketo pikapo, jis nepastebėjo savo šuns. 
Tačiau išvydo Hopę su laisvai krintančia suknele. Ji nešė gėrimus į 
kiemelį. 

Jam reikėjo patikrinti, kas šiandien nuveikta lengvojo kultūrizmo 
centre bei „MacT's“. Taip pat surasti šunį ir pasiimti atšaldyto alaus. 

Raideriui išlipus iš pikapo, Hopė išėjo iš kiemelio ir pasuko jo 
link. 

Ačiū Dievui, jos akyse nematyti jokių ašarojimo pėdsakų. Taip 
pat ir Raideriui atrodė, kad ji nebūtų sau leidusi pasirodyti svečiams 
apsiverkusi. 

— Kaip jautiesi? 

— Gerai. Norėčiau su tavimi pasikalbėti. Asmeniškai. 


— (erai. 

— Ten, — Hopė parodė į lengvojo kultūrizmo centrą. — Čia 
yra Kerolė. 

Nelaukdama atsakymo, ji jau žengė per automobilių aikštelę. 

Gerai... Ji šiek tiek supyko, kad nepalaikiau jai rankos, kai verkė. 
Gal dar nepristatė gėlių? — pagalvojo jis. 

Raideris atrakino duris ir greitai apsidairė. 

Šiame aukšte akivaizdžiai pasistūmėta — jau įrengta elektra ir 
vandentiekis. Matyti, kad jau pradėjo darbuotis su šildymo ir vėdini- 
mo sistema. Reikėtų apžiūrėti dar vieną aukštą. Jei jie... 

Vyriškio mintis nutraukė Hopė: 

— Raideri, būčiau dėkinga, jei mane išklausytum. 

— Gerai. Kas yra? 

— Nereikėjo susitikti su Džonatanu be mano žinios. Neturi tei- 
sės savo nuožiūra tvarkyti šios problemos ir apskritai ką nors daryti, 
neaptaręs su manimi. Tai mano asmeninis reikalas. Manei, nesužino- 
siu, kur išvažiavai ir ką ketini daryti? 

— Nelabai apie tai galvojau. O ir nesipurvinau rankų su tavo 
buvusiu draugužiu. Kreipiausi į įtakingiausią asmenį. Paprastai tai 
geriausiai suveikia. Pasikalbėjau su jo tėvu. 

— Tu ką?.. — Hopė pirmiausia išblyško, o paskui jos skruostai 
paraudo iš įtūžio. — Kaip galėjai taip pasielgti? Kodėl? Tai mano 
reikalas, mano problemos! 

Aš ką tik daugiau kaip tris valandas praleidau kelyje, šiaip taip 
ištrūkau iš to žmogaus sukurto pragaro. Ir dabar ji ant manęs siun- 
ta? — nustebo Raideris. 

— Tai tu esi mano prakeiktas reikalas. Negi rimtai manai, kad 
ateis čia kažkokia blondinė, trenks tau, o aš nieko nedarysiu? 

— Ji man trinktelėjo. Bet jį — Džonatano žmona ir pasakyčiau, 
kad jai pasisekė kur kas prasčiau. 

— Tu teisi, bet ji negali taip lengvai išsisukti. Ji trenkė ir tave 


pravirkdė. Baigta. 

— Verkiau ne dėl to, kad ji man trenkė. Jaučiausi pažeminta. 
Daugiau nei pažeminta. Net nerandu tinkamo žodžio... Visa tai matė 
ir girdėjo tavo mama... 

— Ji viską supras. 

— Ir tavo brigada... Matė visi vyrai. Visi miestelyje žino, kas 
man atsitiko, arba dar pasklis gandai. 

— Na ir kas, po galais? — Jėzau, aš nusikalęs ir suknistai skauda 
galvą, o ji čia stovi ir kaltina mane, kad kažką ne taip padariau, vos 
tvardėsi Raideris. — Taip jau atsitiko. Bet juk ji pasirodė kaip idiotė. 
Ne tu. Ir dėl Dievo meilės, tik nepradėk vėl verkti. 

— Aš neverkiu! — sušuko Hopė, nors jai ištryško ašara. — Bet 
turiu teisę verkti. Žmonės verkia, susitaikyk su tuo! 

— Štai, — Raideris išsitraukė iš įrankių diržo plaktuką. — 
Trenk man juo per galvą. Su tuo lengviau susitaikysiu. 

— Liaukis, tiesiog liaukis! — šūktelėjo Hopė ir nervingai grie- 
bėsi už galvos. — Ne tai esmė. Ne tai svarbiausia! Nė žodžio man 
nesakęs, nusprendei viską sutvarkyti pats. Nuvažiavai į „Wickham“ 
viešbutį ir papasakojai Džonatano tėvui visą šią niekingą istoriją. 

— Teisingai. Pasikalbėjau su juo ir viską sutvarkiau. 

— Kalbėjaisi su juo, bet ne su manim. Nepasivarginai skirti man 
vos penkių minučių, bet praleidai beveik penkias valandas kelyje į 
Vašingtoną, kad pasikalbėtum su Baksteriu Vikamu. Raideri, nesi- 
tikiu, kad nušluostysi ar juolab nubučiuosi mano ašaras. Bet velniš- 
kai tikiuosi, kad su manim kalbėsiesi ir rimtai vertinsi mano mintis, 
jausmus ir troškimus. O kol taip nebus — daugiau su tavim nebesi- 
kalbėsiu. 

— Palauk minutėlę, — paprašė jis, kai Hopė pasuko pro duris. 

Ji atsisuko ir tarė: 

— Laukiau keturias valandas. Dabar tavo metas palaukti. Ir ačiū 
už gėles. 


Moteris išbėgo. Raideris vėl sutriko ir įpyko. 

17 skyrius 


H.. laipiojo kopėtėlėmis aukštyn žemyn, atkabino, valė 
ir vėl įstatė kiekvieną svečių namų vėdinimo sistemos filtrą. Ši mono- 
toniška veikla padėjo nukreipti mintis nuo Raiderio. Pagaliau atlikusi 
tą, rodėsi, begalinę užduotį, Hopė paniro į popierius. 

Akivaizdu, jie suklydo, tikėdamiesi sugebėsiantys palaikyti san- 
tykius, kuriuose per daug; aistros ir per mažai abipusio supratimo. Jų 
požiūriai skiriasi pernelyg aštriai. 

Negaliu draugauti su vyru, kuris negerbia mano jausmų, porei- 
kių ir sugebėjimų. Geriau atsitraukti, kol dar rimtai neįsipainiojau, 
mąstė Hopė. 

Radusi ką veikti, ji pajuto ir malonumą. Atlikusi viską pagal s4- 
rašą, vakare galėsiu paieškoti informacijos apie Lizę su Biliu. Kaip 
ir vakar, ir užvakar, kai Raideris stengėsi laikytis nuo manęs atokiau. 
Tiesiog žavu, kaip jis kiekvieną dieną akivaizdžiai manęs šalinasi, ap- 
maudavo ji. 

Hopė išėjo iš kabineto ir susitiko su floristu, pristačiusiu užsa- 
kytąsias puokštes šiandien atvyksiančių svečių kambariams. Papuo- 
šusi jomis kambarius patenkinta Hopė jau leidosi laiptais, kai tuo 


metu pro vestibiulio duris įsiveržė Eiverė. 

— Aš beldžiausi, — parodė ji raktą. 

— Buvau mansardoje. Šįvakar ten apsistos svečiai. 

— Tai gerai. Ar mes vienos? Turi minutėlę? 

— Jei reikia, ir keliolika. Iškilo problemų dėl „MacT's“? 

— Ne, ne. Data lieka ta pati. Yra dar dvi savaitės. Kitą ketvir- 
tadienį galėsime surengti draugų ir šeimos vakarą, o didysis atidary- 
mas — penktadienį, — Eiverė paspaudė pilvą. — Žinai, jaučiu, kaip 
mane pykina. Bet ne dėl to, kad kas nors blogai. Girdėjai didžiausias 
šiandienos naujienas? Atrodo, radau sau vestuvinę suknelę! 

— Kur? Kada? 

— Šįryt internete, kai naršiau prieš darbą. 

— Internete? Bet... 

— Žinau, žinau... Bet kai esu šitaip apsikrovusi naujojo resto- 
rano rūpesčiais ir „Vesta“, Klerė pradėjo krypuoti — tik neišduok jai, 
kad taip pasakiau, o tu beveik neišeini iš svečių namų, sunku ištai- 
kyti progą visoms kartu paslankioti po parduotuves. Na, šiaip aš tik 
naršiau, bandydama susidaryti vaizdą, kokio stiliaus norėčiau ir koks 
man labiausiai tiktų. Ir užtikau tą suknelę. 

Hopė pakėlė ranką. Pati ji vertino patogumą ir daugybę kartų 
užsakė prekes internetu, dažniausiai — svečių namams. Betgi turi 
būti kažkokios ribos. 

— Užsisakei vestuvinę suknelę internetu? 

— Dar ne. Kuo tu mane laikai? Neparodžiusi tau su Klere, ne- 
užsisakyčiau net traškučių vestuvėms. Tai nuėjau į knygyną ir paro- 
džiau Klerei, — Eiverė pamosavo atsineštu „iPad“. — O dabar noriu 
parodyti tau. Nesiunčiau nuorodų, nes noriu pamatyti tavo reakciją. 

— Gerai. Priblokšk mane. 

— Viską pasižymėjau „iPad“. 

— Prisėskim. 

— Jei nepatiks, taip ir pasakyk, — įspėjo Eiverė, jiedviem nuėjus 


į virtuvę. 

— Ką sakė Klerė? 

— Ne, ne. Geriau pasižiūrėk be išankstinio nusistatymo. 

Eiverė atsisėdo, įkvėpė ir planšetiniame kompiuteryje parodė 
nuotrauką. 

Tyloje Hopė ilgai ir atidžiai tyrinėjo. 

— Na,ji graži. 

— Beveik visos vestuvinės suknelės yra gražios. Vartant inter- 
nete visas tas nuotraukas nuo grožio gali nukraujuoti akys. Ši mane 
patraukė savo linijomis ir detalėmis. Kadangi esu smulkaus sudėjimo, 
deja, negaliu vilkėti papūstų princesiškų suknelių. Bet turiu tvirtas 
rankas ir pečius, todėl galiu dėvėti sukneles be petnešėlių. O rauki- 
nukai ant korsažo padės paslėpti mano mažas krūtis. 

— Tavo krūtys labai mielos. 

— Oi, ačiū. Bet jos nedidelės. O suknelė primena ampyro stilių 
ir padės man atrodyti aukštesnei. Visi dekoratyviniai elementai, ka- 
roliukai — labai smulkūs, — Eiverė padidino nuotrauką su karoliu- 
kais išsiuvinėtu suknelės sijonu. 

— Kaip ir tu. 

— Aha. Sijonas į apačią šiek tiek platėja, bet nėra pūstas, o man 
tokio norėtųsi, — atsiduso Eiverė. — Jei per savo vestuves negali dė- 
vėti pūsto sijono, tai kada? Paklausiau savęs ir supratau, kad niekada. 
Mano oda pernelyg blyški, todėl balta suknelė netinka. Dramblio 
kaulo spalva pagyvins. Vualio nenoriu, bet būtų gražu žėrinti tiara. 
Noriu kokios nors princesiško papuošalo detalės — tegu bus tiara. 

— Su ja tu atrodysi kaip pasakų princesė, — prisitraukusi kom- 
piuterį, pasididinusi ir sumažinusi paveikslėlį nusprendė Hopė. — 
Tu teisi. Vietoj pūsto — platėjantis sijonas, aukštesnė liemens linija, 
smulkesnės ir subtilesnės detalės. Tikrai atrodysi stulbinamai. 

— Tačiau tavo balse jaučiu „bet“... 

— Bet jei ją užsisakysi, tai negalėsi pasimatuoti, palyginti su 


kitomis, pačiupinėti medžiagos. 

— Pasimatuosiu ir pačiupinėsiu medžiagą, kai ją gausiu. O jei ji 
man nepatiks, galėsiu grąžinti atgal. 

Hopė pagalvojo apie vienintelį kartą gyvenime patiriamą jau- 
dulį, kai esi apsupta vestuvinių suknelių, šilkų, tiulių, subtilių baltos 
atspalvių medžiagų... Ir suvokė, kad tas jaudulys labiau jaudina ją nei 
Eiverę. 

— Tu teisi. 

— Pasimatavusi parodysiu tau, Klerei ir Džastinai. Dar galybė 
laiko. Jei netiks, rasiu kitą. 

Paskutinįkart patyrinėjusi Hopė grąžino planšetinį kompiuterį 
draugei. 

— Tau ji labai patinka. 

— Ji man labai patinka nuotraukoje. Noriu pamatyti, ar irgi pa- 
tiks, kai apsivilksiu. 

— Tuomet turėtum ją užsisakyti. 

— Gerai, nes jau įsimečiau užsakymą į savo prekių krepšelį. 
Reikia tik užpildyti tuos laukelius... — Eiverė patapšnojo per ekraną, 
nurijo seilę ir paspaudė „Užsakyti dabar“. — O Dieve, aš ką tik užsi- 
sakiau vestuvinę suknelę! Hope... 

Juokdamasi, sudrėkusiomis akimis, Hopė apkabino draugę ir 
pasūpavo. 

— Kaip jautiesi? 

— Baisu ir gera. Malonu užsisakyti daiktą, kurio nereikės virti, 
šaldyti ar plauti, kam pastaruoju metu tik ir leidau pinigus. 

— Kai tik ją pristatys, tą pačią minutę norėsiu pamatyti. 

— Pažadu. Manau, dar truputį per anksti tikrinti, ar jau atve- 
žė, — šyptelėjo Eiverė, vėl prisitraukė paveikslėlį ir apžiūrėjo. — Kie- 
kvieną valandą taip ir tikrinsiu, kol ją pagaliau atveš. 

— Prie jos tau reikės pačių nuostabiausių batelių. 


— Noriu labai aukštų, — nusprendė Eiverė. — Seksualių, stul- 

binamų aukštakulnių. Kai teks šokti, galėsiu persiauti žemesniais, bet 
per pačias tuoktuvės noriu jaustis aukšta. Manau, jie turėtų Žėrėti 
kaip tiara. Tada spindės galva ir kojos. 

— Puiki mintis, — sutiko Hopė. — Ir batelius jau pasižymėjai? 

— Taip, tris poras. 

Hopė bakstelėjo į planšetę. 

— Nagi, pažiūrėkim... 

Toliau dešimt minučių jos diskutavo apie kurpaites, aukštaku!- 
nius su dirželiais ir batelius atviru priekiu. Hopė nepritarė kurpai- 
tėms — gražios, bet pernelyg įmantrios. Paklausiusi jos patarimo, 
Eiverė užsisakė kitas dvi poras palyginti, kai matuosis suknelę. 

— Taip ir tikėjausi, kad puikiai patarsi, kuriuos batelius rink- 
tis, — Eiverė paskutinįsyk perbraukė pirštais per planšetės ekraną 
su vestuvinės suknelės nuotrauka ir padėjo jį į šalį. — Na, o kaip 
judviem su Rai? Jau išsiaiškinote? 

— Matyt, tarp mūsų su Rai nieko nėra. Nuo užvakar su juo net 
nesikalbėjau. 

— Dieve... Jei reikėtų nuspręsti, kuris iš judviejų labiau užsispy- 
ręs — greičiau jau pasikarčiau. 


— Aš neužsispyrusi. Jei tik jis norės pasikalbėti su manim, aš 


— O jis — ten, jei norėsi pasikalbėti su juo. — Pavarčiusi akis 
Eiverė spragtelėjo pirštais, rodydama į duris. — Nejau net nenori 
sužinoti, ką jis sakė Džonatano tėvui ir ką tas atsakė jam? 

— Tai visai nesvarbu, — rėžė Hopė, nors smalsumas ją jau beveik 
varė iš proto. — Be to, žinai, jis jau turėtų būti papasakojęs Ovenui. 

Eiverė atsiduso. 

— Tai užuot normaliai pasišnekėjusi su Raideriu, tu nori, kad 
išpeščiau iš Oveno, ką brolis jam papasakojo? 


— Taip. 


274 


— Ir čia — ne užsispyrimas? — nusistebėjo Eiverė. 

— Nori pasakyti, kad Raideris turėjo teisę nieko man nepasakęs 
važiuoti ten ir spausti Baksterį Vikamą? 

Sunkiai atsidususi Eiverė pakilo ir išsitraukė kokakolos iš šal- 
dytuvo. Pokalbis užtruks ilgiau nei planavau, tad gali išdžiūti gerklė, 
pagalvojo ji. 

— Tu užaugai su seserim, broliu, mama ir tėčiu, o aš — tik su 
tėčiu ir globėjiška Montgomerių šeimyna, kurioje — trys vaikinai. 
Kai kuriais atžvilgiais labiau suprantu vyrus. 

— Tai ką nori tuo pasakyti? 

— Manau, Rai padarė būtent tai, ką jam liepė instinktai. Tiks- 
liau, jo antras instinktas, nes pirmiausia jis būtų troškęs sutrinti to šū- 
džiaus snukelį į skystą masę. Man tai patiktų, bet tau — ne. Antrasis 
Raiderio instinktas buvo civilizuotas. 

— Civilizuotas? — priblokšta sušuko Hopė. 

Eiverė pakėlė pečius ir išskėtė rankas. 

— Atleisk, bet aš taip manau. Raideris nuvažiavo visą tą ilgą ke- 
lią į Vašingtoną. Turėtum žinoti, kaip jis nekenčia tos vietos. Verčiau 
būtų pasirinkęs septynių pragaro ratų du šimtai septyniasdešimtą ko- 
ridorių nei Vašingtoną. Be to, jam teko paaukoti pusę darbo dienos, 
o tokie dalykai jį užknisa. Tačiau visa tai jis padarė, nes nenorėjo, kad 
tave pažeminę žmonės lengvai išsisuktų. 

— Bet... 

— Hope, santykiai ne visada būna protingi ir harmoningi. Jie 
yra žmogiški. O tu draugauji su vyruku, kuris verčiau darys nei kal- 
bės. Jis nemėgsta diskutuoti, ginčytis, svarstyti atsarginių variantų. 
Judviem sunkiau sutarti, kadangi esi būtent tokio tipo — mėgsti kal- 
bėti, diskutuoti ir svarstyti. Ir tu nesielgi neteisingai, ir jis taip pat. 
Judviejų paprasčiausiai skirtingi charakteriai. 


Buvo sunku suvokti, kad artimiausia draugė stovi kitoje bari- 

kados pusėje ar bent jau per vidurį. Bet atvirumas dažniausiai daug 
svarbiau nei saldus pataikavimas. 

— Čia ir yra problema, ar ne? Mudu pernelyg skirtingi. 

— Kaip ir mudu su Ovenu. Tiesą sakant, jis panašesnis į tave, 
o aš — į Rai. Bet nesu įsimylėjusi Raiderio ir neketinu už jo tekėti 
su suknele, kurią ką tik užsisakiau. Aš netvarkinga, impulsyvi ir bėgu 
nuo problemų dažniau nei dauguma žmonių. Bet Ovenas bando 
mane keisti. 

— Aš nebandau pakeisti Raiderio. Tiksliau, nenoriu jo keis- 
ti, — pasitaisė Hopė, kai Eiverė išlenkė antakius. — Eivere, tai aš esu 
problemiška. 

— Nesąmonė. Lygiai taip pat siaurai mąsčiau ir apie savo mo- 
tiną. Klydau. 

— Tai manai, dabar aš klystu? 

— Manau, užuot purkštavę, judu su Raideriu turite susėsti ir iš 
širdies pasikalbėti. Ir taip, tu klysti. 

Prieš savo valią Hopė nusijuokė. 

— Norėčiau manyti, kad jo poelgis protingas. Po galais, Eivere! 
Sužinok, ką Raideris pasakė Baksteriui Vikamui ir ką tas jam atsakė. 

— Ne, — nukirto Eiverė ir atsistojo. — Pati paklausk Raiderio. 

Nuomonių skirtumą sunku nuryti, bet prieštaravimas tiesiog 
strigo gerklėje. 

— Eivere! 

— Ne. Ir kol nenusileidau, išeinu. Myliu tave, todėl nepadėsiu 
išsisukti nuo to, ką pati privalai suprasti. Mudvi abi tai žinome. Gal- 
būt jūsų su Raideriu santykiai nukentės, tačiau bent jau turite vienas 
su kitu pasikalbėti. 

Nuoširdžiai nustebusi Hopė tik žiūrėjo, kaip jos draugė griebia 
„LPad“, skuba durų link, paspaudžia rankeną ir išeina. 


— Po galais... — sumurmėjo ji. 

Privalau sužinoti, ką Raideris pasakė, antraip smalsumas išvarys 
mane iš proto. Galbūt Eiverė ir teisi... ar bent jau iš dalies teisi. Bet 
vis tiek negaliu eiti pas Raiderį. Negalėčiau ir neatsiprašinėsiu dėl 
savo požiūrio ir jausmų. 

Reikėtų apgalvoti esamą situaciją, apsvarstyti galimas išeitis... 
Bet neketinu nusileisti. Ir tai neturi nieko bendra su pykčiu ar užsis- 
pyrimu, nusprendė ji. 

— Ojei ir taip? — sumurmėjo Hopė. 

Pavargusi ir suirzusi ji ištraukė iš virtuvės spintelės šiukšlių mai- 
šą, sukišo piktžoles ir nuvytusius rožių lapus. Nunešusi prie kontei- 
nerio, žvilgtelėjo į lengvojo kultūrizmo centro pusę. 

Raiderio nesimatė. Taip tik geriau, tikino ji save. Turėsiu dau- 
giau laiko surasti geriausią išeitį, kaip ištrūkti iš šios aklavietės, ku- 
rioje dabar užstrigome. 

Grįžusi atgal Hopė rado uždarytas ir užrakintas vestibiulio du- 
ris, nors tiksliai atsiminė, kad paliko jas praviras. Gūžtelėjusi pečiais, 
ji išsitraukė iš kišenės raktą. Įkišo į spyną, bet jis nepasisuko. 

— Liaukis, — sumurmėjo Hopė. — Įleisk mane vidun. 

Spyna nepasidavė. 

— Dėl Dievo meilės, tu elgiesi juokingai! 

Hopė vėl nukūrė žemyn. Puiku. Tiesiog eisiu ir pasiimsiu raktą 
iš Eiverės. O jei ir jis netiks, tuomet iškviesiu Kerolę anksčiau į darbą. 

Supykusi ji pasileido šaligatviu pro pastatą ir vos neatsitrenkė 
galva į Raiderį. 

Vyras atidžiai nužvelgė Hopės veidą. 

— Kokios nors bėdos? 

— Ne. Taip. Po velnių, ji manęs neįleidžia vidun! 

— Kerolė? 

— Ne, ne Kerolė. Mano raktas nerakina jokių išorinių durų. 

Raideris paėmė iš jos raktą ir nuėjo prie pirmų durų. Įkišo jį, 


pasuko, ir durys atsidarė. 

— Dabar veikia. 

— Matau. 

— Ką padarei, kad ji supyko? 

— Nieko, — Hopė išsitraukė savo raktą iš spynos ir įėjo vidun. 

Židinys liepsnojo visu pajėgumu. Visi šviestuvai blyksėjo ir 
mirkčiojo. Hopė išgirdo virtuvėje besitrankančias šaldytuvo dureles. 

— Atrodo, ji užsiuto ant manęs. 

Raideris stumtelėjo Hopę į šalį ir įėjo vidun. Jam įėjus į namą, 
viskas liovėsi. 

— Ar tai prasidėjo tik dabar? 

— Taip. Nežinau, kodėl ji nusiminusi. Keletą vakarų skyriau 
mažiausiai penkias valandas, internete ieškodama informacijos apie 
jos Bilį. 

— Ji jau nurimo, — Raideris pasuko durų link, bet ir vėl viskas 
prasidėjo iš naujo. 

Vyras čiupo nuotolinio valdymo pultelį ir išjungė židinį. 

— Liaukis! 

Kaip atsakymą jie išgirdo garsų durų trinktelėjimą. 

— Gali nuliūdo, kad kelias dienas čia neužėjai? — spėjo Hopė. 

— Susidariau įspūdį, kad šių namų šeimininkė nenori čia manęs 
matyti, — Raideris padėjo pultelį. 

— Susidarei neteisingą įspūdį. Man tik nepatiko vienas dalykas, 
ką padarei nepasitaręs su manimi. 

— O man nepatiko, kad tau trenkė, — gūžtelėjo pečiais Raide- 
ris. — Viskas juk negali patikti. 

— Aš teisi — noriu, kad su manimi tartumeisi. 

— Aš teisus — ginu tavo garbę. 

Hopė jau žiojosi prieštarauti, bet suvokė, kad negali. Ir nenori. 

— Jei sutiksi, jog esu teisi, norėdama, kad su manimi tartumeisi, 


aš irgi sutiksiu, kad esi teisus, gindamas mano garbę. 


278 


— Gerai. Tu pirma. 

Hopė pratrūko juoku, o Raiderio veide pasirodė koketiškas 
šypsnys. 

— Gerai. Tu esi teisus. 

— Ir tu. Ar jau baigėm šią temą? 

— Ne, nebaigėm. Norėčiau, kad ateityje galvotum apie mano 
jausmus. 

Raiderio veidu nubėgo nusivylimas. 

— Hope, aš tik apie tai ir galvojau, kad esi įskaudinta ir sugė- 
dinta. Nenorėjau, kad viskas taip ir liktų. 

— Jei tik prieš tai su manimi būtum pasitaręs... 

— Vis tiek nebūtum manęs atkalbėjusi. Būtume tik susiginčiję. 
Bet vis tiek būčiau važiavęs į Vašingtoną ir išdėstęs tai, ką ir išdėsčiau. 

— Taip, man nebūtų pavykę tavęs atkalbėti, — sutiko Hopė. — 
Tačiau bent jau būčiau pabandžiusi. O tada — važiavusi kartu. 

Raideris sustojo ir suraukė antakius. 

— Būtum važiavus į „Wickham“? 

— Taip. Iš tiesų, kai dar nežinojau, kad nuvažiavai, aprimusi 
viską apgalvojau ir sumaniau parašyti laišką Baksteriui Vikamui. Nes 
supratau, kad negaliu taip paprastai visko palikti. 

— Susitikti akis į akį daug geriau. Bet net nepagalvojau, kad 
būtum norėjusi važiuoti. Juk verkei. 

— Bet lioviausi. Man reikėjo išsiverkti, tada lioviausi ir ėmiau 
galvoti. Buvo būtina išsakyti tam tikrus dalykus. Ketinau juos išdės- 
tyti raštu. Tikriausiai būčiau prirašiusi aibę juodraščių ir kelias dienas 
tobulinusi tą laišką, derinusi stilių ir žodžius. 

— Neabejoju. 

— Bet jei būtum man pasakęs ir būčiau supratus, kad neatkal- 
bėsiu tavęs nuo važiavimo, būčiau važiavusi kartu. Ir būčiau susitikusi 


su juo akis į akį. 

— Gerai, — linktelėjo Raideris ir pajuto, kaip pečiuose slūgta 
įtampa. — Tada atsiprašau, kad neleidau pasinaudoti šia galimybę. 

— O aš atsiprašau, kad neparodžiau dėkingumo, kai gynei 
mano garbę. 

— Tvarka. Tai dabar šią temą jau baigėm? 

— Ne. 

— O, vargeli... 

— Atnešiu tau ko nors šalto, o tada tu man papasakosi, ką pa- 
sakei Baksteriui ir ką jis atsakė tau. Velniškai gerai žinai, kad degu 
noru viską sužinoti. 

— Nori, kad smulkiai viską papasakočiau? 

— Absoliučiai taip. 

— Šūdas... 

Tos moterys visada nori detalių! — pyktelėjo Raideris. 

— Gerai. Bet jei papasakosiu, už tai norėsiu susitaikymo sekso. 

— Sutarta, — nusišypsojo Hopė, imdama iš šaldytuvo šaltos 
kokakolos buteliuką. 

Galiu ir neskubėti, klestelėjęs į kėdę pagalvojo vyras. Gera bent 
penkias minutes pasėdėti, iš taip arti žiūrėti į Hopę, uosti jos kvapą, 
girdėti jos balsą... Galiu jai papasakoti apie sandėrį su Vikamu. 

Jis nemanė, kad tai būtina, bet metęs visus darbus atėjo čia viską 
su ja išsiaiškinti. Nes jau gana. Užtektinai davė Hopei laiko ir erdvės 
nurimti ir pagalvoti. Ir gana visą sumautą laiką galvoti tik apie ją — 
tiek, kad jau pradėjo kankinti nemiga. O dar niekada nėra buvę, kad 
jis nemiegotų naktimis dėl kažkokios moters. 

Ir gana kankintis, stengiantis suprasti jųdviejų santykius, kai su- 
žlugo net visada patikimas gėlių siuntimo planas. 

Tad jis jautėsi esąs Lizei skolingas, kad dabar yra čia, kur ir no- 
rėjo ateiti. Netgi geriau, prisipažino jis. Nes dabar sėdžiu su šalta 
kokakola ir žiūriu į Hopę. Laukiu ir stebiu. O paskui nusimato susi- 


taikymo seksas. 

— Na? — paklausė ji. 

— Mąstau. Kaip manai, ar ilgai toji blondinė ištvers nepaprie- 
kaištavusi dėl tavęs savo vyreliui? 

— Gerai jos nepažįstu, bet tikriausiai neilgai, — spėjo Hopė. 

— O kaip manai, kiek ilgai tas bailys ištvers nepradėjęs visos 
kaltės versti tau — pasakoti, kad tai tu ėmei jį persekioti, maldavai 
priimti atgal į darbą ir panašiai? 

— Iš karto. 

— Ir aš taip manau. Vašingtone tu turi daug pažįstamų — vers- 
lininkų ar šiaip Žmonių, mėgstančių keliauti, apsistoti gražiuose vieš- 
bučiuose, aplankyti unikalias vietas. 

— Taip, turiu. Tai tu pamanei, kad norėdami apsisaugoti nuo 
manęs ir apsaugoti savo garbę, jie stengsis suteršti mano reputaciją? 
Kad jie gali paskleisti melą ir gandus apie apgailėtiną intrigantę Hopę, 
kuri miegojo su boso sūnumi dėl darbo, o dabar ir vėl tą patį daro? 

— Tai pakenktų verslui. 

— Tad galvojai apie verslą... 

— Čia tik viena iš priežasčių, — nesigynė Raideris. — Bet kur 
kas didesnė — nė vienas iš jų nenusipelno lengvai išsisukti. Išspardyti 
tam šūdžiui užpakalį? Tik dar daugiau bėdų Ovenui. Jam tektų va- 
duoti mane iš areštinės ir jaudintis dėl baudžiamosios bylos. 

— Ir čia viena iš priežasčių, — sausai atsakė Hopė. 

— Tačiau įdrėskimai ir sulaužyti kaulai sugyja. Bet kai kas imtų 
į mane šnairuoti ir užjausti tuos šūdžius dėl išspardytų užpakalių. 
Nesvarbu, kad jie to nusipelnė. Todėl man labiau patiko mintis apie 
ilgalaikę naudą — kitaip prispausti tą šliužą. Be to, geriau įsižiūrėk į 
jį ir jo žmoną. Juos jaudina tik pinigai, šou ir socialinis statusas. Kad 
rengtumei šou ir didžiuotumeisi statusu, privalai turėti pinigų ir daug 
galimybių. Senasis Vikamas vis dar valdo verslą, tad jis — maitinimo 
šaltinis. Jis gali daugiau nebeduoti pinigų ar užkirsti juos teikiančius 


kanalus ir atimti visas galimybes. 

Hopė jau buvo priėjusi tas pačias išvadas. Kaip aš nesupratau, 
kad ir jis panašiai galvoja, šiek tiek susigėdusi turėjo pripažinti ji. 

— Net ir tai įvertinai? 

— Turėjau daugybę laiko, kol važiavau tuo suknistu keliu iki 
Vašingtono per tas sumautas spūstis. Na, bet jų viešbutis tikrai pui- 
kiai atrodo. 

— Tai tiesa. 

— Įsivaizdavau ten tave. 

— Tikrai? 

— Tau pritinka visa ta jo prabanga. 

— Pritiko. Būtasis laikas. 

Raideris akimirką tyliai ją tyrinėjo. 

— Turbūt ne kažin kaip atrodžiau tame prašmatniame viešbu- 
tyje, atvykęs tiesiai iš darbo vietos. Pripažįstu — jie buvo tikrai man- 
dagūs. Ir tikriausiai taip pat mandagiai būtų išspyrę lauk, jei nebūčiau 
paskelbęs apie kaltinimus dėl užpuolimo, jei Vikamas būtų nepano- 
rėjęs su manimi pasimatyti. 

— Kokio užpuolimo? 

— Vikamo žmona tau trenkė. 

— Taip, bet... 

— Tai ir yra užpuolimas. Jei aš būčiau sumušęs tą šūdžių — ga- 
rantuoju, jie tuoj pat būtų iškvietę farus ir advokatus. Gal Bunsbore 
mes ir nekviečiam farų dėl kiekvieno susistumdymo, bet man atrodo, 
kad jie tai tikrai taip elgiasi. Ovenas dėl to teisus. 

— Kelionės metu tu velniškai daug apgalvojai. 

— Reikėjo elgtis šitaip arba nusipirkti pistoletą ir kai ką nušauti. 
Vikamas iškvietė apsauginį, kuris palydėjo mane į jo kabinetą. 

— Džeraldą? 

— Taip, Vikamas jį taip vadino. Kai pradėjau pasakoti, davė jam 
ženklą pasitraukti į šalį. Maniau, sugaišiu daug laiko — jis ginčysis, 


ginsis, įžeidinės. Tačiau viskas vyko kiek kitaip. 

— Ką jam pasakei, Raideri? 

— Kad Džonatanas čia pasirodė nekviestas, nesitikėtas ir ne- 
pageidaujamas. Pareiškė, jog siūlo tau savo tėvo sandėrį, kad grįžtum 
į darbą. Ir kad siūlo savąjį — vėl su juo susidėti. Ir kad pasiūlymas 
tavęs nesudomino. Tai išgirdęs Vikamas neatrodė laimingas. Jo veide 
pastebėjau šiek tiek gėdos ir apgailestavimo. Bet kai antrojoje dalyje 
ėmiau pasakoti apie čia įsiveržusią jo sūnaus žmoną, jis išsiuntė ap- 
sauginį iš kambario, — prisiminė Raideris. 

— Numanau, — sumurmėjo Hopė. 

— Jis viską suprato ir mudu susitarėme dėl sąlygų. 

— Kokių? 

— Vikamas pasirūpins, kad jie paliktų tave ramybėje ir neban- 
dytų tavęs šmeižti. Tuomet mes atsiskaitę. Jei bent vienas iš jų dar čia 
pasirodys, pabandys tave trikdyti — jie už tai sumokės. Viskas. 

— Viskas? 

— Aha. Jis man davė kortelę su savo asmeniniu numeriu. Pa- 
prašė, kad būtinai paskambinčiau, jei bent vienas jų pažeis susitarimą. 

— Pala... — nustėrusi Hopė pakėlė ranką. — Baksteris Vika- 
mas davė tau savo asmeninį numerį? 

— Aha. Ir ką? Jis gi ne koks Dievas. Tik susigėdęs ir įsiutęs 
žmogus, turintis pašlemėką sūnų. O dabar, kaip jau sakiau, viskas 
baigta, — Raideris pasijuto lyg be atokvėpio visą valandą kalbėjęs 
ir sunkiai nurijo seilę. — Tai tu įpratusi bendrauti, reikšti mintis, 
šnekėti, šnekėti, šnekėti... Gal tau ir reikėjo su juo šnekėtis, kai čia 
pasirodė jo sūnus? Tas senis man pasirodė visai supratingas. 

Supratingas — tikrai ne pirmas į galvą ateinantis žodis, apibū- 
dinantis Baksterį Vikamą, pagalvojo Hopė. Įtakingas, uždaras, kar- 
tais linkęs ginčytis — taip. 

— Jis ilgą laiką buvo mano bosas. Laikiau jį savo uošviu. Bet tu 
teisus. Turėjau kreiptis į jį. Manau, giliai širdy vis dar pykau ir jau- 


čiausi jo įskaudinta. Be to, juk žinai, kraujas — ne vanduo. 

— Bet gal jis būtų nesureikšminęs to sūnaus pasiūlymo. Juk ga- 
lėjai atsisakyti. Bet tas jo sūnaus Žmonos išpuolis jį tikrai paveikė. 
Gal sūnus ir nesugebėtų jos suvaldyti, bet Vikamas tikrai pasistengs. 

— Visa tai neturėjo taip toli nueiti. Ir niekada neturėjo pakenkti 
mūsų santykiams. Atleisk, kad taip atsitiko. 

— Susitaikymo seksas viską pataisys. 

Hopė nusijuokė, ir Raideris negalvodamas prisitraukė ją prie 
savęs. Kai jis perbraukė pirštais jos skruostą, Hopė nustojo juoktis. 

— Pasiilgau tavo veido, — ištarė jis. 

Sujaudinta Hopė suėmė rankomis jo riešą. 

— O aš pasiilgau tavojo. 

Jis pakilo, greitai ir švelniai pakėlė ją nuo kėdės, o ji apsivijo jo 
kūną. Ji manė, kad per šią susitaikymo sekso preliudiją jis skubės ir 
spaus. Tačiau visus pojūčius pavergė svajingas ir saldus bučinys. Ir 
nespėjus to suvokti, nespėjus pasiruošti, nubangavo per jos širdį, o 
tada — žemyn į ją. 

Netgi kai jis vėl ją pastatė ant Žemės, toji dalis pašėlusiai pulsavo. 

Įdiržusiu nykščiu jis švelniai perbraukė jos skruostą. 

— Atnešiu kokio nors maisto ir greitai grįšiu. 

— Gerai. Aš turiu... 

— ... svečių. Žinau. Aš palauksiu, — jo skvarbios žalios akys dar 
akimirką žvelgė į jos akis. — Mudu palauksime, — pasitaisė jis. — 
Kvailiukas irgi tavęs pasiilgo. 

Raideris išėjo. 

Nejau išties maniau, kad myliu Džonataną? — apsvaigusi gal- 
vojo Hopė. Kokia buvau kvailė... Pasitenkinimą ir įprotį, kurie te- 
buvo tik kvailas prieraišumas ir lojalumas, aš vadinau meile! O juk 
niekada nejutau tokių stulbinančių, kojas pakertančių ir protą užval- 
dančių jausmų kaip dabar! 

Hopei reikėjo prisėsti, atgauti kvapą ir palaukti, kol nustos dre- 

bėti keliai. Ji niekada net nenumanė, kad meilė gali sukelti tokią su- 
krečiančią fizinę reakciją. Ji drebėjo, jautėsi lyg karščiuojanti. Ir išsi- 
gandusi, užsimerkusi prisipažino. 

Hopė turėjo planą. Meilės jame nebuvo. 

— Prisitaikyk, — įsakė ji sau ir priglaudė skruostą prie šalto 
granito. — Prisitaikyk. 

Kai kurie žmonės niekada gyvenime nepajunta to, ką ji jaučia 
dabar. Šią akimirką Hopė nežinojo, ar pavydėti, ar gailėtis jų. Bet 
reikia žvelgti realybei į akis. Ji įsimylėjusi Raider; Montgomerį. 

Tereikia suvokti, kaip dabar elgtis, po galais. 

— Ar tu irgi taip jauteisi? — paklausė Hopė, kai pajuto magno- 
lijų dvelktelėjimą ir stengėsi atgauti pusiausvyrą. — Nesistebiu, kad 
lauki Bilio. Ką dar galėtum veikti? Jis tave irgi mylėjo. Tu žinojai. Nie- 
kada nesvarstei, abejojai ar jaudinaisi dėl to. Jei tu gali laukti, tai ir jis 
gali. Aš jį surasiu. 

— Bilis... 

Hopė tame varde pajuto džiaugsmą ir gyvybę. 

— Raideris... 

— Aha... — Hopė giliai atsiduso ir prisivertė vėl atsisėsti. — Vėl 
jaučiuosi taip, kaip pirmąkart jį čia išvydusi — apsvaigusi, karščiuo- 
janti, persmelkta jausmų, išsigandusi. Taip neturėtų būti. Bet yra. Tu 
tuo labiau neturėjai teisės to pajusti. Tikriausiai tai paveldima. 

— Bilis... Raideris... 

— Lažinuosi, Bilis irgi buvo toks pats savimi pasitikintis. Kodėl 
šis bruožas toks patrauklus? Net pakerta kojas... Dabar galiu tave 
visiškai suprasti. Nesvarbu, kas tavo tėvas ar kokia socialinė padė- 
tis. Bilis tave pamilo tik išvydęs, ir daugiau niekas nebebuvo svarbu. 
Įdomu, koks tai jausmas, kai tik pažvelgęs į tavo akis vyras aiškiai ir 
tvirtai suvokia, jog tu esi jam svarbiausia gyvenime. 


Hopė vėl atsiduso ir pakilo. 

— Negaliu dabar apie tai galvoti. Negaliu to tikėtis. Prieš at- 
vykstant svečiams dar turiu pabaigti tvarkytis ir iškepti bandelių. 

Spintelės, kurioje ji laikė kepimo priemones, durelės atsidarė ir 
garsiai užsitrenkė. 

— Nereikia ant manęs pykti. Bilis tave mylėjo ir norėjo vesti. 
Raideris nenori... 

Vėl trinktelėjus durelėms, Hopė instinktyviai atšoko ir aiškiai 
išgirdo vardus: Bi/is. Raideris. 

— Gerai, Eliza. Pakaks jau. Jei pasakysiu, kad norėčiau, jog Rai- 
deris jaustų man tą patį, ką tau Bilis, ar būsi patenkinta? Bet Bilis ir 
Raideris nėra... 

Hopė nutilo ir sugriebė spintelės dureles. 

— O Dieve... Tai štai kas? Juk viskas taip paprasta! Bilis Raide- 
ris? Džozefas Viljamas Raideris... Ar taip? Toks jo vardas? 

Lempos ryškiai sužibo ir ėmė pulsuoti lyg širdies ritmas. 

— Bilis Raideris... Ar taip gali būti? Bilis — jo protėvis, o tu — 
mano prosenelė? Palauk... 

Hopė čiupo virtuvės telefoną ir suspaudė Raiderio mobiliojo 
numerį. 

— Ko? 

Hopė nuleido negirdomis atšiaurų Raiderio toną. Jis negalėjo 
pakęsti, kai kas nors labai trukdo darbo metu. Bet dabar buvo labai 
svarbu. 

— Raideris — pavardė, ar ne? 

— Ką? Jėzau... Tai kas? 

Fone išgirdusi plaktuko smūgius, Hopė pradėjo garsiau kalbėti. 

— Ar Raider — tavo mamos mergautinė pavardė? Jos šeimos 
pavardė? 

— Taip, o kas? 

— Raideris buvo ir Bilio šeimos pavardė. Jis — Džozefas Vil- 


jamas Raideris. 

— Kalės vaikas... 

— Ar žinai apie jį? Girdėjai šį vardą? 

— Kodėl turėčiau? Jis mirė prieš porą šimtų metų. Paklausk 
mano mamos, Kerolės, paskambink Ovenui. Bet kuris iš jų žinos 
daugiau už mane. 

— Gerai. Ačiū. 

— Sveikinu. 

— Dar jo neradau. Bet tikrai didelis žingsnis į priekį. Pasikal- 
bėsime vėliau. 

Hopė baigė pokalbį ir iškart paskambino Kerolei. Nėra laiko 
kepti bandeles, nusprendė ji. Verčiau nupirksiu kokių kepyklėlėje. 

Dabar visą likusį laisvalaikį ji paskirs Džozefo Viljamo Raiderio 


paieškai. 


15 skyrius 


[4 susirinkti tuo pat metu vienoje vietoje prireikė šiek 
tiek laiko ir grafikų perstumdymo. Džastinos pageidavimu, susirinko 
jos namuose. Ji jautė, kad čia visi galės laisvai kalbėti ir svarstyti. 

O kadangi po vienu stogu susirinko visi jai brangūs Žmonės, 
galima surengti ir vakarėlį. 

Džastina žinojo, ką mėgsta jos berniukai. Tad pamarinavo šoni- 
nės, mėgstamiausioje krautuvėlėje nupirko kukurūzų ir savo sodelyje 
nuskynė šviežių pomidorų bei paprikų. 

— Nereikia tiek šokinėti apie tą maistą, — tarė prie bufeto pri- 
sėdęs Vilis B. ir ėmėsi aižyti savo daržiuko pupeles — jo indėlį į 
vakarėlį. Jo ištikimasis mopsas susirangė po kėde. 

— O man patinka. Vasara jau beveik prabėgo, o mes taip ir ne- 
suradome progos susirinkti drauge. Be to, tai padeda man nusiramin- 
ti, — Džastina išdėliojo ant lėkštelės vieną mėgstamiausių Oveno 
valgių — kiaušiniais įdarytas paprikas. — Vili B., kai prisimenu, kaip 
degiau noru įsigyti šiuos svečių namus, jutau širdy tą akstiną... O da- 
bar paaiškėjo, kad viskas turėjo ryšį! Bilis Raideris... Visą tą laiką... — 
atsiduso moteris. — Niekada pernelyg nesidomėjau savo genealogi- 


niu medžiu. Nė nesivarginau sužinoti ko nors daugiau. 

— Džastina, tu paprasčiausiai gyvenai savo gyvenimą su Tomiu, 
vaikais ir Kerole. 

— "Taip. Ir niekada nesigręžiojau į praeitį. Visada gyvenau da- 
bartimi ir ateitimi. Visgi dėl kažkokių priežasčių pajutau norą pirkti 
tą seną pastatą. Na, bet ir Kerolė apie Bilį girdėjo ne daugiau už 
mane. Tėtis — tuo labiau. Kai pagaliau sužinosime, kas jis, tikrai pla- 
čiau pasidomėsiu savo protėviais. Prisimenu, tu domėjaisi savaisiais. 

— Man buvo įdomu, kaip ir kodėl jie atvyko iš Škotijos, — vy- 
ras pasikasė savo raudoną barzdą. — Maniau, ir Eiverė susidomės. 
Gal todėl, kad ji nedaug girdėjo apie mamos gimines, stengiausi, kad 
kuo daugiau sužinotų apie mano šaknis. 

— Tu pats geriausias tėtis. Dar geriau niekas nebūtų jos užau- 
ginęs. 

— Na, aš auginau pačią geriausią mergaitę, — tebeaižydamas 
pupeles šyptelėjo Vilis B., tada perkėlė kojas nuo vienos ant kitos. — 
Džastina, o tu norėtum ištekėti, ar ne? 

— Vaje, Vili B., — sumirksėjo Džastina. Gal klausimas ir visiš- 
kai netikėtas, bet ji žinojo, kaip į jį sureaguoti. — Kokios romantiškos 
piršlybos. 

— O jau, Džastina... 

Moteris linksmai nusijuokė švelnumo kupinu balsu. 

— Kodėl to paklausei? 

— Tiksliai nežinau. Tikriausiai dėl visų tų šnekų apie šeimą, 
tavo berniuko ir mano mergaitės vestuves... O tu čia gyveni viena. 
Nežiūrėk taip į mane. Puikiai žinau — gali pasirūpinti savimi ir vis- 
kuo, kuo reikia. Bet mes jau... Na, žinai, kuris laikas... 

— Man patinka tas „žinai“... Tu pats mieliausias mano pažįsta- 
mas vyras. Jei kada panorėčiau ištekėti, į nieką kitą net nežiūrėčiau. 
Bet mums gerai taip, kaip yra dabar, ar ne, Vili B.? 


Vyras paėmė jos ranką. 

— Džastina, tu esi mano gyvenimas. Tik norėjau, kad žinotum. 

— Žinau ir esu dėkinga, kad to paklausei. Gal po kurio laiko ir 
aš tavęs paklausiu. 

— O jau, Džastina... — krenkštelėjo vyras ir vėl privertė ją nu- 
sijuokti. Džastina apėjo bufetą ir tvirtai apkabino Vilį B. 

— Myliu kiekvieną tavo ląstelę, Vili B., — pasilenkė ji ir prisi- 
glaudė lūpomis prie jo lūpų. 

Ir kaip tik įėjo Raideris su Kvailiuku. 

— Vaje... — iš tolo juos aplenkęs, sumurmėjo jis ir nužingsniavo 
tiesiai prie šaldytuvo alaus. — Vaje... — pakartojo ir atkimšo dangtelį. 

Kvailiukui priėjus apuostyti Tirono, tas pašoko ir sudrebėjo. 

— Tironai, Kvailiukas tavęs nenuskriaus! — šūktelėjo Vilis B., 
bet pakilo nuo kėdės ir pritūpė. Glostydamas ėmė raminti šuniuką ir 
kartu kasyti Kvailiukui paausius. 

— Kur Hopė? — pasiteiravo Džastina. 

— Turi kažkokių darbų, bet netrukus ateis. 

Supratęs, kad mamos virtuvėje visada reikia veikti staigiai, Rai- 
deris kaip žaibas čiupo įdarytą papriką. 

— Ar dar kilo kokių bėdų su tais iš Vašingtono? 

— Ne, ir nesitikėčiau. Šis skyrius užverstas. 

— Gerai. Išleisk tuos šunis pabėgioti. Tironas puikiai sutaria su 
Finču ir Kusu. Greitai turėtų susidraugauti ir su Kvailiuku. 

Raideris paklausė ir bato galu ėmė raginti neryžtingąjį mopsą. 

— Ką tik atvažiavo Beketas su šeimynėle ir šunimis. 

— Tai man turbūt reikia... 

— Vili B., leisk savo šuniui pasišunėti, — liepė Džastina. — 
Antraip jis pavirs neurotiku. 

— Bet visi jie už jį didesni... 

— Ir tu didesnis už visus kitus, bet nieko neskriaudi. 

Džastina atidarė spintelę, išėmė tris muilo burbulais šaudančius 


ginklus, užtaisė ir nunešė berniukams. 

Po kelių sekundžių įėjo Klerė su dubeniu. 

— Ką čia turi? — paėmęs iš jos pasiteiravo Raideris. — Bulvių 
salotos? Tu mano mylimiausia brolienė. 

— Aš tavo vienintelė brolienė, bet jau neilgai. Eiverė laukia savo 
eilės. 

Klerė priėjo prie Vilio B. ir pabučiavo į skruostą. 

— Sėskis čia ir pailsėk. 

— Gerai. Ir suaižysiu likusias pupeles. 

— Tada puiku. Lai aš einu į lauką ir... 

Viliui B. išmovus pro duris, Klerė pakėlė antakius. 

— Jis jaudinasi, kad mūsų šuniukai nenuskriaustų jo žiurkiuko 
išsprogusiomis akimis. 

— Tikrai nenuskriaus. O Tironas labai mielas. 

— Jis atrodo kaip koks marsiečių šuo. 

— Gal šiek tiek, — sutiko Klerė ir ėmė aižyti pupeles. 

Lauke šūkavo berniukai, lojo šunys. Viską nustelbė vyro juokas. 

— Eik į lauką, — pasiūlė Klerė Raideriui. — Žinau, kad nori. 
Aš gerai jaučiuosi. O kartu galėsiu tyloje surikiuoti mintis. 

— Jei jau taip sakai... 

Raideris tikrai norėjo išeiti. Ypač todėl, kad kaip tik tokiai pro- 
gai daržinėje buvo užkišęs seną Super Soaker vandens šautuvą. 

Į aikštelę įsukus Hopės mašinai, karas jau buvo įsibėgėjęs. Iki 
siūlelio peršlapę vaikai ir suaugę vyrai kovojo visokiausiais vandeniu 
šaudančiais ginklais, šunys irgi lakstė šlapi. 

Hopė atsargiai nužvelgė kovotojus. Galima tikėtis, kad berniu- 
kai į ją nesitaikys. Šunų galima paprasčiausiai išvengti. Bet ji puikiai 
žinojo, kad vyrai vargiai atsispirs malonumui išmaudyti naują auką. 

Slėpdamasi už automobilio durelių kaip už skydo ji atsargiai 
išlipo ir pasuko galinių namo durų link. 

Ir pro Raiderio varvančius plaukus jo akyse pastebėjo kipšiškas 


ugneles. 

— Nešu pyragus! — sušuko ji. — Jei sušlapsiu aš, sušlaps ir py- 
ragai. Pagalvok apie tai. 

Raideris nuleido ginklą. 

— Kokius py... — pradėjo jis ir nutilo, kai ištaikęs progą jau- 
niausias karys paleido jam į nugarą šūvį. 

— Pataikiau! — sušuko Merfis ir suklykė pasitenkinimo kupiną 
pergalės šūksnį. Raideris puolė jį vaikytis. 

Hopė pasinaudojo tuo, kad vaikas atitraukė Raiderio dėmesį, ir 
prisidengdama vyšnių pyragu nuskubėjo į namą. 

— Visi ten kiaurai permirkę, — paskelbė ji, tada pastebėjo Ei- 
verę su vyno taure rankoje ir ant kelių užmestais vyriškais darbiniais 
marškiniais. — Ir tu nukentėjai? 

— Kaip galėdama stengiausi išsisukti, bet tie mane užpuolė. Vy- 
rais negalima pasikliauti. 

— Dabar jau visi čia, — Džastina apkabino Hopę ir spustelė- 
jo. — Vili B., gal įkursi keptuvą? 

— Na... — laikydamas sterblėje susirangius; mopsą, Vilis B. 
metė abejonių kupiną žvilgsnį į duris. 

— Palauk, aš tuoj visus sutvarkysiu. Hope, išgerk, — paragino 
Džastina ir išėjo. Susidomėjusi Hopė pažvelgė pro duris ir išvydo 
Džastiną prie sodo žarnos krano. 

— Metas daryti pertrauką! Visi nusivilkite šlapius drabužius ir 


nusiprauskite. Valgysim maždaug po pusvalandžio. 
BL 


Gal kai kurių drabužiai ir buvo kiek keistoki, bet valgis — tie- 
siog tobulas. Šnekos liejosi apie būsimą Eiverės restoraną, iki kurio 
atidarymo beliko vos kelios dienos. Taip pat apie statybas, miestelio 


paskalas, kūdikius ir vestuves. 

Lėkštės ištuštėjo, o vaikai ir šunys vėl iškurnėjo į kiemą. Šįkart 
jiems buvo leista tik pūsti burbulus ir spardyti kamuolį. 

— O dabar, — prabilo Džastina, — papasakosiu, ką sužinojau 
apie savo gimines. Yra senas šeimos metraštis. — Ji patapšnojo sesers 
ranką. — Kerolė atkapstė, kad dabar jis turėtų būti pas mūsų dėdę 
Henką — tėvo brolį Henrį. Mirus seneliui, dėdė Henkas su žmona 
pasiėmė visus jo daiktus. Kai kurie žmonės taip elgiasi. Dievai žino, 
ką jis ketino su jais veikti, bet jų prigrūdo net du sunkvežimius. Ten 
buvo ir tas metraštis. Tad jei Bilis tikrai iš mūsų giminės, turėtų būti 
jame įrašytas. Mums tereikia jį atgauti. 

— Kai tik jį suras, dėdė žada mums paskolinti, — įsiterpė Kero- 
lė. — Minėjo, kad jis kažkur sandėliuke. Turbūt palaidota tarp kokių 
griozdų. 

— Jis tai nesiskubins raustis, — tęsė Džastina. — Bet kalbėjausi 
su jo dukterimi, savo pussesere. Mes visada gerai sutarėme. Ji paža- 
dėjo priremti tėvą. O kol kas jis teigė neprisimenąs jokio Džozefo 
Viljamo Raiderio. Mano tėtis — tuo labiau. Bet prisimena iš savo 
senelio girdėjęs apie du dėdes, kovojusius Jungtinių Valstijų pilieti- 
niame kare. Atrodo, vienas jų žuvo Antietamo mūšyje. Bet negaliu 
patikinti, kad tai tikri faktai. Gal šitai tėtis prisiminė tik todėl, kad aš 
taip jo paklausiau. 

— Vis tiek tai jau šis tas, — lėtai ištarė Hopė su nusivylimu bal- 
se. — O aš Nacionalinėse kapinėse palaidotų žmonių sąraše neradau 
jokio Džozefo Viljamo Raiderio. 

— Ir aš kol kas nieko naujo nesužinojau, — pridūrė Ovenas. — 
Bet dar daug ką liko panagrinėti. 

— Tėtis sako, kad fermoje buvo senas Pilietinio karo laikų dur- 
tuvas, uniforminė kepurė, net keli patrankos sviediniai, — pridėjo 
Kerolė. — Bet jis nežino, ar šie daiktai — šeimos relikvija, ar juos iš- 
kasė išsinuomoję fermą žmonės. Nes tose vietose kasinėdami žmonės 


rasdavo visokiausių senų daiktų. 

— Beveik neprisimenu fermos, — apgailestavo Džastina. — Par- 
daviau ją dar iki vaikams gimstant. Dabar ten pastatyti nauji namai. 
Kai kuriuos jų nupirko Nacionalinė parkų tarnyba. Bet tėtis tvirtina 
gerai prisimenantis, kad ten buvusios nedidelės šeimos kapinaitės. 

Hopė išsitiesė. 

— Prie fermos? | 

— Kaimuose žmonės saviškius laidoja savo teritorijoje dažniau 
nei viešose ar parapijos kapinėse prie bažnyčių. Jis sakė, kad tos ka- 
pinaitės apsuptos medelių, ir prie jų veda senas išmaltas keliukas. Jos 
dar gali ten būti. 

— Išsiaiškinsiu, — pažadėjo Ovenas. — O jei palaikai buvo 
iškasti, turi būti išlikusių kokių nors dokumentų. 

— Senojoje Raiderių fermoje... — suraukęs antakius Raideris 

— Taip, tėtis minėjo, kad jie maudydavosi mažame tvenkinyje. 
Iš kur žinai? 

— Toje vietoje susitikinėjau su viename iš tų naujų namų gy- 
venusia mergina. Netoliese mačiau nedideles senas kapinaites. Jos 
apjuostos žema mūrine tvora, ant kurios yra plokštelė. Lyg ir su Na- 
cionalinės parkų tarnybos ženklu. Nelabai kreipiau dėmesį, nes man 
rūpėjo tik kuo greičiau nurengti merginą ir kartu pasimaudyti. 

— Kodėl anksčiau to nepasakojai? — pasiteiravo Džastina. 

— Paprastai tau nepasakoju apie merginas, kurias nurenginė- 
ju, — šyptelėjo Raideris. — Mama, man buvo gal tik šešiolika. Ji buvo 
pirmoji mergina, kurią pasiėmiau pavėžinti, vos tik gavęs vairuotojo 
pažymėjimą. Koks ten buvo jos vardas? Andžela Bauers, Boson ar 
kažkaip panašiai. Nepavyko nurengti, todėl išsiskyrėme. Iki dabar 
jos net neprisiminiau. Tuomet tik pagalvojau: šūdas, čia palaidoti kai 
kurie mano giminaičiai... o tada vėl tykojau norėdamas ją nurengti. 

— Šešiolikmečiui sunku į ką nors sutelkti dėmesį, — įsiterpė 


Beketas. — Išskyrus nuogas merginas. 

— Kapinaitės vis dar ten, — prisiminė Džastina. — Kerole, tu- 
rėjome prisiminti. Nepagarbiai elgėmės, kad jomis nesirūpinome. 

— Tėtis tik troško kuo greičiau išsikraustyti iš fermos, — paaiš- 
kino jai Kerolė. — Norėjo pabėgti nuo visko, kas susiję su ferma. Ir 
seniai dėl jos nesutarė su seneliu. Nieko keista, kad nežinojome. 

— Bet žinom dabar, — priminė Ovenas. — Galime važiuoti 
apžiūrėti. 

— Gerai, — pakilo Džastina. — Susirinkim vaikus ir šunis. 

— K32? — sumirksėjo Ovenas. — Nori važiuoti dabar? 

— O kuo blogai dabar? 

— Netrukus nusileis saulė ir... 

— Tuomet negaiškime laiko. 

— Rytoj galėsiu nuvažiuoti. Apžiūrėsiu ir pranešiu, kas... 

— Kam aušini burną? — suniurnėjo Raideris, žinodamas, kad 
mamos neperkalbės. 

Po ginčų, ruošimosi ir susijaudinusių šūksnių berniukų, kuriems 
kelionė reiškė nuotykius, visi sulipo į automobilius. Kilo ginčas dėl 
šunų. Galop nuspręsta Beną ir Jodą vežtis kartu su Kusu ir Finču. 

Hopė atsisėdo Raiderio pikapo keleivio vietoje. Kvailiukas įsi- 
taisė tarp jų. 

— Rytoj važiuoti būtų buvę protingiau, — tarė ji. 

— Protas čia niekuo dėtas. 

— Ne. Aš patenkinta, kad ir tu šįvakar važiuoji. Galime nerasti 
Bilio kapo ar antkapiai bus sunaikinti. O gal jie ir niekada nebuvo 
nepažymėti. 

— Puikumėlis... Ir toliau būk tokia optimistė. 

— Tiesiog svarstau tikimybę. 

— Yra tikimybė, kad rasime tai, ko ieškome. 

— Tikriausiai šiek tiek nervinuosi, kad nieko nerasime. Ir tiek 


pat, jei rasime. 

Raideris nuėmė vieną ranką nuo vairo ir paėmė Hopės ranką. 
Nustebusios Hopės širdis ėmė dunksėti. 

— Liaukis ir nusiramink. 

Hopė ir pati norėjo aprimti, tad mielai pakluso paliepimui. 

— Visur čia buvo dirbamoji žemė, — pasakė Raideris, įsukęs į 
vingiuojantį keliuką palei namus, tarp kurių buvo pakankamai erdvės 
nuožulnioms pievelėms ir plačiai išsišakojusiems ūksmingiems me- 
džiams. 

— Turbūt buvo gražu. Vien laukai ir kalvotos aukštumos... 

— Žmonės juk turėjo kažkur gyventi. Svarbu, kad senų namų 
jie negriovė. Per ekonomikos pakilimą čia turėjome darbelio. Gimė 
daug vaikų, todėl žmonės norėjo rekonstruoti namus. 

Hopė pasilenkė į priekį. 

— Ar čia?.. 

— Taip, senųjų Raiderių gyvenamasis namas. Žemės supirkėjas 
susiprotėjo jo nenugriauti ir šiek tiek į jį investuoti. Lažinuosi, ne- 
menkai išlošė. 

— Puikus didelis namas. Koks mūras, papuošimai... Gražūs so- 
deliai ir medžiai. Tas žiemos sodas aiškiai pastatytas vėliau, bet labai 
tinka. Žavinga vieta. — Jiems važiuojant pro pastatą, Hopė pažiūrėjo 
; Raiderį, tada vėl atsisuko. — Ar kada buvai viduj? 

— Maždaug prieš trejus metus čia dirbome. Modernizavom 
virtuvę, atnaujinome dvi vonias ir virš garažo įrengėme dar vieną 
kambarį. Ir pastatėme tą žiemos sodą, kuris tau patiko. 

— Kaip jauteisi? 

— Tuo laiku tai buvo eilinis darbas, tad normaliai. O dabar? — 
vyras gūžtelėjo pečiais. — Turbūt suprantu, apie ką šnekėjo mama. 
Gal derėjo labiau rūpintis šia vieta, parodyti jai daugiau pagarbos. 
Mano senelis nekentė fermos ir nesutarė su savo tėvu, tad apie ją 


beveik negalvojau. 

Raideris pasuko į siaurą žvyruotą keliuką. 

— Ar čia privati nuosavybė? 

— Gal. Gali priklausyti ir Nacionalinei parkų tarnybai. Jei pri- 
reiks, išsiaiškinsime. 

— Ar berniukai ir vyrai čia kovojo — šiaurėj ir vakaruose? 

— Taip, patyrė pragarą ir sugrįžo, — patvirtino Raideris. — 
Matai tą? 

Besileidžiančios saulės šviesoje Hopė išvydo Raiderio minėtą 
nedidelį ežerėlį. Tylūs ir gilūs vandenys tyvuliavo apsupti aksominė- 
mis rudomis meldų galvomis ir žaliuojančių paparčių kilimu. Tarp jo 
ir medžių tankumyno stovėjo akmeninė tvora. Tokią galėjo sumūryti 
Bilis Raideris, pagalvojo Hopė. Už jos viduryje stūksojo pasvirę ant- 
kapiai. Hopė jų suskaičiavo šešiolika. Kai kurios laiko ir audrų aplam- 
dytos nedidelės paminklinės lentelės buvo suvirtusios į nelygią žemę. 

— Atrodo labai liūdnai ir apleistai. 

— Nemanau, kad numirėliai linksminasi. 

Raideris sustojo ir išlipo iš automobilio. Iš jo iššoko ir šuo. Hopė 
nepajudėjo iš vietos, tad Raideris apėjo mašiną ir atidarė dureles. Ne- 
trukus prie jų sustojo šeimynos automobilių vilkstinė. 

— Bilis čia arba niekur. Bet kuriuo atveju atvažiavome. 

Hopė linktelėjo ir išlipo. 

Kai visi išlipo, pasklido žmonių balsai, ėmė bėgioti berniukai ir 
visur uostinėti šunys, ši vieta jau nebeatrodė tokia vieniša. Vis dėlto 
Hopė tebejautė drebuliuką ir panoro paimti Raiderio ranką. Jis sunė- 
rė savo pirštus su jos pirštais, ir ji pasijuto dėkinga. 

Priėjus arčiau, Hopė suvokė, kad kapelių daugiau nei šešiolika. 
Iš kai kurių paminklų telikę į žemę susmegę akmenys. 

Ne visi jie buvo pažymėti vardais, o jei kažkada buvo — juos 
ištrynė laikas. Hopė ėmė skaityti įmatomus: Merė Margareta Rai- 


der, Danielius Edvardas Raideris... Tik Siuzanos vardu pažymėtas 

kapelis buvo kūdikio, kuris tūkstantis aštuoni šimtai penkiasdešimt 
trečiais metais mirė tepagyvenęs vos du mėnesius. 

Kažkas čia paravėjo piktžoles, pastebėjo Hopė. Bet nors kapi- 
naitės ir nebuvo užžėlusios, visgi ši vieta atrodė apleista ir užmiršta. 
Netoli kūdikio kapo Hopė rado Ketrinos Foster Raider kapą. Ant 
lentelės buvo užrašyta „1781—1874“. 

— Devyniasdešimt trejų metų... — už jos nugaros sumurmėjo 
Džastina. — Nugyveno ilgą gražų gyvenimą. Norėčiau sužinoti, kas 
man buvo Ketrina. 

— Kai gausime metraštį, sužinosi. 

— Kodėl jie negyvena svečių namuose kaip Lizė? — norėjo su- 
žinoti Merfis. — Kodėl jie turi likti čia? 

— Manau, Lizė ypatinga, — Džastina pakėlė berniuką ir pri- 
spaudė savo veidą prie jo kaklo. 

Hopė pasisuko, pamaniusi, kad Raideris tebėra kartu. Tačiau jis 
buvo nuėjęs į šalį ir vienas stovėjo prie trijų kapų. 

Hopė pajudėjo jo link ir pajuto, kaip pašėlusiai ėmė trankytis 
širdis. 

— Jis mirė antras. 

— Kas? — vėl siekdama jo rankos, sudrebėjo Hopė. 

— Iš trijų brolių jis gimė paskutinis, mirė antras. 

— Kaip sužinojai? Aš neįskaitau vardų. 

— Jau temsta, — paaiškino Raideris. 

Norėdama geriau įžiūrėti, Hopė pritūpė. 

— O Dieve... Bilis Raideris! Jie neužrašė viso vardo — tik Bilis. 
Gimė tūkstantis aštuoni šimtai keturiasdešimt trečiųjų metų kovo 
keturioliktą, mirė tūkstantis aštuoni šimtai šešiasdešimt antrųjų rug- 
sėjo septynioliktą. 

— Tais pačiais metais mirė ir Džošua. Čarlis — po dvidešimt 


dvejų metų. Trys broliai... 

— Čia Bilis... 

Dabar Hopė apie nieką kitą negalėjo galvoti: čia. Mes jį radome! 

— Ar ir Lizė čia? — Hopė pakėlė galvą. — Kaip ji gali čia at- 
sidurti? 

— Čia ne ji, — supratingai pamojo Raideris. — Magnolijos. Už 
kapų prie tvoros žydi magnolijos. 

Raideris atsisuko ir pažvelgė į mamą. Jų akims susitikus, jam ne- 
reikėjo nei pamoti, nei ko sakyti. Raideriui pajudėjus prie jos, Džas- 
tinos akys prisipildė ašarų. 

— Jūs jį radote... 

— Laikas ištrynė užrašus, bet vardą vis dar galima perskaityti. Bi- 
lis mirė tais pačiais metais, tą patį mėnesį ir tą pačią dieną kaip ir Lizė. 

Ovenas priėjo arčiau ir laikydamas vienoje rankoje Eiverės ran- 
ką, kita apglėbė mamos liemenį. Tada šalia sustojo Beketas su Klere 
ir stebuklingai tylūs berniukai. Ir Kerolė su Viliu B., kuris dukrai 
sukūkčiojus, švelniai paplekšnojo nugarą. 

Saulę pakeitė sutemos ir oras prisipildė kvapaus magnolijų aro- 
mato. 

Hopė perbraukė vardą pirštu ir priglaudė jį prie krūtinės. 

— Kitąsyk atvešim gėlių, — tarė Džastina, palenkė galvą Ove- 
nui ant peties, o ranka palietė Beketą ir Raiderį. — Esam čia jų dėka, 
todėl turime juos pagerbti. 

Raideris tuoj pat išsitraukė savo kišeninį peilį, nupjovė magno- 
lijos šakelę ir paguldė ant kapo. 

— Vis šis tas. 

Neapsakomai sujaudinta šio paprasto, bet nuoširdaus gesto, 
Hopė priėjo ir suėmė Raiderio veidą. 

— Tobula, — pasakė ji ir pabučiavo. 

— Vėsta. Sušalsi, — tarė Beketas Klerei. — Einu, sušauksiu šu- 


nis ir nuvešiu Klerę su berniukais namo. 

— Reikės pasakyti Lizei, — Klerė pažiūrėjo į Hopę. — Manau, 
mums visiems reikėtų būti, kai tu jai tai pasakysi. 

— Galima palaukti iki rytojaus. Kai nuvargsti, tu išblykšti, — 
Beketas perbraukė pirštu Klerei skruostą. — O tu jau pablyškusi. 
Rytoj viską atliksim. 

— Gal taip ir geriau, — Eiverė pakėlė rankas. — Galėsim pa- 
galvoti, kaip jai tai pasakyti. Mes radome Bilį. Jis čia. Bet ką tai reiš- 
kia? Siaubinga, kad turėsime jai pranešti, jog Bilis palaidotas labai 
toli nuo ten, kur ji yra. 

— Rytoj apie devintą, — pasiūlė Džastina. — Taip, šiek tiek 
susitrukdys tavo darbai, — tarė ji dar nespėjusiam išsižioti Raide- 
riui. — Bet tai patogiausias laikas: prieš Klerės su Eivere atidarymus 
ir Hopės su Kerole svečių priėmimą. 

— Devintą tinka. 

— Ar ateisi, Vili B.? — Džastina atsisuko į didelį vyrą su mažu 
šuniuku rankose. — Galėsi tam skirti laiko? 

— Džastina, jei tu nori — ateisiu. 

— Būsiu dėkinga. Norėčiau sužinoti, kuriuose iš tų kapų palai- 
dota jų motina. Jai teko palaidoti du, o gal net visus tris savo sūnus. 
Labai žiaurus likimas... — Džastinos balsas sudrebėjo ir ji giliai įkvė- 
pė, kad jį suvaldytų. — Norėčiau sužinoti jos vardą ir jį atsiminti. 

— Jau temsta, — Vilis B. paplekšnojo ir paglostė jai ranką. — 
Džastina, leisk man tave parvežti namo. 

— Gerai. Visi važiuojam namo. 

Būreliui pajudėjus, Raideris liko stovėti. Kai Hopė palietė jo 
ranką, jis patraukė žvilgsnį nuo trijų kapelių. 

— Gerai jautiesi? 

— Aha. Nežinau. Kažkaip keista... 

— Trys broliai — kaip tu su Ovenu ir Beketu? 

— Nežinau, — pakartojo jis. — Bet labai panašu. Jis mano ma- 


mos protėvis. Lizė — tavo pramotė. Aš pavadintas vardu, kuris kilęs 

iš jo pavardės. Ir... — jis papurtė galvą, tarsi norėdamas nusikratyti 
kažkokių minčių. — Eime. 

— Kas, kas? — norėjo sužinoti Hopė, bet jis ją patraukė. 

— Nieko. Kaip sakiau, tik keista. 

Raideris nepasakė Hopei, kad vos tik įžengęs į kapinaites už 
mūro tvoros, jis tą pačią akimirką jau žinojo, kur rasti Bilio kapą. 
Aiškiai jautė, kur eiti ir ką suras. 

Fantazuoju ir tiek, jiedviem įlipus į mašiną įtikinėjo jis save. Čia 
tik sutemose paskendusios kapinės... 

Bet jis tikrai kažką žinojo. Ivirtai jautė tai, kaip ir kūnu einan- 
čius šiurpuliukus. Nuvažiuojant jo žvilgsnis nukrypo į automobilio 
veidrodėlį. Vyras darsyk atidžiai patyrinėjo mūrinę sieną, paminkli- 
nes plokšteles ir beprotiškai vešančias magnolijas. 


Tada nukreipė akis į plentą. 

is pažinojo šį kraštą, jo kalnus ir klonius, bekraščius laukus, iš- 
sikišusius grublėtus akmenis. Ir tas mūrinės sienas, už kurių storos karvės 
rupbšnojo pievoje žolę. Kai kurias pastatė savo rankomis, kantriai vado- 
vaujant jo dėdei. 

Kad ir kaip toli jis nukeliaudavo nuo savojo krašto, jo kalnų tr klo- 
nių, visada tikėjosi sugrįžti. Troško pasistatyti namą prie vėsaus upelio, 
tekančio pro uolas ir miškus, posūkio. 

Jis mylėjo savo kraštą labiau už visas kitas vietas, į kurias tik buvo 
nukeliavęs. 

Bet šiandien, šį rugsėjo rytą, čia vėrėsi bragaro vaizdas. Šiandien jo 
prakaitas merkė uniformą ir žemę po juo. Prakaitas, bet ne kraujas. Dar ne. 

Šiandien Jis toliau kovojo ir gyveno kaib nuo tos dienos, kuomet už- 
sidegęs užsirašė į kariuomenę. Ir šiandien jis visa širdimi ir siela troško, 
kad tada būtų išbjovęs tą norą ir sutraiškęs į žemę batu. 

Jis mane, kad kare atras garbę, jaudulį, įsimintinus nuotykius. Deja, 
rado tik neviltį, siaubą, liūdesį ir klausimus, į kuriuos nesugebėjo atsakyti. 

Gražiai temęs mėlynas dangus nuo juodų kaib suodžiai patrankų 
ugnies dūmų virto burvinu rūku. Minjė kulkos kliegė apie savo tragišką 


kelionę, baigdamos ją žyrančios žemės ir sublėšytų kūnų crescendo. 

O, kaip karas žeidė kūną ir sielą!.. 

Vyrų šauksmai žeidė jo ausis ir širdį. O tada jis išgirdo visu garsus 
nustelbiančią nenutrūkstamą kulkų krušą. 

Akimirką jis bagulėjo, stengdamasis atgauti kvabą, kurio, rodėsi, 
Hiesiog negmanoma įkvėpti. Jo uniformą aptaškė draugo kraujas. Su kal- 
vio bpameistriu Džordžu, geltonblaukiu bokštininku mėlynomis ir šilto- 
mis kaip vasara akimis, jis susipažino per žygį. 

Dabar geltonplaukis tysojo raudoname klane, o sudraskytame jo vei- 
de spoksojo išvirtusios tos melynos akys. 

Aš pažįstu šį kraštą, vel pagalvojo Bilis, kai ausyse aidėjo, 0 širdis 
daužėsi kaip karo būgnai. Šiomis žemėmis vingiuojantis tylus kelias skyrė 
Paiperių ir Ruletų fermas. Jo tėvai bendravo su Paiperiais. 

Jis susimąstė, kur jie dabar, kai ši vingiuojanti apkasų zona tabo 
kraujo ir mirties tėvyne. 

Hilo divizija absikase prie to išmalto kelio ir iš saugios pozicijos 
poškino žudikiškas salves, nuo kurių puolanti kariuomenė užsiliebsno- 
davo lyg degtuko ugnies baliestas išdžiūvęs krūmas. Sulig birmąja salve 
šaudmuo nuplėšė pusę Džordžo veido ir gerasis Dievas težino, kiek daug 
paguldė dar kitų karių. 

Artilerijos sviediniai trankesi ir burtė žemę. 

Atrodė, jis čia guli jau visą amžinybę ir bro dūmus rėbia į dangaus 
žydrynę, klausydamasis šauksmų, dejonių, riksmų ir nesibaigiančio pra- 
gariško, apėmusio visą erdvę šūvių ir sviedinių sprogimo dundesio. 

O iš Hiesų praslinko tik kelios minutės. Jų pakako įkvėpti ir suvokti, 
kad draugas žuvęs, 0 jis pats vos ber plauką liko gyvas. 

Jo ranka sudrebėjo, kai kyštelėjo ją į vidinę švarko kišenę ir atsargiai 
ištraukė fotografiją. Eliza... Jo Lizė šviesiais kaip saulė plaukais ir širdį 
šildančia šypsena. Kad ir kas nutiktų, ji myli jį ir laukia. Visam šiam 
pragarui pasibaigus jiedu susituoks. Jis pastatys jai namą — netoli nuo 
čia, kur dabar guli. Tuose namuose klestės meilė ir džiaugsmas, liesis jų 


vaikų juokas. 


303 


Kai šis pragaras pasibaigs, jis grįš pas ją. Jis turėjo vienintelį Lizės 
laišką, kurį ji slapta perdavė jo motinai. Jis perskaitė apie jos širdgėlą, 
kaib ją užrakino ir jiedu negalėjo pabėgti drauge, kaib buvo sumanę. Ir 
apie tvirtą jos tikėjimą, kad jiedu vel vienas kitą suras. 

Negalėdamas užmigti jis jai atrašė, rūpestingai dėliodamas žodžius. 
Jis suras būdą, kaip perduoti jai laišką. Joks vyras negalėtų išgyventi pra- 
garo, netikėdamas rojumi. 

Jis patyrė rojų su Eliza. Ir bus jame amžinai. 

Karys išgirdo įsakymą persigrupuoti ir vėl pulti tuos prakeiktus ab- 
kasus. Užsimerkė, prispaudė lūpas prie Elizos nuotraukos, tada vel atsar- 
giai įsikišo ją į vidinę kišenę. Prie mano širdies tu esi saugi, sukuždėjo jis. 

Paskui pašoko ant kojų ir įkvėpė oro. Vikėdamas Dievu, jis atliks 
savo pareigą savo šaliai tr ras kelią atgal pas savo Lizę. 

Iš abiejų pusių zvimbiant mirtinų kulkų krušai, jis užsitaisė šautuvą. 

Jis vėl žengė į priekį, kur kadaise buvusias tykias žemes nusėjo su- 
žeisti ir sudraskyti kūnai. Valandos bėgo kaip metai — ir lyg minutės. 
Rytas bersirito į popietę. Pamatęs saulę suprato, kad išaušo naujas rytas. 
Jis niekada neabejojo turįs atlikti pareigą tėvynei ir nesislėbė už kitų pri- 
siekusiųjų tarnauti pečių. 

Jis pajudėjo priekin, berlibo tvorą ir berėjo obelų sodą, kuriame ant 
išsibarsčiusių Rrituolių zvimbė absvaigusios bitės. Iš aukštumų jis bažvel- 
gė žemyn į senąjį kelią. Pagaliau jie įgijo pranašumą ir pralaužė fronto 
liniją. Jis atsistojo netoli kelio posūkio ir pažvelgė žemyn į visą tą siaubą. 

Begalė žuvusiųjų. Klaiku, netiketina... Jie gulėjo suvirtę vienas ant 
kito kaib malkos, o likę gyvi vis tebešaudė, pasiryžę išlaikyti tą kruviną 
ŽeMNĘ. 

Kodel? Kodėl? Kodel? — klausė sielvarto apimta jo galva. Bet čia jis 
išgirdo įsakymą šauti, pagalvojo abie Džordžą ir pakluso. Šovė ir atėmė 
dar vieną sūnų iš motinos, meilę iš moters. 


Atėmė gyvybę žmogui, kuris, kaip ir jis, tenorėjo grįžti namo. 

Jis vė! pagalvojo apie Lizę ir brisbaudė ranką prie širdies. Nepaisy- 
dama visko, ji myli jį tr laukia. Pagalvojo apie savo mamą, raudančią dė! 
žuvusio prie Šailo jo brolio Džošua. 

Jis nebegali daugiau šaudyti. Negali sustabdyti dar vienos širdies 
plakimo, priversti dar vienos motinos raudoti. Tai žudynės, galvojo jis. 
Šimtai žuvusių ir šimtai dar žus. Ūkininkai, mūrininkai, kalviai ir 
krautuvininkai. Kodėl jie nepasidavė? Kodėl jie kovojo ir krito toje abka- 
sy sumaitotoje žemėje, kurioje atgulė prieš tai jau žuvę broliai? 

Del garbės? Pareigos? Ar toks atsakymas? Išvargęs, apimtas sielvar- 
to, pasibjaurėjęs skerdynėmis jis nuleido ginklą. 

Jis tarsi nepajuto pirmo smūgio. Jis nepajuto ir antrojo. Jam tik stai- 
ga pasidarė baisiai šalta ir suvokė vel gulys ant žemės ir vėl žvelgiąs į 
dangų. 

Atrodė, lyg debesys bargriove saulę. Viskas supilkėjo ir suplokštėjo. Ir 
visas triukšmas, visas tas pragaras pavirto taikia tyla. 

Ar jau viskas? Pagaliau viskas baigta? 

Jis įkišo ranką į švarko kišenę ir ištraukė Lizės fotografiją. Žiūrėjo ir 
žiūrėjo, kol jos gražų veidelį sutepė kraujas. 

Tada jis suprato. 

Jis žinojo. 

Jį supurtė staigus skausmas ir iš žaizdų pasipylė kraujas. Nebegalė- 
damas jo pakelti, jis suriko iš sielvarto. 

Jis niekada jai nepastatys dailaus mūrinio namelio šalia čiurlenan- 
čio upelio prie išsikerojusių magnolijų, kaib žadėjo. Jiedu niekada neuž- 
pildys tų namų meile ir vaikučiais. 

Jis atliko savo pareigą ir brarado gyvybę. Dar paskutinį kartą sten- 
gėsi pabučiuoti jos veidą, bet fotografija išslydo iš jo sustingusių pirštų. 

Jis pripažino savo mirtį, nes davė priesaiką. Bet jis buvo prisiekęs 
ir Lizei. Ir negalėjo susitaikyti, kad daugiau niekada jos nebeišvys ir ne- 


bepalies. 

Kraujui ištekėjus, paskutinį kartą įkvėpęs jis ištarė jos vardą. 

Paskui jam pasigirdo, kad Lizė jį šaukia. Jam pasirodė, jog išvydo 
Jos išblyškusį, šlabią nuo prakaito veidą ir blizgančias, lyg karščiuojančias 
akis. Ji ištarė jo vardą. Jis ištarė josios. 

Džozefas Viljamas Raideris, jį mylėjusiems žinomas tiesiog kaip 


Bilis, mirė Kruvinojo kelio posūkyje netoli apkasų. 
NS 


Raideris prabuvo visas sustiręs nuo šalčio. Degė sausa gerklė ir 
pašėlusiai trankėsi širdis. Šalia lovos į jo ranką pasitrynė Kvailiukas 
ir baikščiai suinkštė. 

— Nusiramink, — sumurmėjo Raideris. — Man viskas gerai. 

Bet, tiesą sakant, ir pats nesuprato, kas čia, po velnių, buvo. 

Juk visi žmonės sapnuoja. Malonius, keistus, graudžius sapnus 
ar košmarus, ramino jis save. Aš susapnavau Bilį Raiderį. Ką tik ra- 
dom šio vaikino kapą. Turbūt neturėtų būti keista susapnuoti jį, žūs- 
tantį Antietamo mūšyje. 

Jis žuvo tūkstantis aštuoni šimtai šešiasdešimt antrų metų rug- 
sėjo septynioliktą. Sapne išvydau jį mūšio lauke kruviniausią Jungti- 
nių Valstijų pilietinio karo dieną. Tiesiog galvojau apie Bilį Raiderį 
ir tiek. 

Kažkokia nesąmonė... Nebūk kvailas, sudraudė jis save. 

Bet prie to kapo jis kažką pajuto. Ir dabar tą jautė. Kažką keisto, 
ko negalėjo suvokti. 

Šį kartą išsimiegoti nepavyko. Raideris žvilgtelėjo į laikrodį ir 
pamatė, kad dar tik penkta ryto. Bandyti užmigti nepavyks ir vargu 
ar išvis norėčiau, pagalvojo jis. 

Grįžęs iš ryškaus kaip pats gyvenimas ir mirtis sapno jis tebe- 


drebėjo. 

Jis stovėjo tame mūšio lauke. Ėjo grioviais išvagotu Kruvinuoju 
keliu. Ir nors jis save laikė realistu ir sveiko proto žmogumi, paju- 
to tos vietos trauką ir jėgą. Taip, kažkada skaitė knygų apie Antie- 
tamą — galiausiai ir pats ten gyveno. Mokėsi apie tai mokykloje, į 
mūšio vietą vežė parodyti besisvečiuojančius draugus ar giminaičius. 

Bet dar niekada taip ryškiai neįsivaizdavo, nebuvo taip visu savo 
kūnu pajutęs karo kvapo ir garsų. To aštraus dūmų, šviežio kraujo, 
degančių kūnų, siautulingos artilerijos ugnies audros, pripildžiusios 
erdvę žūstančių vyrų riksmais. 

Jei būčiau fantastas, pasakyčiau, kad sapne gyvenau ir numiriau, 
pagalvojo Raideris. 

Kaip Bilis Raideris... 

Baik, liepė jis sau. Šalia jo Hopė truputį sukrutėjo ir nuo jos 
pasklido šiluma, nugalėdama tą jo kūną apėmusį šaltį, kurio jis taip ir 
nesugebėjo nusikratyti. Raideris panoro apkabinti ją ir praskaidrinti 
nuotaiką tuo švelniu lieknu kūnu. 

Bet pagalvojęs apie ankstyvą metą jis nusprendė, kad būtų ne- 
sąžininga žadinti ją dar prieš auštant. Net jei ir tikėjosi, jog sugebės 
pažadinti taip, kad ji tikrai nesigailės. 

Raideris išsirito iš lovos, nušlepsėjo prie stiklinių miegamojo 
durų, atidarė jas ir išėjo į terasą. 

Man reikia tik šiek tiek pakvėpuoti tyru oru, pagalvojo jis. 

Vyriškį patraukė šios ankstyvos valandos tyla ir pro medžius ži- 
bantis, su naktimi dar neatsisveikinęs atriektas pusmėnulis. Raideris 
pajuto, kad nori gerti, ir pasigailėjo, kad atsikėlęs negurkštelėjo van- 
dens, tačiau liko stovėti terasoje, mėgaudamasis ramybe. 

Visi darbai, rūpesčiai ir nusivylimai atsveria tokias didingas 
absoliučios tylos ir ramybės akimirkas prieš pasibaigiant nakčiai ir 
prasidedant dienai. Netrukus rytuose raudonai įsiplieks saulė, ims 


čiulbėti paukščiai ir vėl prasidės įprastas dienos ciklas. 

Ir man jis visai patinka, pagalvojo Raideris ir paglostė prie jo 
kojos prisiglaudusio Kvailiuko galvą. Turiu viską, ko tik galima trokš- 
ti, — gerą darbą, gražius namus, ne tik brangius, bet ir supratingus 
šeimos narius, mylinčius mane tokį, koks esu. 

Net neįmanoma trokšti daugiau. Tai kodėl kirba jausmas, kad 
kažko dar trūksta? Kažkas viduje vis dar nesusijungia. Atrodo, tarsi 
tereikia tik šiek tiek kažką truktelti ir bus tobula. 

— Ar kas atsitiko? 

— Ne, nieko. Tik prabudau. 

— Netgi tokiam kaip tu per anksti. — Hopė atsistojo šalia Rai- 
derio ir taip pat pasirėmė į terasos turėklą. — Tik įsiklausyk į tylą. 
Užmiesčio ramybė, tamsa... Per visą tą skubėjimą visai užmiršti, kad 
egzistuoja toks nuostabiai tykus metas ir vietos. 

Ji garsiai ištarė tai, ką jis galvojo. Raideris pakreipė į ją galvą. 
Kaip ji sugeba būti tokia velniškai tobula? Ši mintis jį įkaitino. 

Hopė nusišypsojo. Ir žvilgsnis į tą jos nuo miegojimo vis dar 
paraudusį švelnų veidelį persmelkė patį jo kūno vidurį. 

— Išvirsiu kavos. Galėsim čia sėdėdami ir gerdami pirmąjį die- 
nos kavos puodelį stebėti saulėtekį. 

— Turiu geresnę idėją. 

Trokštu jos pernelyg smarkiai ir dažnai. Ir beprasmiška su tuo 
kovoti. Tačiau man jos reikia ne lovoje, kurioje sapnavau karčius pra- 
radimus ir kruviną mirtį. 

Tad jis paėmė jos ranką ir stumtelėjo žemyn vedančių laiptų 
link. 

— Ką darai? Raideri, negali taip eiti. Tu nuogas. 

— O ką? — jis sumaniai ir mikliai nuvilko nuo jos drabužėlius 
ir numetė ant terasoje stovinčios kėdės. — Dabar ir tu nuoga! 


Nors Hopė ir spyriojosi, jis nusitempė ją laiptais. 

— Užmiesčio tamsa, tyla, intymumas. Ko jaudiniesi? Niekas ta- 
vęs nepamatys. Na, nebent Kvailiukas, bet jis jau matė tave nuogą. 
Aš irgi. 

— Nevaikščiosiu be drabužių. 

— Aš ir neketinau siūlyti pasivaikščioti. 

Tai pasakęs, jis paguldė ją ant drėgnos ir šaltos rasotos žolės. 

— Šitaip elgtis yra taip pat beprotiška, kaip ir vaikščioti nuo- 
gam. Galim... 

Jis prisiglaudė prie jos ir užtildė ją lėtu, užburiančiu bučiniu. 

— Trokštu tave liesti, kai patekės saulė. Trokštu į tave Žiūrėti, 
būti tavyje, kai išauš diena. Aš tiesiog tavęs trokštu, — ištarė Raideris 
ir vėl ją pabučiavo. 

Šiais širdį persmelkiančiais žodžiais jis ją nuginklavo. Tomis 
kruopščiomis ir įgudusiomis rankomis jis ją įkaitino. Ji jam atsida- 
vė, virpėdama nuo malonumo būti geidžiama, apimta dėkingumo, 
kad gali geisti pati. Kai danguje lyg žvakių liepsnos blėso paskutinės 
žvaigždės, mėnulis paniro į šešėlius ir pro tamsių medžių šakas blyks- 
telėjo pirmieji raudoni ir auksiniai blyksniai, ji atsivėrė jam ant rasa 
mirgančios žolės. 

Jis ėmė, ką ji siūlė, davė jai, ką turėjo. Su ja jis palydėjo naktį ir 
pradėjo dieną. Sapnai apie mirtį ir neviltį pamažu išdilo. Jo viduje 
kažkas nežymiai apsisuko, susiderino ir idealiai susijungė. 

Čia — viltis. Čia — Hopė. Ir ji tobula. 

Kai pradėjo čiulbėti prabudę paukščiai, jis pajuto ją pasiekus vir- 


šūnę. Ir danguje nušvito dar viena aušra. 
AN 


Nauji svečiai atvyks trečią valandą, o prieš tai laukia susitiki- 
mas su Montgomeriais. Grįžusi į svečių namus Hopė ėmėsi įprastos 


kambarių patikros. 

Man būtina kuo nors užsiimti, kad nekiltų pagunda kalbėti gar- 
siai ir viską papasakoti Elizai, pagalvojo ji. 

„Niko ir Noros“ numeryje ji patikrino lemputes, nuotolinio 
valdymo pultelį, kambarių informacinius leidinius ir difuzorius, tada 
pasuko į „Džeinės ir Ročesterio kambarį. 

Popiet bus pristatytos šviežios gėlių puokštės. 

Hopė keliavo iš numerio į numerį keisdama perdegusias lempu- 
tes ir reguliuodama kambarių temperatūrą. 

Grįžusi į virtuvę, ji pridėjo vaisių į dubenėlį, lėkštelėje išdėliojo 
sausainukus, pripylė ąsotį šviežios atšaldytos arbatos. 

Tada savo kabinete ėmė skaityti ir atsakinėti į elektroninius laiš- 
kus bei telefonines Žinutes tetrokšdama, kad greičiau prabėgtų laikas. 

Šiandien jie praneš Lizei, kad surado jos Bilį. Kas nutiks po 
to — nežinia. Bet rūpėjo sužinoti. 

Lygiai taip pat, kaip norėjo sužinoti, kas slypėjo tame Raiderio 
žvilgsnyje prieš pat išauštant. Nuo tada, kai atrado Bilio Raiderio 
kapą, jis tapo tylesnis nei paprastai. 

Ir kažkoks tylus skubotumas meilės žaidimo metu. O turėjome 
juoktis... — pagalvojo Hopė. Du ant pievelės šuns stebimi besimy- 
lintys Žmonės turėjo elgtis žaismingai ir juoktis. Bet Raideris buvo 
kažkoks įsitempęs ir pernelyg susikaupęs... 

O ji? Ji buvo pakerėta, pavergta jo didžiulio atsidavimo ir dė- 
mesingumo. 

Ji troško jį suprasti. Jau buvo ėmusi manyti, kad supranta, bet 
dabar? Ji nežinojo, o jis nepasakė. 

Hopė prisiminė Eiverės žodžius. Jei trokšti pakeisti žmogų, tu 
jo iš tikrųjų nemyli. Kokie tikslūs, tikri ir teisingi žodžiai. Tad pa- 
lauksiu, kol jis bus pats pasirengęs papasakoti, ką reiškė tas jo žvilgs- 
nis, nusprendė Hopė. 


Moteris išgirdo, kaip šūktelėjo įėjusi Kerolė. Hopė atliko dar 

keletą nebaigtų užduočių, prirašė kelis punktus prie darbų sąrašo, iš- 
braukė jau atliktus ir nuėjo į virtuvę. 

— Iš kepyklėlės paėmiau bandelių su cinamonu, — atsiprašo- 
mai šyptelėjo Kerolė. — Tiesiog troškau ką nors veikti. 

— Puikiai tave suprantu. 

— Bet paskui pagalvojau, kad pirkti bandeles — ne pats tinka- 
miausias sumanymas. 

— Jos visada tinka, — Hopė supratingai apkabino Kerolei pečius. 

— Kaip manai, ar po šio pokalbio viskas pasikeis? Žinau, tai 
savanaudiška mintis, bet nenorėčiau, kad kas nors pasikeistų. Die- 
vinu viską, kas susiję su šiais namais, įskaitant ir Lizę. Taip, iš dalies 
suprantu, kad darome kai ką svarbaus. O svarbūs dalykai dažnai viską 
apverčia aukštyn kojom. 

— Kaip norėčiau žinoti, ar viskas pasikeis... 

— Na, netrukus visi sužinosime. Palikau vestibiulio duris neuž- 
rakintas, — išgirdusi jas beatsidarančias paaiškino Kerolė. — Pama- 
niau, visiems taip bus lengviau. 

Čia pasirodė Klerė su Eivere. 

— O, bandelės! — sukrykštė Eiverė. — Kaip tik sakiau Klerei, 
kad reikėtų užsukti į ledainę ko nors nupirkti, bet jūs mus aplenkėte. 

— Maistas mane nuramina, — Klerė švelniai patrynė savo pil- 
vuką. — Šįryt Beketui su berniukais iškepiau kiaušinienę su sūriu. 
Man reikėjo ką nors veikti. Beketas anksti išėjo, norėjo spėti kažką 
nuveikti. 

— Ovenas irgi. 

— Tuomet visi trys, — nusprendė Hopė. — O štai ir Džastina 
su Viliu B. Pačiu laiku. 

— Nerviniesi? — paėmusi Hopei už rankos paklausė Klerė. 

— Aha. Įvykdėme, ko prašė Lizė. Dabar papasakosime, ką suži- 


nojome. Turėčiau džiaugtis, bet... 

— Vis tiek liūdna, — ištarė Eiverė. — Žinoma, nesitikėjome 
surasti Bilio gyvo ir laimingai gyvenančio Las Vegase. Bet vis tiek 
liūdna. 

— Bandelės su cinamonu? — pastebėjo pasirodžiusi Džasti- 
na. — Aš iškepiau eklerų, — ant spintelės ji pastatė lėkštelę. — Visą 
rytą jaudinausi, tad kepimas šiek tiek ramino. 

— Užkąskim, — pasiūlė Eiverė. — Gal ir negerai saldūs kepi- 
niai iš pat ryto, bet aš surizikuosiu. 

— Yra atšaldytos arbatos, bet galiu išvirti kavos. 

— Aš išvirsiu, — Kerolė patapšnojo Hopei alkūnę. — Leisk 
man padėti. 

Netrukus pasirodė ir visi trys Montgomerių broliai — su dar- 
biniais drabužiais ir prastais batais. Hopė užuodė medienos, dažų ir 
lako kvapus. Ji šiek tiek atsipalaidavo. 

— Na, — prabilo Ovenas. 

— Pirmiau leisk man, — pertraukė jį Raideris. — Turiu šį tą 
papasakoti Lizei ir jums visiems. Privalau nuo tų minčių išlaisvinti 
galvą, — pridūrė jis, žvelgdamas tiesiai į Hopę. 

— Gerai, — linktelėjo ji. 

— Praeitą naktį sapnavau Bilį Raiderį. Tik nežiūrėkite į mane 
kaip į beprotį, — perspėjo jis brolius. 

— Niekas ir neketina, — pažadėjo Beketas. 

Raideris pagalvojo, kad pats esant tokiai situacijai tikriausiai pa- 
žertų replikų, todėl buvo dėkingas broliams už santūrumą. 

— Sapnas buvo labai ryškus ir tikroviškas. Tarsi ten pats būčiau. 

— Kur būtum? — paklausė Džastina. 

— Antietamo mūšyje tūkstantis aštuoni šimtai šešiasdešimt an- 
trų metų rugsėjo septynioliktą. Galima skaityti, žiūrėti filmus apie 
karą, bet tai... Neįsivaizduoju, kaip likę gyvi jį iškentė, kaip išgyve- 


no. Bilis žygiavo sąjungos armijos priešakiniame būryje Kruvinuoju 

keliu. Jie neteko daugybės karių. Buvo rytas. Bilio draugui, kalvio 
pameistriui Džordžui, sudraskė galvą. Jo kraujas aptaškė Bilį. Jis ap- 
svaigo, tikriausiai jį ištiko šokas. Jis žinojo, kur esąs — atpažino Pai- 
perių fermą ir provėžotą kelią. 

Kerolė priėjo prie Raiderio ir pasiūlė kavos puodelį. 

— Ačiū, — jis pažvelgė į jį, bet negėrė. Dar negalėjo. — Girdė- 
jau, ką galvojo Bilis. Ne skaičiau jo mintis, bet tarsi... 

— ... buvai jo viduje? — bandė spėti Džastina. 

— Taip, panašiai. Bilis galvojo apie Elizą. Ji jam pranešė laišku, 
kad negalėjo pasprukti iš namų, kai jie buvo susitarę bėgti. Jai pavyko 
laišką perduoti jo motinai. Jis gavo jį ir jai atrašė, bet negalėjo išsiųsti. 
Tikriausiai nežinojo, kur siųsti. Jį parašė naktį prieš mūšį. 

— Jis ją mylėjo, — švelniai ištarė Klerė. 

— Jis turėjo Lizės nuotrauką, — tęsė Raideris. — Išsitraukė iš 
vidinės uniforminio švarko kišenės. Žiūrėdamas svajojo: kai baigsis 
karas, susiras ją, ves, pastatys namą ir jiedu susilauks vaikų. Lizė jį pa- 
keitė. Padarė atvirą gyvenimui. Sapne atrodė, kad jis ilgai ten gulėjo 
apsitaškęs draugo krauju. Tetroško likti gyvas, kad gyventų su Lize. 

— Jėzau, Klere, neverk... 

— Labai liūdna, o aš nėščia. Negaliu susilaikyti... 

— Pasakok toliau, — paragino Hopė. 

Ar niekas neužuodė magnolijų? Negi niekas nesuvokia, kad 
Lizė trokšta išgirsti visą istoriją? — pagalvojo ji. 

— Jie gavo dar vieną įsakymą pulti. Jei ką nors girdėjote apie 
mūšio stadijas, tai žinote — kai konfederatų pajėgos apsikasė prie to 
provėžoto kelio, labai ilgai sąjungos armija stengėsi pralaužti jų liniją. 
Krito daugybė abiejų pusių karių. 

Po galais, šioje saulės nušviestoje virtuvėje, kur tyliai kūkčio- 
ja besilaukianti moteris, aš tikrai nepasakosiu visų smulkmenų, nu- 


sprendė Raideris. 

— Abi pusės sulaukė pastiprinimo, ir popiet įvyko klaikios sker- 
dynės. Kažkas susimovė, įsakęs daliai konfederatų armijos atsitraukti 
nuo linijos, todėl sąjungai atsirado palanki proga. Bilis priklausė tai 
puolančiai kariuomenei. Šaudyta tol, kol visas laukas liko nusėtas kū- 
nais. Galvodamas apie savo žuvusį draugą ir kad privalo atlikti pa- 
reigą, Bilis šovė ir nukovė vieną vaikiną. Bet daugiau negalėjo pakelti 
ginklo. Pagalvojo apie Lizę, motiną, žuvusį brolį, kraują ir praradi- 
mus... Ir norėjo, kad viskas baigtųsi. Jis troško Lizės ir gyvenimo su 
ja. Ir kai nuleido šautuvą, Bilį pakirto kulka. 

— Jis ten mirė... — sušnibždėjo Hopė. 

— Krito vietoje ir išvydo dangų. Vėl ėmė galvoti apie Lizę ir 
išsitraukė jos nuotrauką. Kai išvydo savo kraują ir pajuto skausmą, 
suprato, kad viskas baigta. Bilis galvojo apie Lizę iki pat mirties ir 
pamanė išvydęs ją — sergančią ir išsigandusią. Ji jį kvietė. Bilis ištarė 
jos vardą ir mirė. 

Raideris pažvelgė į rankoje laikytą kavą ir vienu mauku išgėrė. 

— Jėzau... 

— Bilis — tavo dalis, — Džastina apkabino Raiderį ir stipriai 
suspaudė. — Ir mūsų visų. Jam reikėjo kažkam papasakoti savo isto- 
riją, kad perduotume Lizei. Mano širdis neišlaikys... 

— Neverk, — Raideris nubraukė ašarą mamai nuo skruosto. — 
Ir be verkimo nelengva. 

— Daugiau jokių ašarų, — išgirdo jie balsą. 

Šalia Hopės stovėjo Eliza Ford ir šypsojosi. 

— Švenčiausiasis Dieve... — ištarė apstulbęs Vilis B. ir su Tiro- 
nu ant rankų klestelėjo ant kėdės šalia Klerės. — Atsiprašau. 

— Jūs suradote Bilį. 

Raideris iš visos širdies norėjo, kad Lizė ne į jį žiūrėtų. 

— Jis palaidotas keli kilometrai už miesto, buvusioje ūkininko 


sodybos dalyje šalia savo brolių. 

— Jis mylėjo savo brolius. Sužinojęs apie Džošua mirtį, pradėjo 
kalbėti apie ketinimą eiti į kariuomenę. Bet svarbiausia ne tai, kad 
radote jo kapą. 

Lizė priglaudė ranką prie krūtinės. 

— Svarbiausia — jo ištikimybė. Bilis galvojo apie mane. Ačiū, 
kad suradote jo dvasią ir papasakojote apie jo ištikimybę. Mirdamas 
jis galvojo apie mane, o aš — apie jį. Troškau mūrinio namelio, šei- 
mos, bet labiausiai troškau jo, savojo Bilio. Troškau jo meilės ir jam 
dovanoti savąją. Aš ją patyriau ir jaučiau nuo pat tada, kai jį pamilau. 

Lizė pakėlė ranką ir pajudino. 

— Nebenykstu. Jūs suradote Bilį ir dabar jis galės surasti mane. 
Tuesi jo. — Ji pasisuko į Hopę. — Tu esi mano. Niekada neužmiršiu 
šios dovanos. Teturiu sulaukti, kol jis pas mane ateis. 

— Prie jo kapo kvepėjo magnolijomis, — prisiminė Hopė. 

— Mano mėgstamiausios gėlės. Jis žadėjo, kad prie mūsų na- 
melio leis joms keroti. Bilis mirė kaip kareivis, bet jo prigimtis buvo 
kitokia. Jis mirė galvodamas apie kitus, apie mane. Mano Bilis... Ty- 
riausia meilė niekada neišnyksta. Turiu tik jo palaukti. 

— Lize... — Beketas žengė į priekį. 

— Tu pirmas ėmei su manimi kalbėtis, draugauti. Jūs visi padė- 
jote man atgyti, suteikėte namus, meilę. Bilis ateis pas mane. 

— Meilė daro stebuklus, — Lizei išnykus, pasakė Džastina. — 
Tikiu, kad ji teisi. 

— Ji laiminga, — apsiašarojusi Eiverė atsirėmė į Oveną. — 
Svarbiausia, kad ji laiminga, — šyptelėjo ji tykiai sėdinčiam tėčiui, 
ant kurio pečių susikrovęs letenas Tironas laižė jo veidą. — Kas ne- 
gerai, tėti? Atrodai lyg išvydęs vaiduoklį. 

— Švenčiausiasis Dieve... — vėl ištarė jis ir pasiėmė bandelę. 

Apsiašarojusi Klerė nusijuokė ir apkabino vyrą su jį dievinančiu 


šuniuku. 

Kai jie išsiskirstę grįžo prie įprastų dienos darbų ir įsipareigoji- 
mų, Raideris pasikvietė į kiemelį Hopę. 

— Aš tau to nepasakojau. 

— Žinau, — tarė ji. — Išgyvenai tikrai keistą ir sunkų potyrį. 
Tikriausiai jauteisi lyg pats dalyvautum kare. 

— Taip. Tas, kas sakė, kad karas — pragaras, klydo. Tai kur kas 
blogiau. 

— Suprantu, jei tau reikia laiko kažką apgalvoti. Neprivalai man 
sakyti visko, kas tavo galvoje. 

— Gerai. Gal kada nors nusistatysime tam tikras taisykles? 

— Gal. 

— Turiu grįžti į darbą. Ar norėtum šįvakar suvalgyti savo mėgs- 
tamų salotų? 

— Būtų malonu. 

— Tai pasimatysim vėliau. 

Hopė stebėjo jį nueinantį su šuniu. Nusišypsojusi sau ji grįžo į 


svečių namus prie savų darbų. 


20) skyrius 


| pageidavimu Hopė rezervavo svečių namus 
draugų ir šeimos vakarėliui, vyksiančiam dieną prieš Makteviš resto- 
rano ir alinės atidarymą. Paskutines dešimt tvankaus rugpjūčio dienų 
Eiverė su komanda ir visi, kuriuos ji įkinkė į darbą, nešė, vežė, šlavė 
ir blizgino naująsias patalpas. Vėlais vakarais, kai Hopė paskutinįkart 
tikrindavo kambarius, kitapus gatvės dažnai matydavo šviesas ir Ži- 
nojo, jog Eiverė su Ovenu vis dar ten darbuojasi. Kartais tokiu laiku 
pastebėdavo ir sustojančią Vilio B. mašiną. O kartais, jau besiruošiant 
į lovą, pas Hopę užbėgdavo Raideris su Kvailiuku. 

Dažniausias jo pasiteisinimas būdavo: „Jėzau, tos Raudonplau- 
kės mechanizmas niekada nepailsta...“ 

Ji kiek galėdama padėjo Eiverei, kabino paveikslus ar šveitė ply- 
teles. Ir stebėjo apleisto, netinkamo naudoti ploto palaipsnį virsmą 
gyvybinga, jaudinančia ir patrauklia erdve. 

Didžiąją renginio išvakarių dienos dalį Hopė mėgavosi baig- 
dama paskutines smulkmenas. Apsikrovusi šviežiais produktais 
Eiverė kūrė naujus patiekalus ir surengė paskutinį darbuotojų su- 


sirinkimą. 

— Viskas bus gerai, ar ne? — pasidariusi pertraukėlę Eiverė 
įdavė Hopei mineralinio vandens buteliuką ir gurkštelėjo savojo. 

— Eivere, viskas bus nuostabiai. 

— Bus gerai, — linktelėjusi Eiverė pasisuko į barą. — Atrodo 
tikrai puikiai. 

— Tiksliau, tobulai. 

Apšvietimas išryškino glaudžiai susipynusias madingas šiuo- 
laikines formas ir tamsius senojo pasaulio bronzos tonus. Virš ilgo 
raudonmedžio baro granitinio paviršiaus kybojo puošnūs šviestuvai, 
tolėliau buvo matyti rekonstruota niša. Išraiškingame kambaryje jau- 
kiai pasisėdėti kvietė aukštos ir žemos baro kėdės bei odinės sofos, 
akį traukė senoviškas mūras, sendinto aukso spalvos sienos ir šalavijų 
atspalvio akcentai. Eiverė sukūrė tokią vietelę, kurioje nuolatos bruz- 
dės žmonės ir liesis linksmybės, pagalvojo Hopė. 

— Būtent tai, ko troškau. Visa tai išpildė nuostabieji Montgo- 
merių broliai. — Eiverė įsitvėrė į durų staktą ir šyptelėjo matydama, 
kaip Hopė tualete netoli varinės kriauklės dėlioja vazas su išsisklei- 
dusiais žiedais ir blizgina bronzinius veidrodžio rėmus. — Netgi klo- 
zetai tobuli. 

Išgirdusi atsidarančias restorano duris Eiverė žingtelėjo atgal. 

— Atleisk, negalėjau anksčiau ateiti. 

— Neatsiprašinėk, — tarė ji Klerei. — Nepamiršai, kad laukiesi? 

— Ir dar kaip, — Klerė pasitrynė išsipūtusį pilvą ir apsidairė 
aplink. — Atrodo, tau manęs visai ir nereikia. Eivere, čia tiesiog pa- 
sakiška! — tarė ji, išvydusi blizgančią tamsią medieną ir žaižaruojan- 
čius šviestuvus. — Net neatrodo, kad čia ta pati vieta. Dieve, ir dar 
kažkas labai gardžiai kvepia! 

— Verdu sriubą. Tu alkana? 

— Amžinai. 


— Tai eikim virtuvėn. Pavaišinsiu nauju patiekalu. 

— Tuoj. Iš pradžių noriu apsidairyti. — Klerė priėjo prie baro ir 
apkabino Hopę. — Oho, kokie kraneliai.., 

— Na, čia alinė, — priminė jai Eiverė. — Pasiūlyčiau tau alaus, 
bet dvynukams jis gali nepatikti. 

— Gali. Bet gydytojas man leido. Šįvakar už tavo restoraną 
išgersiu taurę vyno ir gardžiuosiuosi kiekvienu gurkšniu. Kur visi 
kiti? — paklausė Klerė. 

— Brigada turėtų grįžti... — Eiverė pažiūrėjo į laikrodį ir aikte- 
lėjo. — O Dieve, po valandos! Jau praėjo daugiau laiko nei maniau. 
Visąlaik taip! 

— Viskas jau paruošta, — Hopė paėmė jos bei Eiverės ran- 
kas. — Eivere, eik į svečių namus, atsipūsk ir pasimėgauk burbuline 
vonia. 

— Neturiu laiko gulėti burbulinėje vonioje! 

— Turi, nes viskas jau paruošta. 

— Klerė nori sriubos! 

— Aš jai paduosiu, apeisiu restoraną ir užrakinsiu. Tu eik, at- 
sipūsk ir pagulėk vonioje, apsirenk ir atrodyk kaip gražuolė naujo 
nuostabaus Bunsboro restorano valdytoja. 

— Ir alinės. 

— Ir alinės, — nusijuokė Hopė. — Eik, Eivere. Tai bus pasku- 
tinė tavo laisva valanda iki vėlaus vakaro. 

— Gerai, gerai. Pamirksiu nuostabioje „Titanijos ir Oberono“ 
varinėje vonioje. Dieve, o gal reikia pirmiau nubėgti į „Vestą“ ir įsi- 
tikinti, kad... 

— Ne. Eik. Dabar! — Hopė nutempė Eiverę prie durų ir pro 
jas išstūmė. — Iki! 

Juokdamasi Klerė užsiropštė ant baro kėdės. 

— Nelabai man ir norisi tos sriubos. Tik norėjau, kad Eiverė 


taip nesinervintų ir atsipalaiduotų. 

— Tikrai nenori? Ragavau jos — labai gardi. Kepintų raudonų- 
jų paprikų ir pomidorų sriuba. 

— O Dieve,jei jau taip primygtinai siūlai... Įpilk pusę dubenėlio 
paragauti. 

— Reikalauju. Sėdėk, — įsakė Hopė, pamačiusi bandančią atsi- 
stoti Klerę. — Atnešiu ją čia. 

Besimėgaudama blizgančia Eiverės virtuve Hopė pripylė sriu- 
bos, išjungė viryklę ir nunešė dubenėlį draugei. Klerė sėdėjo prie 
baro, pasisukusi į kambarį. 

— Ačiū. Ką tik prisiminiau vidurinę. Mudvi su Eivere buvome 
palaikymo komandos kapitonės. Bendravome draugiškai, bet nebu- 
vome itin artimos. Tokios pasidarėme, kai po Klinto žūties grįžau 
į Bunsborą. Eiverė labai stengėsi man padėti įsteigti knygyną ir 


atgauti pusiausvyrą. Jos dėka susipažinau ir su tavimi. O dabar mes 


„o. 


čia... 

Klerė pamaišė sriubą ir pavartė akis. 

— Tai nuostabu. 

— Be Eiverės nepažinočiau tavęs ir nebūčiau svečių namų šei- 
mininkė. 


— Ir nebūtum įsimylėjusi Raiderio, — nusišypsojo Klerė, bet 
Hopė nieko nepasakė. — Tai matyti. Bent jau tiems, kam padidėjęs 
hormonų kiekis. 

— Maniau, mudu pasilinksminsime, tada draugiškai išsiskirsi- 
me. Meilė į tą planą nejėjo. 

— Bet ji tau tinka. 

— Ir jos jausmas malonus. 

— Tai Raideriui to dar nepasakei? 

— Ir neplanuoju. Klere, mudu gerai sutariame ir mėgaujamės 
dabartimi. Jis manimi rūpinasi. Daugiau ir nesitikiu. 


— (O) turėtum... 

— Gera būti su žmogumi, kuriam išties rūpi. Ne numanai, kad 
rūpi, bet tvirtai esi įsitikinusi. Gera būti su žmogumi, kuris kovos už 
tave, net jei tai nebūtina ar to nenorėsi. Su žmogumi, kuris siunčia 
tau gėles ir dovanoja burtų lazdelę. Ir neketinu kurti planų, tikėda- 
masi daugiau. 

— O jei kurtum, ko tikėtumeisi? 

— Galimybės gyventi drauge su Raideriu. Tikriausiai trokštu to 
paties, ko ir Eliza — meilės, namų ir šeimos su mylimu bei mylin- 
čiu vyru. Ir, žinoma, noriu dirbti savo darbą, turėti atletišką figūrą ir 
nuostabią batelių kolekciją. 

— Pastaruosius tris jau turi, tad nukreipsiu magišką savo hor- 
monų galią gauti tris pirmus. Prašom, patrink mano stebuklinguosius 
vaikučius. 

Nusijuokusi Hopė pakluso ir švelniai patrynė Klerės pilvą. 

— Jie spardosi. 

— Jie arba spardosi, arba ant mano šlapimo pūslės eina imtynių. 
Šiek tiek baugu, kad jie tokie judrūs, kas bus, kai išnirs paviršiun ir 
gaus daugiau erdvės? 

— Nori dar sriubos? 

— Negundyk manęs. Paaukojau likusią dienos dalį ir atėjau čia 
padėti, o jokios pagalbos nereikia. Mano berniukai dabar pas mamą. 
Šįvakar ji su tėčiu juos kartu atsiveš. Kaip Haris teisingai pastebėjo, 
jie irgi šeima ir draugai. Ten jie pernakvos su mano tėvais. Taigi esu 
visiškai laisva. 

— Ir miegosi „Ievos ir Rorkės“ numeryje. Tad eik ir pasilepink 
burbulinėje vonioje kaip Eiverė. 

— Ar žinai, kada paskutinįkart sugebėjau įlipti į burbulinę vo- 
nią ir man niekas netrukdė? 

— Ne. 


— Ir aš nežinau. 

— Tai dabar išsimaudyk ir turėk mobilųjį netoliese. Jei su savo 
stebuklingaisiais vaikučiais pati nesugebėsi išsiropšti iš vonios, para- 
šyk man „SOS“. 


— Koks paslaugumas! Eime, padėsiu tau užrakinti duris. 


Nors ir pati troško pasimėgauti burbulinės vonios teikiamais 
malonumais, Hopė tam neturėjo laiko. Raideris leido jai išsirinkti 
kambarį, tad ji išsirinko „Elizabetą ir Darsį . Tikriausiai iš sentimen- 
talumo. Ir todėl, kad Lizei patiks kompanija, pagalvojo ji. 

— Šiandien didysis Eiverės vakaras, — po dušo apsivilku- 
si minkštą svečių namų chalatą, Hopė atsisėdo darytis kruopštaus 
makiažo. — Bus puiku. Mano nuomone, tai didžiausias miestelio 
įvykis po svečių namų atidarymo. Restoranas tiesiog fantastiškas, o 
šįvakar jis skirtas tik draugams ir šeimai. Pirmiausia viską išbandys 
artimiausiėji. 

Ji krūptelėjo, kai jos akių šešėlių paletė pakilo į orą. 

— Mergaitiški niekučiai. Linksma su jais žaisti. Pasidarysiu pa- 
dūmavusių akių efektą ir pasitepsiu lūpas blizgiu, kad derėtų prie 
mano žudikiškos raudonos suknelės ir pribloškiančių batelių. 

Hopė nusprendė, kad nedaugelis moterų nemėgsta darytis ma- 
kiažą. Juk puoštis — vienas didžiausių moters malonumų. 

— Klerė paprotino mane, kokia dabar esu laiminga. Turiu dar- 
bą, draugus, Raiderį ir visus Montgomerius. Ir tave. 

Ji kritiškai patyrinėjo save padidinamajame veidrodėlyje, tada 
žvilgtelėjo į save dideliame veidrodyje. 

— Neblogai, ar ne? 

Hopė pasuko į miegamąjį ir neskubėdama puošėsi, mėgauda- 


masi kiekviena rengimosi didžiajam vakarui smulkmena. 

Kai užsimovė sidabrinius aukštakulnius ir vėl atsistojo apsižiū- 
rėti veidrodyje, su alaus skardine rankoje įėjo suodinas nuo darbo 
Raideris. 

Ir sustojo vietoje. Vaizdas pakirto jam kojas. Seksuali raudona 
trumputė priekyje ir ilga užpakalyje suknelė nuostabiai gaubė jos fi- 
gūros linkius. Ilgas kojas puošė bateliai blizgančiais sidabriniais dir- 
želiais ir adatos plonumo kulniukais. Dar daugiau kibirkščiavo apie 
kaklą ir ausyse. Ji atrodė tokia Žėrinti ir visa pulsuojanti, kad prieš ją 
nublanktų net ir Z7//any deimantai. 

— Gražu... — ištarė Raideris. 

Hopė pakėlė antakius, lėtai atsisuko ir geidulingai pažvelgė per 
petį. 

— Tik gražu? 

— Na, gerai, tu tikra širdžių ėdikė. 

— Priimsiu tai kaip komplimentą, — Hopė išlygino suknelę 
ties šlaunimis. — Sunki dienelė? 

— Aha. Kai kas pakibo. 

— Bet išeitis matyti? 

Raideris turėjo prisiminti — Hopė mėgsta detales. Bet kai ji 
pasipurškė kvepalais, apsvaigęs jis turėjo gerokai įtempti smegenis, 
kad pavyktų prisiminti bent keletą detalių. 

— Šįryt atidavėm įvertinti vandentiekio ir nuotekų tinklų re- 
konstrukciją. Pradėsime išorinio mūro termoizoliaciją. 

— Tai jau didelis žingsnis į priekį. 

— Kodėl tu jau apsirengei? 

— Nes turiu nueiti anksčiau. Padėsiu Eiverei. 

— Aš nesirengsiu kostiumo, — lyg perspėdamas, lyg grasinda- 
mas ištarė Raideris. 

— O kodėl turėtum? 


— Vilis B. rengsis. Bus su liemene ir kaklaraiščiu. O aš — ne. 

— Puiku. Kadangi aš jau pasirengusi, eisiu ten ir pažiūrėsiu, kuo 
galiu pagelbėti. 

— Norėčiau tave sulaikyti, bet sugadinsiu makiažą. 

— Galėsi bandyti po šio vakaro, — Hopė priėjo ir pabučiavo 
Raiderį, stengdamasi neišsitepti. — Pasimatysime ten, kai būsi persi- 


rengęs ne kostiumu su liemene ir be kaklaraiščio. 

Iš automatinio patefono liejosi muzika, iš kranelių bėgo alus, o 
taip ilgai buvusios tuščios erdvės prisipildė balsų. Susibūrusi šeima ir 
draugai apspito užkandžius, tada prisėdo pirmojo patiekalo, be galo 
šnekėjo ir kėlė taures už „MacT's“. 

Raudonplaukė Eiverė trumpa žalia suknele ir ant kaklo besisu- 
pančiu žiedeliu su kramtomosios gumos rutuliukais bėgiojo iš virtu- 
vės į valgomąjį, barą ir atgal. 

Hopė ją sustabdė ir stipriai apkabino. 

— Ar tikrai viskas gerai? — paklausė Eiverė. — Yra šiokių tokių 
nesklandumų. 

— Viskas tikrai gerai, o nesklandumai turbūt visai menki. 

— Bandom juos taisyti. Ant stalų — žvakės, gardus maistas, 
groja muzika.... Geri draugai. 

— Eivere, pataikei tiesiai į viduriuką. Mirtinas šūvis, kaip ir ati- 
darius „Vestą“. Klientai grūsis dieną ir vakarą. 

— Rytojui ir porytojui gavau solidų pietų užsakymą. Matei, 
kaip praeinantys Žmonės sustoja ir žiūri pro langus? 

— Mačiau. 

— Klerė su Beketu šoka, o mano tėtis prie baro kalbasi su Ove- 
nu ir Raideriu. Prie mano baro! 


— Taip, ir jis labai gražus. 

— Ten, ant baro kėdės, sėdi mano vaikinas. Koks jis žavingas... 
Manau, ištekėjusi už jo ilgai ir laimingai gyvensiu. 

— Garantuoju, taip ir bus. Labai dėl tavęs džiaugiuosi ir tavimi 
didžiuojuosi, Eivere. 

— Visi man brangūs žmonės yra čia, mano restorane. Geriau 
net būti negali! Eikš, prisėsk ir išgerk, o aš dar patikrinsiu keletą 
dalykų. 

Mielai, pagalvojo Hopė ir nuėjo prie baro. Raideris nuslydo nuo 
kėdės ir pamojo jai, sutrikusi ji šyptelėjo. 

— Sėsk. Tavo kulkšnys tikriausiai jau rauda. 

— Mano kulkšnys — plieninės, bet ačiū, — Hopė atsisėdo. 

— Įpilkite jai šampano, — paprašė jis barmeno. — Šįvakar ir tu 
atrodai kaip šampanas. 

— Dėkui. Ir tu pats visai neblogai atrodai. 

— Bet ne kaip Vilis B. 

Vilkintis trijų dalių tamsų kostiumą ir ryšintis taškuotą kakla- 
raištį Vilis B. paraudo. 

— O jau... 

— Kur Eiverė? — pasiteiravo Ovenas. 

— Nuėjo kažką patikrinti. 

— Jai reikia bent penkias minutes pailsėti. Aš tuo pasirūpinsiu. 

Išėjus Ovenui, Vilis B. nusišypsojo žvelgdamas į savo alaus bo- 
kalą. 

— Jis tikrai myli mano mergaitę, — atsiduso vyras ir apsižvalgė 
bare. — Tik pažvelkite, ko čia pridarė mano mažoji mergaitė! Ko jūs 
visi pridarėte, — patikslino jis ir susidaužė bokalais su Raideriu. 

— Ji juk varikliukas. 

— Pasakysiu, kaip ja didžiuojuosi. 

— Ir vėl, — nulingavus Viliui B. šyptelėjo Raideris. — Jis nėra 


labai girtas, tik be galo laimingas. 

— Juk tereikės nueiti tik į kitą gatvės pusę. Tegu šiek tiek išgeria, 
jei nori. Tai ypač svarbus Eiverei, Bunsborui ir mums visiems vakaras. 

— Taip, — Raideris žiūrėjo Hopei tiesiai į akis. — Labai svarbus. 

Jie linksminosi iki vidurnakčio, tada iki pusės pirmos ryto tęsė 
vakarėlį svečių namuose. Kai paskutinį kartą lipo laiptais, Hopė ėmė 
jausti, kad jos plieninės kulkšnys jau tikrai rauda. 

Ji pagalvojo apie dar vieną moters privalumą. Nusispirsiu batus, 
numesiu tą seksualią suknelę, nusivalysiu visus makiažo sluoksnius ir 
griūsiu į lovą su kalnu pagalvių bei aistringu ir seksualiu vyru. 

Įžengusi į „Elizabetos ir Darsio“ numerį, ji rado Raiderį su šam- 
pano buteliu. 

— Kaip ir sakiau — šįvakar atrodai kaip šampanas. Galime pa- 
sėdėti balkone ir dar šiek tiek išgerti. 

Vėliau nusispirsiu batelius, nusirengsiu suknelę ir nusivalysiu 
makiažą, apsigalvojo Hopė. 

— Skamba patraukliai. 

Jiedu išėjo kartu į balkoną. Hopė atsisėdo ant medinio suolelio 
ir tikėjosi, kad ir Raideris atsisės šalia. Bet jis tik padavė jai taurę ir 
pasirėmė į turėklą. 

Jis nesės šalia, suprato Hopė. Bet stovėti su tais žudikiškais ba- 
tais aš tikrai daugiau nebenoriu. 

— Turbūt jau milijoną kartų girdėjai, bet vakarėlis buvo tikrai 
stulbinantis. 

— Taip. Eiverė labai pasistengė. 

Raideris atsisuko ir nutilo. 

Jis ilgai ir sunkiai galvojo apie šią akimirką ir manėsi susitvar- 
kysiąs. Bet dabar, žvelgdamas į visą žėrinčią ir pulsuojančią Hopę su 
prabangaus šampano taure rankoje, jis pajuto praradęs protą. 

Grožio karalienė, didmiesčio gyventoja... Žinoma, dabar ji gy- 


vena čia, bet šie dalykai yra jos esybės dalis. Kaip ir jos kvapas, tos 

degančios akys ir bateliai, kurie kainavo daugiau nei padorus stalinis 
diskinis pjūklas, mąstė Raideris. 

— Nevaikštau į operą. Nekenčiu jos, — rėžė jis ir pats nesupra- 
to, kodėl. Tiesiog kažkodėl išsprūdo. 

— Puiku. Man ji irgi nepatinka. 

— Juk patinka. 

— Ne. 

— Juk turi visokių operinių daikčiukų. 

Gurkštelėjusi šampano, suglumusi Hopė suraukė antakius. 

— Kokių? 

— Na, pavyzdžiui, tą brangų operinį binoklį. 

— Teatrinį žiūroną? — nusijuokė Hopė. — Taip, turiu, bet jie 
skirti ne tik neštis į operą. Jie taip pat naudingi karštomis vasaros 
dienomis šnipinėti seksualius statybininkus, kai tie nusimeta marš- 
kinius. 

Raideris šyptelėjo. 

— Tikrai? 

— Aha. Ir baletui, ir... 

Vyras suspaudė lūpas. 

— Į baletą nevaikštau tuo labiau. 

— Labai gaila. 

— Ir nekomercinį kiną, užsienio filmus — bet ką su subtitrais. 

Hopė pakreipė galvą. 

— Ar kada siūliau eiti žiūrėti nekomercinį filmą? 

— Tiesiog dėl visa ko perspėju. Neisiu ir į visokias romantines 
nesąmones, — Raideris tvirtai linktelėjo ir mostelėjo ranka. — Iškart 
išbraukime. 

Hopė pakreipė galvą į kitą pusę. 

— Man patinka geros romantinės komedijos. Už vieną tokią 


sutiksiu pažiūrėti du veiksmo filmus. 

— Gerai. Bet tik jei jose bus nuogybių. 

Dieve, kaip jis sugeba mane prajuokinti! Ir drebėti... 

Hopė lėtai, giliai įkvėpė. 

— O aš nekenčiu futbolo. 

Raidero veide atsirado stipraus fizinio skausmo raukšlės. 

— O varge... 

— Tačiau nepriekaištaučiau vyrui, kuris šeštadienio popietę mė- 
gaujasi futbolu prie beprotiškai didelio ekrano ar stadione. Jei jis ne- 
išsidažo veido kaip koks beprotis fanatikas — man tinka. 

— Ar kada matei mane išsidažiusį? 

— Tiesiog dėl visa ko perspėju, — Raiderio maniera pakartojo 
Hopė. — Neversčiau vyro eiti į baletą, jei nepatinka, o jis neturėtų 
manęs temptis į futbolą. Man patinka krepšinis. 

Susidomėjęs Raideris priėjo prie Hopės stalelio ir pasiėmė savo 
taurę šampano, kurio išties net nenorėjo. 

— Rimtai? 

— Aha. Mėgstu greitį, aprangą ir azartą. Nesu nusiteikusi ir 
prieš beisbolą. Bet galutinę nuomonę susidarysiu, kai pati stadione 
pažiūrėsiu rungtynes. 

— Pagrindinės ar „Minor“ lygos? 

— Apsispręsiu, kai pamatysiu. 

— Gerai jau. Noriu, kad ant lovos gulėtų tik tos pagalvės, ant 
kurių miegam. 

Hopė papurtė galvą ir lėtai gurkštelėjo šampano tikėdamasi, 
kad gėrimas nuramins jos besidaužančią širdį. 

— Ne, niekaip nesutiksiu. Tiesiog nakčiai nuimk jas nuo lovos, 
o rytą vėl sudėk. Tai užima tik kelias sekundes, o miegamajam jos 
suteikia stilingumo ir šilumos. Dėl to manęs neperkalbėsi. 

Raideris atsisėdo ant suolo ir ištiesė kojas. Geriau pagalvojus, 


pagalvės tikrai nėra pati didžiausia bėda, nusprendė jis. 

— Nevaikštau po parduotuves, netampau maisto krepšių ir ne- 
kenčiu, kai manęs klausia, ar suknelė storina užpakalį. 

— Čia tau tik pritarsiu. Tu paskutinis žmogus, su kuriuo norė- 
čiau vaikščioti po parduotuves. O mano užpakalis neatrodys storas su 
jokia suknele. Užsirašyk, išgraviruok tai savo atmintyje. 

— Supratau. 

Hopė tyliai atsiduso. Ne, šampanas nenuramino mano besidau- 
žančios širdies. Bet nieko tokio. Tai malonus jaudulys. 

— Raideri, ką mes darome? 

— Pati Žinai. 

— Jei neprieštarauji, norėčiau, kad pasakytum garsiai. 

— Turėjau susiprotėti, kad to paklausi, — jis atsistojo ir vėl priė- 
jo prie turėklo. — Nuo pat pirmos minutės, kai čia pasirodei... Mane 
lyg žaibas nutrenkė. Man tai nepatiko. 

— Tikrai? 

— Taip. Stengiausi tavęs vengti. 

— Pagaliau... — sumurmėjo ji. 

— Laikiausi nuo tavęs atokiai. O tada tu pasiūlei seksą. 

— O, Raideri... — nusijuokė Hopė ir papurtė galvą. — Na, tai 
tiesa. 

— Tuomet lioviausi tavęs vengti. Juk mūsų santykiai turėjo ap- 
siriboti tik seksu, ar ne? 

— Taip. 

— Netgi geriau, jei vienas kitam patikome. O jei dar ir supra- 
tome vienas kitą — tuo labiau. Bet juo geriau tave pažinau, tuo aiš- 
kiau supratau, kad mus sieja daugiau nei seksas. Man tas dar labiau 
nepatiko. 

— Turėjo būti žiauriai sunku... 

— Na, štai — ir vėl tas pasipūtėliškas tonas... Kodėl tavo balsas 
mane taip veikia? Hope, tu mane nugalėjai. Sugriebei už gerklės, už 


daikto apačioje ir už širdies. 

Hopė prarado žadą. Kaip kvaila... ir nuostabu, pamanė ji. 

— Pasakei „už širdies“? 

— Maniau, kad čia dėl tavo išvaizdos, nes ji pakerta vyrams 
kojas. Bet tai tik labai miela smulkmena. Taip jaučiausi tikrai ne dėl 
to, kaip atrodai, o dėl tavo esybės. Viskas manyje tarsi plaukiojo, tarsi 
bandė rasti savo vietą. Bet kai tą priešaušrį mudu nuogi atsigulėme 


ant žolės, pagaliau susijungė. Baigta. Viskas vietoje. Įvyko persilau- 


žimas. 

— Man tai nutiko kiek anksčiau, — prisipažino Hopė. 

— Taigi leisk man tau kai ką pasakyti, — Raideris siurbtelėjo 
dar vieną šampano gurkšnį. — Tokius žodžius sakiau savo mamai, 


Kerolei ir senelei. O gerokai prisilupęs — ir broliams. Bet dar nieka- 
da to nesakiau svetimai moteriai. Nes neteisinga sakyti, jei tuo abejo- 
ji, ar meluoti norint įsiteikti. 

— Palauk... — Hopė pastatė šampano taurę, priėjo prie atokiau 
stovinčio Raiderio ir pažvelgė jam į akis. — Pasakyk, ką norėjai pa- 
sakyti. 

— Aš tave myliu. Ir gerai dėl to jaučiuosi. 

Hopė nusijuokė. Jos širdis stojo iš laimės, bet ji juokdamasi del- 
nais suėmė Raiderio veidą. 

— Ir aš tave myliu ir puikiai jaučiuosi. 

— Aš nemėgstu poezijos. 

— Ne, bet gynei mano garbę. Visada sakai tiesą. Pralinksmini 
mane ir lengvai sugundai. Leidi man būti ir jaustis tuo, kas esu. Ir 
įsimylėjai mane prieš savo valią. 

Raideris paėmė jos riešus. 

— Ir neketinu liautis. 

— Tai ir nesiliauk. 

Hopė palinko prie jo, prisiglaudė ir leido užplūsti tai nuostabiai 


bangai, plaukiančiai kartu su besitrankančia širdimi. 

— Aš labai laiminga, kad myliu tave, kad turiu tave tokį, koks 
esi. Ir labai džiaugiuosi, kad prisipažinai šį vakarą, skirtą šeimai, 
draugams ir namams. 

— Mane baugino, kad esi tobula. 

— O, Raideri... 

— Klydau, — vyras ją apkabino dar tvirčiau. — Bet man tu esi 
tobula. 

Raideris įsikišo ranką kišenėn, ištraukė dėžutę ir atidarė. 

— Tu?.. 

Priblokšta netikėtumo, iš džiaugsmo ji nežinojo, ką sakyti. 

— Nupirkai man žiedą? 

— Žinoma, kad nupirkau, — šiek tiek suirzo Raideris. — Kuo 
mane laikai? 

— Kuo tave laikau? — Hopė stengėsi atgauti kvapą, bet jai sun- 
kiai sekėsi. Ji tik spoksojo į žiedą, kuris balkono šviesoje spindėjo lyg 
žvaigždė. — Tuo, kuo tu esi. Tiksliai tuo. 

— Myliu tave. Susituokime. 

Hopė ištiesė ranką ir parodė žiedui skirtą pirštą. 

— Teisingai, — Raideris paėmė žiedelį ir užmovė ant piršto. 

— Idealiai tinka, — švelniai ištarė ji. — Iš kur žinojai? 

— Pamatavau vieną tavo žiedą. 

— Man pasisekė, kad išteku už sumanaus vyro. 

— Kai ištekėsi — išsikraustysi. Mano žmona negyvens svečių 
namuose. 

OL 

Detalės... Nieko baisaus. Sugebu su jomis tvarkytis ir prisitai- 
kyti, nusprendė ji ir apkabino Raiderį. 

— Lažinuosi, Kerolė mielai perims svečių namų šeimininkės 


butą ir perrašys grafiką. Susitarsime. 

— Vėliau aptarsime, — nukirto Raideris. 

— Vėliau, — sutiko Hopė ir paskendo jo glėbyje. — Viskas taip 
gražu... 

Padėjusi galvą jam ant peties, ji atsiduso. O tada jai užėmė kvapą. 

— Dieve mano, Raideri! Pažvelk ten! — ji parodė į kitą balkono 
galą. 

Jiedu apsikabinę stovėjo sutemose. Jis dėvėjo ne sudraskytą kru- 
viną kareivio uniformą, o paprastus darbo drabužius. Hopė pamatė 
jo ranką, sugriebusią Lizės suknelę ant nugaros — kaip dažnai taip 
laikė ir Raideris. 

— Bilis ją surado. Jiedu surado vienas kitą. Dabar jie drauge. 

— Neverk. Liaukis... 

— Verkiu, kai norisi verkti. Priprask prie to. Po šitiek laiko, po 
šitiek laukimo, jie čia, kartu... Tu šiek tiek panašus į Bilį. 

— Gal... Nežinau. 

— Aš žinau. Manau, kažkokiu būdu tu parodei jam kelią. Bet 
tai nesvarbu, — jos akys akimirką susitiko su Lizės akimis, ir jos 


spindėjo džiaugsmu. — Dabar visi ten, kur jiems ir skirta būti. 


Epilogas 


dinčio pavasario vakarą Klerė su Hope sagstė Eiverės ves- 
tuvinę suknelę, o jų draugė tarp pirštų sukiojo savo žiedelį su kram- 
tomosios gumos rutuliukais. 

— Aš nesinervinu. 

— Žinoma, ne, — ramino Hopė. 

— Na, gerai, šiek tiek. Tik todėl, kad noriu gražiai atrodyti. 

— Patikėk, tikrai nuostabiai atrodai. Apsisuk ir pasižiūrėk, — 
liepė Klerė. 

Mansardos miegamajame Eiverė atsisuko į didžiulį veidrodį. 

— O, taip, tikrai atrodau gražiai. 

— O tiksliau — pribloškiamai, — pataisė Hopė. — Eivere, tu 
stulbinanti, o suknelė — pribloškianti. Nederėjo net suabejoti tavo 
įžvalgumu, kai išsirinkai ją internete. 

— Ji tiesiog tobula, — patenkinta savimi Eiverė apsisuko ratu ir 
sužėrėjo suknelės sijonas. — Ji tik man skirta. 

— Tu degi kaip žvakė, — Klerė palietė ryškius Eiverės plau- 
kus. — Kaip liepsna. 

— Kol dar neapsiverkiau ir nesugadinau makiažo, dėl kurio 


Hopė taip stengėsi, greičiau išgerkime šampano. 

— Už nuotaką ir jos drauges! — Hopė pripylė taures. — Ir už 
žindyvę mamytę. 

— Dvynukai ištvers. Lukas su Loganu — stiprūs vyrukai. 

— Pažvelkite į mus: žmona, jaunoji ir būsimoji nuotaka, — Ei- 
verė pakėlė taurę ir susidaužė su draugėmis. — Tavo eilė — rugsė- 
jį, — tarė ji Hopei. 

— Vos galiu sulaukti. O tai sunku suvokti, nes privalau dar tiek 
daug padaryti... Bet šiandien tavo vestuvės. Viskas tiesiog tobula ir 
stebuklinga. 

— Kitaip ir negali būti. Išteku už mylimojo, mane lydi dvi ge- 
riausios draugės, tėtis ir žmonės, kuriuos nuo vaikystės laikiau mama 
ir broliais. Ir išteku pačioje nuostabiausioje vietoje. 

— Parašysiu žinutę fotografui. Tegu užeina. Laikas spaudžia, — 
priminė Hopė. 

Hopė peržvelgė gėles, valgius, stalus, žvakes, staltieses. Tada 
padėjo Beketui perduoti pūstažandžius dvynukus bei tris jų brolius 
Klerės mamai su Kerole. Ir ėmė taisyti Raideriui kaklaraištį, norėda- 
ma nosimi paliesti jo kaklą. 

— Gal susituokime tiesiog dabar? — pasiūlė jis. — Visi esame 
apsirengę, ateis kunigas. 

— Rugsėjį, — pabučiavo jį Hopė. — Tikrai verta palaukti. 

Nė kiek nevėluodamas pasirodė Vilis B. 

— Ačiū Dievui, — Džastina patapšnojo jam skruostą. — Ner- 
viniesi ne mažiau už nuotaką. 

— Juk tai mano mergaitė... 

— Žinau, mielasis. Eik ir palydėk ją. 

Kai Vilio B. akys sudrėko, Hopė padavė jam nosinaitę ir pasku- 
tinį kartą pataisė Eiverės makiažą. 

— Ką ten murmi? — paklausė ji Klerės. 

— Meldžiuosi, kad nepravirktų kūdikiai. Jei pravirks, man gali 
pradėti bėgti pienas. 

— Dieve mano... Turėjau pagalvoti apie ausų kištukus, — nusi- 
juokusi ji čiupo Klerę už rankos ir ištempė draugę pro duris. 

Eiverė norėjo iškilmingo išėjimo, todėl jos išpuošė laiptus, nu- 
sileidžiančius į kiemelį, kuriame sėdėjo svečiai ir su broliais laukė 
Ovenas. 

Viskas taip gražu... — galvojo Hopė. Tiesiog tobula. O po kelių 
mėnesių aš ir pati žengsiu tais pačiais laipteliais pas Raiderį. 

Ji pažvelgė pro automobilių aikštelę ir baltą palapinę, už kurių 
stovėjo švelniai mėlynas sidabru puoštas Bunsboro lengvojo kultū- 
rizmo centras. 

Kaip smagu, kad jis čia yra. Tik šiek tiek liūdna, kad jau negaliu 
jame matyti kasdien triūsiančio Raiderio. Bet labai įdomu, ką dabar 
sugalvos Džastina, pagalvojo Hopė, pajutusi džiaugsmą, kad vėl galės 
stebėti visą darbų eigą. 

Tada ji suspaudė Klerės ranką. 

— Pažvelk... 

Priešais gėlėmis puoštą altaną verandoje stovėjo Lizė su Biliu. 

— Jie vis dar čia, — tyliai ištarė Hopė. — Visada kažkodėl nu- 
stembu juos pamačiusi. 

— Jie čia jaučiasi laimingi. Bent jau kol kas. Čia gi jų namai. 

Ir mano, pagalvojo Hopė. Čia mano miestelis ir mano namai. 
Čia atradau tikrąjį gyvenimą su mylimu vyru. 

Hopė atsisuko, nusiuntė oro bučinį nuotakai ir žengė ten link, 


kur bus ištarta priesaika. 

Raideris Montgomeris — rūsčios išvaizdos, šiurkštus ir užsisklendęs jaunas žmo- 
gus, tačiau kai jis užsisega įrankių diržą, jokia moteris negali atsispirti jo seksualiai pa- 
sipūtėliškai laikysenai. Nebent tik Bunsboro svečių namų šeimininkė Hopė Bomont vis 
dar dėl jo nepameta galvos. Buvusi didmiesčio viešbučio vadovė greitai pripranta prie 
mažo miestelio gyvenimo ritmo ir labai sėkmingai imasi darbo. Kai jos vadovaujami 
Bunsboro svečių namai sparčiai išpopuliarėja, į duris netikėtai pasibeldžia skausminga 
Hopės praeitis. Dabar jau Hopei labai praverčia rūstaus ir šaltakraujo Raiderio pagalba. 

Nora Roberts New York Times 
buvo išrinkta populiariausia 
autore, kuri yra parašiusi 
daugiau kaip 170 romanų. 
Kadangi išleista daugiau kaip 
300 milijonų šios autorės knygų 
egzempliorių, drąsiai galima 
sakyti, kad šiandien Nora 
Roberts neginčijamai yra viena 


mėgstamiausių moterims skirtų 


romanų rašytojų. 

